
P raesens compendium psychologiae empiricae, quod se- 
cundum exemplum psychologiae a Card. Mercier scrip- 
tae in duos libros (psychologiam sensitivam et rationalem) 
dividitur, destinatum est in usum scholarum philosophiae 
scholasticae, quae curriculum vel duorum vel trium anno- 
rum comprehendunt. Tota materia hic proposita, ut ex 
experientia plus quam vicennali mihi constat, in cursu quin- 
que horarum in quavis hebdomada per unum annum (in- 
clusis etiam debitis repetitionibus) absolvi potest. Ut etiam 
pro cursu minore inservire possit, materiam minus neces- 
sariam, quae sine damno contextus totalis omitti potest, 
typis minoribus distinxi. 

Quod selectionem materiae et opinionum attinet, stude- 
bam vetera cum novis coniungere: nova, in quantum prae- 
sens status scientiae positivae hoc permittit; vetera eo sensu, 
ut ex magnis auctoribus scholasticis illa undecunque con- 
quirerem, quae melius fundata apparerent. Tale studium 
unionis maxime convenire videtur cum spiritu Aristotelis, 
qui, ut notum est, totam scientiam positivam suae aetatis 
cum sua metaphysica coniunxit. Tempore Scholasticorum 
scientia empirica magnos progressus nondum fecerat; e 
contra progressus in inquisitione speculativa maximus erat. 
In ultimis solum saeculis etiam scientia positiva magno suo 
progressu alia tandem effecta est. Versus hanc evolutionem 
philosophi scholastici posteriores non eandem omnes viam in- 
gressi sunt. Quidam facta et leges noviter detectas negli- 
gentes disputationem philosophicam semper plus restringe- 
bant ad quaestiones maxime abstractas. Alii e contra cen- 
sebant traditionibus scholae Peripateticae melius convenire, 
ut nova cum veteribus coniungerentur. Hoc, ut unum so- 

lum nominem, egregio modo Schola Lovaniensis duce 
Card. Mercier suscepit. Idem in praesenti compendio ex- 
sequi conatus sum, in quantum studium multorum annorum 
in utraque parte scientiae, et empiricae et speculativae, 
mihi hoc permittebat. 

Quod modum tractandi attinet, intentio haec erat, ut 
omnia scholae et utilitati discentium quam maxime accommo- 
darem. Leges et facta ex scientia empirica non fuse hic 
repetuntur, sed solum breviter indicantur, ita tamen ut 
sufficienter intelligi possint. Pro professore saepius ascri- 
buntur loci compendii psychologiae experimentalis , qui 
facta ulterius et in systematico suo contextu describunt. 
Si ita ex una parte a recentioribus discere iuvat, quae 
bona invenerunt, ex alia parte etiam errores modernorum 
in materia speculativa negligere non licet, sed intime ea 
investigare et refutare convenit, ne discipuli, qui ab iis 
egregias doctrinas receperunt, auctoritate abrepti etiam 
minus rectas amplectantur. Ex hoc fine paedagogico ex- 
cusari debet prolixitas quorundam argumentorum , quae 
omni adversario satisfacere student. Patet discipulum ex 
tanta copia materiae sub directione magistri essentialia sibi 
conquirere debere, et in. tali labore iure potiorem partem 
studii privati pro intelligenda thesi insumi. 

Sapienti facile patebit compendium hoc ortum esse libris 
plurimis studiose comparatis. Quorum librorum praecipuos 
suo loco, quantum fieri potuit, indicavi, licet eorum dicta 
ad verbum afferri non poterant, id quod spatium et finis 
libri non permittebant. — Inde a duobus decenniis auto- 
grapha multiplicata thesium huius libri versabantur in mani- 
bus collegarum, quibus inserviebant ad modum libri ma- 
nualis in docenda eadem vel simili materia. Inde fieii 
non potuit, quin variae huius libri theses et modi rem pro- 
ponendi in compendia interim edita transierint; ita v. g. 
auctor Philosophiae naturalis nuper editae ortum sui libri 
exponendo ingenue indicat se multa hinc hausisse, id quod 
ci qui theses de sensibilitate brutorum in utroque com- 
pendio comparaverit, facile patebit. 


Negandum non est usum huius psychologiae speculativae 
in scholis multum iuvari, si simul cursus proprius psycho- 
logiae experimentalis addatur. Idem enim, quod pro philo- 
sophia naturali ubique iam usu receptum est, ut sc. doc- 
trina empirica accommodata in propriis cursibus physicae, 
chimiae, biologiae etc. tradatur, eodem iure pro psycho- 
logia postulatur; praesertim si attendatur, fundamentum 
empiricum psychologiae non uni solum disciplinae philo- 
sophicae inservire, sed sat multis, sc. praeter psychologiam 
speculativam etiam parti non exiguae logicae , criticae, 
ethicae. Ideo recentiora quaedam triennia philosophica, 
e. g. Lovaniense, quod modo iam commemoravi, iure tan- 
tum tempus psychologiae empiricae dederunt. 

INTRODUCTIO AD PSYCHOLOGIAM 
SPECULATIVAM. 


'T^ractatur in praesenti compendio psychologia specula- 
I tiva seu philosophica, et quidem in hac prima parte 
inferior eius pars, vita sensitiva. Opponitur psychologia 
speculativa psychologiae empiricae (experimentali) , quae 
duae scientiae fere inter se comparantur ut philosophia 
naturalis (cosmologia) ad scientias physicas. Usque ad ul- 
tima tempora psychologia complecti solebat et facta em- 
pirica et metaphysicam eorum tractationem. Sicuti autem 
iam ex pluribus saeculis scientia experimentalis physicae 
egressa est ex tractatione philosophica, ita ut alia iam ha- 
beatur scientia empirica, alia philosophica : ita hodie psycho- 
logia quoque separari coepta est in 1) scientiam empiri- 
cam, quae facta colligit et ordinat, leges inductione inde 
haurit, et ita systematice, et ubi fieri potest etiam ope ex- 
perimenti, notitiam vitae psychicae augere studet ; et 2) scien- 
tiam speculativam, quae conclusiones magis generales, prae- 
sertim de natura facultatum animaeque ipsius inde deducit. 
Iam enim possibile non est haec omnia in eandem trac- 
tationem philosophicam colligere, id quod obiter percurrenti 
quodlibet compendium psychologiae empiricae facile patebit. 

Huius scientiae empiricae quaridam notitiam supponi de- 
bere, ut ad ulteriores quaestiones philosophicas solven- 
das progredi liceat, probatione non indiget. Haec cognitio 
proprio cursu psychologiae empiricae dari solet. Ex com- 
pendiis psychologiae empiricae, quae passim hic conferri 
possunt, sufficiat indicare : James, Principies of Psychology 
(2 voll., Londini 1901); Dumas, Traite de psychologie (2 voll., 
Paris. 1923/24); Frobes, Lehrbuch der experimentellen Psycho- 
logie (2 voll., ed. 2, Friburgi Brisg. 1923). Solum ultimum 
horum operum principiis philosophiae scholasticae non contra- 
dicit. In praesenti compendio facta vel leges generarim 
ascribam ex hoc ultimo libro sub titulo Exp. Psych., in- 

Frobes, Psychologia. 1. 

INTRODUCTIO. 


dicando sectionem, caput et paragraphum (e. g. 11 4» S.3 
== sectio 2, caput 4, paragraphus 3). Eiusdem libri versio 
anglica et hispanica praeparantur. 

Certe non a novis exploratis certitudo illarum veritatum 
fundamentalium pendet, ut spiritualitatis animae, libertatis 
voluntatis et similium, quae iam ex factis communiter notis 
evidenter deducuntur. Attamen in multis aliis quaestioni- 
bus mere scientificis, ut expositione patebit, ob nova tacta 
stabilita legesque accuratius notas aliae saepe dandae sunt 
explicationes, interdum etiam assertiones, similiter atque hoc 
factum est in cosmologia ob physicam scientifice excultam 
(cf. Nys, Cosmologie, Lovanii). Qui ergo ad mentem sanae 
philosophiae peripateticae hodie psychologiam tractare vo- 
luerit, et nova et vetera colligere debet, quaerens veritatem 
undecumque iuvari poterit, ne ob ignorantiam novae scien- 
tiae etiam solida capita veteris doctrinae adversaiiis con- 
temptibilia reddat. Inter auctores, qui hanc combinationem 
utriusque scientiae iam feliciter auspicati sunt, laudaii me- 
rentur P. Maher, Card. Mercier et maxime I. Geyser. 

Vox «psycholbgiae» duplici sensu usurpavi solet : a multis, 
praesertim Scholasticis ultimorum saeculorum, ita ut omnem vi- 
tam includat, cum etiam entia vegetantia animam habeant ; quem 
usum aliqui contendunt necessario retinendum esse. Atii, maxime 
reeentiores vix non omnes, hunc terminum ad vitam intenti 0- 
nalcrn, sensitivam igitur et intellectivam restringunt. Hic quidem 
usus loquendi apud multos promanasse videtur ex illo errore, 
qui animam vegetativam negat. Alia ex parte nova haec termino- 
logia non iam aboleri poterit, quia vox psychici in plurimis com- 
positis nominibus ab omnibus etiam scholasticis auctoribus ita re- 
stringitur. Hoc enim sensu omnes opponunt actum psychicum 
actui physiologico ; sic intelligitur vita psychica. Voces «psycho- 
pathologia», «psychiatria» a nullo de morbis corporalibus ad- 
hibentur, sed exclusive de morbis vitae sensitivae vel rationalis. 
Hoc igitur sensu, qui etiam apud quosdam auctores scholasticos 
invenitur (Maher, Hbdder), dividimus psychologiam speculativam in 
sensitivam ct rationalem, quas singulis voluminibus tractabimus. 


INTRODUCTIO AD PSYCHOLOGIAM 
SENSITIVAM. 

I. De vita sensitiva in genere. 

Praeter processus vitae vegetativae et materiae anorga- 
nicae, qui modo inconscio in nobis peraguntur, conscientia 
nobis refert altius quid, sc. vitam sensitivam. Ad eam per- 
tinet videre colores, audire musicam, tangere manibus, de- 
lectari vel contristari, ira vel timore affici, ideoque tendere 
in fugam vel aggressionem, et similia. Hic haberi aliquid 
toto genere diversum ab activitate anorganica vel vegeta- 
tiva iam inde cognoscimus, quia actus sensitivi nemini noti 
sunt, nisi illi soli qui eosdem habet, ope conscientiae. Alii 
eos solum ex signis quibusdam cognoscere possunt. Ideo 
haec vita dicitur «conscia», quia sola conscientia in se ipsa 
cognoscitur; dicitur «vita psychica» in oppositione ad vitam 
physiologicam seu organicam; vel «vita intentionalis seu 
relationis». Huic vitae sensitivae omnia alia inferiora opponi 
fere apud omnes, qui materialistae non sunt, in confesso est. 

Vita sensitiva ex alia parte etiam opponitur vitae cui- 
dam superiori, sc. intellectuali. Haec distinctio non tam ob- 
via est, quam illa ab inferioribus, ideoque a multis negari 
potuit. Sufficiat interim dicere, ad hanc vitam suprasen- 
sitivam pertinere, ut cognoscamus abstracta, appetamus 
suprasensibilia, v. g. gloriam, virtutem. Est enim, ut postea 
probandum erit, illa differentia, qua homo bruta essentialiter 
superat. 

II. De facultatibus sensitivis. 

1. «Sentire» sensu stricto haberi solet ut synonymum pro 
facultate sensitiva cognosdtiva. Scholastici hanc describunt : 
Cognoscentia retenta forma sua naturali (i. e. proprietatibus 
suis entitativis sive substantialibus sive accidentalibus) pos- 
sunt praeterea adhuc aliarum rerum formas intentionales in 
se recipere; non-cognosccntia e contra solas suas formas 


1 



INTRODUCTIO. 


INTRODUCTIO. 


4 


5 


naturales habere possunt. Igitur ens cognoscens non amisso 
suo colore, figura, extensione, motu . . . (forma sua naturali) 
capax est simul adhuc in se suscipere plane alium colorem, 
figuram, extensionem etc., ea omnia sc. cognoscendo. In 
ipso tunc est forma sua naturalis, praeterea tamen vero 
aliquo modo multiplex alia forma, quae formae naturali in- 
terdum plane contradicere videtur. 

Cognitio dicitur imago intentionalis obiecti; cum imagine 
hoc commune habet, ut ducat cognoscentem in cognitionem 
alieni obiecti. Tamen non est imago communis physica 
obiecti, etsi, sit aliquid reale et physicum ; maxime ideo 
quia est imago conscia, quae res non eo explicatur, quod 
vel corpus vel anima cognoscentis physice simile fit obiecto 
cognito. Postea haec res fusius declaranda est. Vox «in- 
tentionis» vel «intentionalis» indicat cognoscens aliquo 
modo tendere in obiectum; oculus videns lunam quasi eo 

tendit. ..... 

2. Appetitus sensitivus. Ipsis rebus anorganicis ascribitut 
quidam «appetitus naturalis»; i. e. aptitudo et eatenus exi- 
gentia sub, certis adiunctis certo modo reagendi. Multo 
clarius talis appetitus apparet in plantis, quae ostendunt 
tendentiam non interruptam agendi in bonum proprii oi- 
ganismi et conservationem speciei. Sed praeter hunc appe- 
titum naturalem nova et altior tendentia in proprium bo- 
num habetur in sentientibus, tendentia sc. conscia in aliquod 
bonum cognitum. Definitur hic «appetitus sensitivus»: vis 
corpora sensibiliter cognita appetendi tamquam bona vel 
fugiendi tamquam mala. 

Est haec tendentia conscia correlatum necessarium cogni- 
tionis, ne illa manca sit. Cognitio enim sensitiva qua talis 
non est mere speculativa, sed practica repraesentans ics, 
quia sunt utiles vel nocivae bono corporali entis. Si hanc 
ergo cognitionem non naturaliter sequeretur tendentia ad 
actionem correspondentem, cognitio suo fine careret. 

3. Motus spontaneus tandem per se adesse debet, ut ten- 
dentia ad bona acquirenda vel mala vitanda exsecutioni 
tradatur. Est vis entis sensitivi ex imperio appetitus sen- 
sitivi se localiter movendi versus corpora convenientia (e. g. 
alimenta) vel fugiendi disconvenientia. Generatim enim entia 
sensitiva alimenta aut protectionem a periculis non sufficien- 
ter invenirent, si quieta alicubi manerent, sed indigent rebus 


distantibus, quas e longinquo discernere, appetere ct quae- 
rere debent. 

In sequentibus probationibus hic motus est id quod ma- 
xime considerandum est; nam cognitio et appetitio qua 
tales nunquam ab extrinseco videntur, sed ex proprietatibus 
huius motus dignosci debet, utrum necessario cognitionem 
dirigentem praesupponat necne. 

III. Ordo procedendi. 

Dividimus tractatum universae psychologiae sensitivae in duos 
libros, quorum prior nominari potest psychologia sensitiva ge- 
neralis vel etiam psychologia animalis ; quia continet quaestiones 
magis generales de vita sensitiva qua tali, sicuti in brutis in- 
venitur. Primo stabiliemus, quae sint subiecta vitae sensitivae, 
sc. animalia, non autem plantae. Dein ambitum vitae sensitivae 
describemus, i.- e. quasnam facultates cognoscitivas certe includat 
et quo e contra non pertingat, ad vitam sc. intellectualem. Uni- 
cam facultatem instinctus, quae brutis magis propria dicitur, 
statim accuratius examinabimus. Ex hoc generali conspectu dein 
deducemus metaphysicas consequentias quoad proprietates animae 
sensitivae. 

Secundus liber erit psychologia specialis vitae sensitivae. In 
illo examinabimus facultates sensitivas singulas cum suis differentiis, 
in quantum praesens scientiae status hoc permittit et postulat, 
ut suo loco indicabitur. 

Libri quidam de psychologi a br utorum, qui saepi us nominantur: 
E. Wasmann, Die psychischen Fahigkeiten der Ameisen, ed. 2 
1909. - - C. Lloyd Morgan, Introduction to Comparative Psycho- 
logy, ed. 2 Londini 1903. — F. Buytendijk, Psychologie der 
dieren, 1920. - Kafka , Tierpsychologie, in: Handbuch der ver- 

gleichenden Psychologie I (1922). — H. Ptiron, Psychologie zoo- 
logique, in: Dumas/Fraite de psychologie II (Paris. 1924) 635 sqq. 

M. Ettlinger, Bcitriige zur Lehre von der Tierseele und ihrer Ent- 
wicklung, 1925. - F. Alverdes, Tiersoziologie, 1925 . — F.Hanpel- 

mann, Tierpsychologie, 1926. 

LIBER I. 

Psychologia sensitiva generalis. 

CAPUT I. 

De subiecto et ambitu sensationis. 

§ 1 . De subiecto sensationis. 

P rima de vita sensitiva quaestio est, quibusnam subiectis haec 
facultas tribuenda sit. De corporibus anorgamcis quaestio 
serio non movetur, cum iam vita vegetativa careant; porro im- 
plicite a fortiori excluduntur, si probatum fuerit ne plantis quidem 
vitam sensitivam concedi posse. . . 

Primis ergo thesibus cum, communi sensu et vulgari et philo- 
sophorum asserimus vitam sensitivam non plantis, sed animalibus 
brutis convenire ; in homine idem iam ex conscientia constat 
ideoque probatione non indiget. Praestat incipere a sensibilitate 
brutorum, ut clarius intelligatur, quid haec sit et ex quibusnam 
criteriis omnino cognosci possit. Facilius tunc statuetur assertio 
inferiora viventia sensu carere. 

THESIS 1. Bruta animalia facultate sentiendi prae- 
dita sunt. 

Stat. Quaest. i. Animalia ante ipsam thesim probatam 
philosophice definire nondum possumus, quia praecise illud 
elementum, quod nunc in quaestione est, in definitione oc- 
currere deberet. Intelligimus igitur animalia bruta, sicuti 
universim ex zoologia nota sunt, ut regnum entium vivorum, 
quod interiacet fere inter regnum plantarum ex una parte et 
regnum hominis ex alia parte. Vel aliter, intelligimus talia 
entia sicut equum, leonem, formicam ctc. 

2. Sententia, quae bruta sentire negat, interdum ascri- 
bitur in genere materialistis. Verum est, ab illis saepe sen- 
sationem describi ut motus mere mechanicos; tamen cum 
idem dicant de actibus psychicis hominis, quorum exsisten- 
tiam non negant, dicendi sunt potius non sensationis existen- 
tiam negare, sed eius naturam falso explicare. 


Omnem sensationem brutorum contra persuasionem uni- 
versalem primus negasse dicitur Gomcz Percita, medicus 
Hispanus (1554). Celebrior autem facta est haec sententia 
per Cartesium, qui animalia declarat esse mera automata 
a Deo tam sapienter constructa, ut ad impulsus externos 
mere mechanice reagant eo modo, quem putemus cognitione 
fieri. Ad tam miram sententiam adductus est ob extremam 
oppositionem, quam inter corpus et spiritum statuit, inter 
quae nihil medium admitti posse putabat. Igitur sensationem 
et intellectionem non distinguebat. Ne ergo brutis prin- 
cipium intellectivum daret, ea potius machinas fecit. 

3. Recentiores adversarii generatim non iam audent su- 
periora bruta ut machinas considerare. Plures tamen pro 
inferioribus animalibus, ut infusoriis, vel etiam pro formicis 
et apibus, theoriam mechanicam explicandi motus ponunt 
ideoque in iis omnem vitam psychicam negant (cf. libros 
supra nominatos). Ita Jacques Loeb (Chicago) motus quos- 
dam orientationis ex activitate externa mechanice ortos 
describit («tropismos») putatque simili explicatione physico- 
chemica omnes motus spontaneos infimorum animalium ex- 
plicari posse. Similiter Bohn. Bethe in formicis et apibus 
omnia revocat ad «motus reflexos», i. e. reactiones sine co- 
gnitione mere physiologice effectas. Ut unicum criterium 
activitatis vere psychicae admittit, si activitas animalis ex- 
perientia corrigatur; alia omnia esse motus reflexos. 

Vi Contra hos tamen recentiores passim naturam psychicam 
animalium*eflam Inferiorum vindicarunt : ita Jennings quoad 
animalia infima; Wasmann, Buttel-Reepen, Wheeler, Field, 
Escherich quoad formicas, apes etc. — • Non ipsam thesim, 
tamen eius probationem aliquam (arg. 2) reficiunt illi auctores 
sat multi, qui parallelismum psychophysicum (sensu meta- 
physico intellectum) profitentur. Putant enim omnem mo- 
tum animalis adaequate explicari debere ex prioribus mo- 
tibus sine interventu causali animae; pro vita psychica 
brutorum ideo solum argumentum ex analogia cum homine 
admittunt. 

4. Nolumus probare brutis omnibus convenire omnes illas 
sensationes sicut nobis; sed contenti sumus stabilire ma- 
xime in brutis superioribus existere similem vitam sensiti- 
vam ac in nobis. Quomodo haec sensibilitas in inferioribus 
classibus animalium varietur vel decrescat, zoologis statuen- 

dum relinquimus. Ex iis tamen, quae ipsi in hac re in- 
venerunt, brevem conspectum in scholio addemus. 

Argum. 1 . (Ex analogia cum sensibilitate humana.) 

Bruta multa, maxime superiora, habent organa sensuum 
simillima nostris, quibus perfecte eodem modo utuntur et 
ad easdem actiones incitantur ut homines, praesertim quando 
hi ex rationibus mere sensibilibus operantur. Ergo conclu- 
dendum est bruta similiter ac homines habere easdem sen- 
sationes et appetitiones sensitivas. 

Ad antec. i) Organa sunt simillima nostris; idque eo 
magis, quo altius in serie brutorum ascendimus. Ideo a 
scientia anatomica natura sensoriorum etiam hominis ob- 
servatione in brutis facta maxime exploratur. 

2 ] Organis suis eodem modo utuntur. Oculos vertunt in 
rem aliquam incognitam ; re insueta audita aures praeparant 
ad melius audiendum, nares applicant ad odorandum (cf. 
Schol. 3). 

3) Eodem modo quo homo ostendunt appetitum sensi- 
tivum : aversionem ab ingratis, inclinationem ad grata, iram, 
gaudium, dolorem signis sensibilibus ut homo, quando se- 
cundum appetitum sensitivum agit. Ingentem numerum fac- 
torum, quae huc spectant, praebent theses sequentes (3 et 4) 
de sensationibus internis, quibus conspectus totalis vitae 
psychicae animalis complebitur. 

Ad conseq. 1) Argumentum est ex analogia: similes con- 
spiciuntur effectus, ergo similis est causa. Tale argumentum, 
ut notum est, per se solam gignit probabilitatem. Tamen 
potest transire ad certitudinem, sc. si similitudo effectuum 
est vere perfecta et universalis, i. e. si non in quibusdam 
solum casibus, sed simpliciter in omnibus, ubi eadem ad- 
iuncta inveniuntur, actio fiat perfecte eadem. Nam diversi- 
tas causarum deberet tunc manifestari per diversitatem effec- 
tuum. 

2) Tale argumentum certitudinem praebere posse iam 
inde elucet, quod saepe non alio modo procedimus relate 
ad alios homines; eos vel omnino habere sensationes vel 
sensationes esse easdem ac nostras, sine ulla haesitatione 
iam concludimus ex eorum modo agendi simili. Suarez: 
Habemus in brutis eadem argumenta cognitionum, atque 


in parvis infantibus vel amentibus, qui lingua uti nequeunt. 
Similiter recentiores, ut Kafka. 

3) Ideo etiam homines sine ullo dubio tam vulgariter 
quam in scientia semper ita procedunt; id quod in re, quae 
quotidianae observationi obvia est, non parum probat. Con- 
sensus de hoc puncto tantus est, ut potius difficultas sit 
refutandi contrariam e diametro opinionem, quae brutis 
etiam intelligentiam ascribit. 

Argum. 2 . (Ex principio causalitatis.) 

Motus spontanei brutorum, qui ex affectione sensoriorum 
causantur, vel explicantur per veram cognitionem, ut postu- 
lat thesis; vel ad modum alicuius «motus reflexi», i. e. mo- 
tus mere mechanice causati. Atqui, etsi aliqui motus bru- 
torum, sicut et hominis, recte hoc secundo modo explicentur 
(ut variatio pupillae oculi pro varia intensitate lucis), certe 
tamen plurimae actiones ordinariae brutorum ita explicari 
minime possunt; ideoque requirunt cognitionem. 

Prob. min. 1. In motu mere mechanico inveniri debet 
proportio inter excitationem et effectum secundum leges 
mechanicas. Atqui haec in motu spontaneo brutorum non 
invenitur, sed omnia explicationem postulant ex rationibus 
cognoscitivis. Nam motus reflexi cum intensitate stimuli pro- 
portionate crescunt, ad alios musculos se extendunt sine 
relatione ad rationes cognoscitivas. Plane aliter in bruto. 
Sufficiat hoc illustrare in noto exemplo: Canis ad vocem 
domini non recta ad eum per fenestram tendit, sed per 
illas scalas et portas, quas apertas invenit, via longiori ad 
eum accurrit. Si ibi cognitio et recordatio adesse supponitur, 
omnia plana sunt; homo enim eodem modo ageret. Si autem 
mechanica explicatio tentatur, impossibilia postulantur, sc. : 

a) Canis solum ad vocem sui domini reagit; ergo post 
certam excitationem retinae et aurium, quae infinitis modis 
variare potest pro diversa positione et distantia cum eodem 
semper effectu, dummodo similitudo intentionalis figurae 
maneat; e contra parva mutatione partium, quae hanc si- 
militudinem destruit, excitatio inefficax fit. Et tota haec 
coordinatio plurimarum imaginum ad eandem reactionem 
debuit interdum disci ex paucis experientiis. 

b) Canis ita ad dominum attrahitur, ut non recta accurrat, 
si fenestra altior sit. Mechanice ergo explicandum est, quod 

vulgo exprimitur: videt altitudinem a terra, recordatur, ob 
unam forte tristem experientiam, talem saltum ingratum 
esse; ideo non desilit, sed se convertit. 

c)’Per portas et scalas aptas accurrit: hoc iterum per 
cognitionem facile intelligitur : recordatur canis cursum per 
talem viam eo ducere, ubi dominus est; desiderat ibi esse 
ideoque viam ingreditur. Mechanice autem hoc compone- 
retur per miras attractiones (scientiae ignotas) ex portis 
apertis et scalis semper recto ordine se excipientes, ut 
e. g. porta post plures conatus adhuc clausa relinquatui et 
alia via tentetur ; quae impossibilia, nedum ridicula apparent. 

2. Motus reflexi, sicut omnes motus mechanici, eisdem 
recurrentibus conditionibus externis constanter eundem ser- 
vant effectum. E contra motus spontaneus brutorum, sicut 
noster, qui ex cognitione fit, sub iisdem circumstantiis ex- 
ternis summopere variabilis est. Si cani iacenti oftettur ci- 
bus, accurrit; si pluries frustra venit, iam non accurrit 
Ergo sub iisdem adiunctis externis diverso modo agit, quod 
quidem convenit cognitioni, non vero motui reflexo. 

3. Mdtus in animali semper ob rationes cognoscibiles fieri, 
maxime patet, quando res nondum exsistens attrahit : fame 
incitantur bruta ad praedam absentem quaerendam. Curant 
pullos suos, quos saepe distinguunt ab aliis similibus, a 
quibus non ita attrahuntur. Quaedam bruta pro hieme sibi 
nutrimenta reponunt. Tandem totus modus agendi bruto- 
rum indubie manifestat illa iniurias et bona accepta le- 
cordari, similiter ut homines ex recordatione et affectibus 
agentes. 

Confirmatio (ex organis sensuum) : 

Intricatissima ct artificiosissima structura organorum sensuum, 
quae in brutis invenitur, secus fine careret. Nam 1) alius finis, 
cui etiam sensoria inserviunt, sc. motus rellexi, modis multo in- 
ferioribus acquiri possunt. Ex propria enim experientia scimus 
motus reflexos nihil magni perficere, sed solum simplices et con- 
stanter easdem reactiones. 2) Si autem postuletur illa complicatio, 
ut secundum similitudinem vel diversitatem obiectorum in retina de- 
pictorum accommodate ad experientias apti motus reflexi cftormcn- 
tur, iam secundo argumento ostensum est impossibilia postulan. 

Corollarium: 

Ilis igitur argumentis constat in brutis inveniri sensi- 
bilitatem secundum omnes suas diversas functiones, bensi- 

bilitas externa saltem in brutis superioribus omnes sensus 
nostros complectitur. Etiam sensationes internae in quibus- 
dam exemplis iam clare comprehenduntur, ut memoria. 
Appetitus quoque sensitivus per varios affectus brutorum 
indubie indicatur. Motus tandem spontaneus fuit praeci- 
puum fundamentum, ex quo sensibilitatem stabilivimus. 

Scholion 1 (De motu ut criterio sensationis.) (Cf. M. Ettlinger, 
Untersuchungen uber die Bedeutung der Deszendenztheorie fiir die 
Psychologie, 1903; E. Wasmann, Instinkt und Intelligenz, 1905.) 

Variae proprietates motus solae sumptae nondum probant sen- 
sationem adesse. Ita quod motus sit circumstantiis accommo- 
datus — idem enim valet in motibus vegetantium ; quod motus 
oriatur sine stimulo externo — qui forte solum non detegitur, 
etsi adsit; complicatio magna motus — quae in vegetatione certe 
multo maior est; etiam quaedam irregularitas motus ex causis 
non apparentibus ut talis non demonstrat. 

Tamen plura ex dictis certum argumentum fiunt, si ostenduntur 
procedere ex causis soli cognoscenti perviis; quando sc. simili- 
tudo pro cognoscente actionem causat, diversitas pro cognitione 
omnia mutat. Sic complicatio imaginis visivae non explicatur 
cx summa stimulorum, sed evidenter agit ut unitas quaedam, 
qualis solum pro ente sentiente est. Reactio accommodata ad 
adiuncta externa non qualiscunque probat, sed relate ad adiuncta 
soli cognoscenti pervia. Irregularitas motus in animali saepe 
reducenda non est ad causas plurimas ignotas, sed ad causam 
aliquam simplicem, quae pro cognoscente clara est; sic motus 
summe diversi in pugna duorum animalium ex intentione pugnae 
facillime saepe deducuntur et intelliguntur; contra illos revocare 
ad plurimas causas ignotas sine hac intentione agentes duceret 
ad absurditates. 

Recte ut clarissimum criterium sensationis consideratur facultas 
discendi ct corrigendi actiones ob tristes experientias. Nam huius 
rei explicatio alia nulla datur neque intelligitur possibilis. Ne 
initium quidem huius rei praeter cognoscentia conspicitur. Si 
ad stimulum A in animali sequebatur reactio B, quae animali 
damnum attulit, ex quo sequebatur motus fugae C: nullo modo 
intelligitur, cur post iteratum A non iam B sequatur, sed unice C, 
et quidem post unicam interdum experientiam. Accedit quod 
non simplices stimuli agunt, vel eorum summa, sed saepissime 
unitas stimulorum, quae in sola cognitione exsistit. De hac re 
accuratius in thesi de associationibus (r6). 

Tamen minus recte Bethe postulat solam facultatem discendi 
esse verum criterium sensationis. Ut enim iam vidimus, actio 
e. g. imaginis visivae, quae semper agit, quamdiu similitudo pro 

cognoscente adest, omnem possibilitatem explicationis per motus 
reflexos longe superat. lam prima aedificatio nidi includit plurimas 
cognitiones ut necessarias : debent varia obiecta secundum suam 
formam distingui, omnia adaptari ad varias circumstantias loci, 
quae pro cognoscente facile patent, sed ex collectione motuum 
reflexorum solum absurde explicari finguntur. 

Scholion 2 (De tropi sinis): 

Cum motus reflexi sint potius reactio alicuius partis, tropismi 
sunt reactio mechanica totius organismi, qui vel ad stimulum 
attrahitur, vel ab eo repellitur. In phototropismo e. g. inaequalis 
illuminatio dextrae et sinistrae partis organismum in directionem 
lucis convertit et postea attrahit, si phototropismus est positivus, 
vel repellit, si negativus. Similes tropismi a plurimis alus stimulis 
oriri dicuntur. Ex paritate cum plantis, quae sensibilitate carent, 
haec theoria deducit etiam bruta inferiora eadem carere. 

Sed theoria hodie passim reiicitur, quia factis contradicat, i) Ob- 
servationes in conditionibus laboratorii factas saepe non extendeie 
licet ad vitam normalem. Versus tales stimulos artificiosos ex 
una directione venientes bruta reagunt forte «modo irrationali», 
sicut equi qui exterriti in ipsum incendium irruunt; ideo tropismus 
dicitur esse casus anormalis, ateleologicus ' . _ - . 

2) Ipsa facta diligentius inspecta non favent theoriae mecha- 

nisticae. Sic apparentia positivi phototropismi mde oriri potest, 
quod insecta per certum tempus constantem directionem motus 
servant, eo quod curant eandem impressionem lucis solans 111 
oculo retinere. Si tunc noctu a luce propinqua incitantur, 0.1 
priorem consuetudinem fiet, ut propter eandem imaginem con- 
stantem in oculo nunc ob mutatas conditiones in curva spirali 
luci semper magis appropinquentur et tandem^ comburantur. 
Motus tropistici a multis aliis conditionibus modificantur, et in 
universum ex vitae conditionibus ordinariis explicari possunt. 
Sic ubi lux est, ordinarie invenitur quoque calor, oxygemum 
aliaque vitae necessaria; ideo attractio in speciem phototropica 
revera ex instinctu explicatur. _ V'\"; 

3) Secundum Jennings infima animalia potius semper quaerunt 
conditiones vitae utiliores et positionem stimuli non attendunt. 
Interdum si diutius observantur, alium postea motum ostendunt. 
Possunt etiam addiscere, ut in oppositam directionem moveantur, 
si haec est via, qua tandem obiectum suum attingunt (cf. Buyten- 
dijlc 1. c.). 

Scholion 3. De vera perceptione singulorum sensuum in regno 
animalium haec statuuntur (Kafka 1 . c.): 

Generatim auctores diversitatem sensus_ assumunt, quando organa 
sensuum satis diversa inveniuntur; ubi haec diversitas deficit, 


totum corpus habetur ut organum sensus universalis seu tactus. 
Criterium utilissimum est magna similitudo organorum cum sen- 
soriis hominis etc. 



-- 


1. In animalibus perfectissimis (ut mammalibus) omnia criteria 
conspirant ad asserendam sensibilitatem humanae simillimam. 
Immo variis experimentis eadem dependentia sensationum a variis 
conditionibus stimulorum probari potuit. Sic in piscibus in- 
veniebatur «contrastus simultaneus et successivus», lex colorum 
«complementariorum» (Exp. Psych. II i). Determinari potuit, 
quosnam colores pro singulis partibus spectri pisces vel apes 
videant (G. E. Mulier, Typen der Farbenblindheit, 1924); apud 
gallinas verificatum est «phaenomenon Purkynje» (Exp. Psych. 11 1, 
§ 3). Ipsae quaedam functiones altiores sensuum experimcntaliter 
demonstratae sunt (W. Kohler, OptischeUntersuchungen am Schitn- 
pansen und am Haushuhn, 1915). Sicuti enim homo ob coopera- 
tionem utriusque oculi parvas differentias distantiae obiecti distin- 
guit, quas uno oculo percipere non potest: ita eadem «functio 
binocularis» apud simias eodem fere ambitu vigere probata est. 
Eadem paritas valet pro «magnitudine visuali» (Exp. Psych. III 3, 
§ 10): sc. quando maius obiectum ob maiorem videntis distantiam 
in retina minorem imaginem exhibet, hoc obiectum etiam simiae 
in naturali magnitudine apparet, prorsus ut homini. Etiam valet 
«constantia colorum» (Exp. Psych. III 3, § 5): sc. homo colorem 
album noti obiecti semper ut album videt, etsi propter illumina- 
tionem mutatam radios multo debiliores remittat; idem demon- 
stratum est valere pro simiis et gallinis. Etiam reactio ad maiorem 
claritatem, quando absoluta claritas utriusque coloris mutata est, 
probatur in simiis et gallinis valere, sicut in homine (W. Kohler, 

. Nachweis einfacher Strukturfunktionen beim Schimpansen und 
beim Haushuhn, 1918). 

2. Conspectus sensibilitatis in toto regno animalium (Kafka).. Suc- 
cessio magnarum divisionum regni animalium, qua saepius utemur, 
est haec : protozoa (inter quae amoebae) ; porifera (ut spongiae) ; 
coelenterata (ut polypi) ; echinodermata ; vermes ; mollusca (inter 
quae cephalopoda) ; arthropoda (ut insecta); vertebrata (pisces, 
amphibia, reptilia, aves, mammalia). Sensus tactus agnoscitur 
apud ipsa unicellularia. Generatim stimuli fortiores repellunt, 
debiliores alliciunt, saltem in certa dispositione organismi (ut 
fame). Interdum repetitio stimuli ingrati ad aliam semper reactio- 
nem incitat: ita «Stentor» impulsum ingratum primo repellere 
studet, eundem repetitum curvatione declinat, postea contractione 
organismi ; tandem eo quod locum suum deserit. In cephalopodis 
interdum sensibilitas tactus tanta inventa est, quanta in homine. 

Sensus staticus iam bene evolutus invenitur apud vermes et 
mollusca. In genere utilissimus est in brutis, quae in aqua vel 

aere vivunt. In iis positio erecta, quae secus per contactum 
pedum in terra regitur, per organum staticum suppletur, quod 
ex se semper deorsum tendit et sic positionem erectam invenire 
permittit. 

Organum auditus simile humano non invenitur nisi apud verte- 
brata. Facultas quidem ad certos sonos edendos, ideoque sine 
dubio etiam percipiendos in multis animalibus inferioribus non 
deest. Sed nondum constat, utrum haec perceptio sit auditiva 
an forte tactilis per sensum quendam vibratorium. 

Sensus chimici inserviunt ad nutrimentum utile distinguendum. 
Diversitas olfactus et gustus primum apud insecta constat, in 
quibus organa diversa detecta sunt. Formicae per odorem 
dignoscunt (Wasmann, Psychische Fahigkeiten 1. c.). In certis 
piscibus organa gustus in tota superficie cutis sparguntur, et 
reactio fit ad stimulos gustatorios ibi positos. 

Effectus lucis, qui in unicellularibus quandoque invenitur, 
probabiliter in activitatem chimicam organismi influit et incitat 
ad quaerendas meliores conditiones vitae. Generatim distinguitur 
perceptio claritatis, perceptio directionis lucis, perceptio motus 
visi, perceptio distantiae, perceptio formae obiecti, perceptio 
colorum. Probatum est in ipsis apibus perceptionem colorum 
sat perfectam esse. 

Obiectiones : 

Obi. 1. Argumentum i supponit similes effectus requirere similes 
rausas. Atqui hoc verum non est ; nam mors habet causas maxime 
diversas. Ergo. 

Resp. Dist,- mai. Similes causas positivas seu causas per se effec- 
tuum, conci; causas effectuum per accidens, nego. Contradist. mia. 
Variae enim causae non per se et proxime efficiunt mortem, sed dis- 
turbationem organismi variam ; sed hae perturbationes hoc commune 
habent, ut organismus ineptus fiat pro unione cum anima, ideoque 
haec cessat. 

Obi. 2. Argumenta supponunt naturam non constanter producere 
id. quod animali inutile vel nocivum est. Atqui lioc est falsum. 

Resp. Nego mia. 

1’rob. mi):. Quaedam animalia habent constanter colores, oh quos 
facilius ab inimicis capiuntur, vel alas ineptas ad volandum. Ergo. 

Resp. Dis/, an/ec.: Quae omnia eis per se in sua evolutione non 
aliquam utilitatem afferunt, nego; quae per accidens eis etiam nocere 
possunt, conc. Et nego paritatem cum sensoriis, quae sine vera sen- 
satione brutis nocerem neque alia iuvarent. 

Obi. 3. Certe Deus efficere potest machinas adeo perfectas, quae 
possent currere, clamare, reliqua peragere, sicut bruta. Atqui ita 
omnia, quae in brutis observamus, peragerentur sine sensatione. Ergo 
sensibilitas probata non est. 

Resp. Dist. mai.: Si vellet omnia peragi per inedia naturalia. 
nego; per perpetua miracula, conc. Contradis/, min. 

Obi. 4. Non possunt esse criteria sensationis illi motus, quorum 
simillimos etiam peragunt bruta mortua. Atqui haec eosdem motus 
efficiunt. Ergo. 

Resp. Dist. min. : Tales motus efficiunt, quales in argumentis at- 
tulimus, nego; aliquos motus reflexos retinent, conc.; sic si gallinae 
capite privatae per brevissimum tempus adhuc volant. 

Obi. 5. Quod mensurari potest materiali mensura certamque servat 
relationem quantitativam cum materiali excitatione, materiale est. 
Atqui hoc secundum scientiam valet de sensationibus. Ergo. 

Resp. Dist. mai. ; Quod ita materiali mensura mensuratur, ut haec 
ostendatur esse aliquota pars sensationis, conc.; quod ita mensuratur, 
ut unitas sensationis sit et ipsa sensatio et materialis mensura solum 
inserviat ad numerum talium unitatum inveniendum, nego. Contradist. 
min. Sicut actus intellectivus non fit materialis, eo quod horologio 
eius duratio mensuratur, sic neque sensatio inde, quod ope stimulorum 
materialium eius intensitas mensuratur. 

Obi. 6. Ex rationibus automatistarum(M. Steinitzer, Das Genuit, iSScp. 

a) Ipsi homines in suis actionibus machinae sunt. Ita efformatio 
corporis humani, quae non procedit ab anima cognoscitiva ut tali, 
complicatione et teleologia plurimum superat motus spontaneos bru- 
torum. 

Resp. Conformatio organismi minime fit per solos motus mecha- 
nicos ut Cartesius putaverat), id quod alibi probatur, sed per ani- 
mam vegetativam. Porro pro sensatione non argumentamur ex qua- 
libet complicatione et teleologia actuum, sed ex tali complicatione et 
adaptatione, qualis e. g. oritur per imagines visivas intentionaliter si 
miles, ut explicavimus. 

b) Dantur in homine actus per repetitiones effecti automatici, ut 
motus linguae in loquendo, qui inconscie fiunt et tamen complica- 
tissimi sunt ; porro aliquis in instrumento ludere potest sine ulla atten- 
tione, ex mera consuetudine; ergo ex dispositione organorum, quae 
repetitione acquisita est. Cur non similis dispositio innata esse potest? 

Resp. Certe complicata series motuum aeque innata atque acquisita 
esse potest. Sed tunc fieret eodem semper modo, sine perpetua ad- 
aptatione ad mutationes rerum, ut hoc in motu spontaneo brutorum 
fit. De cetero postea probabitur (th. 16), dispositiones, quae hic inter- 
veniant, non esse mere mechanicas. 

c) Si bruta haberent dolorem, sine culpa paterentur, quod repugnat 
proprietatibus Dei. 

Resp. Hic dolor per se utilissimus est pro brutis, ut vitam ser- 
vent et a periculis deterreantur. 

Obi. 7. Possibile fuit in materia anorganica imitari activitatem 
amoebarum : quod e. g. pseudopodia emittunt, supra corpora repunt, 
materiam alienam introsuscipiunt et diggerunt ; ut demonstrant ex- 
perimenta a Biitsehli et Rhumbler facta Hempelmann . 

Resp. Sic declarantur quidam mechanismi, quibus animalia in sua 
activitate utuntur, conc.; tota activitas vitalis indefinite continuata or- 

«a ni sini ne<'0 Amocbae etiam in medio indifferenti sc extendunt, 
ad corpora "quae tangunt, appropinquantur, nutrimentum quaerunt, 
stimulos tactus, lucis etc. minus accommodatos decimant, tamdm len- 
tando varios semper motus, usquedum ab ns liberentur. 

rnst Saltem activitas unicellularium non distinguitur ab illa, quam 

semina certarum plantarum manifestant, quae prorsus simili modo ad 
stimulos reagunt ut amocbae. 

Resp Hic limites ex parte activitatis nondum sufficienter determi- 
nati sunt ; ideoque interim ex aliis rationibus entia ad ammalia vel 

carum secundum Bethe eorumque refutationem dat Vvasmann I. c. 

THESIS 2 . E contra plantis sensibilitas ascribenda 
non est. 

Stat. Quaest. i. Plantas iterum non philosophice de- 
finimus, sed intelligimus eo modo, quo in scientiis naturali- 
bus fit, ut arbores, flores etc. 

Plantis vitam sensitivam ascribunt inter veteres Hnipe- 
docles, Plato, Manichaei, inter recentiores e. g. Bicha 
Schopenhauer, v. Hartmann Paulsen qui ipse prov°ca 1 ad 
Spinoza, Zollner, Wundt, Hackel, Buchner, Nageh. Ia 
Leibniz propenderat in hanc sententiam. 

Nuperrime aliqui magis empirice procedentes probate 
conati sunt plantas sentire, afferendo «organa SCI1SI ’ U 

plantis, quibus dicuntur percipere gravitatem, lucem sa- 
porem etc. : Ita post alios quosdam praeclarissime Haber- 

lai 2. Contra hos omnes asserimus plantis non convenire 
veram facultatem sentiendi, sed omma, quae ibi forte si- 
milia motui spontaneo conspiciuntur, expheanda esse ad 

modum irritabilitatis vel «motus reflexi», qui m ammalib 

invenitur. , , n 

Non dicimus nos semper diiudicare posse, q u0< J cer 
species ad animalia vel plantas pertineat, tamen stabilita 
thesi indubium esse debet alterutrum in oram casu valete, 
sc. aut adesse vitam sensitivam aut non adesse. 

Argum. 1 . (Ex defectu finis.) Plantae non possunt ex na- 
tura sua habere facultatem, quae ns plane mutilis esse . 
Atqui hoc dicendum esset de facultate sensitiva, 
plantis inveniretur. Ergo plantis non inest facultas sen- 
sitiva. 

Ad mai. Hoc axioma ab omnibus scientiarum biologi- 
carum peritis ut indubium et universali inductione probatum 
habetur; sc. si aliquod organum constanter in ente vivente 
invenitur, nemo dubitat illud suo fine non carere. A for- 
tiori nemo concederet facultatem cognoscitivam non fore 
utilissimam enti, quod illam habeat. Speciatim ab omnibus 
adhibetur ut lex universalis et necessaria explicationis scien- 
tificae, nullam facultatem altiorem alicubi supponi debere, 
si effectus omnes viribus inferioribus attribui possint. - 
Addo statim obiectionem ad principium illustrandum. 

Obiectio. Forte in plantis inest facultas sentiendi, nunc quidem in- 
utilis, quae tamen in alio stadio evolutionis utilis erit aut erat. 

Resp. i) Credibile non est, utpote teleologiae universali repugnans, 
talem facultatem altissimam et utilissimam per indefinita tempora evo- 
lutionis inutilem manere. 

2i Talis descendentia inter formas, quas vocamus plantas, et bruta 
nihil est nisi vana suspicio sine probabili fundamento. 

3) Immo suppositum illud obiectionis ne descendistae quidem fa- 
ciunt; non putant facultatem superiorem iam adesse et interim solum 
se non ostendere, sed aut censent illam iam in ipsis plantis operari, etsi 
modo imperfectiori, aut facultatem illam prius absentem ex sola physio- 
logica irritabilitate se paulatim evolvere. 


Ad viin. Facultas, quae plantae utilis esset, deberet ali- 
quid conferre pro eius bono, pro nutritione, evolutione, pro- 
pagatione speciei, et quidem ita, ut haec sine illa fieri non 
possent vel non tam bene fieri possent. Atqui in plantis 
huic fini sine sensibilitate provisum est. 

Nam: i) Per se omnia necessaria plantis ultro adsunt, ita 
ut pro nutritione nullo motu spontaneo indigeant. Habent 
enim illa nutrimentum suum ex contactu terrae et aeris. 
De facto etiam plantae numero sufficienti crescunt, et tamen 
e loco non moventur. 

2) Neque ad discernenda nutrimenta utilia a nocivis ne- 
cessario indigent sensu, sed hoc omnino fieri potest modis 
mechanicis; possunt inutilia esse talia, quae omnino assumi 
non possunt, aut saltem propter chimicas suas proprietates 
non pro vegetatione inserviunt. In nobis ipsis activitas vege- 
tativa cellularum vix non omnium fit sine conscientia. 

3) Neque motus illi, qui interdum fiunt vel pro bono 
individui vel pro conservatione speciei, indigent sensuum 
directione; sed omnia sufficienter explicantur ad modum 
FrSbes, Psyehologia. (. 

motuum reflexorum, qui vocantur, in brutis. Talia sunt 
heliotropismus, geotropismus, motus spermatum. 

Nam iidem vel multo coinplicatiores motus in brutis vel 
hominibus sine conscientia fiunt. Porro omnes illi motus 
tam constantes sunt, ut eadem causa repetita eodem sempei 
modo fiant, sicut motus reflexi. 

Argum. 2 . (Ex defectu signorum.) Si adesset facultas 
sensitiva in plantis, per se multis signis indubiis nobis 
constare deberet. Atqui nulla talia signa dantur. Ergo. 

Ad mai. Si talis facultas in plantis inesset, fere continuo 
exerceretur, quia esset facultas earum nobilissima ideoque 
sine dubio utilissima. Neque occasio illam exercendi fcie 
continua aeesset, ut hoc observamus in brutis. 

Hoc autem continuum exercitium non posset nos semper 
latere, sed in multis casibus cognosci deberet. Nam etiam 
in minutissimis animalibus paulatim ex characteribus motus 
pervenimus ad cognitionem activitatis sensitivae, eigo a 
fortiori in plantis maioribus, quae perpetuo nos circumdant, 
quarumque activitates usque ad minima nobis magis magis- 
que innotescunt. 

Ad min. 1) Fere ex concessis adversariorum. Videmus 
enim assertores contrariae sententiae non provocare ad talia 
signa, sed insisterfe in rationibus prorsus aliis, ut evolutionis 

universalis. . . 

2) Omnia quae usque nunc allata sunt, sc. tropismi ain- 
que quidam motus perfecte explicantur sine sensatione, ut 
vidimus in 1 . argumento. Contra illa, quibus sensibilitas 
brutorum probatur, omnia desunt. 

Scholion (De « organis sensuume apud plantas): 

Haberlandt affert bona argumenta, quibus statuit plantis inultis 
non deesse organa, ut secundum varietateni lucis vel positionis 
relate ad gravitatem vel contactus corporis etc. situm partium 

suarum subito mutare possint. _ . .. . 

Negari non posse videtur haberi ibi organa similia quibusdam 
organis sensuum in brutis, maxime inferioribus. Attendendum 
tamen est organa sensuum in animalibus duplicem functionem 
habere: 1) sine excitatione sensationis vel saltem sine respectu 
ad talem sensationem immediate efficiunt quosdam motus in 
organismo, qui ei post talem excitationem per se utiles sunt (motus 
reflexi); 2) excitant sensationem, ut motus quidam spontaneus 
sequatur circumstantiis accommodatus. Facta allata pro plantis 


probant primum, nullo vero modo secundum, quod ex aliis quo- 
que rationibus reficiendum est, ut vidimus. Hinc organa illa 
male nominantur «organa sensuum» ; sensatio enim non est mera 
affectio nervea, ut aliqui physiologi minus accurate loquentes 
interdum dicunt, sed est praecise et maxime reactio conscientiae 
sensitivae, seu actus ille psychicus, cuius conscii sumus (cf. Natur- 
wissenschaftliche Rundschau 1904, 573 sqq.). Clariorem con- 
spectum motuum in plantis dant botanici. 

Obiectiones : 

Obi. 1. Forte sensus quidam nobis plane ignotus cum organis et 
signis omnino aliis in plantis inest, qui a nobis detegi non potuit. 

Resp. Dist. asser/.: Qui tamen ostenderet signa omnibus sensibus 
communia, maxime motum spontaneum, et plantis utilis esse cogno- 
sceretur, cone. ; sine hoc, nega. 

Obi. 2. Plantae quaedam habent somnum hiemalem , quaedam 
etiam nocturnum ; mimosa pudica per vapores aetheris anaesthetica 
fit, ita ut ad contactum non iam reagat. Atqui haec indicant vitam 
sensitivam. Ergo. 

Resp. Dist. mai. : Pro diversis statibus lucis et caloris varium 
habent situm partium, et excitabilitas ad motus reflexos per venena 
suspendi potest, conc. ; probatur vera interruptio status conscii, qui 
secus adfuisset, nego. 

Obi. 3. (Paulsen.) Biologia moderna destruxit limites inter animalia 
et plantas, et ostendit etiam hic naturam non facere saltus. Datur 
classis quaedam infima «protistarum», quae indifferenter se habet ad 
discrimen plantarum et brutorum. 

Resp. Dantur species, quae nondum certo ad alterutrum regnum 
referri possunt, quia criterium primarium motus spontanei nondum 
sufficienter exploratum est, et criteria secundaria ambigua sunt, conc. ; 
dantur species, quae vere sunt neutrius regni, nego. Absurdum enim 
est medium ponere inter haec duo: habere vitam sensitivam et illa 
carere. 

Obi. 4. Spongiae, quae ab omnibus habentur ut animalia, non pos- 
sunt loco moveri, habent nutrimentum totum ex aqua circumjacente, 
non reagunt ad laesiones. Ergo omnia illa valent, ob quae in argu- 
mento nostro diximus vitam sensitivam in plantis fine carere, et tamen 
spongiis secus ac plantis illam vitam tribuimus. 

Resp. 1) Dicitur in eis haberi quidam status degenerationis ; eas 
ceteroquin in sua vita periodum habere, in qua libere moveantur; 
neque etiam desunt reactiones, ut claudendi poros ad laesionem, aci 
H stimulos chemicos. 

2) Solum inde sequitur dari quasdam inferiores species, in quibus 
motus non clare ut spontaneus dignosci potest, ideoque ex solis cri- 
teriis secundariis (similitudinis cum certis brutis) natura animalis proba- 
biliter confici potest. Sed negamus ideo non licere in plurimis specie- 
bus optime notis ex absentia omnium signorum motus spontanei con- 
cludere illas vita sensitiva carere. 



20 


L1B, I. PSYCHOLOGIA SENSITIVA GENERALIS. 



ASSERTUM Sensibilitas est fundamentalis differentia, qua 
animalia a plantis distinguuntur, ideoque animal recte defini- 
tur «vivens sensitivum». 

Animalia a plantis multis rebus distinguuntur; ita totus 
organismus solet esse valde diversus; porro secundum theses 
cognitio sensitiva, appetitus sensitivus, motus spontaneus 
sunt animali propria. Potest quaeri, in quonam ex h,s om- 
nibus consistat discrimen obiectivum fundamentale, i. e. illud 
quod est proprium animali et ad quod alia discrimina ut 
a d fontem primarium reducuntur. Est ergo id quod dat 
definitionem genericam animalis qua talis. 

Respondendum est hanc essentiam animalis consistere in 
sensibilitate stricte dicta, i. e. facultate sensibiliter cogno- 
scitiva, ideoque animal iure definiri per genus commune cum 
planta quod est «vivens», et differentiam specificam, quae 
est «sensitivum». Structura organismi dici potest discrimen 
in ordine logico, seu id quo saepe dignoscitur; non vero, 
ut aliquibus physiologis placuit, illud fundamentale, ex quo 
omnia alia discrimina derivantur. _ 

Ar vimentum. Id constituit differentiam fundamentalem 
animalium a plantis, quod i) est animali proprium in oppo- 
sitione ad inferiora, et quod 2) inter omnia propria est ratic 
ontologica aliorum. Atqui haec est sensibilitas seu perfectio 

sensibiliter cognoscendi. Ergo. 

Ad min. 1) Sensibilitatem esse proprium animalis, in oppo- 
sitione ad plantam, efficitur ipsis thesibus modo probatis. 

2) Cognitio sensitiva est ratio ontologica omnium aliarum 
differentiarum. Nam appetitus sensitivus postulat, ut con- 
ditionem sine qua non, in eodem ordine sensitivo praece- 
dentem cognitionem. Motus spontaneus immo utrumque ante 
se postulat, et cognitionem et appetitum. E contra cognitio 
sensitiva has duas facultates ut suum complementum, hinc 
ut posterius quid postulat, quae omnia facile patent. 

Structura organismi sine dubio praecedit cognitionem 
ipsam, sed non est aliquid essentialiter conjunctum cum 
natura animalis; datur enim etiam m organismo mortuo. 
Porro haec structura sequitur ex tali natura animae. 

§ 2. De sensibus internis in genere. 

Postquam in genere stabilivimus facultatem sensitivam bnitormu 
iam investigabimus, usquequo haec facultas pertingat. Fa thesibus 

sequentibus efficietur: quaecunque sunt merae facultates sensitivae, 
eae etiam in brutis inveniuntur, ita ut solus intellectus sit homini 
proprius. Primo agemus de sensibus superioribus brutorum. Non- 
dum intimam naturam harum facultatum considerabimus, sed 
solam exsistentiam. De solavi aestimativa seu instinctu brutorum, 
quippe qui bruto aut exclusive conveniat aut saltem multo clarius 
ibi inveniatur quam in homine, iam hic accuratius inquiremus. 

Erit ergo ordo quaestionum : 

1) quaeritur, quinam sensus interni brutis conveniant; 

2) natura instinctus brutorum explicatur; 

3) negatur intelligentia brutorum. 

THESIS 3. Animalia bruta saltem perfectiora sensi- 
bus internis, sc. sensu communi, phantasia, vi aestima- 
tiva et memoria, praedita sunt. 

Stat. Quaest. 1. Sensus internus non intelligitur loca- 
liter ut ille, cuius organum sit intra corpus, qui tamen sti- 
mulos interiores (dolorem, famem) eodem modo referat at- 
que alii stimulos extrinsecus advenientes. Talis enim sensus 
est eiusdem dignitatis ac sensus externi. Sed intelliguntur 
facultates illae sensitivae superiores, quae sensibus externis 
quasi instrumentis utuntur, ab iis materiam recipiunt, ut 
dein plus praestent quam sensus externi. 

2. Quattuor solent distingui sensus interni : 

1) Sensus communis: versatur circa perceptionem obiecti 
praesentis; munus eius principale est varias sensationes ex- 
ternas vel etiam memoria reproductas, quae eidem obiecto 
externo conveniunt, colligere et unire easque uni obiecto 
tribuere. (Alia eius munera hic nondum attendimus.) 

2) Phantasia seu imaginatio : ea , quae sensus externi 
percipiunt, conservat et conservata in obiectorum absentia 
reproducit; quia in reproductione saepe non stricta suc- 
cessio et integritas obiectorum servatur, phantasia etiam 
dicitur componere. 

3) Vis aestimativa : in re aliqua vel per sensum externum 
vel phantasiam repraesentata plus cognoscit, quam quod hi 
sensus proxime exhibent, sc. obiecti convenientiam vel dis- 
convenientiam pro bono individui. A recentioribus vulgo 
nominatur instinctus. 

4) Memoria: ea, quae antea percepta sunt, retinet, repro- 
ducit et suo modo recognoscit. Memoriam a phantasia in- 
terim ex hoc solum distinguemus, quod etiam vulgo his 

vocibus indicatur : ille enim dicitur aliquid recognoscere seu 
habere memoriam, qui eventum prius factum fideliter repro- 
ducit et accommodate agit; ille potius dicitur phantasma 
habere, qui reproducit ea, quae tali combinatione vel or- 
dine non acciderunt. In accuratiore investigatione sensuum 
internorum (th. 16 et iS) postea inquiremus differentiam 
intimam. 

3. Nihil dicimus in thesi de distinctione horum sensuum 
inter se; sed illorum exsistentiam ita probare intendimus, 
ut ostendatur illa quattuor munera in brutis revera inveniri, 
saltem in perfectioribus. 

Bruta perfectiora ab inferioribus distinguuntur vel ex 
anatomicis rationibus vel ex modo agendi altiore. Secun- 
dum priorem considerationem illa perfectiora sunt, quae 
habent aliquod organum centrale, quo nervi singulorum 
sensuum confluunt, quale est cerebrum vel nodi gangliares. 
Secundum posteriorem considerationem ea vocantur per- 
fectiora, quae signa sensibilitatis internae suo modo agendi 
manifestant. Haec duo criteria non ex conceptu coincidunt; 
dici non potest sensum internum necessario postulare con- 
nexionem nervorum in organo centrali ; et si in inferioribus 
brutis signa evidentia actionis ex sensibilitate interna forte 
non detegimus, non licet inferre illam certo deesse. Ideo 
ab accuratiore definitione interim abstrahimus et secundum 
vulgarem modum loquendi illa bruta consideramus ut per- 
fectiora, quae et structura et modo agendi homini simili- 
ora sunt. 

Urraburu: Nulli bruto vel imperfectiori videntur deesse 
tactus et gustus ex sensibus externis, ex internis vero sen- 
sus communis et aestimativa, ex qua moventur ad quaerenda 
obiecta convenientia et fugienda nociva. 

Argum. 1 . (Ex experientia.) x. Adest in brutis saltem 
perfectioribus sensus communis. Nam sensus communis est 
illa facultas, quae sensationes variorum sensuum in unum 
colligit, ita ut illas eidem obiecto tribuat. Atqui talis 
facultas observatur in brutis. Ergo. 

Ad miti. Animal saepe tendit in nutrimentum, quod in- 
terim solum videt, ex hac ratione, quia est iucundum gustui. 
Sit exemplo: Equus foenum videns vel olfaciens propius 
accedit, ut manducet. Non manducat foenum quia visui 

erratum est vel olfactui, secus diutius inspiceret vel olface- 
ret. Ergo actio manducandi non explicatur ex visu vel 
odore solo. Sed ad manducandum nutrimentum impelli 
debet ex eo, quod est sapidum seu bonum gustui, sensa- 
tione sc. saporis in eo tunc nascente. Sed cur in nutri- 
mentum visum impellitur? Unica ratio esse potest haec: 
quia gustum nutrimento viso ascribit, seu quia has diversas 
sensationes in unum obiectum colligit. Atqui ita impletur 
definitio sensus communis. 

Similis explicatio valet in aliis plurimis exemplis; e. g. 
canis fugit baculum visum, quia recordatur se ex eius con- 
tactu dolorem accepisse, seu quia dolorem ascribit baculo viso. 

2. Adest in brutis phantasia. Nam phantasia illa obiecta, 
quae sensus externi perceperunt, postea in eorum absentia 
reproducit et quidem interdum ita, ut non repraesentet even- 
tum stricte ita factum. Atqui hoc fieri dicendum est in 
brutis. Ergo. 

Ad min. Si phantasia intelligitur ut quaelibet reproductio 
abstrahendo, utrum haec accurata sit necne, in ipsa me- 
moria includitur et simul cum ea probatur. Quod tamen hacc 
reproductio saepissime accurata non erit, ex communi sorte 
associationum exspectandum est. Idem confirmant quaedam 
facta : 

a) Bruta indubie ostendunt somnia inter dormiendum. 
Ita si canis inter somnum incipit latrare, hoc non expli- 
catur per sensationes externas, quae tunc fere nullae sunt; 
sed iure supponitur habere eandem causam ac motus spon- 
tanei, qui etiam homini dormienti accidunt, sc. phantasmata 
somniorum. Has imagines esse memoriae stricte dictae (ex 
analogia cum somniis nostris) putandum non est. 

b) Bruta quaerunt saepe nutrimentum vel rapinam in locis 
ignotis, ita ut non habeatur accurata recognitio viae aptae 
prius visae. Ergo non ducuntur imagine individuali rerum 
perceptarum, sed potius imagine labili phantasiae et ra- 
pinae et regionis aptae, quae in quaerendo iuvarc potest. 

3. Adest in brutis vis aestimativa. Vis aestimativa in- 
citat ad tales actiones spontaneas saepe difficiles et arti- 
ficiosas, quae ad bonum individui vel speciei conferunt et 
sine propria experientia utilitatis statim ab initio recte 
peraguntur. Atqui haec omnia in brutis plurimis saepissime 
observantur. Ergo. 

Ad min. Ovis non fugit bovem, sed statim prima vice 
lupum. Huc pertinent mira opera formicarum, apum, nidi- 
ficatio avium; tempestiva migratio avium ; quod nutrimenta 

colligant pro hieme. . 

In plurimis horum casuum agitur de multis oroinatis ac- 
tionibus, quae accommodate ad conditiones externas varia- 
biles diriguntur in bonum animulis. Ideo (sicut piobatum 
est in thesi i) exsecutio operis nequit esse series motuum 
reflexorum, sed cognitione regitur, partim externa (percep- 
tionibus), partim interna. Haec ultima iterum saepe non 
provenit ab experientia anteriore, quae deest; hinc revo- 
catur ad fontem internum, quem vocamus vim aestimativam. 

4. Adest in brutis memoria. Nam permulta bruta habent 
facultatem, ut obiecta prius visa recognoscant, i. e. ab aliis 
similibus distinguant et congruenter agant. Atqui in hoc 
consistit facultas memoriae. Ergo. 

Ad mai. Quotidie hoc observamus in brutis domesticis. 
Pecora quaerunt cubilia sua usitata, quae distinguunt ab 
aliis etiam aptis. Oves recognoscunt agnos suos, gallinae 
pullos suos non «voce naturae», Sed propter consuetudinem. 

Canis recognoscit dominum. _ _ 

Animalia possunt nova discere sibi utilia, pericula melius 
cavere quam antea etc. Iam protozoa ad stimulum saepius 
repetitum novas reactiones dant (stentor). Quod apes ex 
distantia plurium kilometrorum alvearium repetunt, item 
columbae ex distantia 300 km et plus, explicatur ex ima- 
gine regionis interiacentis. quam sibi compararunt. 

Argum. 2. (Ex necessitate horum sensuum. ) Brutis non de- 
sunt media, quae necessaria sunt ad conservationem individui et 
speciei. Atqui ad hoc in brutis saltem perfectioribus necessarii 
sunt praeter sensus externos etiam enumerati sensus interni. Ergo. 

Ad mai Intervenit hic principium universale teleologiae, quod 
ubique comprobari videmus. Veteres illud enuntiare solent his 
verbis: Natura per se non deficit in necessariis. «Perse»: nam 
per accidens bruta plurima ante debitam evolutionem pereunt. 
Ratio principii praesertim in applicatione hic data facile ex ex- 
perientia constat, sc. videmus species brutorum constanter per- 
durare; atqui si necessaria media ad evolutionem individui et 
speciei iis per se deessent, non perdurarent, 

Prob. min. 1. Brutis necessarius est sensus communis. Nant 
bruta nutrimentum generatim quaerere debent (non eis ubique 

praesto est), perfectiora maxime ope visus. Ergo debent a nutri- 
mento viso attrahi. Atqui non sufficit, ut appareat gratum visui ; 
aliter in aspectu immorarentur; sed gratum gustui, ut ad man- 
ducandum incitentur. Ergo imago saporis ineundi in iis gigni 
debet consequenter ad nutrimentum visum ct eidem obiecto 
attribui. Atqui haec unio sensationum diversorum sensuum non 
praestatur per sensus externos ut tales, sed est munus aliquod 
altius, quod vocatur sensus communis. 

2. Brutis necessaria est phantasia. Hoc maxime ostenditur 
ex necessitate quaerendi cibi in locis etiam ignotis. Ad cibum 
inveniendum non sufficit animalia excitari ad currendum, iisque- 
dum casu eis aliquid occurrat, sed debent duci per aliquam ima- 
ginem internam (ergo non sensuum externorum) et praedae faciendae 
et viarum ad hoc aptarum, ut praeeligant res illas visas, quae 
internae imagini similiores sint. Atqui talis imago non est fixa 
illa memoriae stricte dictae, quia non agitur de re individua 
recognoscenda, sed de rebus novis et ad summum similibus. 
Ergo reproductio etiam minus stricta (sc. adaptabilis ad similia) 
seu phantasia requiritur. 

3. Brutis necessaria est vis aestimativa. Bruta plurima statim 
ab initio debent actiones complicatas ponere, ut sibi vel speciei 
provisum sit, neque ea possunt experientia damni aliter oriundi 
discere. Pulli plerumque perirent, nisi a parentibus prima vice 
hoc exercentibus curarentur. Aves recto tempore nidos con- 
struere debent, ovis incubare, etiamsi has actiones in aliis nun- 
quam viderint; sin minus, conservationi speciei provisum non 
esset. Simile quid valet de plurimis aliis instinctibus: ut de 
migratione avium in alias regiones, ne frigore vel fame pe- 
reant. 

De cetero nihil magis notum quam necessitas huius facultatis, 
quae evidenter omnem saepe experientiam praecedit, ideoque 
sine dubio novam facultatem constituit. 

4. Brutis necessaria est memoria. Aves nidum suum etiam 
post longiorem absentiam invenire debent et ex similibus re- 
cognoscere, pullos suos dignoscere ex aliis, ut eos curent. Item 
iam ad nutrimentum facilius inveniendum necesse est, ut vias 
recognoscant, quae eo ducunt. Pericula ita possunt evitare, quae 
paulatim nova exsurgunt. 

Obiection.es : 

Obi. 1. Vis aestimativa non potest percipere convenientiam vel 
disconvenientiam obiecti. Nam vis sensitiva non percipit obiectum 
nisi in quantum refertur per sensus externos. Atqui sensus externi 
non proponunt obiectum ut conveniens vel nocivum. Ergo. 

Resp. Nego assertum. Dist. mai. : Addita tamen ex internis ra- 
tionibus cognitione alia sensitiva de ea re, conc. ; sine ea, nego. Pa- 

riter dist: cons. : Non ex sola relatione sensus externi hoc potest,, conc . , 
non ex aliunde additis, nego. Ceterum de hoc in sequenti thesi 

agemus. 

Obi. 2 . Sensus communis etiam percipit obiecta sub ratione boni 
vel mali. Ergo non distinguitur a vi aestimativa. Resp. Nego assertum. 

Prob. assertum. Perceptiones sensus communis possunt movere 
appetitum v. g. ex grato odore, ex acerbo tactu. Atqui eadem, ob- 
iecta sub ratione boni vel mali etiam attingit vis aestimativa. Ergo 
sensus communis et vis aestimativa non distinguuntur. 

Resp. Dist. mai. : Et haec coniunctio delectationis vel tristitiae 
ascribenda tunc est vel aestimativae vel memoriae, conc. ; pertinet ad 
solum sensum communem, nego. Pariter dist. cons.: Non distin- 
guuntur, quatenus in eadem actione uterque inveniri potest, conc. , non 
distinguuntur ipsae functiones in hac actione coniunctae, nego. 

Obi. 3 . Si bruta haberent memoriam, deberent tempus cognoscere. 
Atqui hoc supponit intelligentiam. Ergo. 

Resp Dist mai. : Debent recognoscere obiectum, saltem (quod 
nobis interim sufficit) ita ut eventum prius perceptum fideliter repro- 
ducant et consequenter agant, conc. ; plus cognoscere debent de ra- 
tione temporis, trans, ad posteriorem thesim de memoria sensitiva, ubi 
inquiretur, quomodo etiam pro sola sensibili facultate concreta pei- 
ceptio temporis possibilis sit. 

Obi 4 Contra illud principium : Natura non deficit in necessariis, 
videtur esse quod plurimae species de facto perierunt et adhuc per- 
eunt.'/'''','''':'/'-': 

Resp. Nego assertum. Simul stare possunt haec duo. i) per 
longa tempora species constanter perdurare, id quod probat adesse 
media pro hac re necessaria, et 2) species non indefinite perdurare, 
sed definito solum tempore. 

§ 3. De instinctu brutorum. 

Hic conferri possunt praeter libros generales iam indicatos: 
Urraburu, Psych. I p. 884-918- — Mercier, Psych. I, qui fere 
iam exponit sententiam hic propugnatam. — E. Wasmaun.Uei 
Trichterwickler, 1884: idem: Instinkt und Intelhgenz nn liei- 
reich, ed. 3, 1905. — K. Groos, Die Spiele derTiere (1896), cap. II. 
Plurima exempla instinctuum colligit G. II. Schneider, Der tierische 
Wille, 1880. — A. Espinas, Tierische Gesellschaften, ed. 2, 1879. 

W. Kbhler, Z,ur Psychologie des Schimpansen, in: Psycholog. 
Forschungen, 1921. 

1. Varia exempla actionum instinctivarum iam allata sunt in 
thesi praecedente. Quia ad intimam naturam huius facultatis 
investigandam accedimus, iuvat praemittere conspectum huius 
ingentis numeri activitatum eius. Vita enim sensitiva brutorum 
maxime inferiorum fere tota ex his motibus componitur, in. per- 
fectioribus influxus experientiae individualis paulatnn crescit. 

Instinctus cum progressu scientiae sensim perfectius ordinari 
coeperunt. Initio omnes activitates inexplicabiles brutorum solum 
huic uni facultati subiiciebantur, in oppositione ad memoriam. 
Postea instinctus in quasdam classes dividebatur, ut instinctum 
pro conservatione individui et instinctum pro conservatione speciei ; 
vel divisiones magis speciales, ut impulsum timoris, qui omnia 
pericula evitare studeret, impulsum aedificandi, qui pro omni 
genere' similis activitatis inserviret. Scopus ultimus scientiae esse 
debet, describere conditiones necessarias et sufficientes, in quibus 
certus effectus exspectandus est; sicuti hoc iam fit quoad sim- 
plices motus reflexos (Thorndike). 

2. Plodie ab hoc fine adhuc longe distamus et contenti esse 
debemus quodam conspectu. Talis habetur in ordinatione, quam 
dat G. H. Schneider, ex qua quaedam afferemus. Distinguuntur 
ab hoc auctore: 

A. Impulsus nutritionis. Huc pertinent impulsus ad quae- 
rendum tactu nutrimentum, ad manducandum, sugendum, masti- 
candum ; ad cibum ore volvendum ; ad deglutiendum. Serpentes 
visa praeda impelluntur ad insiliendum, capiendum, veneno in- 
ficiendum. Multis speciebus commune est quaerere praedam, 
interdum in societate aliorum, in qua re cautelas utiles adhibent, 
accedendo e. g. ex directione contraria vento. Araneae, myrmeleo 
fabricant media artificiosa ad praedam capiendam. 

B. Impulsus protectionis. Huc spectant contrahere proprium 
corpus, se demittere ad terram, se mortua fingere. Quaedam 
alia animalia inimicos terrent mutando propriam formam. Alia 
media sunt conservare aequilibrium corporis; lambere vulnera; 
cautio, cum qua exeunt ex proprio receptaculo, ne hunc locum 
aliis prodant. A gregibus custodes proprii deputantur. 

C. Impulsus propagationis; impulsus ad varios ludos; ad ap- 
propinquandum, ad pugnandum cum aemulis. 

D. Impulsus ad curam prolis. Ponere ova in locis aptis, ubi 
nutrimentum statirn praesto sit ; nidos construere ita, ut non facile 
a rebus circumpositis distinguantur ; impulsus ad incubandum ; ad 
cibum pullis afferendum; educare pullos ad nutrimentum quae- 
rendum ; illos contra hostes defendere. 

3. Vita sensitiva sociatis saepe bene exculta est (cf. potissi- 
mum Espinas et Alverdes). Societas animalis sensu strictiori 
non est quaelibet cohabitatio, sed illa, quae utrique parti utili- 
tatem affert. Sic aves, quae inter se non timent et similes con- 
ditiones vitae habent, interdum ad greges uniuntur, et sic facilius 
nutrimentum inveniunt et se defendunt. Subesse quoque videtur 
quaedam sympathia, ob quam animalia maxime superiora prae- 
ferunt una esse cum aliis, etiam diversae speciei. Specialis modus 
societatis est domesticatio seu subiectio brutorum erga hominem, 

quae vel assuetudine vel beneficiis et poenis inducitur et fun- 
datur in simultaneo timore et spe, coniuncta cum spontaneo in- 
stinctu submissionis versus ens validum. Effectus interdum est 
obedientia absoluta talium brutorum versus hominem, quando 
animadvertunt, quid ab iis velit, amor saepe vehemens et gaudium 
dc eius praesentia. Societas animalis maxime naturalis est conubium 
ad procreandam prolem. Parentes, cum adhuc soli sunt, inter 
se continentur per amorem sexualem et illo deficiente per sym- 
pathiam; postea accedit amor erga pullos. In societatibus maiori- 
bus (gregibus, «populis») motivum, quod singula individua continet, 
est sympathia mutua, instinctus gregarius, dominatio et subiectio 
aliorum' in alia, Accedit utilitas, ut in migrationibus avium, in 
incursibus communibus luporum, vel quando cornices ad somnum 
locum communem quaerunt, Tales societates non oriuntur ex 
familia, sed illam potius resolvunt. 

Notae sunt societates seu status formicarum et apum. Finis 
in formicis est procreatio iuniorum ; pro hoc fine omnes formicae 
sponte laborant cum magna diversitate operum. Quando formica 
auxilio aliarum eget, illas pulsibus attentas reddit iisque actionem 
volitam praemonstrat ; aliae deinde per instinctum imitationis ad 
idem faciendum incitantur. Etiam in apibus plurima diversa 
opera distributa sunt in singulas, quae ea sponte exsequuntur. 
Apes inter se norunt, et reginam continuo in alveo praesentem 
esse desiderant. Canes in gregem collecti inimicos fortissimos 
tandem vincunt, Ipsos quoque tigres. 

4. Quoad activitatem typicam perfectissimorum brutorum optimas 
observationes describit W. Kohler. In simiis exsistit impulsus 
gregarius sat magnus. Quando una simia ab aliis separabatur, 
ostendit vehementem terrorem vel iram, et reversa summum 
gaudium. Quando unum animal coram aliis puniebatur, alia 
omnia contra hominem conclamabant et accurrebant. Novum 
animal initio a grege non admittebatur, usquedum consuetudo 
intercedebat. Simiae inter se adiuvant; sibi invicem extrahunt 
assulas ex cute, id quod etiam homini petenti praestabant. Versus 
hominem notum iisque amicum similes affectus ostendunt: quando 
animal ob poenam sibi inflictam ei irascebatur, postea sensit 
impulsum ad eum sibi iterum reconciliandum. Quando homo 
mane eis nutrimentum afferebat, simiae priusquam cibos sibi 
seligerent, prius hominem cum gaudio salutabant, amplexu vel 
etiam modo amico eum verberantes; similiter agebant, si magnum 
beneficium acceperant. Quando homo unam simiam prae aliis 
amice tractabat, aliae interdum invidiam monstrabant. Si cer- 
tae actiones ab homine severe vetabantur cum sanctione poe- 
narum, mandatum solum tamdiu observabatur, quamdiu homi- 
nem videbant. 

THESIS 4 . Instinctus brutorum ita explicatur, ut 
propter associationes innatas vel solus affectus aliquis 
vel etiam imago operis modo exsequendi exsurgat simul 
cum impulsu exsecutionis. 

Stat. Quaest. i. Definitio instinctus. Quaenam proprie- 
tates diversissimis his actionibus enarratis communes sunt? 
Hoc varii auctores diverso modo complectuntur. Urraburu: Ac- 
tiones ex instinctu sunt generarim uniformes in omnibus indi- 
viduis eiusdem speciei, ultro eliciuntur et necessario absque 
deliberatione et consultatione, nullam requirunt praeviam 
experientiam vel disciplinam, sed prima oblata occasione 
statim perfectissime fiunt. Mercier: Instinctus est impulsus 
ad actus externos uniformes et directos in utilitatem vel in- 
dividui vel speciei, praevertens omnem experientiam indi- 
viduam ; ceterum finis horum actuum ab operante non co- 
gnoscitur. Wasmann: Actiones instinctivae in finem diri- 
guntur, qui tamen non cognoscitur (in oppositione ad 
intelligentiam), et ducuntur perceptione et impulsu conscio 
(in oppositione ad motus reflexos). — Omnia elementa hucus- 
que indicata, sc. quod sunt i) communes speciei ; 2) obiec- 
tive utiles, sed sine fine cognito; 3) non ex experientia 
individuali; 4) exortae ex actibus sensitivis, a quibus ex- 
secutio dirigitur, haec omnia colligit definitio, quam dat 
G. E. Mulier (Abrifi der Psychologie, 1924): Motus instinc- 
tivi excitantur a perceptionibus, et generatim communes 
sunt omnibus individuis unius speciei; insuper exhibent 
finalitatem et complicationem actionum, quae alias in de- 
liberatione fundantur, et inserviunt bono individui et spe- 
ciei, ita tamen, ut cognitio huius finis non habeatur. 

Uniformitas asserta non excludit quandam variabilitatem 
pro varietate materiae et conditionum, cui actio se ac- 
commodat. Porro utilitas actionis per accidens deesse pot- 
est. — • Instinctus vi vocis proprie pertinet ad appetitum, 
secundarie dein revocatur ad cognitionem, quae hunc appe- 
titum moderatur. Tamen non solum apud recentiores, sed 
etiam communissime apud Scholasticos etiam cognitio diri- 
gens simpliciter dici solet instinctus. 

2, Duae praecipue quaestiones poni possunt. Prima et 
principalis, de qua thesis ipsa, quidnam ille instinctus in 
bruto formaliter sit seu quae sit eius essentia et quis eius 
operandi modus. Secunda quaestio, de qua breviter in 

Scholio, de ortu instinctus in ipsa specie. Ouod princi- 
palem quaestionem attinet, 1) sunt aliqui, qui de solutione 
per facultatem sensitivam desperant, ideoque aut bruta 
nimis deprimunt faciendo illa machinas in his operibus, 
omnia sc. mechanice explicando per motus reflexos; aut 
nimis hanc facultatem exaggerant, aequiparando illam cum 
vera intelligentia humana. Utrumque prima parte thesis 
reiiciemus. 2) Stabilita ergo necessitate solutionis per vitam 
sensitivam ulterius disputabitur de natura huius facultatis. 
Maxime tres sententiae defensores invenerunt; eae autem 
ponunt aut facultatem novam, vim sc. aestimativam, aut 
appetitum innatum, aut cognitionem innatam. 

Ulterior expositio singularum sententiarum dabitur in de- 
cursu probationis. 

PARS I. Evidenter reiiciendae sunt explicationes instinctus 
per facultates non sensitivas. 

A. Insufficiens 1 ' est doctrina asserens actiones instinctivas 
esse meros motus reflexos. 

Haec est sententia Cartesianorum et illorum recentiorum, 
qui ponunt: omnis actio, quae non propria experientia 
edocta est, ut motus reflexus habendus est. Ita Bethe 
(cf. th. 1). In hanc sententiam etiam plus aequo inclinari 
videntur alit auctores ceteroquin boni, ut Altum. 

Non quidem negamus dari plurimos motus reflexos, sicut 
in plantis, ita et in brutis et in homine (Exp. Psych. 
IX 1, § i). Utrumque genus actionum hoc commune habet, 
ut sint reactiones accommodatae ad obiecta externa. Etiam 
hoc concedendum est, in reactionibus maxime simpliciori- 
bus persaepe distingui non posse, utrum agatur de motu 
reflexo an instinctivo, ut in actu sugendi. Sed negamus 
per meros motus reflexos explicari omnes reactiones, ma- 
xime mirabiliores, ut est nidificatio etc., quae universalitei 
ut potissima exempla instinctus considerantur. 

Ad probationem. Hoc ostendit paritas cum aliis motibus 
spontaneis brutorum, qui evidenter sola cognitione expli- 
cantur; quando e. g. piscis suos iuniores protegit, aggre- 
diendo quemlibet inimicum, quem videt; vel quando in 
pugna animal diversis actionibus inimici se perpetuo accom- 
modat. Aliis verbis: eaedem rationes, quae unquam pro- 
bant motum bruti esse vere spontaneum, valent etiam pro 


actionibus instinctivis, e. g. nidificatione. Habetur eadem 
irregularitas effectus, in oppositione ad regularitatem motus 
reflexi; eadem directio motus ab imaginibus visus secun- 
dum similitudines obiectorum. Speciatim possunt bruta 
talia opera interrumpere et postea resumere opus perficien- 
dum; possunt corrigere defectum, qui in opere, quod hic 
et nunc exsequuntur, occurrit. 

Verum est bruta saepe non corrigere defectum sui operis, 
etsi intelligenti evidens sit et utilitatem omnium ulteriorum 
operationum destruat; sed hoc solum ostendit illa non in- 
telligenter agere, seu cum cognitione finis ipsius operis. 
Tamen evidenter aliquid cognoscunt, sc. partem operis modo 
exsequendam; hanc enim sciunt perficere et reparatione per- 
fectam tenere. 

Generarim instinctus certam variabilitatem et accommo- 
dationem ad circumstantias externas, prout sensibus perci- 
piuntur, ostendit, id quod non concordat cum mechanismo, 
qui non patitur interruptiones. 

Ergo motus instinctivi non sunt reflexi, sed vere spon- 
tanei, i. e. procedentes ex appetitu et cognitione. 

Obiectio. Etiam in homine dantur actiones complicatae, quae facta 
sunt plane automatica (ambulare, loqui, ludere clavicymbalo . . .), ideo- 
que nunc solo mechanismo fiunt. Ergo idem possibile est in motibus 
brutorum. 

Resp. Nego has actiones generatim fieri plane reflexas, sed mini- 
mam quandam attentionem semper adhuc requirunt, ut ordinate pro- 
cedant. A fortiori interventus attentionis requiritur, si secundum con- 
ditiones externas motus variari debet, sicuti hoc fit in motibus instinctivis. 

B. Falsum est ascribere actiones instinctivas intellectui 
brutorum. 

Haec sententia specialis casus illius est, quae actiones 
instinctivas qua tales potius negat easque ex experientia 
individuali derivat. Ita Wallace censet aves discere nidi- 
ficationem, vel cantus ex imitatione (postea sententiam 
mutavit et instinctus innatos admisit). Similiter Vogt, 
Brehm, Buchner, alii. Contra hos alii permulti ostenderunt 
saepissime actiones instinctivas acquiri non posse, sed ab 
initio vitae haberi. Ita Ed. v. Hartmann, Wundt, Spalding 
(cf. Groos). 

Refutatio. 1. Haec hypothesis secundum scientifica prin- 
cipia illicita est, si possibile est actiones instinctus ope fa- 

cultatum inferiorum explicare. Atqui hoc evidenter possi- 
bile esse patefiet ex dicendis in 2“ parte. 

2. Si opera instinctiva regerentur intellectu, una ex parte 
plurima opera ne sic quidem explicarentur, alia ex parte 
alia perfectius fieri deberent. 

Nam : a) Plurima ita non explicarentur, sc. maxime quod 
opera pro futura vita utilia fierent summa, immo infallibili 
per se certitudine, quin ulla experientia vel disciplina ad- 
discatur; e. g. nidificatio a bruto, quod nunquam nidum 

fieri vidit. . . 

b) Si tam bene finem operis cognoscerent, intelligi ne- 
quit, quomodo saepe tam stulte agant, ubi finis operis evi- 
denter impossibilis factus est, e. g. si in captivitate varia 
agunt, quae tunc sensum non iam habent; vel si apis 
cellulam, cuius fundus laesus est, meile adimplere studet, 
etsi, ut ipsa videt, mei continuo effluit et ita laborem in- 
utilem reddit, etMpsa damnum facillime resarcire posset, si 
sciret, quinam finis actionis esset. 

PARS II. Solutiones per varias facultates sensitivas exami- 
nantur. 

A. Insufficiens illa opinio videtur, quae instinctum lden- 
tificat cum iudicio vis aestimativae (Urraburu, l sych. i 

884 sqq.). A/. , 

Prima haec sententia est communior Veterum (Urraburu 
Instinctus tunc est ipsa aestimativa, i. e. facultas naturali 
iudicio cognoscens id quod convenit vel nocet et con- 
sequenter determinans appetitum animalis ad prosecutionem 
vel fugam. Est ergo iudicium aliquod naturale, quod sine 
cognitione rationum (hinc «caecum») ex determinatione na- 
turae procedit; sic ovis viso lupo statiiiAdetermmata est 
ad «illum habendum pro inimico», quamvis nullam unionem 
sciat' vel avis videns paleas indicat illas utiles colhgitque. 

(Urraburu.) Iudicium saepe minus proprie mtelligitur ut 
apprehensio concrete aliquid cognoscens et apta at mo- 
vendum appetitum. E. g. oculus videt panem ; nulla habetur 
ita affirmatio formalis per modum compositionis, tamen vn- 
tuale seu implicitum iudicium inest, quia eo ipso quod 
cognoscitur hoc concretum et coloratum, quodammodo in- 
dicatur illud reapse esse panem. Ideo ex tali apprehen- 
sione appetitus panis excitari potest et consequenter motus 

localis, non secus ac si praecessisset formale iudicium affir- 
mans coram adesse panem. 

Ut argumentum huius sententiae affertur: Motus instinc- 
tivus, qui, ut patet, est spontaneus, supponit appetitum; 
hic autem necessario supponit iudicium aestimativae. Nam 
appetitum praecedere debet propositio obiecti convenientis 
vel disconvenientis seu iudicium aestimativae. Imago enim 
per se sola velut pictura oculis proposita non movet. 

Crisis huius sententiae : 

1. Probatio allata nihil efficit. Ut obiectum perceptum 
moveat ad actionem, nihil praeterea requiritur, quam ut 
illa perceptio obiecti et certae actionis circa illud ponendae 
delectationem et impulsum ad actionem eliciat ; haec autem 
delectatio est actus appetitus, non cognitio, et immediate 
ex determinatione naturae perceptionem obiecti sequi potest, 
ut alibi ostendetur. 

2. Quoad sententiam ipsam: Si sententia in sensu lato 
sumitur, sc. haberi aliquid, quod rem obiectivam cum sub- 
iectiva habitudine bruti coniungat, vel brutum «quasi iudi- 
care, lupum esse fugiendum», sic certe sententia omnino 
vera est. Sed si non descendit ad clarius determinandum, 
quid illud quasi-iudicium vere sit, non dat proprie solutionem, 
sed rem declarandam alio vocabulo vel metaphora circum- 
scribit. 

Si autem sententia nimis intenditur et in oppositione ad 
phantasmata et affectus postulatur aliud iudicium virtuale 
convenientiae, impossibilia statuere videtur ; nam in ordine 
sensitivo nihil cogitari potest adesse nisi combinatio re- 
praesentationum cognoscitivarum et appetitionum, id quod 
totus decursus h”ius libri declarabit. (Recurret haec quae- 
stio in th. 17.) 

B. Plurimae actiones instinctivae bonam explicationem 
admittunt per associationes innatas affectuum. 

Secunda haec sententia ponit instinctum in inclinatione 
vel aversione relate ad obiectum perceptum, quae ob asso- 
ciationem innatam recto tempore exsurgat, ita ut actio con- 
sequens talem affectionem bruto utilis sit. Sic duo homines 
possunt gustare eundem saporem acidum ideoque idem 
cognoscere; tamen forte propter dispositionem subiectivam 
innatam potest alter ab eo ut ingrato averti, alter in eun- 
;Frobes, Psychologia : „ I. ■? 


24 LIB. i. psychologia sensitiva generalis. 

dem ut iucundum inclinari. Idem ponatur fieri in ove vi- 
dente lupum, sc. oriri magnum terrorem: tunc lllico in 
fugam citissimam agetur. — G. H. Schneider: In cibo su- 
mendo posita est delectatio, quae cessat simulatque satis 
manducatum est. Animal evitat plantas venenatas, non quia 
eas aliunde distinguit, sed quia ei ingratae sunt. 

Consistit ergo instinctus secundum hanc explicationem 
in hoc, ut sensationem externam ob rationes internas se- 
quatur certus affectus conversionis vel aversionis, qui im- 
peret motus accommodatos. 

Crisis huius sententiae: 

1 . Haec explicatio omnino sufficit in multis operationibus 
instinctivis, e. g. ovis, ut lupum fugiat ; solum horror tantus 
esse debet, ut celerrime fugiat. Generatim sufficiet, si actio 
talis est, ut solo affectu aliquo sufficienter determinetur. 

2. E contra omnibus fere fatentibus explicatio non suf- 
ficit, si agitur de operibus mirabilioribus. Ita Wasmann, 
Haan, Urraburu et implicite omnes illi, qui tertiam sen- 
tentiam sequuntur, ut statim videbimus. 

3. Tamen etiam in illis operibus complicatis et artificiosis 
affectus ex interna ratione exortus intervenire debet, et ille 
est, qui obiectum externum proprie coniungit cum impulsu 
subiectivo. 

C. Operationes instinctivae complicatiores explicari de- 
bent per species innatas, ex quibus excitari possunt cogni- 
tiones actuales, quae sint quasi idea exemplaris operis per- 
ficiendi. 

Haec theoria optime intelligitur ex analogia cum memoria, 
quae analogia tam perfecta est, ut instinctus dici potuerit 
«memoria speciei». Brutum enim ex fortuita experientia 
vel institutione hominum complicatum opus perficere discit, 
quod postea in apta occasione repetit ductum memoria seu, 
ut loquuntur, per associationes acquisitas. Ita etiam asso- 
ciationes eiusdem internae naturae, cum hoc solo discrimine, 
quod non fuerint in vita individuali acquisitae sed innatae, 
si in aptis circumstantiis exoriuntur, constituere possunt co- 
gnitionem praelucentem activitati instinctivae. 

Haec sententia iam a multis veteribus iudicata est ne- 
cessaria (teste Urraburu), pariter a reccntioribus plurimis. 
Ita Haan, Pahnieri, Gutberlet, Mercier, G. E. Mulier : me- 

diante dispositione quadam habetur tendentia attendendi 
ad determinata obiecta, et saepe ope affectionis exsurgit 
impulsus ad certam activitatem circa obiectum perficiendam. 
Activitas variatur opere progrediente accommodate ad even- 
tum; etiam aliae conditiones, ut experientia, delectatio, 
illam modificant. 

Accuratior descriptio, i) Patet non ipsas imagines ab ini- 
tio vitae adesse, sed solum habitum (associationes), plane 
ut hoc valet in memoria ordinaria. 2) Neque putandum 
est brutum statim. in initio operis cognitionem totius operis 
complicati paulatim efficiendi iam habere; nam hoc necessa- 
rium non est, et experientia saepe clare contrarium probat. 
Ita apis portabat mei in cellulam, cuius fundus laesus erat ; 
eo igitur tempore nullius rei cognitionem habebat nisi colli- 
gendi mellis. 3) Hae cognitiones exortae non constant ex 
sola imagine visuali operis perfecti, sed agitur maxime de 
imagine motuum efficiendorum, quales e. g. habet, qui si- 
mile opus exsequi didicit et nunc ad exsecutionem inci- 
tatur. 4) Ut iam dictum est, praeter repraesentationem ope- 
ris exsequendi generatim aderit delectatio in hac operatione 
vel alius affectus accommodatus, qui appetitum ad agendum 
excitat; plane ut in bruto, quod ex spe praemii opus quod 
didicit nunc repetit. 

Probatio. Haec sententia admittenda est, si 1) est in se 
possibilis; 2) ad omnia facta explicanda sufficit; 3) sola est, 
quae sufficiat; 4) ex elementis psychicis, quae iam aliunde 
certo constant, omnia explicat. Atqui hoc valet. Ergo. 

Prob. min. per partes. 1 . Haec explicatio est possibilis. 
Nam : a) Id quod in animali supponitur, est prorsus eiusdem 
naturae, atque id, quod praesupponitur pro actu memoriae, 
sc. associationes in organismo vivo, quales pro reproduc- 
tione alicuius actionis ex memoria requiruntur. Hae asso- 
ciationes innatae in individuo animali aut hereditaria trans- 
missione a parentibus veniunt aut eo, quod Deus in creatione 
animae eas secundum legem naturalem coefficiat. 

b) Porro pro hac possibilitate quaedam facta afferuntur. 
In quibusdam canibus venaticis actiones individuali ex- 
perientia acquisitae ad posteros transmitti dicuntur, ita ut 
has sponte exerceant. Et generatim agnoscitur bruta multo 
facilius artes addiscere, si a progenitoribus iam bene in- 

structis descendant. Atqui hoc supponit hereditate aliquid 
transmitti, quod vel sufficiat ad actionem statim sponte 
ponendam, vel saltem ad eam multo celerius addiscendam. — 
De cetero etiam illi, qui cum Weismann non admittunt in- 
dividuales experientias hereditate transmitti, omnino con- 
cedunt associationes instinctivas in specie radicatas (selec- 
tione naturali exortas) ita transmitti. 

2. Haec sententia sufficit ad omnia facta explicanda ; quod 
facile patet ex analogia cum speciebus rememorativis-. Po- 
test enim animal successionem actionum addiscere et pos- 
tea easdem reproducere sub directione memoriae seu asso- 
ciationum acquisitarum. 

3. Haec sententia necessaria est. Alius enim modus possi- 
bilis pro operibus mirabilioribus nullus excogitatus est ne- 
que possibilis videtur. 

4. Comprobatur tandem explicatio data maxime eo, quod 
omnia ad elementa nota et leges psychologicas communes 
reducuntur. Cognitio dirigens sunt phantasmata, quae ut 
semper oriuntur ex dispositionibus latentibus. Pro ipsa trans- 
missione hereditaria talium associationum non desunt ex- 
perientiae. Etiam sententia prima «vis aestimativae ad- 
mittebat elementa innata, sc. sua iudicia caeca de utilitate. 

Secundum hanc igitur sententiam instinctus non quidem 
quoad ortum in specie, sed quoad modum agendi in in- 
dividuo recte dici potest memoria speciei, memoria heredi- 
tate transmissa. 

Scholion (De ortu instinctus in ipsa specie j: 

Principales sententiae sunt fere hae: 1) Maiores actum in- 
stinctivum initio posuerunt propter experientiam individualem 
vel deliberationem intellectivam. Dein actio repetitionibus tandem 
facta est assueta, ita ut hereditate transmitteretur et a_ posteris 
modo automatico recte perageretur. 2) Secundum alios actio 
instincti va fuit variatio utilis casu contingens, quae per «selectio- 
nem» conservata est. 3) Aut tandem actio instinctiva a Deo in 
natura speciei posita est. 

Ad singula. 1) Theoria Lamarckiana supponebat transmissionem 
hereditariam proprietatum, quae ab individuo acquisitae sunt. 
Loquuntur de «regressione intelligentiae», , Sicuti motus, qui per 
consuetudinem automatici effecti sunt, semper minorem attentionem 
requirunt et tandem in motus reflexos degenerant et hereditarie 
transmittuntur: ita etiam actio instinctiva est consuetudo seu 

memoria hereditate transmissa, exorta ex primigeniis actionibus 
intellectivis maiorum. Ita Preyer, Wundt, G. H. Schneider, qui 
ita explicat timorem instinctivum hominis a tenebris. 

Contra: In sequenti thesi probabimus suppositam intelligen- 
tiam brutorum non exsistere. Sed etiam experientia sensitiva 
individualis pro plurimis et maxime necessariis instinctibus possi- 
bilis non est. Ita simplices apes suos instinctus transmittere non 
possunt, quia fecundae non sunt. Plurimae actiones fiunt solum 
semel in vita, aut immediate ante mortem, postquam unica vice 
ova posuerunt, ita ut nihil iam transmittere possint. 

2) Neo-Danvinistae provocant ad selectionem alicuius varia- 
tionis utilis, quae casu orta sit. Individua enim illa, quae dis- 
positionem ad hanc actionem casu receperunt, in «pugna pro 
vita» alia omnia superant. Tali modo apud quasdam formicas 
instinctus pugnae et rapinae exculti sunt, ita ut ipsae solae ne 
nutrimentum quidem sumere possint. 

Cotitra hoc valent omnia illa, quae in aliis locis philosophiae 
contra ortum ex casu factum alicuius finalitatis complicatae di- 
cuntur. Quaedam variatio et evolutio non est impossibilis, si 
interna principia cooperantur; sine iis tam incredibilis est ut 
constructio palatii ex pluvia fortuita lapidum in terrae motu. 

3) Hinc dicendum est ortum quidem instinctus intelligentiam 
probare, quae tamen extra animal ponenda est quaeque, ut alibi 
ostenditur, non est nisi divina. Speciatim: a) aut species ani- 
malium censentur esse constantes ; tunc necessario cuilibet speciei 
ab initio proprii instinctus tribuendi erant. Hoc non excludit 
modificationem secundariam per impulsus postea acquisitos et 
forte hereditate transmissos ; b) aut evolutio specierum intra 
certum ambitum admittitur, tunc exsistere debent leges, sicut pro 
evolutione organismi, ita etiam pro evolutione instinctus. Difficul- 
tates utriusque evolutionis erunt fere eaedem. Porro neque in 
supposito evolutionis evitatur, quod instinctus in primigeniis 
speciebus a Deo imponi debeant. E contra talis dispositio in- 
nata, quae leges omnis posterioris transformationis iam in se 
contineret, esset multo magis complicata, quam dispositio per- 
manens in specie constanti, ideoque etiam magis activitatem Dei 
postulat. 

Obiectioites : 

Obi. 1 . Numerus talium imaginum nimis magnus esset, e. g. di- 
versa semper imago pro qualibet diversa materia, in qua animal la- 
borare potest. 

Resp. Nego assertum. Solum requiritur, ut motus, qui retinentur, 
variae materiae intra certos limites adaptari possint. Pariter etiam 
actio, quam bruta individua experientia addiscit, saepe pro circum- 
stantiis aliquantulum adaptatur. 

Obi. 2. Instinctus sociales interdum solo nutrimento essentialiter 
mutantur; ita apis operaria accommodato nutrimento educari potest, 
ut regina fiat, quae prorsus alia opera postea aget. Atqui incredi- 
bile est tali modo species latentes mutari, facilius autem intelligitur 
psychica evolutio vis aestimativae sic aliter dirigi. Ergo haec ultima 
praeferenda est. 

Resp. Probabiliter associationes pro omni genere vitae, quae in 
hac specie brutorum possibilis est, praesto sunt ; et pro varia evolu- 
tione corporea conveniens solum series associationum nascitur. De 
cetero «vis aestimativa» neque ipsa intelligitur neque pro eius evo- 
lutione cum diverso nutrimento plus quam verba offeruntur. 

Obi. 3. Secundum experientiam instinctus possunt modificari. Atqui 
hoc non cohaeret cum associationibus innatis. 

Resp. Nego /ni». Sicut quilibet habitus, ita etiam habitus innatus 
contrario debilitari vel modificari potest. 

Obi. 4. Omnis sensatio debet esse experimentalis. Atqui hoc non 
valet in nostra explicatione instinctus. 

Resp. Dist. mai.: Perfectione sua interna non debet differre ab 
experimentali, conc. ; quoad modum illam accipiendi, ita ut sensatio 
solo obiecto externo, vel nunc vel olim praesenti dari possit, nego. 
.Coniradist. mi/i.: Imago instinctiva natura sua non differt a phantas- 
mate ; est apprehensio rei concretae, quae potuisset etiam per sensus 
externos accipi et a memoria reproduci. 

Obi. 5. Tunc eodem iure homini tribuerentur ideae innatae; nam 
si in brutis sunt, non negari poterunt homini. 

Resp. Dist. assertum: species sensitivae innatae, conc. (cf. th. 17;; 
ideae innatae, nego ; quia tota intellectio sine illis explicatur, ut vide- 
bimus. 

§ 4. Controversia de intelligentia brutorum. 

THESIS 5. Bruta intellectu carent. 

Stat. Quaest. i. Controversia de hoc capite magis est 
recentioris temporis. Fuerunt quidem etiam in antiquo tem- 
pore, qui in hac re a communissima sententia dissentirent ; 
sic Pythagorei propter suam doctrinam metempsychosis 
tribuebant etiam brutis intellectum. Ceterum ipse Schopen- 
hauer concedit unanimem esse opinionem omnium temporum 
et populorum, hominem superare bruta per specialem fa- 
cultatem mentalem, quae vocetur ratio. 

Rationibus ex observatione petitis intelligentiam brutorum 
primo serio defenderunt multi recentiores; sic Darwinistae 
ad evolutionem universalem tuendam facultates brutorum 
nimis exaltarunt; brutis tribuebant iudicia, intelligentiam 
linguae humanae, actiones brutorum ex perfecta analogia 
hominis explicabant; ita Brehm, Romanos. Biichner, alii. — 

Paulatim tamen inter doctos haec praeiudicia relinqui coe- 
perunt et facta accuratius inspecta multos ad sententiam 
communem revocarunt. ItaWundt, Lubbock, Altum, Fabre, 
W. Wagner. Recentiores quidam etiam experimentis in hanc 
rem inquisierunt et partim contra proprias opiniones evo- 
lutionisticas iudicare coacti sunt; ita Thorndike, Kinnaman, 
Hobhouse, Morgan. Claparede ut inventum aliquod prin- 
cipale methodi experimentalis hoc habet, in brutis non in- 
veniri intelligentiam vel deliberationem, nullam claram ideam 
finis et mediorum. Aliqua tentamina exhibendi in equis vel 
canibus facultatem exprimendi cogitationes abstractas vel 
calculos resolvendi (extrahere radicem ex numeris), in iis 
casibus, ubi seria inquisitio permissa erat, ostensa sunt fuisse 
deceptiones dominorum suorum. Sic Pfungst ostendit, equum, 
qui pulsibus pedis responsa dabat, duci per signa involun- 
taria minima, quibus homines adstantes finem ictuum ei in- 
dicabant. Idem fons errorum postea inventus est in aliis 
quoque experimentis cum brutis experimenta irrita fecisse. 

Maiorem attentionem merentur experimenta nuper a 
W. Kohler in simiis facta. Bruta in conditionibus prorsus novis 
saepe apta media ad finem acquirendum invenerunt; non 
casu in serie tentaminum caecorum, sed inspectione et deli- 
beratione solutionem interne excogitabant et statim unico 
motu accommodato exsequebantur. Talis reactio secundum 
relationes rerum accommodata ei videtur signum certum 
intelligentiae humanae. Quod eadem bruta non ad altiorem 
culturam perveniant, dicit venire ex defectu linguae, et forte 
etiam phantasmatum. Alii e contra psychologi has con- 
clusiones reiecerunt; sic Ettlinger, Biihler, Buytendijk, Kafka, 
Delacroix. 


2. Non statim habendi sunt adversarii thesis «quoad rem» 
omnes illi, qui voce « intelligentiae brutorum » utuntur. Iam 
loquela ordinaria distinguit sagacitatem vel prudentiam 
variorum brutorum ; non aliter olim Scholastici. Ita Scotus 
(Quaest. super Metaph. Aristot. q. 3) docet non haberi qui- 
dem in bruto prudentiam proprie dictam, innixam sc. de- 
liberationi rationis ; sed verbo prudentiae in oppositione ad 
instinctum indicari activitatem experientiae innixam, prae- 
sertim quando bonum delectabile praesens pro bono utili 
futuro relinquatur. Similiter recentiores. Secundum Kafka 
intelligentia bruti dicitur maior, quando eaedem res ad plures 

reactiones incitant; vel cx eo, quod actus non iam imme- 
diate sequitur, sed tamdiu inhibetur, usquedum reactio ma- 
xime accommodata in mentem venit. Hic modus loquendi 
coincidit cum definitione aliqua intelligentiae sat communiter 
inter recentiores recepta, qua intellectus dicitur facultas se 
accommodandi «novis» etiam adiunctis. Talis certe facul- 
tas in brutis non deest et mensuratur ex difficultate pro- 
blematum, quae adhuc resolvi possunt. 

Tamen talis terminologia, quae in scientia positiva tole- 
rari forte potest, in philosophiam introduci non debet, ne 
confusio oriatur; et ne terminus, quo omni tempore cogni- 
tionem humanam distinguebant, ambiguus reddatur. Neque 
hoc philosophum decet, ut intelligentiam, quae est pro- 
cessus internus psychicus, definiat ex solo effectu externo 
eoque ambiguo. Terminus igitur intelligentiae restringendus 
est ad cognitiones illas superiores, quas homini convenire 
nemo negat (etsi forte illas minus recte explicet), ad quarum 
descriptionem iam transeundum est. 

3. Intellectum describimus ex obiectis et actibus. 

a) Obiectum intellectus sunt etiam res immateriales, ut 
virtus, Deus. 

b) Intellectui ascribitur, quod capaces sumus formandi 
conceptus vere universales, non solum imagines communes 
sensuum. Conceptus enim universalis est ratio ex rebus 
abstracta, quae per veram identitatem iisdem attribuitur 
(«haec res est A; illa res est A . . .»). Conceptus circuli 
continet solum ea, quae in omnibus inferioribus inveniuntur, 
ideoque nihil individuale (magnitudinis, loci, coloris). F. con- 
tra imago communis phantasiae est aliquid individuale, quod 
characteres principales talis speciei clarius exhibet ideoque 
inferioribus sat simile est, ut ad eandem reactionem circa 
illa dirigat; semper tamen est omnino determinata, concreta, 
individuata. 

c) Intellectus est abstracte cognoscere relationes ut tales, 
i. e. separare mente relationem cx complexu concreto rerum 
relatarum, eandem recognoscere in alio complexu rerum. 
Eminet inter illas relatio causae et effectus, finis et medii. In- 
tellectu scimus pro certo fine assequendo certas proprietates 
rerum semper adesse, hinc easdem essentiales esse; ideo in 
deliberatione ad finem intentum quaerimus res, quae tales pro- 
prietates habent, iisque inventis de eventu futuro certi sumus. 

Cum hac perceptione abstracta relationis facile confun- 
ditur perceptio sensitiva alicuius figurae, iuxtapositionis vel 
successionis, quae (non abstrahendo) ut talis videtur et sola 
associatione (aut innata aut acquisita) ad certam reactio- 
nem incitat. Si forte color ruber ad iram provocat, in qua- 
cunque re invenitur, non ideo necessario abstrahitur, vel 
ut communis agnoscitur, sed solum ad hunc colorem ubi- 
cunque visum ob associationem eadem reactio irae sequitur. 
Eadem ratio viget, quando ob associationem formatam ex 
duobus coloribus visis semper clarior eligitur, ex duobus 
baculis semper longior; associatio tunc exsistit, in qua cum 
clariore ex duobus coloribus certa actio coniuncta est; si 
postea ostenduntur alii duo colores, iis quasi substituitur 
par priorum colorum (de hac substitutione cf. Exp. Psych. 
V 5, § 1), ideoque iterum ad clariorem eadem reactio sequitur. 

d) Propter intellectum indicia formalia et vera ratiocinia 
formamus, ut hoc quotidie in variis scientiis fit. Haec re- 
quirunt, ut identitas inter duos terminos ut talis, hinc rela- 
tio quaedam cognoscatur; vel in ratiocinio consequentia. — 
His opponitur iudicium implicitum seu virtuale, sc. cognitio 
complexa, quae etiam sensui conveniunt, quaeque similem 
effectum pro actione habent ac iudicium et tamen tale non 
est; similiter ratiocinium virtuale est mera associatio ima- 
ginum, in qua una repraesentatio ab alia reproducitur, ac 
si deducta sit. 



e) Intellectus noster abstractive reflectit in proprias ac- 
tiones; ideo detegere potest, utrum secundum quandam 
mensuram (utilitatis, pulchritudinis, bonitatis moralis) sint 
bonae an correctione indigeant; ideo actiones corrigi possunt, 
quod est fundamentum progressus. 

4. Probatio thesis duplicem viam admittit, 
a) Ostenditur nullum unquam signum indubium intellectus 
in brutis inventum esse, sed omnia sufficienter per meram 
experientiam sensuum declarari. Iure enim agnoscitur ut 
principium scientificum: non licere in aliquo ente altiores 
facultates supponere, si omnes actiones per inferiores ex- 
plicari possint. Ita etiam Wundt, Morgan; et tacito idem 
adversarii supponunt, quia exempla afferunt, quae per solam 
rationem explicari dicuntur. — Etsi hic modus procedendi 
in scientia naturali, quae facta omnia secundum artis prae- 
cepta ordinat, iure potissimum adhibeatur, in thesi nostra 

minus aptus est, quia sic argumentum nunquam vere finitur 
ideoque non gignitur nisi probabilitas ; porro tale argumen- 
tum immensam copiam factorum et inquisitionem scienti- 
ficam sat perfectam supponit. 

b) Melius ergo quaeruntur signa, quae positive demon- 
strant intellectum abesse. Si enim intellectus adest, debent 
certi effectus eiusdem inveniri ; si igitur illi effectus desunt, 
iure et necessario negatur intellectus. Iam unum tale sig- 
num sufficit. Facultas enim, quae in plurimis individuis inest, 
non potest semper ita occultari, ut numquam eius signum 
ullum appareat. ' ' ' • • • p uu 

De hac quaestione conferri possunt praeterea: E. Was- 
mann , Instinkt und Intelligenz im Tierreich ; M. Ettlinger, 
Untersuchungen iiber Deszendenztheorie, cap. 5; C. Morgan, 
Introduction to Comparative Psychology, cap. 13— 16 et 20; 

E. Thorndike, The mental life of the Monkeys, in: Psych. 
Review 3 (1901) ; W. Kohler, Intelligenzprufungen an Anthro- 
poiden (1917), de quo in Scholio. 

Argum. 1. (Ex defectu loquelae.) Entia intellectu prae- 
dita naturali necessitate perveniunt ad linguam conceptua- 
lem. Atqui brutis lingua conceptualis plane deest, lingua 
autem eorum naturalis sola sensibili cognitione perfecte ex- 
plicatur. Ergo bruta intellectum non habent. 

Prob mai. 1. (Ex facto linguae m homine.) Homines, ) 
qui intellectu praediti sunt, naturali necessitate pei veniunt 
ad linguam conceptualem; homo enim abstrahit conceptus 
vere universales, quos per iudicia coniungit et ita exprimit, 
ut alii audientes hoc ut verum iudicium intelligant ; et hoc 
fit interdum in conditionibus difficillimis. Ita infantes iam 
in primis annis linguam sui populi addiscunt ; gentes quam- 
vis barbarae lingua utuntur saepe magnae perfectionis, ipsi 
caeci, qui simul surdomuti erant, interdum unico sensu 
tactus ad perfectam linguam pervenerunt (utLaura Hridgman). 

Atqui homo linguam conceptualem praecise ideo asse- 
quitur, quia intellectum habet, qui omnia ad linguam re- 
quisita administrat: sc. abstrahere conceptus; et intelligere 
utilitatem coniungendi conceptus cum vocibus, ut aliis mani- 
festentur. Infans initio clamat, quia dolorem patitur; ideo 
auxilium ab aliis accipit. Infans habens intellectum hanc con 
nexionem animadvertit, et quia in simili dolore simile auxilium 

desiderat, nunc clamat eo fine, ut intelligatur et iuvetur. 
Sic essentia linguae conceptualis sc. communicatio sciens 
cum aliis iam adest et solum ad alia manifestanda extendi 
debet. 

Ergo etiam alia entia, si intellectum haberent, ad similem 
linguam pervenire deberent. 

2. (Ex naturali connexione inter intellectum et linguam 
conceptualem ; cf. Palmieri II 343; Urraburu, Psych. I 843). 
Entia intellectiva eo ipso perveniunt ad conceptus univer- 
sales et iudicia, saltem interna. Atqui hoc naturali ne- 
cessitate postulat manifestationem per linguam externam, 
quae conceptus, iudicia, ratiocinia ut talia exhibeat seu 
veram linguam conceptualem. Ergo haec per se in ente 
intellectivo adest. 

Admin. Nam talia entia natura duce debent esse socialia; 
quia mutua communicatione ingentia bona facili negotio 
acquirerent, quibus aliter carerent. 

Porro veram linguam conceptualem acquirere nihil aliud 
postulat quam quod ex ipsa praesentia intellectus iam ad- 
est, sc. conceptus qui exprimantur, inclinationem eos cum 
aliis hominibus communicandi, cognitionem hoc signis fieri 
posse. Ergo lingua intellectum naturali necessitate sequi 
debet. Conceptus enim ex supposito adsunt in intelligente; 
inclinatio ad illos manifestandos dein est postulatum naturae; 
quia omne ens ad id inclinari debet, quod maximae utili- 
tatis pro eo est; hanc manifestationem signis fieri posse 
vel ab intellectu detegitur vel certe ex exemplo aliorum. 

Prob. min. I. Illa signa naturalia, quae bruta natura duce 
habent, non sunt vera lingua conceptualis, sed «lingua 
naturalis», quae conceptibus non indiget, sed sola associa- 
tione sensibili explicatur. 

1) Lingua brutorum indicat affectus, dolorem, gaudium, 
iram . . . ideoque apta est, quae in aliis eundem affectum 
excitet. Hoc Wasmann invenit in formicis; Morgan, jennison 
in simiis. Kohler: Soni indicant affectus, nunquam certa 
obiecta. Nota exempla sunt clamor in periculo, cantus 
avium. Sunt quasi motus reflexi, quales etiam in homine 
in primo momento passionis fiunt, vel «lingua interiectio- 
nalis» nihilque intellectivi includere debent. 2) Forte, id 
quod summum est, interdum specialia obiecta, causas so- 

norum indicat, cum quibus per associationem lingua con- 
iuncta est. Ita formica alias ad opus vocat, cui sola par 
non est, vel ad defensionem contra aggressorem; in tali 
casu instinctu incitatur, ut in alia formica certos motus 
exsequatur; haec ex congruente instinctu impellitur ad 
sequendum et in conspectu operis vel inimici ad aptas 
actiones. Kohler : Quando simia vult aliam ipsam comitari, 
illam impellit vel eius manum trahit, et dum aliquos passus 
in directionem desideratam facit, eam aspicit. Quae ab 
alia cibum petit, exhibet motum capiendi simulque vultu 
desiderium ostendit. Quae vult ab alia mulceri, hunc motum 
in se ipsa prius facit, simulque in aliam conspicit. 

2. Bruta veram linguam conceptualem nunquam discunt, 
etiam sub optimis conditionibus ; ita canis, quamvis per 
saecula in hominis societate versetur et saepe optime omnia 
facta hominis attendit. Lubbock invenit, quasdam voces 
cum aptis actionibus associari posse, non vero perveniri 
ad intellectionem vocum. Celeberrimum exemplum fuit equi 
illius, qui per quattuor annos instructus tandem inventus 
est nullum verbum vere intelligere, sed motus suos adaptare 
ad vultum vel motus involuntarios hominis qui eum inter- 
rogabat. 

Neque dici potest brutis media deesse ad conceptus suos 
manifestandos (saepe voces vel certe alii motus eis praesto 
sunt); neque iis deesse desiderium vel inclinationem mani- 
festandi. Si ergo, aliter atque infantes, nunquam ad linguam 
perveniunt, dicendum illis deesse fundamentum internum, 
sc. conceptus universales et tandem intellectum. 

Argum. 2. (Ex defectu progressus.) Ex intellectu naturali 
necessitate sequitur progressus in operibus, scientiis, vir- 
tutibus. Atqui talis progressus in brutis plane deest. Ergo 
bruta intellectu carent. 

Prob. mai. i. In homine intelligente talis progressus 
invenitur; sufficit nominare scientias, artes, virtutes morales, 
tam in vita individuali quam speciei. Huius porro multi- 
plicis progressus omnis homo, etiam barbarus quilibet, capax 
est et manet; educatione infantes etiam incultissimae gentis ad 
supremum statum cultus atque humanitatis perduci possunt. 

Hunc autem progressum supponere et includere intellectum 
facile patet; hoc iam propter obiecta, quae in scientiis et 

artibus multiplices abstractiones requirunt. Porro ipse modus 
discendi in hac re supponit intellectum; infans intelligere 
debet sensum linguae, finem actionis et alia, ut vere ita 
progrediatur. 

2 . Immo ex intellectu talis progressus necessario sequitur. 
Cum intellectu enim eo ipso adest facultas cognoscendi 
relationem finis et medii, iudicia et ratiocinia. Intelligens 
cognoscere potest, quemnam finem sua actio intendat, utrum 
in his adiunctis ad eum apta sit necne ; potest etiam meliora 
media quaerere vel saltem in alio melius operante illa de- 
tegere et imitari ideoque progressum suum facere. 





Prob. min. i. Bruta certe in decursu evolutionis individuae 
aliqua addiscunt experientia sensitiva et eatenus quendam 
progressum ostendunt. Ita per exercitium actionum in- 
stinctivarum (ambulare) hae ipsae perficiuntur. Porro propria 
experientia ad certas actiones impelluntur, id quod per 
associationes explicatur. Ita gallinae simul viventes optime 
norunt, quaenam sint viribus sibi superiores vel inferiores. 
Idem in multis gregibus avium observatum est (Schjelderup- 
Ebbe, in : Zeitschr. f. Psychol.). Accedunt experientiae actio- 
num utilium, quas non mero casu, sed eo, quod instinctive 
alia bruta eiusdem speciei imitantur, addiscunt; ad quod 
pertinet quaedam «instructio iuniorum» per parentes. Tandem 
etiam ab homine edocta artificia quaedam addiscere possunt. 


2. Verum autem progressum, qualem in homine fieri 
descripsimus, quo individuum et species vere perficiantur, 
nunquam brutum adipiscitur, neque propria sagacitate neque 
instructione hominis. Hoc ostendit summa stabilitas in vita 
bruti per tot millennia, si brutum propriae experientiae per- 
mittitur. Simiae nondum didicerunt usum ignis vel usum 
lapidum ad defensionem. Immo nulla institutio ex parte 
hominis effecit, ut ulla species brutorum vere altiorem gradum 
adepta sit (id quod tamen quoad infantes etiam gentis bar- 
barae semper fit). 

Varios modos discendi, prout vel sensibili experientia vel 
intelligentia fit, accurate describit Wasmann (Psych. Fiihig- 
keiten X). 


Argum. 3. (Ex ignorantia relationum, maxime causae 
et finis.) Entia intellectiva finem et media actionum ut ta- 
lia cognoscunt, causalitatem a mera successione distinguere 

possunt, in actionibus voluntariis ex cognito fine procedunt. 
Atqui bruta suis actionibus ostendunt se has relationes ut 
tales ignorare. Ergo intellectu carent. 

Maior patet ex dictis in Statu Quaestionis. Ut adversarii 
concedunt, ille, qui intellectum habet, non solum ipsum opus 
exsequendum praevidet, sed finem quoque actionis eiusque 
utilitatem ad hunc finem intelligit. 

Prob. min. i. In actionibus instincti vis bruta ostendunt 
se non intelligere relationem causae et finis. Nam in con- 
ditionibus paululum diversis a consuetis perverse agunt, etiam 
ubi intelligenti hoc evidens esset. Ita effectum tribuunt 
causae solum apparenti ; ut canis mordens lapidem, qui in 
eum proiectus est. Semper adhibent eadem media, etsi 
hic evidenter inutilia sunt et ab intelligente ut talia cognosci 
debeant. Ita aves etiam inclusae tempore migrationis 
avolare volunt, etsi iis optime provisum sit. Simia, quae 
arundine breviore fructum attingere nequit, eandem in- 
versam adhibet vel aliam etiam breviorem tentat; vel res 
prorsus ineptas, sed pro aliis conditionibus utiles affert, ut 
cistam vel lapides (W. Kohler). 

Et tam stulte non agit unum alterutnve individuum, sed 
quodvis in iisdem conditionibus. Si igitur bruta in ad- 
iunctis mutatis ostendunt se non curare finem actionis, 
concludendum est ea etiam in circumstantiis ordinariis, ubi 
actiones fini accommodatae sunt, relationem finis et mediorum 
non cognoscere, sed ex caeco impulsu agere. 

2. Etiam in actionibus utilibus, quas bruta propria ex- 
perientia acquisierunt, non vere cognoscunt relationem finis 
et mediorum ut talium. Si canis didicit portam aperire, 
non dicendus est intelligere relationem suae actionis ad 
motum portae, sed in memoria servat totam seriem actio- 
num non dissolutam, quae ducunt ad terminum gratum, 
hinc per meras associationes agit. 

Nam i) Hoc sufficit ad facta explicanda; non autem licet 
provocare ad essentialiter altiorem facultatem psychicam, 
si omnia in bruto per minorem effici possunt. 2) Iterum 
mutatis paululum conditionibus canis incapax est ad finem 
assequendum, quia nescit medium adaptare. IIoc suis ex- 
perimentis Morgan quoad canes, Thorndike quoad simias 
probat. Cf. Schol. 2. 

Argum. 4. ( Ex ignorantia obtectorum immaterialium.) 

Ex intellectu naturali necessitate sequitur cognitio rerum 
suprasensibilium, scientia, libertas arbitrii, vita moralis, re- 
ligio etc. Atqui nihil horum in brutis invenitur. Ergo in- 
tellectu carent. 

Prob. mai. Haec enim omnia in homine intelligente sequi 
evidens est. Sed addendum eadem ex omni veri nominis 
intelligentia sequi debere. Nam : 

1) Incredibile est facultatem intellectivam nihil altius 
praestare, quam quod etiam a facultate inferiori sensitiva 
praestari potest. Habetur sc. in bruto vita in meris ob- 
iectis materialibus absorpta; non appetunt nisi cibos et quae 
sensibiles suos impulsus explent. 

2) Ut in Psychologia rationali probatur, nihil plus re- 
quiritur pro altioribus illis, religione, cultu scientiarum etc., 
quam quae intellectu continentur; qui causae conceptum 
habet eumque ad res applicare potest, pervenire etiam 
potest ad statuendam causam primam, Deum, vel saltem 
hanc veritatem ab alio edoctam intelligere poterit; similiter 
de legibus humanis, de libertate humana. 

Prob. min. Hoc iam patet ipso universali consensu. Bruta 
non censentur rationem reddere debere pro suis actionibus 
malis, nulla iura et officia moralia habent. Quae contra 
afferuntur, aut sunt merae assertiones aut facta ex vulgari 
analogia cum homine explicata; ita aliqui conscientiam 
officii, voluntatem decipiendi asserebant, quae accuratiore 
investigatione postea evanuerunt (cf. Morgan, potissimum 
cap. 20). — Idem valet de moralitate, quam olim Espinas 
brutis ascripserat : in amore sexuali superari egoismum, 
matrem pro pullis sacrificare propriam vitam etc. Agitur tunc 
de instinctiva inclinatione ad repellendos hostes proprios vel 
familiae, non cogitando de sacrificio propriae vitae. Individua 
aegrota vel vulnerata a suis saepe deseruntur aut occiduntur. 

Corollarium : 

Ergo actiones brutorum, si similes sunt actionibus homi- 
num, modo eadem ratione explicari debent, modo plane 
diversa. Quidquid enim in homine ex rationibus sensitivis 
procedit, eandem admittit explicationem in brutis; e contra 
quidquid in homine intellectum supponit, explicandum est 
vel ex instinctu vel ex memoria sensitiva. 

Bruto ergo deneganda sunt : i) intellectus et quaecunque 
eo continentur, ut explicatum est in Statu Quaestionis; 

2) libertas voluntatis, quae intellectum supponit, ut videbimus. 
Eo ipso deficit vera culpa moralis et moralitas actionis. 
Non ergo verae virtutes et vitia sensu morali brutis attribui 
possunt. 3) Summum eorum bonum conclusum est in ob- 
iectis et delectationibus sensitivis, quae interdum egoisticae, 
interdum altruisticae apparere possunt, semper tamen de- 
terminantur per impulsus innatos. Exercent suam activi- 
tatem in utilitatem iuniorum, quamdiu inclinatio et delectatio 
sensibilis in talibus actibus durat. Si post determinatum 
a natura tempus inclinatio cessat, etiam cura cessat, etsi 
forte propter mutatas conditiones pulli hac tunc maxime 
indigeant. 

Scholiou 1 . Explicatio factorum, quae ad intelligentiam humanam 
maiorem affinitatem ostendunt. 

1) . Dicuntur animalia usque ad certum numerum sat exiguum 
«numerare» posse, ideoque activitatem intellectivam exercere. Si 
quattuor venatores in conspectu cornicis se abscondunt, et postea 
tres abeunt, cornix bene cognoscit non omnes abiisse, quasi eos 
numeraverit. In experimentis animalia didicerunt inter duas vias 
possibiles semper alternare. Gallinae instruebantur ex serie 
granorum solum secundum quodque sumere, aliud relinquere; 
alia vice tertium quodque sumere ; non vero instructio successit 
quoad quartum quodque. 

Facta passim explicantur non vera numeratione (eo quod 
transeundo per seriem rerum, singula membra seriei numerorum 
ex ordine nominantur), sed potius perceptione quadam totali, 
quae solum duas collectiones satis diversas distinguere permittit. 
Ita videtur pro cornice numerus trium vel quattuor hominum 
differentiam adhuc cognoscibilem retinere; similiter in aliis. 

2) Ludi in infantia animalium sunt instinctivi; eorum finis 
obiectivus (brutis ignotus) est, ut facilitas in motibus excolatur 
(Groos, Die Spiele der Tiere, cap. 2, versus finem). In ludis 
acquiritur perfectum dominium proprii corporis, perficiuntur 
motus, ut currendi, volandi, habilitas in praeda capienda, in 
pugnando, in fugiendo. Instinctus enim non stati m perfecti sunt, 
non omnibus differentiis obiectorum accommodati, id quod in 
ludo addiscitur. 

3) «Adoptio» inter bruta etiam in instinctu nititur. Per aptum 
stimulum, eo e. g. quod animal compassionem alterius excitat, 
in eo impulsus, qui ad prolem curandam inservit, cietur; postea 
ex assuetudine gignitur sympathia et alii instinctus sociales. 


4) Mutilatio proprii corporis («autotomia»), ita ut partes pro- 
prii corporis in periculo abrumpantur, ut vita servetur, est saepe 
merus motus reflexus. Nam lacertae capite privatae facilius se 
mutilant quam individua sana. In aliis casibus instinctus inter- 
venit. ut quando vulpes morsu pedem separat, ut ex laqueo se 
liberet. 

3) «Possessio seu dominium», «proprietas» aliquo modo in 
brutis observatur. Sic interdum intra certos fines alium non 
tolerant, ut notum est de cuculo, de aquila, de gregibus simiarum. 
Alia animalia pro hieme nutrimenta sibi reponunt. 

; Generatim ad explicationem factorum dicendum est: Facta 

singulariter observata non digna sunt, quae magni aestimentur, 
' ut optimi exploratores asserunt. Thorndike: 1) Facile tales ob- 
servatores abripiuntur impulsu narrandi res mirabiles de intelli- 
gentia et negligunt modum ordinarium agendi intelligentia ca- 
rentem. Morgan postulat, ut nunquam ex casu separato con- 
clusio fiat, sed inde initium sumatur ad ulteriora experimenta. • 

2) Saepe facta ipsa non accurate observata sunt, sed interpreta- 
tionibus ex analogia humana intermixtis in alienum sensum de- 
torta. — 3) Si factum constat, explicatio tentanda est ex instinctu, 
qui tamen prius ex communi agendi ratione huius speciei valere 
probandus est, vel ex experientia individua casu aut institutione 
quadam comparata. — 4) Si factum aliquod mirabile ex his non 
statim lucide explicari potest, ulteriores investigationes necessariae 
sunt, non vero intelligentiam inferre licet, quia haec evidentibus 
rationibus exclusa est. 

Scholioti 2 : 

Argumenta pro intelligentia brutorum a Kohler allata solvuntur 
(cf. potissimum Biihler, Ettlinger, Kafka). 

1) Quando via directa ad cibum capiendum impedita erat, 
simiae non ut bruta inferiora caeco modo huc illuc concursabant, 
usquedum casu aditum invenirent, sed campo oculis perlustrato 
statim continuo cursu cibum inveniebant. — Sed facultas cirum- 
eundi impedimenti usque ad certum gradum instinctiva dicenda 
est; porro exclusum non est simias prius semel casu rectam viam 
invenisse. Tandem omnino possibile apparet brutum ex appetitu 
cibi se interne videre in positione finali prope cibum et inde 
retrospiciens viam quaerere ad suam praesentem positionem. 

2) Quando fructus (cibus) funi coniunctus erat, cuius aliud 
extremum capi poterat, simiae (non vero canes) statim fune 
fructum ad se attrahebant. — Hoc instinctu vel consuetudine 
facile explicatur, quia simiae sine dubio fructus ramis saepe 

'SlSl attrahunt. 

3) Quando fructus longius distat, sed baculus praesens videtur, 

simia fructum baculo admovet; etiam aliis rebus similis figurae 
Frobes, Psychologia,. I, 4 

utebatur; vel quaerebat baculum, quem in cubiculo propinquo 
servari recordabatur. Solutio hic venire potuit ab instinctu 
attrahendi ramos vel ramis feriendi fructus distantes. Sed ipsa 
intentio admovendi fructum potest baculum aptum visum in 
imaginem totalem actionis inserere; nam etiam avi nidificanti 
quodlibet obiectum satis simile imagini instinctivae se offert. 
Totum hoc mere instinctive absolvi potest et nullam cognitionem 
abstractam finis et medii requirit. 

4) Ad fructum altius pendentem simia post inultos irritos 
conatus tandem cistam visam advolvit et sic eum assequitur. 
Interdum cista sub fructu positu, prius adhuc conspectu distantiam 
mensurat (a cista ad fructum) et distantia nimis magna inventa 
cistam non conscendit. — Notum est, simias plurimis rebus aptis, 
etiam aliis simiis, uti solere ad res altius pendentes assequendas. 
Ideo, quando brutum aliquid quaerit, ut altius ascendat, con- 
spectus cistae seriem actionum complere potuit. Conspectu men- 
surare distantias etiam instinctive fit, priusquam animal fossam 
transilire vult; ideoque transferri potuit ad altitudinem aesti- 
mandam. 


5) Casus celeberrimus «duplicis arundinis». Ad fructum ad- 
movendum praesto erant solum duae cavae arundines breviores. 
Simia post multos irritos conatus ludendo casu alteram in alteram 
inserit. Visa hac longiore arundine statim eam adhibet ad fructum 
admovendum. — Patet solutionem hic casu oriri; quod illam 
agnoscat, non requirit intelligentiam medii et finis, sed est visio 
interna anticipata totius seriei actionum, sicut in aliis instinctibus, 
(piando perceptio obiecti apti imaginem instinctivam pro ex- 
secutione complet. Sine ratione a Kohler negatur phantasmata 
in brutis haberi. Praeter alia pro phantasia allata iam ipsa prae- 
visio actionis necessaria est, ut exsecutionem dirigat ; et haec 
praevisio vel phantasmate vel idea abstracta constituitur; idea 
autem abstracta sine necessitate supponi non debet. 


6) Simia interdum arundine breviore aliam magis distantem 
longiorem accersit, qua fructum dein admoveat. In alio casu 
cistam admovet ad arundinem postea necessariam adipiscen- 
dam etc. .-7- Animadvertunt observatores, in talibus operibus sub- 
ordinatis praeparandis brutum ab illo incipere, quod in exsecu- 
tione ultimum est: prius aspectus haeret in arundine longiori, 
quae inservire debet ad finem principalem admovendi fructus, 
et ita manifestat intentionem ad eius usum. De cetero solutio 


non est nisi successio duorum operum : vult arundinem longam as- 
sequi, pro quo brevior inservit ; dein vult ipsum fructum admovere. 

7) Alia: Kohler provocat ad continuitatem motus in actione 
ex intelligentia facta. -- Sed continuitas motus in omni recta 
solutione habetur, sive casu sive deliberatione invenitur (Kafka). 

Kohler magnopere insistit in impressione humanae simili, quam 
deliberatio bruti exhibet, quando nihil ad extra agens campum 
oculis perlustratur. — Patet hic auctorem analogia cum homine 
abripi sicut olim Darwinistas. Internus illa labor «deliberationis» 
n on est intellectivus ; sed perceptio cistae vel aliorum mediorum 
solum imaginem actionis completae perficit. Si Kohler asserit 
brutum viso apto instrumento statim solutionem intelligere, haec 
intellectio explicari potest ut intuitio sensitiva actionis modo 
ponendae, non vero continet persuasionem intellectualem. Iam 
infans 10 — 12 mensium eosdem effectus ostendit, qui hic de- 
scribuntur, ut Biihler probavit. 

Secundum dicta ergo solutio problematum a bruto semper 
reducitur ad id, ut perceptio rei aptae vel imago talis rei a 
memoria vel instinctu subministrata actionem intentam compleat 
et exsecutionem dirigat. In hac re nihil intrinsece altius habetur, 
quam si avis pro ludificatione paleas casu visas vel quaesitas 
seriei instinctivae motuum inserit et postea totam seriem ex- 
sequitur. 

De cetero egregium opus clarissimi auctoris non diiudicandum 
est ex unica consequentia intelligentiae, quam demonstrare non 
potuit, sed ex copia et selectione ingeniosissima experimentorum, 
qualis vix alibi invenitur. Defectus eius principalis hic fuit, quod 
non inciperet a scrutatione philosophica conceptus intelligentiae, 
sed contentus ambiguo conceptu vulgari intelligentiam sibi pro- 
basse censebat, quando explicationem ex motibus reflexis vel 
mero casu exsecutionis refutaverat. 


Obiectiones : 

Obi. 1 . Bruta habent ideas universales. Nam pro nutrimento non 
quaerunt hoc vel illud individuum, sed quidquid aptum est. Atqui non 
possunt quaerere nutrimentum quodcunque aptum sine idea universali 
nutrimenti sibi convenientis. Ergo habent ideas universales. 

Resp. Dist. mai. : Quaerunt quidquid habet similem aspectum vel 
odorem etc., qualem imago communis phantasiae exhibet, conc.; quae- 
runt nutrimentum ut respondens ideae universali vel definitioni, nego. 
Contradist. miti. Secundum leges associationum sufficit similis ex- 
perientia ad easdem actiones excitandas. 

Inst. Atqui bruta habent ideas omnino universales. Nam per- 
cipiunt id, in quo res sunt similes. Atqui percipere id, in quo res 
conveniunt, est formare ideam universalem. 

Resp. Dist. mai. : Percipiunt rationem concretam, quae similis 
est, conc. ; rationem hanc qua similem abstrahunt per conceptum uni- 
versalem, nego. Contradist. min. 

Obi. 2 . Qui agit propter finem cognitum, habet intellectum. Atqui 
bruta sic agunt, sc. accurrunt propter nutrimentum. 

Resp. Dist. mai. : Qui agit propter finem cognitum ut finem, ideo- 
que variatis conditionibus media adaptat, ut hunc finem adhuc consequa- 

4 * 

tur, conc.; qui agit solum propter rem sensatam, quae est finis, nego. 
Contradist. ?nin. Bruta non cognoscunt finem et media ut talia, sed 
totam seriem actionum, quae in effectu grato terminatur, ut aliquod 
unum totum apprehendunt et appetunt. 

Inst. Atqui brutum agit propter finem ut talem cognitum. Nam 
vere finis eius menti praesens est, et dicendus est movere ad actiones, 
quae sunt media. 

Resp. Dist. mai. : Et intelligit, quomodo actiones sint media ad 
hunc finem, nego; hoc non intelligit, conc. — Quod cognitio moveat 
ad actionem, non ostendit hanc cognitionem esse intellectus; sed ad 
hoc requiritur intelligi relationes. 

Obi. 3. (Contra argum. 2 .) Bruta iam omnia sua opera ^ perfectis- 
sime exsequuntur. Ergo non est ratio, cur ea corrigant vel progres- 
sum faciant. ■■ 

Resp. Dist; antec. ; In conditionibus ordinariis et si supponitur 
bruta intellectu carere ideoque absorberi in hac inferiori vivendi ra- 
tione, conc.; secus, nego. — Explico: i) Mutatis circumstantiis opera 
consueta desinunt esse perfecta, immo interdum nociva fiunt, ideoque 
correctione omnino egerent. 2 ) Si intellectum haberent, opera essent 
perfecta relate ad proximum suum finem, sed plurima alia opera enti 
inleliigenti magis accommodata omitterentur ; ergo non recte ordinarent 
opera sua relate ad finem totius vitae. _ 3 ) Immo ipsa .haec relativa 
perfectio operis, quam adversarius praedicat, ostendit exigentiae bruti 
his perfecte satisfieri ideoque illud ad altius quid non capax esse, 
i. e. intellectu carere. 

Obi. 4. (Chrysippus.) Si canis feram persequens ad trivium per- 
venit, ubi olfactu duas vias lustravit nihil deprehendens, statim nihil 
olfacietis tertiam viam ingreditur. Ergo mente ratiocinatur : aut fera 
primam aut secundam aut tertiam viam ingressa est; atqui non pri- 
mam et secundam ; ergo tertiam. 

Resp. Aliqui dubitant de facto vel provocant ad convenientem 
instinctum. Alii opinantur canem ingredientem tertiam viam mox ol- 
facere praedam, ita ut non longius lustrare debeat ; et haec explicatio 
secundum Morgan melius cum experientia congrueret. 

Obi. 5. Infantes intellectum habent, cuius nulla signa exhibent. Atqui 
possibile est bruta intellectu suo ex simili ratione uti non posse ut 
infantes. Ergo ex defectu signorum nihil sequitur. 

Resp. Dist. mai.; Quia organa nondum naturaliter exculta sunt, 
conc. / quia intellectu carent, nego. Contradist. min. : Si solum in in- 
fantia nulla signa praeberent, conc. ; si etiam organis evolutis nihil 
ostendunt, nego. 

Inst. Atqui forte res ita se habet, ut bruta etiam in statu eyo- 
lutionis individui cerebrum non sufficienter excultum habeant, ut in- 
tellectum suum ostendere possint. 

Resp. Nego hoc possibile esse. Nam esset contra universalem 
teleologiam, ut bruta supponantur intellectum quidem habere, sed 
propter deficiens naturaliter organum ad eius usum pervenire non 
posse. 


Inst. Forte organa necessaria non statim in individuo evolvuntur, 
sed cum evolutione speciei, quae tendit paulatim in e (formationem 
hominis. Tunc servatur teleologia et tamen ruit argumentum ex de- 
fectu signorum. 

Resp. 1 ) Suppositio evolutionis hominis ex bruto est commenticia 
et factis palaeontologiae minime respondet, ut alibi ostenditur. 

2 ) Specialis contradictio in hoc casu habetur. Nam homo finem 
essentialiter superiorem habet quam brutum ; non est principaliter pro 
specie eiusque evolutione, sed sibi ipsi finis est ; finem suum inter- 
num nulli alii sacrificare potest. In suppositione allata autem entia 
vere intellectiva per infinita saecula nihil dignum suo fine agere possent. 

Obi. 6. Bruta iudicare possunt. Ergo habent intellectum. 

Prob. antec. Bruta errare possunt, ut canis, qui hominem distantem 
suum dominum reputat et magis accedens abit. Atqui error est in 
solo iudicio. 

Resp. Dist. mai. : Errant, quatenus imago percepta per associa- 
tiones falso suppletur ideoque falsam exspectationem creat, conc. ; qua- 
tenus identitatem per iudicium asserunt, quae non adest, nego. Contra- 
dist. min. 

Obi. 7, Progressus in homine non probant intellectum, quia casui 
ascribendi sunt : ut detectio pulveris pyrici, machinae vaporicae a 
Watt, electricitatis galvanicae plurimaque alia. 

Resp. 1 ) Multa non casu, sed inquisitione scientifica detecta sunt. 

2 ) Casu quandoque homini praebetur inusitatum phaenomenon ; sed 
intellectum requirit huius utilitatem cognoscere, in eius conditiones 
inquirere, legem detectam applicare. Ideo brutum, cui iidem casus 
non desunt, ex iis ad nihil altius pervenit, sed ad summum experien- 
tiam gratam sine mutatione semper repetit. 

Obi. S. Etiam in multis gentibus barbaris nullus progressus ob- 
servatur, sed tota vita per millennia immutata manet. 

Resp. Quilibet homo in vita sua multiplicem progressum facit; 
ita in addiscenda lingua conceptuali ; semper discit utiles experien- 
tias aliorum in iis , quae appetit, imitari. De cetero nunquam ei 
deest facultas perveniendi ad altiorem cultum atque humanitatem, sed 
potius appetitus illum cum magno labore sibi acquirendi ; infantes 
autem apta institutione facile ad eum erudiri possunt. 

Obi. 9. Bruta saepius ostendunt virtutes morales ; animalia do- 
mestica domino praestant obedientiam, amorem, sympathiam, ita ut 
propriam utilitatem interdum negligant, et cum propriae vitae peri- 
culo dominum defendant. 

Resp. Haec facta, etsi nobilissimis actionibus moralibus hominis 
similia appareant, tamen mere sensitive explicari debent. Sympathia, 
amor, gratitudo sunt affectus sensitivi, quos bruta instinctive experiun- 
tur et secundum quos agere debent. Porro non est verum sacrificium 
vitae ut tale cognitum, sed affectus irae in aggressorem, propter quem 
haec sola actio eis delectationem affert. 

CAPUT II. 

De natura principii sensitivi. 

In primo capite datus est conspectus generalis totius vitae sen- 
sitivae. Priusquam ad accuratiorem tractationem singularum facul- 
tatum accedamus, commode iam hic absolvi possunt quaestiones 
metaphysicae de natura principii sensitivi. Hunc tractatum ita 
dividimus, ut prius inquiramus, quaenam principio sensitivo ut 
tali propria sint, ideoqtte eodem modo iisdemque argumentis in 
homine pariter atque in bruto valeant. Haec autem sunt duo: 
i) animam sensitivam esse veram substantiam, et quidem non 
corpus; 2) eam in actione sua sensitiva ideoque etiam in sub- 
stantia cum corpore unitam esse in unitatem substantialem. De- 
inde hoc fundamento posito restat definire, quae speciatim prin- 
cipio mere sensitivo, sc. animae beluinae, conveniant. 

§ 1 . De natura animae sensitivae ut talis. 

Primum quod solvendum est, est definire, cuiusnam generis 
ens sit principium sensitivum, utrum substantia an accidens, 
corpus an aliud quid. Principalis error in hac re est systema 
materialismi, qui omni fere tempore suos asseclas habuit ideoque 
meretur accuratius exponi et reiici. 

Conspectus historicus materialismi (cf. potissimum Lange, Ge- 
schichte des Materialismus, ed. 2, 1873). 

I11 antiquitate primum systema excultum dat Democritus: Omnis 
mutatio non est nisi coniunctio et resolutio partium. Nihil ex- 
sistit nisi atomi et spatium vacuum. Anima constituitur ex atomis 
subtilioribus et rotundis, quae ob mobilitatem suam totum orga- 
nismum pervadunt et ita omnia phaenomena vitae producunt. — 
Empedocles: Finalitas ideo praevalet, quia res utiles in sua 
essentia habent, ut permaneant, cum alia iterum destruantur. — 
Epicurus Democritum sequitur : Anima est corpus subtile sparsum 
per organismum. Corpore resoluto etiam anima resolvitur. Ortus 
imaginum in mente explicatur ex emanatione perpetua parti- 
cularum subtilium ex superficie corporum. Similiter Lucretius 
Carus. 

In saeculo XVII materialismum Hobbes redintegravit. Pro eo 
corpus et substantia coincidunt. Motus corporum externorum 
in sensus transferuntur. Sensatio non est nisi talis motus. Similes 
assertiones inveniuntur apud Toland, Diderot. Lamettrie in opere 
famoso «L’homme machine» provocat ad factum, quod per 
varios morbos anima in summo gradu afficiatur. Fundamentale 
opus materialismi est «Systeme de la nature» a Holbach con- 
scriptum : Motus mechanici subsunt etiam vegetationi plantarum 

c t brutorum et activitati intellectivae hominis. Voluntas humana 
a causis externis determinatur. 

In saeculo XIX apud Feuerbach inveniuntur varia effata ma- 
terialistica, ut illud, corpus in sua totalitate esse totam essentiam 
humanam. De cetero rciicit materialismum ut systema meta- 
physicum et non vult esse nisi empirista. Anno 1854 Rud. Wagner 
jn "opere «Menschenschopfung und Seelensubstanz» impugnaverat 
materialismum : Scientia naturalis de natura animae diiudicare 
nequit; sed fides intervenire debet, quae proclamat substantiam 
animae individualem et duraturam ut fundamentum necessarium 
omnis ordinis socialis. Contra eum maxime Carolus Vogt ma- 
terialismum propugnat in opere «Kohlerglaube und Wissenschaft» 
illudendo adversarium. Ibi invenitur locus ille famosus : Omnes 
activitates animae non sunt nisi functiones cerebri, aut, ut modo 
vulgari loquar, cogitationes se habent ad cerebrum, sicut fel ad 
iecur vel sicut urina ad renes. — Moleschott systema propugnat 
in suo «Kreislauf des Debens». Philosophiam materialisticam 
maxime propagavit L. Biichner in opere vulgatissimo «Kraft und 
Stoff», in quo non quidem nova ad systema probandum affert, 
sed illud modo vulgari docet. Ibi habetur textus: Naturalista 
non agnoscit nisi corpora et proprietates corporum; quod illa 
superat, vocat transscendens et transscendentiam considerat ut 
perversionem spiritus humani. De cetero non semper sibi constat. 
Sic inter alia etiam dicit: Cogitatio et anima non sunt aliquid ma- 
teriale, sed complexus virium diversarum, effectus cooperationis 
multorum corporum cum suis viribus et proprietatibus. Potissimum 
Wiener in «Grundziige der Weltordnung» (1863) dat completum 
systema philosophicum innixum materialismo. 

Du Bois-Reymond in opere suo «Grenzen des Naturerkennens» 
concedit quidem ortum conscientiae ex mechanica atomorum 
nullo intelligibili modo derivari idque etiam pro omni futura 
cognitione humana valere («ignoramus et ignorabimus»). Nihilo- 
minus ipse manet materialista; cum ex eo, quod possibilitatem 
non intel ligamus, non sequatur hoc vere vires materiae trans- 
scendere. Pro humana scientia universim non datur nisi ex- 
plicatio mechanica. — Etiam Lange, historiographus materialismi, 
in omnibus explicationibus particularibus materialismum sequitur ; 
sed tenet systema tandem resolvi debere in idealismum Kantianum; 
id enim, quod pro materialista veritas rata est, pro idealista non 
est nisi necessitas subiectiva constitutionis nostrae mentis. 

Recentiori tempore materialismus praefert nominari monismus vel 
parallelismus. Cogitatio et extensio praedicantur esse duo aspectus 
vel duae apparentiae eiusdem individui entis. Alii praeferunt quen- 
dam pseudoparallelismum, considerantes processus psychicos ut 
«epiphaenomena» sine causali nexu inter se, ut Miinsterberg. 

THESIS 6. Anima sensitiva essentialiter superat ma- 
teriam seu est substantia a materia omnino diversa. 

Stat. Quaest. i . Vita sensitiva, qualis nobis propria ex- 
perientia nota est et probata est etiam brutis convenire, 
consistit in actibus cognitionis et appetitionis. Experientia 
perpetua constat, quantopere singulae hae actiones sint 
mutabiles. Ideo communissime semper habitae sunt ut modi- 
ficationes accidentales, quae secundum principia ontologiae 
inhaerent certae cuidam substantiae, quae vocatur anima. 

Iam huic communi persuasioni contradicit prima classis 
adversariorum, systema praesertim hodie excultum «phaeno- 
menalismi». Putant hi auctores processus non tribui debere 
alteri substantiae, supposito cuidam permanenti, sed suffi- 
cienter in se ipsis subsistere ut fluxum aliquem non inter- 
ruptum statuum. Ita Paulsen, Ebbinghaus, Wundt, aliique 
multi parallelistae magni nominis in psychologia. 

Fusior refutatio huius erroris utilius reiicitur in locum, ubi 
natura animae intellectivae stabilitur. Sufficit interim pro- 
vocare ad probationes generales, quibus in ontologia osten- 
ditur omne accidens naturali necessitate inhaerere sub- 
iecto substantiali; hae autem rationes multo maiorem vim 
habent pro actibus psychicis ; nam ne cogitari quidem po- 
test dolere^ nisi aliquem, apparere visionem, nisi alicui vi- 
denti illam ; porro secundum communem persuasionem 
necessario idem est subiectum, cui varii status sibi succe- 
dentes conveniunt, quodque pro illis rationem reddere debet. 

2. Ulterius ergo quaeritur, qualis ista substantia sit. Unica 
substantia, quae proxime conspicitur cum ente sentiente 
cohaerere, est organismus animalis. Ab hoc certe sensatio 
multiplici ex capite dependet, cum eius statibus arctissime 
cohaeret. Sensationes destrui vel impediri possunt laedendo 
definitas partes organismi. Hinc oriri potuit dubium, quod 
forte organismus ipse, i. e. materia certo modo disposita, 
sit sufficiens principium sensationum. Respondemus: Materia:: 
quomodocunque ordinata non sufficit ut principium substan- 
tiale sensationis. Non tamen negamus sensationem summo- 
pere ab hac materia organisata dependere. 

3. Adversarii sunt materialistae , quorum systemata prin- 
cipaliora secundum nexum suum historicum breviter con- 
sideravimus. Non agimus nunc de illis erroribus, qui secus 
in systematibus occurrunt, ut de negatione teleologiae, de 

consequentiis atheisticis; sed solum illa pars materialismi 
in quaestionem venit, quae studet actus psychicos ad ma- 
teriam eiusque proprietates et modificationes revocare. 

4. Veteres materialistae in explicanda materiali origine 
cognitionis generatim non plus afferebant, quam simplicem 
assertionem facti vel imaginarias quasdam descriptiones; 
e. g. quod imagines obiectorum velut subtilissimae mem- 
branae a corporibus solvuntur, quaquaversus volitant, per 
organa animum ingrediuntur, iliumque per meram recep- 
tionem suam reddunt cognoscentem (Epicurus). Recentiores 
ex melius exculta scientia naturali accuratiores dant de- 
scriptiones motus mechanici in medio externo vel nervis. 
Aliqui etiam speciales processus mechanicos finxerunt pro 
quibusdam actibus consciis, ut «phosphorescentiam» cerebri, 
explicationem conscientiae sui per motum circularem ; in 
explicatione vero ipsius cognitionis ex causis mechanicis 
nihil accuratius statuere potuerunt. 

Busse: Variae assertiones materialisticae de origine cogni- 
tionis apte in tres classes dividuntur. Secundum omnes uni- 
cum ens obiective exsistens est materia. Actus psychici ad 
aliquid physicum revocandi sunt. Differunt vero auctores in 
assignando elemento materiali , cui actus ille aequivaleat. 
Prima classis asserit: Actus conscius est simpliciter physicum 
quid, vel materia (secretio cerebri) vel peculiaris processus, 
status, modificatio materiae, similiter ac calor, electricitas, qui 
status fere ut motus localis consideratur. Secunda classis: 
Actus conscius psychicus est . effectus processus physici, in 
se tamen diversae ab eo naturae ; non est materiale quid, 
a materia tamen producitur; est status secundarius seu 
gSsepiphaenomenon». Tertia classis: Actus sensitivus neque 
est physicum quid neque effectus motus physici, sed phaeno- 
menon concomitans processum physicum, ab eoque omnino 
dependens. 

Quamvis hae variae sententiae essentialiter 'inter se dif- 
ferant, generatim a materialistis promiscue proferuntur. In 
refutatione variae formae spectandae sunt praeter tertiam, 
quae vere materialistica non est; recidit enim in purum 
parallelismum, cum actui sensitivo non attribuat aliam re- 
lationem ad materiam quam dependentiae cuiusdam. 

5. Verum est hodie inter philosophos materialismum fere 
universali consensu relictum esse. Tamen a refutatione ac- 

curata abstinere non debemus. Nam haec est et semper 
erit philosophia vulgi atheistici. Porro cum rerum naturalium 
cultores recte in explicationibus scientiae naturalis studeant 
omnia secundum leges naturae anorganicae explicare, quan- 
tum fieri potest, pronum est, ut ultra limites debitos eas- 
dem explicationes protendant. 

In probatione non debemus immiscere actus intellectivos. 
Patet enim pro anima intellectiva a fortiori et ex multis 
ulterioribus rationibus sequi superioritatem supra materiam. 
Pro probatione utiliter conferri possunt: L. Russe, Geist und 
Korper (1903), p, r 61 c. — Gutberlet, Psychologic. — 
Maher, Psychology. — P. Du Bois-Reymond, Grenzen des 
Naturerkennens et Die sieben Weltratsel. 

Confirmatio (Ex probata exsistentia principii vegetativi) : 

Vegetatio ex solis viribus materiae explicari non potest, sed 
postulat principium novum substantiale essentialiter superans 
materiam (ut ex cosmologia probatum supponimus). Atqui sen- 
satio est actus a processibus materiae anorganicae multo magis 
remotus, quam vegetatio. Ergo sensatio a fortiori postulat prin- 
cipium substantiale essentialiter superans materiam. 

Prob. min. 1. Hoc enim concedunt omnes scientiarum natu- 
ralium periti et obvia observatio facile ostendit animalia haberi 
debere ut omni ex parte plantis superiora. Imrno plurimis hoc 
unicum discrimen in mundo videbatur : res physicae et res psy- 
chicae; id quod certe supponit animalia gradu essentiali omnia 
inferiora superare. 

2. Teste conscientia sensatio multo propior est actui intellectivo 
quam vegetationi. Sensatio et intellectio saepe vix inter se di- 
stinguuntur; e contra nulla est difficultas distinguendi sensationem 
ab actu vegetativo, ut a digestione, cum solius prioris habeamus 
conscientiam. 

Argum. 1 . (Ex diversitate fundamentali inter operationem 
materiae et actum sensitivum.) 

Operatio materiae anorganicae et actus sensitivus habent 
proprietates oppositas, ita ut operatio materiae ne initium 
quidem vel similitudinem actus sensitivi ostendat, qui e 
contra ad ordinem essentialiter superiorem pertinet. Ergo 
actus sensitivus postulat principium substantiale materiam 
brutam essentialiter superans. 

Ad antec. 1. Actio materiae omnis hanc notam ostendit, 
ut semper pars materiae in aliam partem agat actione trans- 

cunte illam mutando et movendo. Omnes vires materiae 
sunt in eadem linea perfectionis; nam mutuo inter se con- 
vertuntur, ex quavis materia bruta ubique educi possunt, 
habent similes relationes spatiales, i. c. certas positiones et 
distantias in spatio. 

2. Contra cognitio ut talis 1) non est actus transiens, 
qui ut talis efficiat motum in alia re, sed actus omnino 
immanens a subiecto procedens in eoque manens, quo sc. 
cognoscens sibi res alias repraesentet; 2) non ostendit illas 
relationes spatiales: nam gaudium, colores, soni sumpti ut 
actus psychici non sunt motus cum determinatis inter se 
distantiis in spatio, quales sunt motus atomorum, quorum 
effectus his positionibus modificantur; 3) est actus stricte 
internus, quem experiri nequit nisi ille unus qui eum habet, 
non autem alius, etsi omnes motus cerebri videret; 4) per 
hunc actum cognoscens «quodammodo fit omnia alia» novo 
et mirabili exsistendi modo; actus enim sensitivus in se re- 


cipere potest proprietates a proprio organismo diversissi- 
mas eique oppositas, ut duritiem lapidis, calorem ignis, 
magnitudinem domus , quin ipsum in se eodem modo 



mutetur. 

3. Ex dictis concludimus: 1) Omnis motus vel vis ma- 
teriae brutae oppositas prorsus ostendit proprietates a sen- 
satione. Oppositio est quoad relationes spatiales; alter actus 
est transiens, alter immanens; prior ab extrinseco cogno- 


scibilis, posterior solum ab intrinseco ab eo, qui illum ha- 


bet; alter in se definitus est positione et motu partium, 
alter diversissima et extra posita in se continet. 2) Actio 


anorganica ne initium quidem actus conscii in se continet; 
vere enim actus descriptus apparet esse novum quid in 
mundo et sine similitudine cum reliquis. 3) Essentialis su- 
perioritas ex hoc potissimum patet, quod pro cognoscente 
solo exsistit mundus reliquus; cognoscens novae exsistentiae 
compos fit praeter illam naturalem, quam cum anorganicis 
communem habet. 

Ad conseq. Ergo iure postulatur principium essentialiter 


altius, sc, anima sensitiva. Nam operatio naturalis non po- 


test pertinere ad ordinem essentialiter superiorem, quam 


sit ipsa substantia, sc. materia bruta cum communibus suis 
viribus physicis et chimicis (de tali enim sola materia nobis 
controversia est cum matcrialistis). Si vires materiae anor- 

ganicae nihil simile cognitioni praestare possunt, ne initium 
quidem, sane altior substantia postulatur. 

Argum. 2. {Ex imitate conscientiae ; ita iam S. Augu- 
stinus; postea Sylv. Maurus, Palmieri, Lahousse; similiter 
etiam recentiores passim.) 

In vita sensitiva teste conscientia habetur unitas quae- 
dam conscientiae, ita ut stricte ab uno eodemque variae 
partes obiecti extensi, variae sensationes ct omnino omnia 
illa, quae simul in conscientia sunt, percipiantur. Atqui 
talis unitas requirit ens sibi prorsus identicum seu simplex. 
Ergo materia extensa non potest esse subiectum sensationum. 

Ad mai. Facta quaedam sunt haec: Visio domus non 
solum exhibet partes in se, sed earum quoque ordinem vel 
figuram ; visio distinguit varia obiecta, quae solo ordine 
eorundem elementorum differunt. Unitas inter cognoscentem 
et congruenter agentem adesse debet, quia appetens im- 
plicite cognitionem includere debet. 

Haec unitas est prorsus sine similitudine in mundo anor- 
ganico. Statua vel pictura, quae quandam similitudinem 
huius rei ostendere videtur, vere non est nisi additio par- 
tium: apte iuxta se positarum, quae ut talis nullam veram 
unitatem habet. Unitas statuae solum exsistit pro aspiciente 
(James), E contra unitas conscientiae non est ab aspiciente 
extrinseco, qui facta inconnexa coordmet, sed est aliqua 
proprietas intima ipsius cognitionis. Ita in visione alicuius 
trianguli non sola adest triplex visio puncti neque solum 
hae visiones seu eorum subiecta localiter quendam inter se 
ordinem servant, ut partes in statua, sed accedit visio ipsius 
ordinis punctorum. Non habetur mera iuxtapositio cogni- 
tionum, sed cognitio iuxtapositionis. 

Prob. min. Si subiectum sensationis esset materia ex- 
tensa, haec per suas partes sensationem exhiberet. Atqui 
per tales extensas cognitiones non satisfieri potest unitati 
conscientiae. Nam cognitio ita per partes extensa ex suppo- 
sito non esset nisi iuxtapositio cognitionum partialium, 
quarum quaelibet nihil aliarum contineret; plane eodem 
modo, sicut motus mechanismi complicati perfecte absol- 
vitur per motus simultaneos suarum partium bene iuxta- 
positarum. Atqui per iuxtapositionem rectam cognitionum 
partialium nondum habetur cognitio illius ordinis. Hic enim 


es t plane novum quid ct distinctum a summa cognitionum 
partialium. 

Neque id iuvat, quod subiectum cognoscens dicatur esse 
continuum ; nam continuum non est ens praeter partes, sed 
ipsa summa partium. Ergo etiam cognitio subiecti con- 
tinui nihil aliud esset, quam continua iuxtapositio cognitio- 
num partialium, non vero cognitio iuxtapositionis. 

Ad couseq. Ergo sensationes requirunt substantiam aliquam 
integraliter simplicem ; ideoque praeter materiam extensam 
sive discretam sive continuam alia substantia dari debet, 
quae sit anima sensitiva. 

Argum. 3. ( Singillatim excludendo explicationes datas.) 

Actus psychicus secundum materialistas (cf. Stat. Quaest.) di- 
citur aut esse materia quaedam aut processus (proprietas, accidens) 
materiae, aut in se quidem immaterialis, sed effectus solius ma- 
teriae. Atqui nihil ex his dici potest. Ergo omnis explicatio 
materialistica reiecta est. 

Prob. min. per partes, i. Actus sensitivus non est ipsa materia, 

a) Materia quaevis habet proprietates extensionis, figurae, duritiei, 
relationes spatiales cum aliis; cognitio et affectio nihil eiusmodi 
habent ; neque sunt longae neque breves, neque rotundae neque 
quadratae. Haec quidem ut obiecta in cognitionibus repraesentari 
possunt, non autem conveniunt cognitionibus ut proprietas earum 
entitativa. 

b) Materia in exsistentia sua non dependet a cognoscente; 
cognitiones autem non diutius exsistunt quam ut consciae; ideo 
saepissime mutantur. 

2 . Actus sensitivus non est motus vel alia proprietas materiae, 
a) Potestne serio affirmari motum globi esse affectum irae? Tunc 
eodem modo disparata omnia identica haberi possent, b) In motu, 
sicut in aliis viribus materialibus, omnia absolvuntur intensitate, 
directione, aliisque a spatio dependentibus. E contra cognitio 
entitative sumpta neque magnitudinem quantitativam neque di- 
rectionem, velocitatem, rotationem etc. ostendit, ut vidimus, 

c) Nemo materialista negabit cognitionem nobis multo aliter 
«apparere» ac motus materiales. Atqui hoc ipsum involvit praeter 
materiam eiusque motus aliud quid in mundo exsistere. Nam : 
«aliquid aliter apparet ac est», aequivalet cum hoc: cognitio 
dissimilis est obiecto depicto ; comprehendit ergo haberi a parte rei 
non solum obiectum, sed praeterea cognitionem et quidem dis- 
similem obiecto. Si enim talis non exsisteret, obiectum non 
appareret aliter ac est. Recte igitur materialistis dicitur: si 
mundus talis esset, qualem fingitis, non daretur systema materia- 
lismi, sc. systema cognitionum verarum de mundo. 

Illustratur obieclione : Colores, soni ete. sunt a parte rei meri motus lo- 
cales, qui tamen aliter nobis apparent; ergo a pari motus apparere 
posset ut cognitio, quin talis detur. Resp. i } Nego paritatem. Non dici- 
mus, ut materialistae : color cognitus seu cognitio coloris est a parte 
rei ille motus aetheris, sed: et motus aetheris et cognitio coloris a 
parte rei exsistunt ut res diversae, quarum altera est signum primi. 
2 ; Retorqueo: ex concessa hic exsistentia et motus et coloris subiec- 
tivi ut plane alo eo diversi praecise sequitur materialismum repug- 
nare, quippe qui utrumque confundit. 

3. Actus sensitivus non est effectus solius materiae. (Haec quidem 
sententia non iam est purus materi alismus: non iam exsisteret mera 
materia cum suis proprietatibus materialibus, sed aliquid adhuc 
immateriale, cognitio. Solum eatenus systema matcrialisticum 
est, quatenus materia tunc esset unicum fundamentum et sub- 
iectum omnis actionis, psychicum autem solum eius accidens.) 

a) Effectus tunc ordine superaret suam causam. Nam actus 
sensitivus non solum proprietates oppositas habet cum materia, 
sed specialiter pertinet ad ordinem essentialiter superiorem, quam 
materia ipsa, sc. ordinem cognitionum ; ad quem proprietates 
materiae brutae, ut extensio, impenetrabilitas, mobilitas, nihil 
faciunt, b) Productio actus sensitivi a materia involveret illum 
actum materiae ut subiecto inhaerere, cum aliud subiectum non 
detur. Atqui hoc iterum excluditur ex oppositione proprietatum. 

Alia argumenta. Hic recte afferri possunt argumenta moralia, 
ut ex consequentiis ethicis materialismi ; sed quia haec simul 
libertatem voluntatis humanae efficiunt, melius ad psychologiam 
rationalem differuntur. 

Obiection.es : 

Obi. I. Forte materia aliqua ignota vel vires eius ignotae id prae- 
stant, quod a materia anorganica communi cum consuetis suis viribus 
iure abjudicamus. 

Resp. Quaestio nostra cum materialistis est solum de nota ma- 
teria cum viribus suis communibus. Hanc materialista asserit sufficere 
et inde nomen suum habet; hanc solam sufficere negamus. Certe non 
negamus pro cognitione sufficere aliquam substantiam invisibilem cum 
visibili materia solum coniunctam, quam aliquis inepte materiam vo- 
care voluerit; e contra hoc nos ipsi asserimus; est enim ipsa anima 
quam demonstramus. 

Obi. 2. .Ex dependentia vitae psychicae a corpore.) Omnis activi- 
tas sensitiva strictissime sequitur evolutionem cerebri ; incipit solum 
cum quadam eius evolutione, crescit cum eadem ; variata structura in 
variis speciebus animalium, aetatibus, sexu, morbis variatur activitas 
psychica. Inter ipsam magnitudinem cerebri et magnitudinem func- 
tionum consciarum viget quidam parallelismus. Atqui ex tali depen- 
dentia universali concludendum est activitatem materialem esse causam 
activitatis psychicae. Ergo materia sufficit ut subiectum et causa 
cognitionum. 



Resp. Cone. mai. quoad principales assertiones; alibi limites huius 
parallelismi determinabuntur. Dis/, min. . Si non rationes convin- 
centes probarent materiam eiusque statum habendam esse ut solam 
conditionem sine qua non vel forte concausam, cone.; si hoc probant, 
nego. Pariter dist. conseq.: Sufficit ut conditio vel forte concausa, conc. ; 
postulatur ut adaequata causa, nego. 

Obi. 3. Scientiae est diversitatem phaenomenorum ad unitatem re- 
vocare, ex dualismo materiae et cognitionis ad monismum pervenire 
(nam intellectus contentus non est, nisi plura ad pauciora revocaverit). 
Atqui idealismo reiecto non manet nisi monismus mechanicus. Ergo 
ille habendus est ut postulatum omnis scientiae. 

Resp. 1 ) Dist. mai.: Si non evidenter probatur talem dualismum 
necessarium esse, vel in quantum hoc possibile est, conc.; secus, nego. 
Pariter dist. conseq. 

2 ) Dist. min.: Ita tamen, ut materialismus multo magis impossi- 
bilis sit quam idealismus, conc. 

Similis est difficultas: Non est scientifica explicatio nisi ea, quae 
processum explicandum reducit ad mechanicam atomorum. Resp. 
Nego assertum, quod est ipsa assertio materialismi. Iure tentari po 
test talis reductio; si tamen inveniatur non sufficere (pro vita vegeta- 
tiva) vel etiam absurda esse (pro cognitione), non est scientificum illam 
retinere. 

Obi. 4. Lex conservationis energiae postulat lotam energiam ho- 
minis oriri ex transmutatione energiae praeiacentis. Ergo animae ea 
solum energia convenit, quae per nutrimentum illi allata est. Atqui 
talis anima iure dicitur productum materiae. Ergo. 

Resp. Illa lex per se nihil postulat nisi intra mundum pure cor- 
poreum ; quid extra valeat, experientia decidendum est: tali utique 
experientia iam scimus energiam hominis corporalem quoad quanti- 
tatem totaliter derivari ex mundo externo corporeo ; non vero quoad 
directionem, quae pendet ab anima; porro pro actibus stricte incor- 
poreis ex illa legm nihil statui potest. Hinc dist. antec.: Totam ener- 
giam hominis oriri ex energia praeiacente quoad suam quantitatem. 
coite. ; quoad directionem, quam ab anima accipiet, nego. Pariter 
dist. conseq. 1 etc. 

Inst. Atqui neque directio est ab anima. Nam corpus directionem 
motus non mutat nisi impellente alia vi corporea alterius directionis. 
Atqui motus externus ab anima dicitur mutari posse. Ergo anima 
ipsa est energia physica. 

Resp. Dist. mai.: Intra mundum corporeum, conc.; hoc univer- 
saliter valet, nego. Ita expresse summi physici, ut Hertz. De hac 
re postea fuse. 

Obi. 5. Cognitio est motus, qui se ipsum comprehendit. 

Resp. 1 ) Hoc est contradictorium; ad summum possibilis est motus, 
quem consequitur cognitio huius motus; ergo duae res diversissimae, 
quae solum absurde declarantur identicae. 2 , Est contra experien- 
tiam omne obiectum cognitionis esse motum aliquem. 

Obi. 6. N exus causalis etiam inter corporea non vere intelligitur, 
non a priori deducitur, quid ex illo sequatur, sed solum ope induc- 

tionis. Ergo non valet argumentum, cx corporeo non oriri cogni- 
tionem. 

Resp. Non asserimus effectum ex sua causa a priori deduci, vel 
nos intelligerc, quomodo causatio fiat. Tamen nobis certissimum 
est causam aliquam non posse praestare effectum, qui toto suo or- 
dine causam superat. Hoc autem pro argumentatione sufficit. 

THESIS 7. Sensatio est operatio non solius animae, 
sed compositi ex anima et corpore. 

Stat. Quaest. 1. Corpus pro sensatione elicienda absolute 
necessarium esse nemo dubitat. Oritur inde quaestio, qualis 
sit haec dependentia sensationis a corpore, utrum solum 
extrinseca, ita ut corpus sit conditio necessaria pro sen- 
satione (sicuti alibi probabimus valere pro intellectione hu- 
mana), quae tamen a sola anima fiat, an intrinseca, ita ut 
corpus spectet ad constitutionem intrinsecam principii ad- 
aequati sentientis. Respondemus hoc ultimum valere. 

2. Adversarii in genere sunt omnes illi, qui unionem inter 
animam et corpus fere in meram actionem mutuam resolvunt 
(theoria mutui influxus). Ita Plato et Neo-Platonici, Plotinus, 
Simplicius et alii, qui animam corpori coniungunt ut mo- 
torem navi ; omnes actus sensitivos ponunt in sola anima. 
Eidem sententiae etiam favent aliqui Aristotclici, ut Hen- 
ricus Gandavensis, Gregorius Ariminensis. - — Inter modernos 
Cartesiani sensationem humanam (brutis enim cognitionem 
denegabant) habebant ut «confusum cogitandi modum . 
Visio eo rediret, ut anima quasi domi reclusa notaret im- 
pressiones, quae corpora circumstantia in organis efficiunt. 
Similis sententia defenditur a Leibniz et Wolfif secundum 
quos sensatio est «repraesentatio compositi in simplici». 
Item Rosmini. 

Secundum omnes illos auctores impressiones corporis sunt 
solae conditiones materiales vel occasiones ad excitandam 
animam idoneae, nulla ratione ad sensationem ipsam per- 
tinent. Anima sola illas impressiones percipit. Discrimen 
inter sensationem et intellectionem in eo esse dicitur, quod 
in priori mens se convertat ad motus, qui acciderint in 
organis, in posteriori ad res immateriales. 

3. Tongiorgi et Palmieri mediam quandatn sententiam 
statuere conati sunt. Tongiorgi (111 85): Substantialis animae 
cum corpore coniunctio constitui videtur per hoc, quod 
anima corpus pervadens vim suam vi corporis propriae 

associet admisceatque. Sed videtur talis unio esse mere 
dynamica et accidentalis idcoque recidere in theoriam mutui 
influxus. Porro non intelligitur, quomodo accidentia diver- 
sarum substantiarum misceri possint ad modum fluidorum, 
substantiis ipsis non ita mixtis vel associatis; videtur hoc 
pervertere conceptum accidentis, quod tunc (et quidem 
naturaliter) a sua substantia independens esset. 

Palmieri (II 487) hanc unionem dynamicam ut insufficientem 
reiicit; concedit corpus, quod impressiones ab extrinseco 
recipiat, spectare ad constitutionem intrinsecam adaequati 
principii sentientis: quia ipsa perceptio etsi simplex se 
habeat extenso modo». Tamen negat organum posse esse 
comprincipium actus, ita ut simul eliciat actum ; solum illud 
admittere vult ut «conditionem intrinsecam». 

Conditio autem intrinseca definitur id, quod non quidem 
elicit actum, sed unam naturam constituens cum eliciente 
actum est ratio, cur ab eo actus esse possit. Corpus sc. re- 
quiritur, ut anima actum simplicem sensationis extenso modo 
eliciat. 

4. Sententia communis Scholasticorum sequens Aristotelem 
ponit, ex organo et anima illud informante unum fieri prin- 
cipium adaequatum sensationem eliciens. Hoc cohaeret cum 
doctrina peripatetica de substantiali unione animae et cor- 
poris : anima ut vera forma communicat corpori suam vir- 
tutem, quantae materia capax est, ut exinde una natura 
fiat. Anima igitur sola est principium formale seu fons 
activitatis sensitivae; compositum vero totum est principium 
effectivum, eliciens actum sensationis. Organum non est 
tantum sensationis conditio, sed ad actum eliciendum tam- 
quam instrumentum et comprincipium vere cooperatur. 
Aristoteles: Plane tam communia quam propria animantibus, 
ut sensus, memoria, cupido, denique appetitus et insuper 
voluptas et dolor - - etenim haec fere omnibus animantibus 
competunt — , promiscua animae et corporis videntur esse. 

Ergo actio sensationis non est plurium actionum copulatio, 
neque unius principii actio ab alio modificata, sed actio 
una a materia et anima progrediens. 

5. Si ulterius quaeratur, quid in actu sensationis, qui a 

composito uno procedit, praecise principio formali vel ma- 
teriali ascribendum sit, generatim responsum non datur. 
Plures tamen Nco-Scholastici rem ita concipiunt: totalis 
Frobes, Psyeliologia. I, 5 

effectus actionis compositi est sensatio seu actus cognosci 
tivus, qui ipse est formaliter extensus, ideoque in se naturam 
utriusque causae exhibet; ex parte animae habet, quod est 
cognitio, repraesentatio aliarum rerum ; ex parte corporis, 
quod est extensus. Ita in indivisibili actu egregie unio 
causarum demonstratur. — Sed argumenta pro extensione 
actus non plus videntur efficere, quam extensionem quan- 
dam obiectivam (qualem etiam conceptus intellectivus rei 
extensae includit); immo non desunt rationes (Thes. 6, Arg. 2), 
quae postulant simplicitatem actus. 

Ideo potius dicendum videtur actum sensationis totalem, 
i. e. actum qui procedat a composito unito, constare ex 
duplici elemento, sc. excitatione corporea et actu psychico, 
sicuti in argumentis clarius exponetur. Simile quid indicari 
videtur in textu S.Thomae: Ad secundum dicendum, quod 
in passionibus appetitus sensitivi est considerare aliquid 
quasi materiale, sc. corporalem transmutationem, et aliquid 
quasi formale, quod sc. est ex parte appetitus; sicut in ira, 
ut dicitur (apud Aristotelem), materiale est ascensio sanguinis 
ad cor, formale vero appetitus vindictae (S.Th. 1, q. 20, a. 1). 

Hanc ulteriorem explicationem ut solam hypothesim pro- 
ponimus, quae et argumentis postulari videtur et funda- 
mentum aptum est pro ulterioribus explicationibus. Prin- 
cipalis autem assertio thesis nostrae contra Platonicos et 
Cartesianos statuit sensationem non provenire ab anima 
sola. (Cf. Urraburu, Psych. I 823 - 843 ; Lahousse, Psych. 
n. 249 251; Palmieri II 287 sqq.) 

Argum. 1. (Ex dependentia omnimoda actus sensitivi a 
processu corporeo concomitante.) 

Proprietates cognitionis et appetitionis sensitivae sunt 
tales, quales exspectandae omnino sunt, si organum est 
comprincipium actus; non vero, si actus fit a sola anima. 
Ergo prius asserendum est. 

Prob. antec. A. Proprietates, quibus probatio innititur, 
sunt hae — constant proxime pro homine; sed tunc a fortiori 
pro bruto — : Sensatio semper incipit et desinit cum ex- 
citatione nervea; eius intensitas, qualitas, extensio lege con- 
stanti a characteribus huius excitationis nerveae dependent; 
ita ut omnes proprietates sensationis a consentaneis pro- 
prietatibus impressionum determinentur. 

Hoc non solum valet in sensatione externa, sed in quantum 
investigari potuit, eodem modo in interna. Ita intensitas 
phantasmatum plane dependet ab excitatione corporea, ut 
hallucinationes in morbis et in somno ostendunt; determinata 
phantasmata fiunt impossibilia, si determinatae partes cor- 
poreae iam excitari nequeunt. Item in affectibus sensitivis 
(in gaudio, tristitia, ira) habetur omnimoda dependentia a 
duratione, quantitate, intensitate illarum modificationum cor- 
porearum, quas comitantur. 

Breviter : sensationes et affectiones se ostendunt in om- 
nibus suis proprietatibus prorsus dependentes a materia 
eiusque motibus; sunt functiones (sensu lato mathematico 
intellectae) mutationum physiologicarum. 

B. Talis dependentia facile intelligitur, si mutationes cor- 
poreae sunt elementa intrinseca ipsius totalis actus sensa- 
tionis. Tunc enim facile patet hunc actum semper cum 
illis incipere et desinere debere; quippe quae sunt eius ele- 
menta partialia constitutiva. Item intelligitur utrumque ac- 
tum proportionate crescere vel variari ; non enim sunt vere 
duo actus, sed unus compositus ab eodem principio elicitus. 



C. Contraria vero exspectanda essent , si mutationes 
illae corporeae essent mera conditio alicuius actus a sola 
anima ponendi. Nam in hoc supposito perfectus parallelis- 
mus inter actus sensitivos et concomitantes motus corporeos 
ita explicari deberet, ut motus corporales dicerentur esse 
causae actuum sensitivorum ; atqui hoc teneri non potest. 
Ergo suppositum impossibile est. 

Ad mai. Parallelismus omnium proprietatum inter actus 
independentes non iam admittit explicationem ex principio 
communi composito (ut in nostra sententia), sed postulat 
dependentiam causalem inter utrumque genus actuum. Atqui 


contradicit factis motus corporeos considerare ut effectus 
correspondentium actuum sensitivorum. Nam 1) secus actus 
sensitivi interni a sola anima determinarentur in ortu, du- 
ratione, intensitate sine respectu ad status corporeos, cum 
experientia e contra testetur omnimodam dependentiam a 
statu fatigationis, a morbis, a statu cerebri ; 2) idem con- 
firmant influxus medicamentorum in internas sensationes, 
hallucinationes typicae in quibusdam morbis, qui ostendunt 
causalitatem motuum corporeorum ; 3) generatim assumitur 

ut lex psychophysica universalis animam ad certam excita- 
tionem corpoream (centri nervei) sempcr eodem modo rea- 
gere, sive haec excitatio ab extra veniat (in sensatione ex- 
terna causa determinans necessario est corpus), sive ab 
intra. Ergo nihil remanet, nisi ut motus corporeus dicatur 
esse causa perpetua omnis actus sensitivi, etiam interni. 

Ad miri. i. Incredibile est animam solam agentem tam 
perfecte in omnibus suis actibus regi a corpore; non solum 
in sensatione externa, quod ex necessitate cognitionis mundi 
intelligeretur, sed in sensatione etiam interna. Nam anima 
est substantia multo perfectior corpore; in supposito ad- 
versariorum etiam a corpore solum extrinsece dependeret, 
esset intrinsecus ab eo independens. Ex alia autem parte 
talem dependentiam tunc ostenderet, qualem accidens a 
sua substantia, vel creatura a creatore. 

2. Tunc dici deberet seriem sensationum vel affectuum 
non evolvi secundum leges psychicas, sed perpetuo variari 
congruenter ad seriem modificationum organicarum. Esset 
ergo actus psychicus aliquid mere secundarium et quasi 
ornamenti gratia additum ad processum illum corporalem, 
in quo esset tota causalitas. Atqui patet hoc admitti non 
posse : ex thesi i motus spontanei explicari non possunt 
per meram successionem processuum corporeorum, seu sine 
causali influxu processuum psychicorum. 

Ad mai ultimam. Sensationes quoad omnes suas deter- 
minationes respondere mutationibus corporalibus secundum 
dicta importat eas ab his perpetuo de novo fleri, sicut hoc 
valet in sensatione externa. Ergo etiam mutationem plane 
determinari per mutationem processus corporalis. 

E contra in sententia Scholasticorum actus totus ut com- 
positus ex elemento corporali et psychico se evolveret se- 
cundum leges composito intrinsecas, quae igitur non essent 
purae leges materiae. 

Argum. 2 . (Excludendo alias explicationes.) In vita sen- 
sitiva semper habetur duplex series simultanea actuum psy- 
chicorum et physicorum. Atqui causalitas huius duplicis 
seriei psychophysicae explicari nequit convenienter ad facta, 
nisi supponatur quodlibet membrum esse actum unum com- 
positum ex duplici elemento intrinseco, sc. corporali et psy- 
chico. Ergo sensatio totalis ut elementum intrinsecum ipsius 

actus includit mutationem corpoream seu est actus com- 
positi. 

Prob. mai. Successio rerum in activitate sensitiva fere 
haec est: Mutationes corporeae extraneae («stimuli», qui 
vocantur, e. g. undulationes aetheris) agunt in organa sen- 
suum ibique causant mutationes physiologicas et tandem 
excitationem nerveam ; ad hanc accedit sensatio externa, 
e. g. visio ; sequuntur generatim variae sensationes internae 
(phantasiae, memoriae, affectus etc.) secundum leges asso- 
ciationum ; tandem forte venitur ad actum appetitivum, 
quem sequitur motus membrorum et series mutationum 
corporearum in corpore et extra corpus. 

Consideramus hic solam seriem, quamdiu continet et ac- 
tus psychicos et physicos simul. In hac igitur serie se- 
cundum psychologiam empiricam, quilibet actus psychicus 
parallelum habet plane determinatum actum physiologicum, 
e. g. motum quendam nerveum. Probatur enim multis factis, 
pro omni actione sensitiva etiam interna idem valere ac 
pro sensatione externa, sc. ei respondere processum aliquem 
corporeum quoad durationem, intensitatem aliasque proprie- 
tates plane congruentem. 



Quaedam argumenta huius rei (Exp. Psych. VI). i ) Mutatio 
status cerebri et processuum nerveorum mutat immediate et 
congruenter ipsos actus psychicos; febris, defatigatio, medi- 
camenta, quae proxime corpus afficiunt, summopere modi- 
ficant intensitatem, velocitatem etc. repraesentationum. 2) De- 
fatigatio ex longiori labore cognoscitivo eosdem effectus 
corporales ostendit ac defatigatio ex labore corporali mem- 
brorum. 3) Circulatio sanguinis in cerebro multum augetur 
eo, quod cognitiones et affectus accedunt. 4) Clarissime hoc 
ostendunt phaenomena pathologica aphasiae, amnesiae etc. : 
sc. laesione determinatae partis cerebri certa genera phan- 
tasmatum impediri possunt, immo destrui, id quod ostendit 
illa simili modo a certa actione huius partis cerebri pendere 
atque sensationem externam ab actione sui sensorii. 

Manet ergo probatum ad seriem actuum sensitivorum 
semper accedere seriem parallelam processuum corporalium. 


Prob. min. Quoad causalitatem efficientem in hac duplici 
serie dicendum est: Ex una parte facta psychica postulant 
causalitatem non interruptam in serie psychica, ita ut ratio 

sufficiens alicuius membri psychici in priori membro psy- 
chico inveniatur; cx altera parte facta physiologiae et patho- 
logiae omnino postulare videntur inter membra quoque 
seriei corporalis causalitatem similem non interruptam con- 
stare. Atqui incredibile est duplicem seriem cum propria 
qualibet causalitate non interrupta tam strictum parallelis- 
mum servare. Ergo nihil relinquitur, nisi ut dicatur utram- 
que seriem de facto esse unam, eo sc. quod quilibet actus 
ex processu corporali et actu psychico intrinsece com- 
ponatur. 

Prob. mai. subsumpta per partes, i. Phantasmata ct affec- 
tus saepissime ita inter se sequuntur, ut quodlibct membrum 
seriei suam plenam rationem intelligibilem in praeteritis 
membris psychicis habeat. Si canis videns hominem, a quo 
recordatur se beneficia accepisse, gaudens accurrit, quilibet 
actus seriei repraesentationum (memoria beneficii accepti, 
gaudium, exhibere gratitudinem) perfectam suam explica- 
tionem habet in rationibus et legibus psychicis. Nam si- 
milis cursus psychicus in ente mere spirituali cogitari posset. 
Ergo impossibile est causalitatem decurrere unice per seriem 
corporalem, ita ut actus psychici sint mera «epiphacnomena q 
quae a membris corporeis praeterea adhuc producantur; 
sed statuenda est causalitas non interrupta valens inter 
membra seriei psychicae. Hoc illustrat figura, in qua -f- est 
actus corporeus, o actus psychicus. 

-f + + 

H > / H >• + 

^ o — ^ o — > o / 

2. Facta (allata in maiore) aphasiae, amnesiae probant 
serie corporea alicubi interrupta etiam seriem psychicam 
non consueto modo procedere posse, sed in eodem puncto 
interrumpi. Ergo causalitas non per sola membra psychica 
continuatur, ita ut corporea sint epiphacnomena, sine pro- 
pria inter se causalitate; sed continua connexio causalis 
in ipsa serie corporea requiritur. 

+ ~-> + / + ~“ > + - “ > + ^ + ■-> + 
o o o 

Prob. min. subs. Si igitur poneretur causalitas non in- 
terrupta independens in duabus seriebus, ita ut maneant 
vere duae series independentes inter se, haberetur mira 

quaedam «harmonia praestabilita», seu perpetua consensio 
s j n e causalitate mutua, quae contradiceret principio rationis 
sufficientis. Neque factis ita satisfieret, quia non explicatur, 
quod una serie interrupta semper effectus finalis turbetur. 
jTj-cto solum relinquitur, ut congruens actus corporeus et 
psychicus semper constituant unum actum compositum, et 
ita una fiat series seu causalitas non interrupta. 


_l — >. _| — -> 


Sic etiam omnia bene concordant: quod actu corporeo 
sublato consentaneus actus psychicus deficiat; nam talis actus 
non exsistit, si elementum eius constitutivum cessat ; quod 
tota series psychophysica secundum leges psychicas procedat. 

Confirmatio : 

Principalis ratio adversariorum, ob quam negant sensa- 
tionem procedere posse a composito eamque attribuunt 
soli animae, est apparens impossibilitas coniunctionis sub- 
stantialis harum substantiarum. Atqui hoc suppositum ex 
muliplici capite ut ratum agnoscendum est. 

Prob. min. 1. In Cosmologia probatur vegetationem pos- 
tulare talem unitatem substantialem. Ergo simile quid etiam 
hic possibile est. 

2. Secus intelligi nequit, quomodo anima a corpore affi- 
ciatur et exoriatur sensatio rei externae. Nam non afficitur 
anima modo corporeo vi impenetrabilitatis, ut patet; neque 
anima habet scientiam de proprietatibus corporis penetrati 
ob solam praesentiam ; sin minus, anima humana perpetuo 
sciret totum processum vegetationis, quod non fit. - — ■ E 
contra posita semel unione substantiali concipitur compo- 
situm reagere naturali necessitate per sensationem, quando 
pars eius essentialis modificata est. 

3. Aeque intelligi nequit, quomodo anima in corpus agat, 
nisi supponatur illa compositio; admissa unione res facile 
procedit: compositum habet appetitum alicuius motus eius- 
que repraesentationem, qui iam est actus compositus, i. e. 
partim ipsius corporis, ideoque facilius intelligitur esse causa 
alterius motus corporei. Haec repraesentatio associatione 
coniuncta est cum excitatione motorica, quam sequitur mo- 
tus membrorum modo mechanico (de quo in thesi 24). — 

Keiiecta autem unione non habetur proxime nisi appetitus et 
repraesentatio certi motus in anima; quomodo ex hoc se- 
quatur motus, et quidem non ipsorum proxime membrorum, 
quae solum repraesentatione exhibentur, sed illa innervatio 
centri motorici, de quo anima prorsus nihil scit, hoc in- 
telligi nequit. 

Crisis aliorum argumentorum : 

1. Argumentum sat celebre a Neo-Scholasticis duci solet ex 
extensione quadam subiectiva actus sensitivi. Ita Palmieri, La- 
housse, De Backer, Urraburu, Bodder, Mercier. Palmieri ita: 
Sensatio obiectum externum percipit modo extenso, qui modus 
se tenet non solum ex parte obiecti, sed etiam ex parte actus. 
Tactus corporis extensi per sensum intimum sentitur adaequari 
ipsi obiecto extenso et in iis omnibus partibus inveniri, in quibus: 
est impressio ab obiecto excitata. — Ergo extensionem sentimus 
pertinere ad nos ipsos sentientes, seu sentimus nos sentire ex- 
tensionem extenso modo. Atqui (sic pergere possumus) actus 
cognoscitivus, qui hoc extenso modo fit, non potest esse actus 
animae simplicis solius. Ergo est actus compositi. 

Crisis argumenti, i) Patet argumentum ad summum valere 
desolo sensu tactus; auditus et olfactus omnino non percipiunt 
extensionem; visus autem percipit extensionem obiecti externi, 
minime vero immediate extensionem oculi videntis. 2) Argu- 
mentum supponit actum sensationis ibi fieri, ubi tactus «locali- 
satur». Si e contra vera esset sententia (quam in thesi 13 pro- 
ponemus) sensationis actum fieri in cerebro et localisationem non 
esse nisi elementum cognitionis obiectivum, nihil efficeret. 3)Immo 
abstrahendo a tota quaestione de sede sensationis, localisatio in 
tactu videtur esse eiusdem naturae atque in visu, cum hoc solo 
discrimine, quod obiecta sua prope ad corpus ponit (cf. th. 13). 

Hinc distinguendum: Hic actus sentitur in iis omnibus par- 
tibus reperiri, in quibus est impressio ab obiecto facta, i. e. cum 
hac sensatione coniungimus phantasma illius loci, qui impressio- 
nem obiecti recipit, conc.; sentimus in hoc loco actum produci, 
peto probationem. 

2. Item alibi explicatur (th. 20), quonam sensu subiectum sen- 
tiens dici possit «seipsum sentire extensum», ex quo alii auctores 
argumentum ducunt. 

Corollarium 1: 

Ergo anima etiam qua sensitiva, non solum qua vege- 
tativa, cum corpore inire dicenda est unionem substantialem 
sensu peripatetico. 

j Corollarium 2 : 

pii Ergo facultas quoque sentiendi ab organo intrinsece pen- 
iti: ( j e t seu est facultas organica. Aliis verbis: Virtus sensitiva 
n0 n est in sola anima ut subiccto, sed in composito, ita 
u t nec esse formaliter possit nisi in organo. Si ergo or- 
ganum corrumpitur, iam non aderit amplius virtus sensitiva. 

Corollarium j (De causa/itate animae ct organi in sen- 
satione elicienda) : 

Communia illis omnibus, qui sensationem non soli ani- 
mae tribuunt, sunt fere haec : Organum est principium in- 
adaequatum et determinabile sensationis, anima est eiusdem 
principium inadaequatum et determinans. Principium adae- 
quatum est compositum substantiale ex utroque, constans 
ex parte formali, quae est simplex, et ex parte materiali, quae 
est extensa. Informat sc. eadem entitas simplex varia or- 
gana ; ideoque una ex parte dicendum : auris audit (vel sen- 
sorium informatum, quodcunque tandem est) ; simul tamen 
ob simplicitatem principii formalis obiecta variorum sensuum 
sunt uni eidemque rei intentionaliter praesentia. 

Corollarium p (De natura actus sensitivi) : 

Hic actus una ex parte non potest esse totaliter simplex; 
nam secundum probata est extensus, varius pro variis par- 
tibus obiecti visi et tacti. Alia ex parte neque videtur dici 
posse totaliter extensus; quia tunc nunquam perveniretur 
ad unitatem conscientiae (th. 6 , arg. 2) et deesset cognitio 
ordinis partium obiecti. Dicendum ergo erit actum ipsum, 
sicuti eius principium, essentialiter componi ex parte sim- 
plici et extensa, quae tamen uniuntur in unum actum. Nam 
hoc ex argumentis necessario erui videtur, neque difficilius 
concipitur quam unio corporis extensi cum anima simplici, 
quae tamen constare probatur et ab omnibus Scholasticis 
admittitur. 

Productio igitur huius actus sensationis ex suo principio 
composito non ita cogitanda est, ut quaelibet pars prin- 
cipii proprium actum eliciat, qui postea uniantur (haec esset 
unio mere dynamica, unio effectuum) : sed ita ut totus actus 
compositus fiat a toto principio composito, quamvis pars 
materialis (vibratio nervea) propter comprincipium materiale, 
in quo etiam recipitur, et pars formalis (visio obiecti) propter 
comprincipium formale, in quo pariter recipitur. Similiter 

ut effectus alicuius causae principalis et iiistrumentalis totus 
fit a duabus illis causis, ita ut omnes partes effectus postu- 
lent coefficientiam utriusque causae. 

Scholion (De sententia Palmierii) : 

1. Contradictio in eo esse videtur, quod extensio, quam sub- 
jectum sentiens in se percipit, tamen dicatur non convenire sub- 
iccto sensationem elicienti, sed alii substantiae eidem solum con- 
iunctae. Postquam dixit: «Subiectum sentit ut suas impressiones, 
sentit se ut formaliter extensum», hoc postea explicat: «Non 
sentit eandem esse realitatem, quae elicit actum sensationis et 
quae est extensa, sed sentit ad idem subiectum confuso modo 
apprehensum spectare extensionem formalem et sensationem». 
Sed si subiectum simplex solum elicit actum, potest forte ut 
elementum obiectivum percipere aliam substantiam sibi con- 
iunctam, sed certe non ut elementum sui, quod est extra ipsum 
cognoscens. 

2. Generatim haec sententia a Cartesiana non multum differre 
videtur. Secundum utrumque sensatio non fit a corpore ut con- 
causa, sed cum et in corpore ab anima sola; subiectum sentit 
corpus ad essentiam totius sentientis spectare. Corporis impressio 
est ratio, cur actus simplex fiat extenso modo. - - Non videtur, 
quid in hac re corpus intrinseci agat. Est conditio, ut sensatio 
fiat et extensionem exhibeat, sed cum neque principium eliciens 
neque actum physice ingrediatur, eius extensio ad sensationem 
nullam aliam relationem habere conspicitur, quam conditionis 
praeviae et obiecti. 

3. Ipse conceptus «conditionis intrinsecae» difficultatem patitur. 
Dicitur hoc esse, quia etsi non eliciat actum, tamen cum eliciente 
actum unam naturam constituat, et ratio sit, cur ab eo actus 
esse possit. Nonne eodem iure organum etiam conditio in- 
trinseca pro intellectione obiecti extensi dici posset? 

Obiectiones : 

Obi. 1. (Lahousse.) Si non anima sola est principium cognitionis, 
materia dicenda est cognoscere. Atqui hoc est absurdum. 

Resp. Dist. mai. : Materia dicenda est esse principium inad- 
aequatum et determinabile cognitionis et efficiens, conc. ; materiale et 
cognoscens, nego. Cognoscere aut de toto supposito dicitur, aut de 
illo principio partiali, in quo cognitio presse sumpta (pars psychica 
sensationis totalis) recipitur quodque est subiectum sciens obiecta. 

Inst. Atqui nulla est proportio inter materiam corpoream et actum 
sentiendi. Ergo neque comprincipium esse potest. 

Resp. Dist. miti. . Si materia diceretur causa principalis cogni- 
tionis, conc. ; si dicitur instrumcntalis, nego. Neque inter vegetationem 

et materiam est proportio; nam illa est vitalis; tamen materia ibi 
instrumentum esse potest. 

Obi. 2. (Palmieri.) Sensatio est actus immanens, ideoque manet 
in eo solo, a quo elicitur. Ergo si anima et corpus constituunt simul 
principium sensationis, vel utrumque elicit totum actum vel alter- 
utrum solum partem. Atqui neutrum. Ergo. 

Resp. Dist. antec. : Non est effectus in alia re quam in facultate, 
quae actum elicit, conc. ; intra hanc facultatem actus totaliter in utra- 
que parte recipitur, a qua producitur, nego. Hoc enim non ex ana- 
lysi vocis «immanens» deducitur, sed significatio accuratior termini 
ex factis determinatur. In cons. eligo primum. 

Inst. Si utrumque elicit totum actum, actus manet totus in anima 
et totus in corpore. Atqui tunc actus manens in corpore inutilis esset ; 
pro quavis sensatione haberemus duos actus completos, quod experien- 
tiae repugnat ; haberetur actus sensationis totaliter extensus. 

Resp. Nego mai. Manet actus per partes in anima et corpore. 
In anima manet pars conscia accidentis compositi; in corpore excita- 
tio nervea. 

Obi. 3. (Lahousse.) In sensatione simul plura et contraria cogno- 
scuntur. Atqui hoc requirit, ut sola anima sit principium cognoscens. 

Resp. Nego min. Solum requirit, ut pars formalis, in qua cog- 
nitio recipitur sit simplex. 

Prob. min. Sic principium est partialiter diversum pro diversis 
speciebus sensationum. Atqui tale non potest cognoscere plura et 
contraria. 

Resp. Dist. mai. : Quoad partem materialem, conc. ; quoad partem 
animae, nego. Contradist. min. Idem principium simplex informat 
varia organa et pro varietate impressionum in his organis varia ob- 
iecta cognoscit. 

Inst. Tunc cerebrum informaretur actu extenso. Atqui hoc ad- 
misso non plura cognosci possunt. Nam per varias partes actus co- 
gnoscerentur variae partes obiecti et nullum est principium quod simul 
varia sibi habebit praesentia. 

Resp. Dist. mai. : Actu composito ex parte simplici et parte ex- 
tensa, conc.; actu totaliter extenso, nego. Contradist. min. Ad pro- 

bationem dist.: Nisi actus etiam partem simplicem habeat, conc.; secus. 
nego. Sicut substantia, ita actus est compositum quid ; corporales 
modificationes sunt extensae et exsistunt per partes; cognitio est sim- 
plex et ubique, ideo totum cognitum eidem praesens esse potest. 

Obi. 4. (Lahousse.) Anima spiritualis nullo modo principium acci- 
dentis materialis esse potest. Nam quidquid recipitur, ad modum 
recipientis recipitur. 

Resp. Dist.ass.: Anima sola, conc.; ut comprincipium, nego; re- 
cipiens enim est totum compositum. - Ad probat. In anima recipi- 
tur actus cognitionis, qui est simplex sicut anima; quod non sit spiri- 
tualis, ut anima, sed «materialis» (sensu Scholasticorum) seu intrin- 

scce dependens ab alia parte accidentis totalis: inde est,' quod hic 
non anima sola agit, sed qua forma corporis. Potest anima, quae in 
quibusdam actionibus independenter a corpore agit, in aliis depen- 
denter agere. 

Obi. 5. Actus, qualis in thesi describitur, constat ex duobus actibus 
partialibus, quorum uterque etiam solus exsistere potest. Atqui ita solum 
unio dynamica habetur inter duos actus, qui a duobus principiis pro- 
cesserunt et postea uniuntur, non vero unus actus ex natura sua indi- 
visibilis. 

Resp. Trans, mai. Sine dubio modificationes corporeae per se 
etiam solae exsistere possunt, etsi tunc non eo ordine procederent, 
sc. secundum leges psychicas; similiter ac hoc valet de processibus 
chimicis, qui sub directione principii vitalis fiunt. Utrum actus psychici 
soli exsistere possint, minus clarum est. Nego min. Non asseritur 
actus partiales ex principiis singulis oriri et dein iungi, sed ex prin- 
cipio composito oritur accidens unitum, etsi essentialiter compositum. 
Neque quid contra probat possibilitas utramque partem etiam sepa- 
ratim (in suo substrato) exsistere posse; sicuti neque contra unionem 
substantialem animae et corporis probat quod extra unionem separata 
exsistunt. 

Obi. 6. (Contra- argumenta ex omnimoda dependentia.) Similis de- 
pendentia etiam concedi debet pro actu intellectivo relate ad actum 
sensitivum et materialem ; duratio e. g. actus intellectivi similiter pendet 
a duratione phantasmatis. Atqui actus intellectivus fit ab anima sola. 
Ergo etiam pro sensitivo non plus probatur. 

Resp. i. Verum non est hic valere tam perfectum parallelismum ; 
dependet quidem duratio, id quod sufficienter explicatur, si phantasma 
est conditio intellectionis; minime tamen idem valet de intensitate, 
qualitate etc. Eandem intellectionem phantasmata maxime diversa 
comitari possunt. 

2 . Nego paritatem. In sententia Scholasticorum sequitur depen- 
dentia actus intellectivi a sensitivo, qui tunc est actus compositi ; hinc 
animae a composito; non ut in sententia adversariorum, dependentia 
omnimoda animae a corpore. Compositum autem in operationibus 
suis regitur propriis legibus, maxime psychicis. 

Obi. 7. (Pl.) Sensatio secundum communem loquendi modum est 
sola psychica reactio. 

Resp. Dist. ass. : Sensatio in sensu psychologico intellecta, seu id 
quod introspectioni patet, hoc est, conc. ; sensatio totalis, quae complec- 
titur totam unitatem ontologicam, nego. Usus loquendi ut semper non 
attendit nisi facta experientiae, non autem essentiam metaphysicam. 
Sic etiam intellectus pro usu loquendi est sola facultas ad actus con- 
scios, de intellectu agente metaphysicorum ipse nihil scit. 

Inst. Explicatio data potius systemati Platonicorum affinis esse 
videtur quam sententiae Scholasticorum. 

Resp. Nego ass. Cum sententia Platonicorum hoc utique com- 
mune habet, quod saltem pars sensationis totalis, sc. cognitio simplex 
(secundum argumenta) in anima sola recipiatur. Sed contra hos auc- 


tores defendit punctum fundamentale systematis scholastici, videlicet 
unionem substantialem animae sensitivae cum corpore, quae ut semper 
ex unitate actionis probatur. Explicatio igitur data coniungit simplici- 
tatem cognitionis cum materialitate huius actus, i. e. cius dependentiam 
internam a materia; sic per ipsa facta scientiae modernae demonstrat 
sapientiam Veterum. 

Inst. Explicatio data eo reducenda esse videtur, ut pars psychica 
actus a sola anima producatur, postquam anima natura prius ab ele- 
mento corporeo determinata fuerit. 

Resp. Nego ass. Si anima sola actum produceret, ille esset spiri- 
tualis, quod prorsus negamus. Neque intelligitur, quomodo corpus di- 
recte in animam agat, neque quid illa determinatio in anima sola sit. 
Explicatio data e contra cum Peripateticis talem ponit determina- 
tionem, ut corpus ab obiecto determinatum cum anima agens ut com- 
positum substantiale unam sensationem producat. 

Inst. Sensatio totalis fieret tunc coordinatio duorum actuum. Ergo 
haberetur sola unio dynamica, non unio in essendo. 

Resp. Dist. antec.: Non est actus simplex, conc.; non est actus 
unus, etsi compositus, nego. Hinc nego conseq. Unio in esse habetur 
inter duo accidentia partialia diversae naturae prorsus eodem modo, 
sicuti viget unio substantialis inter animam et corpus, quae sunt in 
homine unum per se, et simul sunt duae partes substantiales tantopere 
diversae. 

; - " 

§ 2 . De natura animae beluinae. 

Expedienda tandem sunt, quae de principio mere sensitivo, 
i. e. de anima bruti dicenda restant. Tria hic probanda sunt: 
i) unicam dari animam in quovis bruto, ideoque animam vege- 
tativam et sensitivam in eo non realiter distingui; 2) hanc ani- 
mam non in se subsistere, sed a materia in exsistendo dependere; 
3) eam in brutis saltem perfectioribus quantitative simplicem 
dici debere. 

THESIS 8. Non est nisi unica anima in singulis brutis, 
ex qua igitur vita vegetativa et sensitiva fluit. 

Stat. Quaest. 1. Vita sensitiva cum vegetativa semper 
coniuncta invenitur. Hoc patet universali experientia scien- 
tiae naturalis. Immo pro praesenti ordine hoc sine dubio 
necessarium est. Actus enim sensationis non fiunt nisi al- 
terando materiam nerveam ; motus spontanei exhauriunt 
energiam musculorum ; haec omnia reparatione per nutri- 
tionem indigent, ut vita sensitiva longior duci possit, vel 
propagatione, si vita sensitiva in individuo non indefinita 
esse debet et tamen in specie indefinite perseverare. 

2. Cum ergo bruta duplicem semper vitam habeant, quae- 
ritur, qualis sit eorum constitutio substantialis. Vita enim 

vegetativa postulat materiam informatam ab anima realiter 
distinctam. Estnc ergo animal concipiendum ut ens vegeta- 
tivum coniunctum cum anima superiori sensitiva, an ma- 
teriae non coniungitur nisi unica anima cum duplice func- 
tione, anima igitur vegetati vo-sensifiva? Hac thesi secundum 
probamus. 

3. Adversarii sunt quidam Vitalistae, qui principium vitae 
vegetativae distinguunt ab anima, quae sit principium vitae 
altioris; immo quidam varias animas posuerunt pro variis 
functionibus eiusdem gradus vitae, ut pro nutritione, gene- 
ratione etc. Huc etiam pertinet tridynamismus Platonis, 
qui homini tres animas ascribit, nutritivam in hepate, con- 
cupiscibilem in corde, cognoscitivam in cerebro residentem. 
Alii profitentur polydynamismum et corpus vivum plurimis 
«archaeis» instruunt, quorum unum esset principale, reliqua 
subordinata (Van Helmont, alii). 

4. Non sufficit assertioni thesis nostrae quaelibet unitas, 
quae forte etiam cogitari posset per unionem substantialem 
et subordinationem duorum principiorum effici. Talis unitas 
vix ulteriori probatione indiget, cum pari ratione sicuti in 
plantis ex unitate activitatis facile constet. Mira enim harmo- 
nia, ut notum est, organa vegetativa et sensitiva sibi inser- 
viunt. Hoc iam solum dat rationem probabilem statuendi prin- 
cipium essentialiter simplex vegetativo-sensitivum, quod sine 
dubio mirabilem unitatem otnnis activitatis facillime ex- 
plicaret. Hoc etiam suadetur ex regula generali, quod duae 
causae diversae non debent statui, si unica idem praestare 
potest. Sed etiam positivae rationes non desunt, quae osten- 
dunt solam unionem duorum principiorum vitalium (si haec 
metaphysice possibilis esset) factis non sufficere. 

Argum. 1 . (Ex inseparabili connexione utriusque vitae.) 
Vita vegetativa et sensitiva in brutis ita coniunctae sunt, 
ut semper simul adsint, ut una cessante semper alia cesset. 
Atqui hoc, cum evidenter postuletur pro principio vitali 
essentialiter simplici, e contra omnino incredibile esset, si 
haberetur principium duplex, etsi substantialiter unitum. 
Ergo ponendum est principium vitae essentialiter simplex. 

Maior patet ex observatione. Ab ipso initio vitae vege- 
tatio producit organa vitae sensitivae ideoque ostendit vege- 
tationem regi a principio sensitivo. In toto cursu vitae 


utraque vita inter se cooperatur cum intrinseca necessi- 
tate. Nam vegetatione cessante sensatio immediate cessat; 
et perturbatio vitae sensitivae (dolor, influxus phantasiae) 
statim afficit ipsam vegetationem; sensatione tandem pror- 
sus cessante vegetatio noniam longius perdurat. 

In apoplexia utique aliisque morbis vegetatio diutius per- 
durare videtur, sine sensatione. Sed cessant tunc solum 
signa vitae sensitivae, vel ipsae forte sensationes, non vero 
vita sensitiva; nutriuntur enim organa vitae sensitivae ut 
antea; porro sanitate restituta potest sensatio reverti, in 
quo casu certe non novum principium sensitivum produci 
credendum est, sed solam activitatem suam resumit. 

Summatim ergo: Vita vegetativa in bruto postulat ne- 
cessario vitam sensitivam et viceversa; nunquam naturali 
processu animal in ens mere vegetativum mutatur, vel e 
converso ens vegetativum manens vivum in animal transit, 
accedente solutu principio sensitivo. Sed transitus semper 
fit a bruto ad materiam non vivam et e converso. 

Prob. min. Si solum principium essentialiter simplex ha- 
betur, non vero duo substantialiter unita, facile patet non 
alterum abire posse altero manente. Si autem duo sunt 
principia, sc. vegetativum, quale est in planta, cui iungitur 
superveniens sensitivum, facta allata non explicantur. Nam 

1. Si haberetur substantialis unio duorum principiorum, 
exspectandum est ea ita separari posse, ut saltem alterutrum 
(cum materia ut patet coniunctum manens) superstes ma- 
neat et per se vivere pergat. Deberet ergo ex bruto fieri 
posse planta et planta accedente principio sensitivo ad 
brutum evehi ; quae omnia nunquam fiunt. In aliis unionibus 
substantialibus semper hoc observatur, alterutrum membrum 
etiam pro se solo manere posse et agere convenienter ad 
suam naturam. Mirum etiam esset duo principia substan- 
tialia tam inseparabili unione semper simul inveniri. 

Neque valet exceptio: hoc est per accidens, quia vege- 
tatio brutorum talis est, quae sensationem necessario postu- 
lat, etsi principia sint diversa. Nam ex hoc ipso argumen- 
tamur, quod semper solum talis vegetatio in brutis invenitur, 
quae a sensatione inseparabilis est. Cur non in infinita com- 
binationum varietate etiam tales casus occurrunt, in quibus 
vegetatio et sensatio separabiles sunt? Inseparabilitas ergo 
ipsa probat identitatem. — Si e. g. apud plantas invenire- 

tur nunquam vitam cessare, quin etiam materia esse de- 
sineret, nemo teneret esse substantiam diversam lliam, a 
qua vegetatio sit et a qua ratio materiae. 

2 si haberetur in bruto compositio substantialis ex prin- 
cipiis realiter distinctis, dicendum esset brutum esse ens 
vegetans eiusdem rationis ac vegetabilia pura, quod solum 
adhuc informaretur a principio sensitivo; sicut planta est 
materia eiusdem rationis ac extra, informata tamen a prin- 
cipio vitali. Atqui hoc praecise non valet, sed vita vege- 
tativa bruti essentialiter differt a vegetatione plantae Aam 
sensibilitas est intrinsecum elementum vegetationis, fames, 
sitis etc. vegetationem determinant. Ideo ens vegetativum 
in bruto, si dematur sensatio, esset ens quod nullum finem 
in mundo haberet; non aequivalet enti completo plantae, 
sed est ens intrinsece partiale. Ergo. 

Argum. 2,„ (Ex relatione vitae vegetativae et sensitivae 
in bruto.) Functiones vegetativae per se producunt organa 
vitae sensitivae; et e converso functiones sensitivae totalitei 
subordinantur vegetationi ut fini. Atqui hoc bene explicatur, 
si principium simplex dirigat omnia in bonum totius, non 
vero, si agitur de activitate duorum principiorum, etsi sub- 
stantialiter unita sint. Ergo. 

Prob. min. i. Vegetatio producit organa sensitiva iarn 
ab initio vitae, ubi sensatio nondum haberi potest, et postea 
semper eadem reficit. Huius ratio sane non potest esse 
in principio vegetativo qua tali, sed in eodem, ut subest 
gubernationi principii sensitivi. Atqui talis gubernatio a 
principio sensitivo realiter distincto non videtur teneri 
posse. 

Nam functiones animae sensitivae qua tales sunt sensa- 
tiones et his mediantibus indirecta quaedam efficientia in 
vegetationem, ut quaerendo et distinguendo nutrimentum, 
quae omnia requirunt organa sensuum iarn evoluta. Atqui 
supponi nequit animam sensitivam realiter distinctam praeter 
hanc activitatem adhuc secundum quendam et directum 
effectum in vegetationem praeterea exercere. Fani 
animae sensitivae talis ulterior actio in principium vegeta 
tivum ascribitur, haec eo ipso fieret vegetativo-sensitiva 
nam modificatio vegetationis est eo ipso modificatio pio 
cessuum physiologicorum, hinc vegetatio. Ergo m illo sup 

posito praeter animam mere vegetativam alia vegetativo- 
sensitiva poneretur, quae tunc profecto etiam sola suffi- 
ceret, ut nos dicimus. 

2 . In hypothesi duorum principiorum anima sensitiva 
dicenda esset totaliter inservire et subordiuari fini inferiori, 
sc. vegetationi realiter a se distinctae. Nam sensationes 
non sunt sibi ipsae finis in bruto, brutum non appetit cogni- 
tionem ut talem ; neque delectatio quam appetit est finis 
sibi sufficiens, saltem ultimus, sed medium a natura in- 
tentum, ut brutum evolutionem individui et speciei suf- 
ficienter procuret. Atqui admitti nequit totam activitatem 
sensitivam non tendere, nisi in finem subiecto agente essen- 
tialiter inferiorem. 

E contra omnia bene concordant, si unicum est princi- 
pium. Nam hoc qua vegetativum, i. e. per potentias vege- 
tativas in bonum sui ipsius ideoque etiam sensationis, quae 
est sua actio, vegetationem ordinat, i. e. aedificat organa 
sensuum. Idem porro principium qua sensitivum, i. e. per 
actus conscios iterum in bonum sui, sc. suae conservationis, 
omnes sensationes adhibet, non vero subordinatur bono 
alterius entis inferioris, solum substantialiter sibi uniti. 

Obiectiones : 

Obi. 1. Ea quae specie differunt, non possunt procedere ex eadem 
anima; atqui vita vegetativa et sensitiva specie differunt. Ergo. 

Resp. Dist. mai. : Quae in ordine physico ad entia completa di- 
versarum specierum pertinent, conc. ; quae abstracta ab eadem re 
ostendunt perfectiones specifice diversas, nego. Contradist. min. : Specie 
differunt illae perfectiones, si abstracte considerantur, conc. ; neces- 
sario pertinent ad entia diversarum specierum, nego. Difficultas pot- 
est retorqueri in operationes intellectus et voluntatis, quae certe specie 
differunt, et tamen ab eadem anima rationali procedunt. 

Obi. 2. Diversitas principiorum cognoscitur ex diversitate opera- 
tionum. Atqui operationes vegetativae et sensitivae sunt realiter di- 
stinctae. Ergo etiam principia. 

Resp. Dist. mai.: Ex diversitate singularum operationum, nego ; 
ex diversitate specifica operationum, subdist. : probatur diversitas fa- 
cultatis, conc.; animae, nego. 

Obi. 3. Animal definitur vivens sensitivum. Atqui «sensitivum» 
venit ab anima sensitiva sola, «vivens» significat corpus informatum 
ab anima vegetativa. Ergo animal considerandum est ut corpus vege- 
tans, ad quod accedit vita sensitiva. 

Resp. Nego min. Definitio non indicat compositionem physicam, 
sed metaphysicam ex genere et differentia specifica. Genus hic est 
F robos, Psycliologia. I. 6 

unitum, anima beluina profecto cum materia in unitatem 
substantiae coniuncta esse debet. Ulteriore ergo proba- 
tione non indiget animam bruti esse substantiam incom- 
pletam. 

2. Quaerimus nunc, utrum haec anima sit in se subsistens 
necne; sc. utrum a materia solum extrinsece dependeat, 
sicut de anima humana probabitur, an intrinsecus, ita ut 
sine materia nec operari nec esse possit, seu non in se 
subsistens sit. Anima non in se subsistens dicitur in ter- 
minologia Scholasticorum etiam «materialis», non quod ex 
materia composita sit, quam perfectione longe superat, sed 
quia a materia dependens est in exsistendo. Haec depen- 
dentia non est eadem ac dependentia accidentis; nam ac- 
cidens dicitur indigere «subiecto inhaesionis», substantia 
vero «subiecto informationis». Quod enim accidens suo 
subiecto affert, est modificatio seu determinatio acciden- 
talis (ut motus, figura), non nova pars; substantia animae 
e contra affert compartem substantialem, quae etiam voca- 
tur determinatio, sc. substantialis; ipsa elevat subiectum ad 
actionem essentialiter superiorem. 

3. Haec dependentia, quae animae beluinae ascribitur, 
duplicem admittit explicationem : a) Alii dependentiam tan- 
tam asserunt , ut anima abstrahendo a materia ne pro- 
priam quidem essentiam et exsistentiam habeat; hinc se- 
parata a materia nullo modo exsistere potest, ne per mira- 
culum quidem, b) Plurimi alii Scholastici negant, separatam 
exsistentiam animae repugnare; non-subsistentiam ita inter- 
pretantur, ut anima dicatur naturaliter non exstitura esse 
post dissolutionem unionis in morte. — Cum id quod haec 
secunda sententia positive affirmat, profecto etiam in prima 
includatur, hoc solum in thesi spectabimus, abstrahentes 
ab ulteriori controversia. Sic sententia est communis Scho- 
lasticorum. Solum de connexis quibusdam quaestionibus, 
e. g. utrum ortus talis animae dici possit per creationem 
fieri an aliter, controvertunt. 


ens totum consideratum sub ratione gcnerica viventis; differentia est 
idem realiter ens sub ratione sensitivi. 

Obi. 4. (Contra argum. 2 .) Etsi duo principia teneantur, propter 
unionem bonum vegetationis esset bonum totius suppositi. Ergo sen- 
satio potest suum finem in vegetatione habere. 

Resp. Impossibilitas est in hoc, quod altior substantia in inferiori 
totum suum finem inveniat; hoc aeque incredibile est, ac si intellectus 
hominis in eius vegetatione vel sensatione suum finem haberet. E contra 
intelligitur, si in eodem simplici principio vegetativo-sensitivo altiores 
vires sensitivae ordinantur ad bonum totius, sc. eius conservationem, 
etsi haec ad vegetationem trahantur. 

Inst. In anima humana, etsi simplex sit, activitas intellectiva ne- 
quit suum finem habere in vegetatione vel sensatione. Ergo a pari 
in anima bruti essentialiter simplici sensatio nequit ordinari ad vege- 
tationem ut supremum suum finem. 

Resp. Nego paritatem. In bruto supremus finis internus est con- 
servatio individui et speciei ; sensatio eius non habet finem in se. 
E contra finis supremus hominis non est eius conservatio in hac vita, 
sed ipsa activitas rationalis tam in se quam relate ad Deum attin- 
gendum. Inconveniens ergo non est in eo, quod altior facultas eius- 
dem substantiae subserviat inferiori, si ita totum ens melius se habet. 
Ergo neque in homine inde esset impossibilitas, ut intellectus sen- 
sationi subserviat, sed inde, quod ens intellectivum ex natura sua al- 
tiorem finem habere debet quam suam conservationem in hac vita. 

THESIS 9. Anima bruti est substantia non in se sub- 
sistens. 

Stat. Quaest. 1. Ex dictis de sensatione ut actu com- 
positi quaedam deduci possunt de natura principii. Primo 
haec anima dici debet substantia incompleta. Talis enim 
definitur substantia partialis, quae cum alia comparte sub- 
stantiali substantiam totalem vere unam efficit, ita ut in 
composito altera rationem determinabilis (materiae), altera 
determinantis (formae substantialis) habeat. Eo ipso quod 
anima materiae coniungitur, materia sic informata seu com- 
positum ut aliquod unum suos actus vitales elicit. 

Iam thesi 7 probatum est sensationem concipi debere 
ut actum unum (etsi essentialiter compositum) totius com- 
positi substantialis, quod ut unum agit; hoc profecto in- 
cludit compositum revera unum esse ideoque suas partes 
esse substantias partiales seu incompletas. 

Idem etiam ex thesi 8 deducitur; datur unum principium 
in bruto, quod simul vegetativum et sensitivum est; cum 
autem iam aliunde (ex cosmologia) constet vegetationem 
supponere principium vegetale cum materia substantialiter 


Argum. 1. (Ex impossibilitate physicae actionis animae 
solius.) Quod essentialiter et intrinsecus dependet a ma- 
teria in operando, essentialiter ab eadem dependet in es- 
sendo, seu exsistere non potest nisi in materia. Atqui 
anima sensitiva ita pendet a materia in operando. Ergo 

etiam in esscndo, seu non exsistit nisi in materia seu est 
substantia non in se subsistens. 

Mai. explicatur. «Essentialiter» ab aliquo pendet in ope- 
rando, quod sine illo agere non potest; hoc etiam valet de 
intellectu respectu phantasmatis. Cum autem anima hu- 
mana non pendeat a materia in essendo, talis dependentia 
sola non sufficit. Sed «intrinsecus» dependere debet, i. e. 
illud a quo pendet debet praerequiri ut elementum operanti 
intrinsecum. 

Mai. probatur. Si anima ita a materia pendet, sola nul- 
lam potentiam agendi habet, quippe quae intrinsecus in- 
digeat elemento materiali pro omni actione. Atqui talis 
substantia sola saltem naturaliter exsistere non potest, quia 
nullum iam finem in mundo haberet. Atqui secundum 
teleologiam universalem, quae maxime pro regno viventium 
ab omnibus conceditur, nihil in mundo exsistentiam per- 
gere supponendum est, quod non aliquo modo conferat ad 
bonum mundi. 

Prob. min. Quilibet actus sensitivus ita ab activitate cor- 
porea pendet, ut haec intrinsecum elementum ipsius actus 
fiat (th. 7). 

Argum. 2 . (Ex eo quod operatio animae solius omni fine 
careret.) Anima beluina non superstes erit post mortem, 
si eius activitas (supponendo interim eam physice non im- 
possibilem esse) nullum iam rationabilem finem haberet. 
Nam ob teleologiam universaliter admissam non permanere 
dicendum est, quod nullam actionem habere potest, neque 
talem actionem habet, quae per se omni fine careret. Atqui 
activitas sensitiva animae separatae nullum rationabilem 
finem haberet. Ergo. 

Prob. min. Tota vita sensitiva absolvitur cognitione rerum 
materialium et appetitione obiectorum ob respectus mere 
materiales. Atqui talis cognitio et tendentia in anima se- 
parata omni fine careret. Ergo activitas sensitiva omnis 
animae separatae fine careret. 

Ad mai subs. 1. Tota cognitio sensitiva absolvitur obiectis 
materialibus qua materialibus: obiectum sensationis externae 
sunt qualitates illae materiales, concretae et individuae, 
sc. sensibilia propria et extensio, figurae coloratae, soni, 

odores. Obiectum sensationum internarum est idem, aeque 
determinatum usque ad infima. E contra cognitio abstrac- 
torum, relationum, finis et medii, identitatis, consequentiae, 
conceptus universales brutis desunt (th. 5). 

2. Appetitus sensitivus tendit in obiecta materialia ob 
sensibiles rationes, movetur affectibus, ut delectatione, ira, 
amore in eum, qui bona vel mala materialia praestitit; 
totus inclinatur in expletionem desideriorum sensualium. — 
E contra non curat altiora, profectum in scientiis, honorem, 
virtutem moralem. Pesch: «Ex ipsius belluae intentione 
totus finis eius est, ut hic et nunc continuet exsistentiam 
ad habendam voluptatem et quietandos stimulos actuales, 
qui in animalis natura enascuntur. Ergo totus finis belluarum 
est in materia immersus.» — Apparentes exceptiones sunt 
actiones quaedam brutorum specie nobiliores, ut defen- 
sio pullorum cum periculo proprio, amor erga suum do- 
minum; sed hae actiones, etsi speciem actionum humanarum 
moralium praebeant, revera procedunt ex sensibili delecta- 
tione erga benefactorem, ex instinctiva ira contra aggres- 
sorem, ut in thesi 5 vidimus. 

Ad min. subs. Omnis haec operatio in anima separata 
fine careret. 1. Motus localis, si forte physice possibilis 
maneret ad assequenda nutrimenta, ad pugnam cum aliis, 
ad fugam a periculis pro anima sola nullum iam rationa- 
bilem sensum habet, quod immediate patet. 2. Neque affec- 
tus sensitivus vel appetitus finem haberet. Tendentia enim 
in delectationem sensibilem, motus irae vel amoris etc. in 
hunc finem adsunt, ut fiant motus necessarii ad conserva- 
tionem individui et propagationem speciei. IIoc ergo fine 
deficiente ipsa delectatio sensibilis fine suo naturali careret. 
Non intelligitur anima solitarie exsistens, quae sola quasi 
aesthetica successione variorum affectuum sine ullo alio fine 
occuparetur. 3. Cognitio tandem sensibilis, quae est sine 
actione exsequente, practicum finem habere non potest; sed 
neque theoreticum, ut cognitio intellectualis ex natura sua 
habere potest. 

Corollariam: De modo loquendi quoad ortum, evolutionem, in- 
teritum animae beluinae. 

A. Si non-subsistentia ita intelligitur, ut anima praeter com- 
positum nullum esse habere dicatur nullamquc exsistentiam, haec 

valent : 

r. De ortu: In primo ortu bruti non anima creari dicitur, sed 
totum brutum, similiter si in cursu communi naturae novum in- 
dividuum fit, totum brutum, non autem anima dicenda est generari. 
Anima in utroque casu «simul producitur», vel «educitur e potentia 
materiae». Modus loquendi est idem ac pro accidente. Ratio 
est: Creatio est productio rei ex nihilo sui et subiecti. Anima 
autem beluina quae abstrahendo a corpore nullam propriam ex- 
sistentiam habet, neque dici potest natura prius produci et dein 
materiae uniri, sed metaphysica necessitate omni momento ex- 
sistentiae a subiecto suo sustentatur ; ideo in materia producitur, 
ergo non ex nihilo subiecti. Simile quid valet de generatione. 

2. I11 evolutione distinguendum est inter bruta perfectiora, 
quae animam quantitative simplicem habent (th. io), et bruta 
imperfecta cum anima sua extensa. In brutis imperfectis assumptis 
novis partibus materiae etiam continuo aggenerantur novae partes 
animae (educuntur e potentia materiae novae); in perfectis autem 
animalibus assumptis novis partibus materiae anima simplex di- 
cenda est informationem suam extendere, productio novae ali- 
cuius animae tunc fit in ipsa generatione. 

3. De interitu: Ex pari ratione, ut in productione, etiam in 
morte anima bruti dicenda est cessare, non proprie annihilatione 
(quae semper correspondet creationi), sed eo quod «corrumpitur 
per accidens» vel desinit esse (sicut accidens). Dicitur «corrumpi 
per se», quod ita perit, ut pars eius remaneat, ut brutum in morte; 
id autem quod consequenter ad corruptionem totius individui 
cessat exsistere, dicitur «corrumpi per accidens». 

B. Etiam plurimi alii Scholastici, qui ceteroquin animae beluinae 
propriam exsistentiam concedunt, eosdem terminos eductionis e 
potentia materiae et corruptionis per accidens adhibent, quia 
rationes allatas adhuc valere censent. Et revera ita loqui debent, 
quicunque praesentem thesim tenent, sc. intrinsecam dependentiam 
animae a materia, et simul retinent modum loquendi Scholasti- 
corum, secundum quem omne id dicitur e potentia materiae 
educi, et non creari, quod semper a materia ita pendet. 

C. Tandem sunt alii, maxime recentiores, qui volunt etiam 
animam bruti dici debere creari ct annihilari ; secundum illos 
igitur anima quaevis natura prius producitur (ideoque ex nihilo 
sui et subiecti), quam iungitur cum materia. Annihilatur postea 
secundum legem communem naturae, quia sola iam fine caret. 
In evolutione bruti generatim ponunt animam solum extendere 
suam informationem ad maiorem quantitatem materiae. 

Scholion : 

Veteres generatim assumebant in embryone individui sensitivi 
initio solum haberi principium vegetativum ; post sufficientem 

evolutionem dein in locum eius substitui animam vegetativo- 
sensitivam. Rationem afferunt: non lic.cre subiecto ad sensatio- 
nem adhuc inepto sensitivam animam tribuere. - Sed 1. Haec, 
ratio nihil efficere videtur. Cum enim anima sensitiva etiam 
facultates vegetativas complectatur, nullum inconveniens in eo 
est, quod prius solum unam functionem exerceat, postea utram- 
que; e contra superfluum esset prius ponere animam vegetativam, 
quae iterum removenda esset. 2. Iinmo ratio allata falsa videtur. 
Anima enim sensitiva suam praesentiam ab initio manifestat, co 
quod vegetatio statim alia est, ac in planta; 3. Non videtur causa 
efficiens principii sensitivi dari, praesertim si cius adventus in 
individuo iam separato fieret. - - Videtur tota haec opinio suc- 
cessionis animarum unice niti in auctoritate definitionis Aristo- 
telicae de anima. 

Obiectiones : 

Obi. 1 . Anima non in se subsistens est ens in alio ut in subiecto, 
quod non potest separatum exsistere. Atqui tale est accidens. Ergo. 

Resp. Dist. mai. : Est ens in alio ut in subiecto inhaesionis, nego ; 
ut in subiecto informationis (quod substantialiter complet), co 7 ic. Contra- 
disi. min. — Quod sint in subiecto sustentante, utrique commune est , 
sed substantia affert subiecto compartem substantialem et perfectiones 
essentialiter superiores. 

Inst. Secundum responsum totum discrimen est, quod accidens 
accedit ad completam substantiam, anima ad incompletam. Atqui 
tale discrimen non est intrinsecum. Ergo in ratione intrinseca non 
esset differentia. 

Resp. Nego mai. Potius in eo est, quod unum confert perfec- 
tionem substantialem, quodque accedit ad substantiam incompletam ; 
accidens autem confert perfectionem accidentalem, ideoque supponit 
substantiam completam, cui inhaereat. 

Obi. 2. Anima, quae habet actionem independentem a materia, 
est independens a subiecto. Atqui anima serfiitiva independemer a 
materia vivificat corpus. Ergo. 

Resp. Dist. mai. : Quae habet actionem independentem per mo- 
dum causae efficientis, conc.; per modum causae formalis, nego. 
Contradist. min. 

Obi. 3. Ordo iustitiae postulat, ut anima in morte bruti non per- 
eat. Nam in terra eadem iniquitas sortis inter bestias habetur ac 
inter homines : innocentes patiuntur mala ; crudelis iniquitas abundat 
gaudiis. Atqui ex inaequalitate probant pro homine alteram vitam, 
in qua compensatio fiat secundum iustitiam. Ergo. 


Resp. Dist. mai.: Habetur inaequalitas quoad bona materialia, 
conc.: inaequalitas moralis, ut innocentes ob officium libere potius in- 
iusta patiantur, nego. Contradist. min. : Ex inaequalitate fortunae postu- 
latur compensatio, nego ; ex necessitate sanctionis pro liberis actioni- 
bus, COflC. 

Obi. 4. Si anima bruti a materia dependet, est imperfectior Iapide 
qui in se subsistit. Atqui hoc est absurdum. 

Resp. Dist. mai. : Secundum hanc rationem dependentiae, conc 
secundum perfectionem operationis et essentiae, nego. Contradist. min. 

Obi. 5. Partes materiae continuo mutantur. Atqui sunt phaeno- 
mena, ut memoria, quae semper perdurant, quorum ergo subiectum 
i. e. anima perdurare debet. Atqui quod in se perdurat, non per- 
durante subiecto, id in se vere subsistit. Ergo anima subsistit. 

Dist. min. 2 : Si anima perdurat non perdurante eadem materia 
ita tamen ut perpetuo indigeat materia certo modo organisata (etsi’ 
ems partibus aliae substituantur), in se subsistit, nego; si perdurat 
absque ulla materia vel sine ea operationes habeat, 'conc. De modo 
quo memoria perdurat, postea. 

Obi . 6. Anima bruti posset iterum sentire, si alii corpori iunge- 
retur. Ergo non necessario desinit. 

Resp. i. Non esset contra thesirn, quae solum separatam exsisten- 
tiam animae negat. 2. Si talis migratio possibilis esset, esset animae 
per accidens. Certe si illud brutum solum exsisteret, anima periret 
Ergo per se ei competit, ut pereat. 

THESIS 10 . Animae brutorum saltem perfectiorum 
quantitative simplices esse videntur. 

Stat. Quaest. i. Simplicitas opponitur compositioni ex 
partibus, vel essentialibus vel integrantibus. Thesi 8 pro- 
bavimus animae beluinae convenire simplicitatem essentialem. 
Nunc quaerimus de divisibilitate secundum partes integran- 
tes. Estne anima beluina substantia integraliter simplex, 
ita ut sit tota in toto corpore et tota in qualibet parte; 
an est extensa formaliter, ut continuum, ita* ut essentiam 
suam per spatium distribuat et ita dependeat a singulis 
partibus materiae, ut cum his oriatur et desinat esse?" 

2. Habentur de hac re tres sententiae. Prima omni ani- 
mae beluinae simplicitatem integralem ascribit. Sunt fere 
udem auctores haud spernendae auctoritatis, qui in ipso 
principio vegetativo idem asserunt: S. Augustinus, Neme- 
sius, Simplicius; ut videtur etiam S. Bonaventura, Caie- 
tanus Thienensis, Sylvester Maurus; tribuebatur iam olim 
Platoni, Plotino, Porphyrio etc. ; inter recentiores e. g. Farges, 
Vallet, Cuevas, Tongiorgi, Palmieri. 

Secunda sententia omnem animam beluinam dicit divisi- 
bilem. Ita Scotus et Scotistae; Durandus, Suarez (retractans 
opinionem tertiam, quam iunior docuerat), Toletus, Rhodes, 
Lossada. Eadem, ut putat Urraburu, longe frequentior sal- 
tem extia rhoinistarum scholam evasit his praeteritis sae- 

culis. Inter hodiernos illam praeferunt Urraburu, T. Pesch, 
Idaan, Mendive. 

Tertia sententia est quasi media: statuit principium sim- 
plex in brutis perfectioribus, divisibile in imperfectis: inni- 
titur maxime illi facto, quod quaedam inferiora bruta dividi 
possint, ita ut partes eo ipso fiant nova individua eiusdem 
speciei, cum in perfectioribus hoc impossibile sit. Sic Al- 
bertus M., Thomas, Alexander Halensis, Caietanus, Ferrari- 
ensis, Banes et communiter Thomistae, praeterea Conim- 
briccnses; e recentioribus Lahousse, De Backer. 

3. In thesi ipsa agimus proxime de brutis perfectioribus 
et asserimus, cum prima et tertia sententia, animam eorum 
ponendam esse quantitative simplicem. Innitimur maxime 
considerationi actuum sensitivorum, quorum natura et acti- 
vitas secus non videtur explicari posse. Quod bruta imper- 
fecta attinet, solam inquisitionem ponimus, qua probabili- 
tatem argumentorum pro utraque parte comparamus. 

4. Redit hic quaestio, quam alibi obiter tetigimus, quo- 
modo intelligenda sit distinctio inter bruta perfecta et imper- 
fecta. Plurimi hanc ex effectu divisionis diiudicant (Thomistae), 
sc. utrum partes separatae vivere pergant necne. Sed hoc non 
necessario cohaeret cum divisibilitate animae; nam etsi anima 
divisibilis esset, pars abscissa forte vivere non potest ex 
eo, quod quaedam organa essentialia ei desunt vel reparari 
tam cito non possunt; ita in ipsis vermibus divisio non 
potest continuari usque ad minimas partes; in perfectioribus 
autem etiam maior pars relicta, quae certe animam retinet, prop- 
ter hunc defectum organorum perire potest. Sed neque con- 
trarium certo constat, sc. animal divisibile possidere animam 
divisibilem : quia forte ob ipsam divisionem vel via naturali 
vel a Deo secundum legem aliquam naturalem ita operante 
producitur nova anima simplex in parte separata. - Melius 
igitur alio modo distinguimus, vocando illa bruta perfectiora, 
quibus convenit similis perfecta sensatio sicut homini, sc. ma- 
xime obiecti extensi; ex hoc eniin argumentabimur. 

Rationes utriusque sententiae cum responsionibus adver- 
sariorum cf. apud Urraburu, Ps. I 29 7 — 314. 

Argum, (Ex cognitione totali obiecti extensi.) 

Animalia saltem perfectiora habent cognitionem obiecti 
vere totalem et unam, ita ut ordinem partium dignoscant 


rjo i.ib. r. psychot.ogia skxsitiva generalis. 

seu eadem elementa vario ordine posita ut varia obiecta 
cognitione distinguant. Atqui tale quid anima extensa et 
divisibilis praestare non potest. Ergo animalia saltem per- 
fectiora habent animas integraliter simplices. 

Proh. mai. i (provocando ad experientiam). In homine 
e. g. tale quid sensibiliter fit, cum diversitatem figurarum 
ab initio vitae statim recte percipiat et distinguat, prius- 
quam etiam res intellectualiter cognoscat. Idem sine dubio 
dicendum est de brutis perfectioribus, quorum visio a vi- 
sione hominis non essentialiter differt (th. i, schol. 3, n. 1). 
Sic canis evidenter cognoscit dominum, domum, vias, ob- 
iecta sat multa., et illa distinguit ab aliis obiectis similibus 
cum eadem vel simili facilitate atque homo. Id autem ex 
quo plurima talia obiecta inter se differunt praecise est 
ordo elementorum, non elementa ipsa. Ergo tale animal 
dicendum est hunc ordinem eiusque diversitatem cognos- 
cere, non abstracte, sed cum elementis, in quibus obser- 
vatur; tamen sicut color, ita ipse quoque ordo vere cognos- 
citur; eo enim variae res distinguuntur. 

Obiiciunt: Nulla bestia cognoscit rem totam formaliter 
ut totam i. e. sub conceptu totalitatis; sed cognoscit tan- 
tum rem, quae tota est seu cognoscit totam materialiter. 

Resp. Hi adversarii negligunt id, quod est in quaestione: 
iure negant abstracte cognosci ordinem ut talem ; iure con- 
cedunt cognosci obiectum, quod in se sit ordinatum et to- 
tum ; sed non loquuntur de medio, annon sicut color, sic 
etiam ordo concretus et materialis, extensio et figura sen- 
sibiliter cognoscantur; hoc autem ultimum asserendum esse 
contendimus. 

2. (Ex factis memoriae seu sensus communis.) Si so- 
lum habetur cognitio obiecti per partes correspondentes 
subiecti, non vero cognitio ipsius figurae vel ordinis, ex- 
plicari non possunt facta sensus communis, e. g. quod 
imago baculi generat recordationem factorum, imago nutri- 
menti phantasma saporis etc. Nam hi effectus supponunt 
obiecta ut totum aliquod cum ordine partium suarum co- 
gnosci. 

Probatur. Facile intelligitur quod supposita cognitione 
obiecti ut totius et in suo ordine partium deinde per asso- 
ciationem cognitio alterius obiecti totalis generatur. Si vero 

cognitio primi obiecti ut totius omnino deest, solae cogni- 
tiones suarum partium dantur; hae ergo solae per associa- 
tiones alias cognitiones partiales reproducere possunt. At- 
qui non cum singulis elementis associata est imago totalis 
reproducenda, sed praecise cum certo ordine illorum ele- 
mentorum. Si ergo ille ordo in cognitione non exsistit, 
neque ut talis associationes habere et imaginem associatam 
totalem evocare poterit. 

3. (Ex motu spontaneo, qiri obiecto extenso ut toti appre- 
henso respondet.) Saepe in brutis habentur actiones, quae 
respondent variae figurae, vario ordini elementorum obiecti. 
Atqui hoc inexplicabile est, nisi dicatur animal ipsum quo- 
que ordinem percipere. 

Nam secus dicendum esset actionem per partes ex par- 
tialibus cognitionibus oriri, eo quod quaelibet cognitio talem 
actionem causet, quae cum aliis unita actionem totalem 
accommodatam integret. Deberent ergo motus partiales 
mira harmonia 1) in aliquam actionem totalem conspirare, 
quae 2) imagini totali, etsi ut talis cognita non fuerit, bene 
respondeat; et quidem 3) non solum huic determinatae 
imagini seu complexui elementorum, sed variata etiam magni- 
tudine, situ, immo quolibet elemento particulari, dummodo 
pro aliquo cognoscente ordo similis totalis servetur; 4) et 
hoc saepe post unam vel paucas experientias. Atqui haec 
omnia evidenter impossibilia sunt: ex eadem ratione, qua 
olim negavimus motum spontaneum brutorum forte sine 
ulla cognitione ex solis motibus nervorum explicari. Si 
enim cooperatio partialium cognitionum actionem illam com- 
pletam ciere potest, quae cognitioni totali absenti respondet, 
idcin possibile esset per cooperationem excitationum ner- 
vearum. 

Prob. min. Anima extensa non potest habere cognitionem 
totalem obiecti, ita ut ordinem partium eius apprehendat, 
et pro vario ordine eorundem elementorum varia obiecta 
distinguat. Nam 

i) In tali anima extensa non potest in parte aliqua sim- 
plici haberi simplex cognitio; neque 2) in parte extensa 
ope accidentis virtualiter extensi cognitio totalis obiecti ex- 
tensi ; 3) sola autem iuxtapositio ordinata partium, quarum 
quaelibet solum partem obiecti cognoscat, non integrat 
cognitionem illam totalem, quam facta exigunt. 

Probatur per partes, i) In anima extensa non potest 
censeri omnes cognitiones partiales perduci ad punctum ali- 
quod, ita ut hoc dein perveniat ad cognitionem totalem 
obiecti. Sic enim anima extensa componeretur ex partibus 
extensis et puncto aliquo, quod satis absurdum esset; et 
proprie anima cognoscens tunc non esset, nisi illa pars punc- 
tualis, quae omnes alias partes superfluas redderet, ideoque 
sic concederetur principium vere cognoscens esse simplex. 

2) Neque pars corporis extensa informari potest per cogni- 
tionem totalem per modum accidentis virtualiter extensi, 
ita ut cognitio eadem simplex ubique tota sit (sicut anima 
humana in corpore). Nam a) ita accidens non concordaret 
cum natura suae substantiae, sed substantia extensa haberet 
accidens essentialiter superius, sc. virtualiter extensum; 
b) ita innumerae cognitiones partiales superfluae induceren- 
tur, cum unum punctum cum tali cognitione totali obiecti 
sufficeret; c) contra duas primas hypotheses simul valet: 
cognitio sensitiva includit ut intrinsecum elementum mo- 
tionem physiologicam, quae varia est pro varia qualitate, 
intensitate etc. partium obiecti depictarum. Ergo ut cognitio 
extensi in aliquo puncto (vel in pluribus punctis ubique 
tota) fiat, deberent ibidem eis simul uniri motiones physio- 
logicae variis elementis obiecti accommodatae. Facile autem 
patet, ita in quolibet puncto non diversitatem horum ele- 
mentorum exhiberi posse, sed solum mixtionem confusam 
omnium. 

3) Nihil ergo relinquitur assertoribus animae divisibilis, 
nisi dicere quamlibet partem sensorii habere in se solam 
cognitionem convenientis partis obiecti extensi. Atqui sola 
coexsistentia cognitionum partialium in variis partibus eius- 
dem animae non dat illam cognitionem totalem vel ordinis, 
quam exsistere probavimus. Ergo postulanda est anima 
simplex. 

Minor ultima fuse probata est in thesi 6, arg. 2, sc. mera 
iuxtapositio partialium cognitionum non eo ipso includit 
cognitionem ordinis partium; sed haec est aliquid essen- 
tialiter novum et altius. IIoc statim evidens est, si cognitio 
totalis distribueretur inter plura subiecta cognoscentia, inter 
se contigua vel distantia. Nihil autem ex co mutatur, quod 
haec subiecta fiunt continuum, ut ibidem vidimus. — Vel 
aliud simile : successio trium cognitionum in eodem cogno- 

scente non est eo ipso cognitio successionis, immo haec se- 
cunda saepissime deest. Ergo a pari quoad iuxtapositionem. 
QUAESTIO de anima brutorum imperfectorum. 

A. Rationes pro divisibilitate animae. 



Certa bruta ita dividi possunt, ut singulae partes vivere per- 
gant: sic hydrae, planariae, vermes. Atqui probabilissima ex- 
plicatio huius facti est, ut dicatur animam cum organismo pariter 
divisam esse et proinde eam esse divisibilem. 

Ad min. Si anima individui est simplex, post separationem 
habebitur nova anima. Atqui causa efficiens huius nulla pro- 
babiliter indicari potest. 

1. Non producitur per animam remanentem veteris individui; 
nam natura prius pars abscinditur, quam possit novum principium 
produci ; ideo enim solum (ideoque natura posterius) novum prin- 
cipium fit, quia pars iam non pertinet ad vetus individuum. 
Atqui non bene teneri potest vetus individuum in rem iam ab- 
scissam actionem generativam novi principii exercere. 

2. Non potest ipsa pars abscissa in se principium producere, 
quia talis effectus superaret suam causam. 

3. Neque agentia circumposita, quae generatim sunt res an- 
organicae. 

4. Neque tandem immediate a Deo fit. a) Aut putatur in 
naturali propagatione novum principium oriri per productionem 
a progenitoribus; tunc, ut patet, incredibile est Deum praecise 
in hoc extraordinario casu accidentalis divisionis immediate novum 
principium producere, b) Aut supponitur quodlibet novum prin- 
cipium sensitivum immediato interventu Dei indigere; tunc tamen 
hoc fiet secundum legem aliquam naturalem, quae in communi 
cursu naturae observatur, non autem pro quolibet casu etiam 
artificialis divisionis. 

B. Rationes pro simplicitate animae. 

1. Unitas activitatis iam pro planta non leve indicium est, 
quod commendat simplicitatem principii quod hoc complica- 
tissimum opus regat. 


2. Ut in plantis urget difficultas ex constitutione atomica seu 
discreta, quae secundum physicam sine dubio etiam organismo 
ascribenda est. a) Aut tunc ponitur principium sensitivum con- 
tinuum esse et extendi etiam per intervalla vacua. Hoc vero 
difficulter componitur cum illo conceptu informationis seu de- 
pendentiae arctissimae a materia, quem defensores divisibilitatis 
animae tenere solent, b) Aut supponitur tunc ipsum quoque 
principium constare ex partibus similiter discretis; tunc vero 
tam unitas vegetationis, quam unitas sensationis non facile ex- 

I plicari potest, 
i 

3- Secundum ipsa experimenta argumentum ex separatione 
videtur omni vi carere. Nam dicitur a zoologis, etiam in brutis 
perfectioribus separationem in duas partes, quae vivere pergant 
fieri posse, dummodo divisio fiat satis ab initio, e. g. in embryone! 
Nunc hodie passim censetur iam ab initio vitae principium statim 
sensitivum adesse; illud autem, ut ex thesi praesenti constat 
simplex est. Ergo hoc experimentum probationem ex divisione 
animalis rciicit. Pro productione novi principii deberet tunc 
statui lex universalis, dicens semper (a Deo) in parte abscissa 
novum principium produci, simulaique certae conditiones (adhuc 
ulterius definiendae) impletae sint. 

4 . Assertores divisibilitatis interdum concludunt ex continuitate 
in regno animalium, quae postulet, ut omnes animae eandem 
naturam habeant, sicut animae brutorum imperfectorum; patet 
hoc argumentum cum maiori vi retorqueri posse, cum simplicitas 
pro brutis perfectis certo probata sit. 

5 . Maximum sine dubio argumentum foret, si aliquando osten- 
deretur etiam illa bruta, quae divisibilitatem in plura viventia 
ostendunt, tales sensationes habere (figurae), quae simplicitatem 
animae probant. — * 

Obiectiones (cf. potissimum Urraburu); 

Obi. 1. In augmentatione animalis educitur anima e potentia ma- 
teriae novae. Atqui non educitur anima iam exsistens in veteri in- 
dividuo ; secus anima educeret seipsam et esset causa sui. Ergo 
nova pars animae educitur, ideocjue anima habet partes. 

Prob. mai. a) Anima debet educi e potentia illius materiae, aqua 
sustentatur ut a causa materiali. Atqui ita sustentatur a materia 
nova; nam omnis forma materialis ita pendet a materia illa quam 
informat. Ergo educitur e materia nova. 

bl Materia successive tota renovatur in organismo. Ergo si non 
penderet a materia nova, sed a sola primigenia, hac deficiente iam 
penderet a nulla, quod est absurdum ; vel dicenda esset tunc incipere 
dependere a nova; sed tunc migraret, quod et ipsum est absurdum. 

Resp. Nego mai., sc. animam educi debere e materia nova. Ad 
probat. 1. Iterum nego mai. Potest enim anima pendere a nova ma- 
teria. »in conservari», et non «in fieri»; in fieri pendet ab illa, a qua 
educitur. Hinc anima extenderet suam informationem ad partem 
novam et pariter suam dependentiam a materia, ita ut nunc etiam 
ab hac pendeat (sustentetur! non ratione partis, sed ratione totius. - - 
Ad probat. 2. Nego conseq.; datur enim tertium: neque penderet a 
nulla, neque tunc inciperet pendere a nova, sed statim accedente 
nova materia iam incipit ab illa dependere. 

Inst. Non licet loqui de extensione informationis ad novam partem, 
ut in anima humana ; nam haec independens est a materia, anima 
autem bruti intrinsece dependens. 

Resp. Dist. asseri.: I11 multis est differentia essentialis inter 
utramque animam, conc. ; non possunt hoc commune habere, ut sint 

simplices, et extendant suam informationem ad novas partes materiae, 
nego. Bene cogitari possunt formae intermediae, quae neque indepen- 
deiites sunt ut anima humana, neque necessario affixae sunt determi- 
natae parti animae, sed pendent a materia ita, ut aliqua semper ma- 
teria indigeant, sc. organismo ut toto. 

Obi. 2. Repugnat, ut anima dependens a materia connaturaliter 
educatur tota ex singulis partibus eiusdem ; sed educi debet per partes 
ex partibus materiae. Atqui ita divisibilis est. Ergo. 

Prob. mai. Repugnat, ut connaturaliter unus effectus pendeat a 
pluribus causis totalibus. Atqui si tota anima educeretur ex singulis 
partibus, exigeret naturaliter dependere a pluribus causis totalibus. 
Ergo. 

Prob. min. ultimam. Anima simplex sustentaretur adaequate a 
lingulis partibus materiae. 

Resp. Nego st/pp. maioris. Anima solum initio educitur, postea ex- 
tendit suam informationem ; non est in fieri effectus plurium causa- 
rum, sed ad summum in conservari. Hinc ad probat, mai. dist. mai: 
Repugnat ut unus effectus (anima) pendeat a pluribus causis materiali- 
bus vere totalibus, i. e. inter se independentibus, conc.; a pluribus 
causis integrantibus unam causam extensam, nego. Contradist. miri.; 
et pariter dist. probat, min. ultimae. 

Anima beluina etiam simplex pendet quidem necessario a materia, 
hinc a partibus organismi ratione totius, a singulis autem partibus 
solum distributive, i. e. vel ab his vel ab illis. Plus dependentiae 
haberi ab adversariis probari deberet. Similiter pondus pendere pot- 
est a pluribus funibus illud sustentantibus ; possunt hi funes partim 
per novos successive compensari et veteres auferri, ita ut tandem 
omnes veteres desint. Ergo possibile est semper necessario haberi 
dependentiam, non tamen necessario ab eodem, sed a variis sibi suc- 
cedentibus. 

Suarez ad difficultatem ita respondet : Nego mai.; ad probat, dist. mai.: 
Si habetur effectus plane idem, conc. (tunc una actio esset superflua) ; 
si habetur forma quidem eadem, sed in diversa parte materiae, nego. 
Forma enim in diversis partibus materiae habet diversum munus, sc. 
informare diversam partem materiae. Sicuti est nova actio, quae bi- 
locat corpus, ita est nova actio, quae ponit formam in alia parte ma- 
teriae. Contradist. min. : Hoc anima exigeret sub plane eodem re- 
spectu, nego ; pro diversis partibus suae informationis, conc. Pariter 
dist. pr-obat. min. ultimae. Quod forma tota educatur ex qualibet 
parte materiae, non est alia difficultas, quam quod in qualibet parte 
materiae tota sit. 

Obi. 3. Anima simplex bovis non pendet subiective ab eo, sine 
quo esse et operari potest. Atqui hoc potest sine pede. Ergo non 
pendet a pede; tamen alia ex parte ab eo pendet, quia illum informat. 

Resp. Dist. mai. : Ab eo, sine quo esse potest, non pendet ab- 
soluta necessitate, seu exclusive, conc. ; non potest pendere, ut a parte 
integrante sui subiecti, nego. Pariter dist. conseq. r : Non pendet a 
pede absoluta necessitate, conc. ; non de facto ab eo pendet, ut a 
parte integrante totum subieclum informationis , nego. Contradist. 
conseq. 2. 

Obi. 4. Entitas animae in capite causatur a materia capitis; erg 0 
non potest esse extra materiam capitis. Ergo entitas animae in c a . 
pite non est eadem ac in pede. 

Resp. Dist. antec. : Causatur seu producitur a materia capitis, 
nego; sustentatur ut a causa materiali, subdis t. : a materia capitis ut 
a subiecto suo adaequato, nego; ut a subiecto inadaequato, conc. 
Nego conseq. 

Prob. cotiseq. i. Nullus effectus formalis potest exsistere extra sphae- 
ram suae causae materialis. Atqui si entitas causata a materia capitis 
esset extra caput, esset extra suam causam. Ergo. 

Resp. Dist. 7 nai. : Non potest forma praeter certam materiam 
(causam sui materialem) adhuc aliam informare, nego; in anima enim 
humana hoc evidenter fit; non potest forma ibi deesse, conc. Contra- 
dis t. 7nin. : Esset extra suam causam, i. e. etiam aliam materiam in- 
formaret, conc.; deesset suae materiae (capitis), nego. — Est eadem 
obiectio «vexatoria», quae proferri solet contra bilocationem corporis, 
quaeque sine dubio solvenda est pro praesentia definitiva animae hu- 
manae. Dicitur tunc: Corpus non potest adaequate simul esse in 
A et in B ; nam A est extra B ; sed corpus ex supposito est in A ; 
ergo est extra B, ergo non simul in B. Responderi solet: Est extra 
B, i. e. etiam in A r quod est aliquod non-B, conc.; i. e. non in B, nego. 
Similiter hic respondemus. 

Prob. /nai. ultimam. Non potest produci effectus, qui non sit intra 
sphaeram virtutis suae causae. Ergo non poterit produci, qui non 
sit intra sphaeram distantiae suae causae. 

Resp. Dist. antec.: Dum producitur, conc.; postea in conservari, 
nego. Pa/iter dist. conseq. 

Obi. 5. A parte, quae abscinditur, anima recedit. Atqui de anima 
simplici hoc non intelligitur ; nam aut corrumperetur anima recedens, 
aut maneret separata, aut se retraheret ad reliquas partes informan- 
das, quae omnia facile reficiuntur. Ergo. 

Resp. Dist. mai. : Recedit, i. e. illam partem non iam informat, 
ibi deest, conc. ; migrat ex illa parte in aliam partem, nego; similiter 
sicut anima humana, vel corpus bilocatum, quod bilocationem amittit, 
non migrare debet, neque corrumpi, neque se retrahere ad alium lo- 
cum, sed simpliciter amittere ulteriorem illam praesentiam. Contra- 
dist. miti. 

Principalis ratio in argumentatione adversariorum semper est haec: 
anima simplex, tota in qualibet, parte materiae, non componitur cum 
dependentia intrinseca a materia in essendo. Haec dependentia ab 
illis auctoribus quam arctissime premitur, ita ut includat dependen- 
tiam absolutam a singulis partibus et parte aliqua cessante vel ad- 
veniente pars congruens animae necessario cesset vel oriatur. — 
Sed contra iure quaeritur, quomodo tam extrema dependentia probetur. 




LIBER II. 

Psychologia sensitiva specialis. 

CAPUT I. 

De sensatione externa. 

I ncipimus iam tractatum specialem de vita sensitiva, in quo 
in naturam intimam facultatum inquiremus, nitendo in factis et 
legibus, quae in cursu temporis hic inventa sunt. Fundamentum 
doctrinae iam habetur apud Aristotelem eiusque commentatores 
scholasticos. Quaedam addita sunt a «psychologia associati o- 
liistica» (cf. Exp. Psych. , Einleitung § 4). Sed systematica 
tractatio singularum quaestionum per methodos experimentales 
solum intra ultimum saeculum coepta est. Non intendimus hic 
dare historiam controversiae, sed id statuere, quod secundum 
facta hodie nota in qualibet re vel magis probabile vel etiam 
certum apparet, omittendo illa, quae in inquisitione scientifica 
refutata manent. In hac parte psychologiae magis quam in ulla 
alia etiam doctrina philosophica ulterius exculta est. Nihilominus 
apparebit etiam hic lineas fundamentales systematis Scholasticorum 
bene servari, ut iam ex tenore thesium cognosci potest. 

In hoc tractatu primario semper instamus vitae sensitivae 
hominis, in qua omnia observatione interna nobis constant. Com- 
paratio cum vita sensitiva brutorum dein confirmare debet vere 
agi de activitatibus pure sensitivis. 

Sequemur hic divisionem obviam, ut primo capite agamus de 
sensatione externa eiusque proprietatibus, secundo capite de sen- 
satione interna, tertio capite de reliquis potentiis vitae sensitivae, 
sc. de appetitu, motu et habitu. — De sensatione externa quattuor 
paragraphis respondebimus ad quaestiones: quid sit sensatio; 
quomodo fiat; quale sit medium obiecti cognoscendi; ubinam 
sensatio fiat. 

Descriptionem sensationis externae ita ordinamus, ut primo 
de eius natura gcnerica agamus, deinde divisionem in sensus 
externos explicemus cum suis proprietatibus specificis, tandem 
relationes dependentiae definiamus, quae valent inter proprietates 
sensationis et proprietates obiectorum quae iis respondent. 
Frobes, Psychologia'" I. 

§ !. Quid sit sensatio externa. 

1. De sensatione externa in genere. (Cf. Urraburu, Ps. II 

1 73 sqq-) 

A. Sensatio externa (e. g. visio arboris), de qua proxime 
agimus, est species cognitionis. 

i .Definitio. Cognitio (Urraburu) est actus immanens, ac- 
cidentalis, obiectum aliquod animo formaliter manifestans, 
vel obiecti alicuius conscium formaliter reddens animum. 
Cognitio ergo est actus essentialiter obiectivus seu rela- 
tivus. Sicut imago Caesaris praeter physicam entitatem 
hoc habet, ut referat ad Caesarem, quem repraesentat: ita 
cognitio praeter id, quod est accidens quoddam subiecto 
inhaerens, tendit (seu terminatur seu refertur) ad obiectum 
quod vitaliter manifestat, non aliquid circa obiectum effi- 
ciendo, sed illud describendo. 

2. Illa manifestatio obiecti potissimum declaratur ut si- 
militudo quaedam. Cognitio, dicunt veteres, est vitalis 
quaedam obiecti similitudo et imago, cuius ratione ipsum 
quoque cognoscens assimilatur obiecto cognito et fit quod- 
dammodo idem cum ipso. Ita S. Augustinus: -Tardioribus 
ingeniis difficillime persuaderi potest formari in sensu nostro 
imaginem rei visibilis, cum eam videamus, et eandem for- 
mam esse visionem.» Et ut communissimam sententiam te- 
statur Suarez: «Imprimis supponimus de ratione intellec- 
tionis, immo et cognitionis esse, ut per quandam assimila- 
tionem intra mentem intelligentis fiant. Hoc fundamentum 
videtur esse veluti dogma et principium in Philosophia et 


Theologia communi sensu receptum.» 

Per hanc assimilationem hic non intelligimus adaequa- 
tionem cum re, ut est in se; datur enim etiam cognitio 
erronea vel hallucinatio, quae ideo non desinit esse cognitio. 
Sed assimilatio in definitione solum hoc exprimit: in mente 
repraesentari aliquod obiectum , quod (excepto casu re- 
flexionis) a subiecto diversum est, e. g. corpus in certa di- 
stantia, cui proinde mens «assimilatur». Hoc etiam in hallu- 
cinatione verum manet, ideoque rcctc dicitur esse cognitio, 
etsi non cognitio obiective vera. 

3. Qualis est haec similitudo? Solet describi ut con- 
venientia vel conformitas aliqua vitalis ct expressa; non 
quidem naturalis (seu entitativa), i. e. secundum ipsum esse 

reale et naturale, sed intentionalis seu secundum repraesen- 
tationem (repraesentati va). 

«Simile» in genere est aliquid distinctum a re, sed cum 
ipsa aliquomodo conveniens. Res alteri similis insuper di- 
citur eius «imago», si facta est ad imitationem alterius, 
nempe ca intentione, ut ei similis sit; sic photographia est 
imago hominis, non viceversa. 

Haec porro similitudo potest esse naturalis (physica seu 
in essendo), si aliqua perfectio secundum physicum suum 
esse est in 'utroque; vel e contra in repraesentando, si in 
una re perfectio alterius non est secundum physicum esse 
istius perfectionis, sed tamen repraesentat perfectionem al- 
terius rei. 

His suppositis certe cognitio qua talis 1) non est simili- 
tudo physica rei cognitae. Cognoscens cognitione sua non 
adipiscitur esse aliquod simile obiectis cognitis secundum 
entitatem eorum physicam. Facultas visiva non fit caeru- 
lea, quadrata, 20 pedes longa, si haec obiecta percipit; 
2) ergo est similitudo in repraesentando seu intentionalis, 
et sui generis. Nam cognitio differt ab omni alia imagine, 
quia est actus «conscius obiectorum». Ideo Scholastici hanc 
similitudinem ut intentionalem opponebant omni alii simili- 
tudini ut reali. 

4. Aliqua axiomata circa cognitionem : «Cognoscens quo- 
dammodo fit res externa cognita». Nam sicut cera pro 
varietate formarum impressarum quodammodo fit homo, 
equus etc., i. e. per similitudinem: ita etiam anima cognos- 
cens quodammodo ea omnia fit, quorum imaginibus per 
cognitionem ornatur. «Quodammodo», sc. intentionaliter ; 
secundum esse (entitative) distincta manent. Haec igitur 
identitas non potest comparari cum unione aliqua entitativa, 
ut inter animam et corpus. 

«Sensibile in actu est sensus in actu»; vel concrete: so- 
nus actualis ct auditio actualis sunt idem; i. e. actus co- 


gnoscens obiecto cognito assimilatur, profecto intentionaliter, 
non entitative; distinguuntur enim secundum esse, quia di- 
versis sublectis inhaerent (Alb. M.). 

«Cognitum est in cognoscente», non secundum esse reale, 
sed secundum esse intentionale, seu ut terminus, quem 
attingit potentia, quae tamen ex se non egreditur. Nihil 
propter cognitionem mutatur in obiecto externo; potentia 

cognoscens nihil aliud producit quam suum actum cognos- 
cendi, quem non extra se mittit aut obiecto imprimit, sed 
in se ipsa recipit ut terminum actionis vitalis. Esse illud 
intentionale (e. g. videri statuae) nihil est reale in obiecto 
externo, sed pro eo mera denominatio extrinseca. 

Nota: Ab aliis auctoribus ceteroquin «sensibile in actu» et 
«cognitum in cognoscente» non intelligebatur de ipso actu co- 
gnitionis (ut hic exposuimus), sed potius de actu immediate ante- 
cedente inconscio (de specie impressa). 

Porro si distinguitur in cognitione duplex esse : esse sub- 
iectivum (quod est esse accidentis) et esse relativum seu 
repraesentativum (qua imago obiecti), non tamen haec duo 
sunt realiter distincta. «Actus videns» necessario est «vi- 
dens aliquod obiectum»; et «obiectum visum» necessario 
includit «videntem». Ita secundum esse subiectivum visio 
obiecti extensi est simplex actus (qua actus psychicus), se- 
cundum esse obiectivum est coloratus et extensus. 

B. His de natura generica cognitionis praemissis nunc 
ad genus infimum cognitionum redimus, ad sensationem 
externam. Ouaenam sunt diversa eius obiecta (adhuc ge- 
nerice spectata), et quaenam proprietates generalissimae 
horum actuum? 

i . In sensatione externa a veteribus distinguebantur varia 
obiecta sensibilia: a) Sensibile proprium seu illae proprie- 
tates obiecti, quae ab unico sensu percipiuntur (color, so- 
nus) ; est id quod hodie vocant qualitatem sensationis, si- 
mul cum sua intensitate. Secundum illud sensus dividuntur 
(specificantur). b) Sensibile commune seu illae proprietates 
obiecti, quae a pluribus sensibus percipi possunt. Enumera- 
bantur haec : motus, quies, numerus, figura, magnitudo, vel 
complectendo «quantitas» (S. Thomas). Patet illos terminos 
non ita intelligi debere, ut intelligentiam includant (Stat. 
Quaest. th. 5). A recentioribus clarius reducuntur ad proprie- 
tates spatiales et temporales sensationis. Primus Alhazen, 
Arabs (quem sequuntur Witelo et Roger Baco), animad- 
vertit varia sensibilia, quae inter communia annumerantur 
(distantia, corporeitas, pelluciditas, umbra . . .), non sola 
sensatione externa constitui, sed activitatem altiorem inclu- 
dere (comparationem, discretionem), etsi non sensibili per 
accidens ascribi possint, sed ipsi visui. De evolutione huius 
doctrinae postea (th. 19). 


Sensibile commune non immittit propriam speciem in or- 
ganum, sed speciem sensibilis proprii modificat. Configuratio 
enim obiectorum (i. e. figura, distantia, motus) producit 
similem configurationem in organo, ad quam facultas sen- 
sitiva reagit per qualitates in simili figura distributas. — Solus 
tactus et visus omnia sensibilia communia percipiunt, alii 
sensus non magnitudinem et figuram, sed solam succes- 
sionem. 

c) Sensibile per accidens : id quod per se non movet sensum 
nec aliter sentiri dicitur, nisi quia est coniunctum cum eo, 
quod per se cadit sub sensum aliquem. Distinguitur 1) sensi- 
bile per accidens in particulari, quod respectu alterius sen- 
sus proprium est; tale est «dulce» pro visu, quando sc. dicitur 
dulce videri ; et 2) sensibile per accidens generatim, quod a 
nullo sensu percipi potest, ut quando dicor videre notam per- 
sonam. Ad sensibile per accidens requirunt, ut accidat ei, 
quod per se sensibile est et ut apprehendatur a sentiente per 
aliam facultatem (sensum internum vel intellectum), et qui- 
dem statim sine discursu. Sensibile per accidens igitur pro- 
prie non sentitur, saltem non ab illo sensu de quo dicitur. 

2. De proprietatibus sensationis externae (Exp. Psych. I, 
§ 3). Ut proprietates fundamentales nominari solent: eius 
qualitas, intensio (seu intensitas), extensio, successio seu du- 
ratio. Duo priora referuntur ad sensibile proprium; duo 
posteriora, quae ad sensibile commune reducuntur, non 
quidem in tota sua amplitudine ad sensationem externam 
pertinent, sed quoad sua elementa hic iam tractanda sunt. 

3. De qualilate in genere. Qualitas generatim indepen- 
dens est ab intensitate, quatenus altera mutari potest immu- 
tata manente altera. Qualitates variae aut sunt disparatae 
(generice diversae), si nullus continuus transitus inter eas 
datur; aut solum (specifice) diversae, si talis transitus ex- 
sistit. Prius valet, si comparantur qualitates diversorum 
sensuum, posterius generatim intra ambitum eiusdem sensus. 
Recentiores loquuntur de diversitate vel modalitatis (inter 
diversos sensus) vel solius qualitatis (intra eundem sensum). 
Ceterum haec distinctio tunc solum clara est, si agitur de 
superioribus sensibus, difficilius autem comprobatur inter 
sensus quosdam inferiores. Nam ex sola observatione in- 
terna difficulter dirimitur, utrum certa qualitas pertineat ad 
odorem an gustum. 

Qualitates eiusdem sensus vel formant continuum unius 
dimensionis, ut soni; vel plurium dimensionum, ut colores- 
soni solum in directione crescentis altitudinis variantur. Di- 
versitas qualitatum accuratius definitur determinando mini- 
mam differentiam, cum qua duae qualitates aegre (seu fere) 
distingui possunt; seu, ut loquuntur, determinando «sensi- 
bilitatem differentialem» pro illis qualitatibus. 

De relatione qualitatum ad stimulos externos non una 
est sententia. Secundum communiorem sententiam Veterum 
qualitas eodem modo, ut sensui apparet, in obiecto etiam 
ponenda est. Secundum recentiores e contra hae qualitates 
in solo sensu (in cognoscente qua tali) formaliter inveniun- 
tur, in obiectis nonnisi causaliter seu causa eorum dissi- 


milis ; sic obiectiva vibratio corporis in auditu sonum a vibra- 
tione diversum excitat. Tamen hi effectus (qualitates in sen- 
satione) per se constanti modo cum proprietatibus suorum 
obiectorum coniuncti sunt, ideoque aptissimi sunt ad obiecta 
inter 1 se distinguenda. 


II. De singulis sensibus secundum specificam suam diffe- 
rentiam (Exp. Psych. II i — 6). 

a) ViSUs. i. Colores corporum teste physica in eo nituntur 
quod propter structuram partium corporis radii lucis (vibrationes 
aethereae) determinatae longitudinis absorbeantur, alii reflectantur. 
Ab iis radiis, qui irregulariter reflectuntur, determinatur «color 
corporis» qui videtur. «Speculum perfectum», quod sc. omnes 
radios incidentes regulariter reflectit, ipsum non videtur, non 
igitur habet colorem corporis. — Veteres theorias de natura lucis 
et medii, quae olim amplam materiam disputandi praebuerunt 
(cf. Thomas, vel 'Suarez, De anima) post evolutionem scientiae 
i ure praetermittimus; idem valet de theoria centri fugali visionis 
apud Platonicos multosque alios, secundum quos radii ex oculo 
exeuntes suum obiectum explorare dicuntur ; quae theoria iam 
ab Aristotele refutata est. 

2. Efformatio imaginis in retina explicatur per notas proprie- 
tates physicas oculi. Imago illa non est vere continua, sed in- 
dolem operis musivi (vermiculati) servat, cuius singula elementa 
ulteriorem distinctionem obiectorum in iisdem depictorum non 
admittunt. Porro sat magna pars imaginis pro visione excidit, 
quia «macula caeca» tegitur. Imago visualis summam subtilitatem 
solum possidet in centrali quadam parte sat exigua, quae vocatui 
«macula lutea»; versus peripheriam oculi imago semper magis 
inaccurata fit et etiam non iam colores omnes ut in centro ex- 


hibentur. Haec imperfectio practico usui oculi minime obest, 

cU m semper illa pars obiecti, quam modo investigamus parte 
centrali depingatur, reliquae autem partes obiecti non serviant 
nisi ut pars illa centralis recte locetur. 

Imago retinae est duarum dimensionum ; ergo ex se non dat 
n ; s i proiectionem aliquam obiectorum in quadam superficie. 

3 . Organa in retina, quae per vibrationes aetheris excitantur, 
sunt coni et bacilli. Bacilli irritabilitate conos superant; ideo 
in minima luce (in crepusculo) adhuc visui inserviunt, sed solum 
dare possunt sensationes albi et nigri (et colorum intermediorum, 
sc. canorum), quas loco omnium aliorum colorum substituunt. 
Pro theoria assimilationis notatu dignum est haberi totum ali- 
quod organum, quod loco colorum « obiecti vorum» alios eis 
dissimiles exhibet, fere ut photographia ; et hic non est casus 
abnormis, sed institutio naturalis necessaria ad minimam lucem 
distinguendam. — Coni e contra, qui in macula lutea fere soli 
habentur, repraesentant omnes colores; in iis a radiis diversae 
longitudinis processus chemici diversi excitantur; et per hos deinde 
in nervis producuntur certa genera excitationum nervearum ; 
tandem anima reagit per actum visualem, in quo secundum 
theoriam recentiorum colores proprie dicti primum habentur. 

4. Colores secundum affinitatem ordinati constituunt continuum 
trium dimensionum. Colores fundamentales sunt sex: album- 
nigrum ; flavum-caeruleum ; rubrum-viride. Reliqui considerari 
possunt ut colores intermedii vel mixti. 

Relatio colorum ad stimulos externos haec est : Singulis vibratio- 
nibus respondent singuli colores, qui in «spectro» exhibentur. 
Reliqui colores (purpureum etc.) et omnes etiam «Spectrales» per 
combinationes variarum vibrationum oriri possunt. Idem ergo 
color infinite variis causis effici potest. — Colori albo nullus 
specialis stimulus obiecti vus respondet, sed oriri debet per tales 
combinationes aliorum colorum, in quibus colores partirn inter se 
destruunt et sola albedo, quae stimulis communis est, remanet; ideo 
in obiecto albo viso nunquam haberi potest assimilatio cognitionis 
cum simili obiecto, quia colores externi necessario omittuntur 
et sola pars eorum relinquitur. Idem valet quoad omnes fere 
colores corporum, quos communiter videmus. — Colori tandem 
nigro, qui psychologice positivus color dicendus est, nullus om- 
nino stimulus externus respondet, sed oritur ex irritatione interna 
nervorum ; ideo etiam oculo clauso conspicitur, et in onrni parte 
campi visualis, quae nullam vel debiliorem vibrationem aetheris 

in oculum immittit. . 

Etiam sola mutata intensitate vibrationum aetheris qualitas 
visa mutari potest; si enim intensitas multum augetur, color 
quidam viridis fit magis caeruleus, ille intensitate iterum aucta 
magis appropinquatur albo; si intensitas multum minuitur, omnes 

colores reducuntur ad album et nigrum. Quivis etiam color 
modificatur per naturam colorum, qui in alia parte campi vi- 
sualis simul adsunt aut tempore praecesserunt. 

1>) Auditus, i. Causa obiectiva sensationis auditivae est vibratio 
aliqua corporis, quae in acre circumiacente undulationes longi- 
tudinales efficit. Undulationes illae aeris, quae ad aurem per- 
veniunt in tympano et ossiculis auris mediae iterum transformantur 
in vibrationes corporum, in aure interna in vibrationes aquae ete 
et tandem in excitationes nerveas. Demum anima rcagit audiendo 
certum sonum. 

2. Ut qualitates auditus distinguuntur toni et strepitus, ita ut 
tonus dicatur sonus quietus, regularis, strepitus e contra magis 
inquietus, irregularis. Differentia tamen est tantum graduaiis. 
Intono distinguuntur tres proprietates: intensitas, qualitas sensu 
stricto (altitudo, acuitas) et clangor (color soni). Qualitates con- 
stituunt seriem aliquam unius dimensionis a sono profundissimo 
ad acutissimum. Facultas ad diversas qualitates distinguendas 
satis accurata est. Clangor non est aliud quam concentus harmo- 
nicus plurium tonorum, qui non ut pluralitas distinguitur. Ergo 
totaliter ad diversitatem intensitatis et qualitatis reducitur. & 
Auditus ad instructionem hominis plurimum confert, ideoque 
maxima varietate signorum, quae facile distinguantur, praeditus 
esse debet. Hoc. non ita praestatur a varietate qualitatum, neque 
per earum combinationem simultaneam, sed per citissimam suc- 
cessionem illorum clangorum, qui vocales et consonantes vocantur 
et sua coniunctione verba et propositiones constituunt. 

c) Olfactus. Obiecta olfactus sunt corpora odorifera, quae 
particulas emittunt («emanationes») ; hae membranam pituitosam 
afficiunt, ita nervos olfactivos excitant et tandem animam ad 
reactionem odorum movent. — Qualitates odorum plurimae sunt ; 
solent hodie ordinari in quasdam classes, secundum Zwaardemaker 
novem, secundum Henning sex. Ultimae breviter indicari possunt; 
sunt odor floris, odor fructus, resinae, condimenti, putredinis et 
combustionis. Principalis finis olfactus est examinare cibos et 
aerem. 

d) Gustus. Obiecta sunt substantiae «sapidae», quae non 
per aliquod medium, _ sed proprio contactu organum excitant. 
Hoc organum dicitur lingua, accuratius papillae quaedam, maxime 
in lingua sedentes, _ variae pro variis qualitatibus. Actio in organa 
videtur esse chemica. — Qualitates non dantur nisi quattuor: 
dulce, amarum, acidum, salsum, quarum quaevis solam differen- 
tiam intensivam admittit (aliter ac in olfactu). Multi sic dicti 
«sapores» non pertinent ad solum gustum, sed sunt combinationes 
arctae saporis maxime cum odore et saepe etiam cum sensatione 
tactus. Finis gustus est examinare cibos eiusque appetitum in- 

citare. Recte semper observatum est, in odoribus ct saporibus 
potissimum attendi affectiones grati et ingrati. 

e) Tactus, i. Quidnam complectitur? Secundum aliquos ad 
tactum non pertinet nisi sensatio, cuius stimulus est corpori ex- 
ternus, cuius organum est cutis; quae vero stimulo interno nobis 
nota fiunt (fames, motus membrorum), ad sensum aliquem in- 
ternum pertinere dicuntur. Sed talis classificatio est minus bona. 
Nam 1) qualitates multorum statuum internorum sunt eiusdem 
speciei ac sensationes in cute productae ; ut pressiones, dolores, 
sensus caloris; 2) ortus sensationis ex stimulo modo interno modo 
externo non est differentia psychologica, quae ingrediatur in 
naturam sensationis externae, sicuti introspectioni patet. — Ideo 
tactus sensu latiore sumptus includere dicendus est omnes sensa- 
tiones externas, quae non alii sensui conveniunt. Divisio huius «sen- 
sus generalis» sat difficilis est neque ab omnibus eodem modo fit. 

2. Divisiones tactus sensu lato intellecti. Saepe distinguuntur 
sensationes cutis, musculares, staticae et organicae. 

a) Sensationes cutis complectuntur quattuor species: pressionem, 
frigus, calorem, dolorem. 1) Sensationes pressionis seu tactus 
sensu stricto ut stimulum suum normalem («adaequatum») habent 
deformationem cutis (sive per pressionem sive per tensionem 
factam). Qualitas est contactus vel pressio. 2) Sensationes ca- 
loris et frigoris habent organa ab organis tactus et inter se om- 
nino diversa, ita ut duo sensus iure nominari possint; haec organa 
et ad proprios stimulos et saepe etiam ad alienos («inadaequatos») 
sua propria qualitate reagunt, ita ut organum frigoris ad pressionem 
vel ad calorem reagat per sensationem frigoris («sensatio para- 
doxa frigoris», quae vocatur). 3) Sensatio doloris et ipsa propria 
organa habet. Eius qualitas est dolor sive sensatio ictus (acus 
pungentis). Eius stimuli sunt maxime varii, ut magna pressio, 
extremus calor vel frigus, stimuli chemici etc. Ideo dolor diu 
concipiebatur esse summus gradus cuiuslibet sensationis, in qua 
praevaleret affectio ingrata. Sed iam S. Thomas dixerat dolorem 
proprie non esse passionem (i. e. affectum), sed esse sensationem 
laesionis, quae ex parte corporis sit. Secundum Suarez in dolore 
sentitur «qualitas dolorifera», non aliae, ut calor, frigus etc. — 
Sensationes cutis etiam aptae sunt ad percipiendam extensionem, 
ideoque summi momenti sunt ad recte cognoscendum mundum 
externum. Recte iam Aristoteles animadverterat organa tactus 
etiam in organis aliorum sensuum spargi; item tactum semper 
et necessario omnibus brutis convenire. Quod idem dicit sen- 
sibilitatem tactus in homine cum eius intelligentia parallelismum 
servare, notum non est. 

b) Sensationes musculares seu cinaestheticae, ut hodie potius 
vocantur, nobis indicant situm membrorum relativum inter se, 

item motum, resistentiam ideoque pondus alicuius corporis et 
similia. Qualitas illarum sensationum videtur similis sensatio- 
nibus tensionis in cute externa. De cetero illae qualitates a nobis 
vix attenduntur, quia statim (associatione) oritur elementum ex- 
tensivum, e. g. imago visualis situs membrorum per illas indicati. 

c) Sensationes staticae ut organum habent partem auris internae 
sc. labyrinthum et otolithos. Indicant mutationem motus rotationis 
cum directione huius motus; porro inclinationem corporis vel 
capitis ad lineam verticalem et motum rectilineum in quavis 
directione. Secundum qualitatem suam videntur iterum similem 
indolem habere ac pressio et tensio. 

d) Sensationes organicae comprehendunt omnes sensationes, quae 
a reliquis organis interioribus proficiscuntur. Bona divisio com- 
pleta nondum datur ; interim enumerari solent secundum diversi- 
tatem organorum. Tales siint sensationes circulationis sanguinis, 
respirationis, fames, sitis, dolores etc. Diversitas qualitatis sub- 
iectivae ad easdem reduci videtur, quae in sensationibus cutis 
inveniuntur, sc. pressionis, frigoris, caloris, doloris. 

ASSERTUM- 1. Numerus quinarius sensuum externorum 
cum probabilitate teneri potest, ita tamen ut quintus sensus 
ut genericus consideretur. 

1. Antiquissima et vulgariter recepta est divisio in quinque 

sensus. Videtur partim inniti in distinctione organorum sen- 
suum externorum. Aristoteles; Facile distinguimus sensus 
secundum organa; si reliqua caro haberet praeter tactum 
etiam gustum, sicut lingua praeter gustum tactum habet, 
gustus et tactus nobis ut unus sensus apparerent. Sed iam 
antiquitus quintus sensus ut aliquid non prorsus coordinatum 
reliquis considerabatur, ut sensus magis genericus, quam 
specificus. Aristoteles de charactere tactus non semper sibi 
constat ; inter Scholasticos multi tactum considerant ut so- 
lum genere unum, plures tamen alii ut specie unum. Dis- 
putationem eorum afferre superfluum est, quia rationes alla- 
tae saepe in suppositis nituntur, quae hodie noniam agno- 
scuntur. TTy-.;:' 

2. Novae divisiones postea proponebantur. Bain tres classes 
ponit i) sensum muscularem; 2) sex classes sensationum 
organicarum; musculi, nervi, circulationis et nutritionis, 
respirationis, caloris, electricitatis ; 3) quinque sensus spe- 
ciales. Hanc divisionem sat vulgatam Warren repetit ex 
situ organorum et finalitate: sensus externi habent organum 
in superficie organismi et afferunt notitias ex mundo ex- 

lljjjj terno ; sensus organici locantur circa organa interna vitae 
ve cxetativae, quam nuntiant; sensus tandem motorici prope 
apparatus motuum, quorum exsecutionem nobis nuntiant. — 
Aliam divisionem iam dedimus in descriptione sensus tac- 
( U s. - — Ut determinetur, quaenam divisio melior sit, prius 
criteria divisionis examinanda sunt. 

3. Varia principia divisionis. Iam S. Thomas iudicat; 
Quaeritur divisio sensuum partim in diversitate organorum 
aut medii cum elementis ibi praevalentibus, aut in diversi- 
tate qualitatum. At organa et media determinantur potius 
secundum potentias. Differentia igitur quaerenda est in 
obiectis, quae per se cognoscuntur, a) Optimum igitur prin- 
cipium, quia solum vere psychologicum, est diversitas quali- 
tatis ; quod clarius ita exprimitur : Ad eundem sensum per- 
tinent illae qualitates, inter quas transitus continuus inveni- 
tur (ut inter colores); ceterae ad plures sensus. Tamen 
etsi hoc principium bene distinguat sensus superiores (visum, 
auditum), inter sensus inferiores facile non est ad certam 
divisionem ita pervenire, b) Aliud principium secundarium 
est diversitas stimulorum, praesertim ubi alia criteria deficiunt, 
ut in psychologia brutorum, c) Principium quod saepe adhi- 
betur est diversitas sensoriorum. Pro practica divisione hoc 
apte utuntur ut criterio secundario, d) Etiam diversitas finis 
saepe attendebatur, ut in distinctione inter sensationes mus- 
culares, staticas, organicas. — In exsecutione maxime spec- 
tari solet principium ex qualitate statutum; si hoc certam 
divisionem non permittit, alia principia considerantur. Patet 
sic exspectari non posse sententiam certam, sed solum 
satis probabilem. 

Conclusio. 1. Ex dictis iure colligitur omnes sensationes 
sub «sensu generali» contentas, i. e. omnes praeter primos 
quattuor sensus, aptissime revocari ad eundem sensum, ad 
quem sensationes cutis pertinent. Nam si proceditur se- 
cundum criterium qualitatis in sensu musculari , statico, 
in sensibus organicis nulla nova qualitas detegitur. Omnes 
qualitates illae videntur esse combinationes pressionis, do- 
loris, et caloris et frigoris. Hoc expresse confirmavit ana- 
lysis famis et sitis. (Patet non ideo prohiberi divisionem 
practice utilem in nominatos sensus.) Hinc in supposito, 
sensationes cutis pertinere ad unum sensum tactus, numerus 
quinarius sensuum externorum constaret. 

2. Quod autem hoc suppositum attinet, interim dicendum 
est unitatem sensus cutis non esse specificam sed genericam. 
Nam sensus tactus, doloris, caloris, frigoris omnia criteria 
verorum sensuum implere videntur. Habent organa sua pro- 
pria, «puncta tactus, frigoris» etc, ; haec organa reagunt 
modo specifico seu organum frigoris non solum ad obiecta 
frigida, sed etiam ad calida, ad contactum, ad punctionem 
reagit sensatione frigoris. Et quod gravissimum est, notum 
non est sensationes proprias per continuum transitum inter 
se coniungi. Hinc secundum criteria hodie nota unitas sen- 
sus tactus generica dicenda est. 

3. Quod pro hac assertione solam maiorem probabili- 
tatem statuimus, in eo nititur, quod criteria ipsa non extra 
omne dubium posita sunt. Diversitas organorum pro spe- 
cifica differentia qualitatum etiam intra eundem sensum non 
prorsus deest ; iri auditu organa diversorum tonorum diversa 
esse dicuntur, sed saltem transitu quasi continuo inter se 
iuncta. Reactio’specifica ad stimulos inadaequatos non sem- 
per deest ; sic quaelibet substantia visualis (secundum theo- 
riam Hering) solum proprium processum dare videtur. Quod 
ipsum tandem transitum continuum inter qualitates eiusdem 
sensus attinet, in hac re non pro omnibus sensibus eadem 
certitudo viget : in viSu et auditu quidem haec proprietas 
clare observatur; in olfactu et gustu autem controvertitur, 
utrum inter sensationes extremas vere habeantur sensationes 
intermediae simplices an potius mixtio duarum qualitatum 
extremarum in diversa proportione iunctarum. — Porro quae- 
dam unitas conspicitur intra sensum frigoris et caloris, 
quatenus stimuli et modus agendi sunt similis naturae et 
conspirant in nuntiando calore externo. Finis communis 
omnium sensationum cutis videtur protectio corporis. 

III. Quomodo proprietates sensationis a proprietatibus sui 
obiecti dependent i 

A. DE QUALITATE. 1. Causa diversarum qualitatum tam 
in eodem sensu quam in diversis est facultas animae, sine qua 
illae omnino non exsisterent. Quid vero animam determinat, ut 
in uno sensu solum sapores eliciat, iri alio colores? Antiquis 
haec quaestio facillimam responsionem admittebat; censebant 
enim qualitates simili modo in obiectis externis exsistere, eas ut 
tales intrare sensum cumque sibi assimilare. In sententia re- 
centiorum, secundum quos in obiectis non exsistunt nisi varii 

jnotus vibratorii etc., responsio Veterum ita mutari tunc debet, 
ut dicatur animam ob specialem quandam facultatem (quae ulterio- 
rem explicationem non admittit) ad varia genera illorum motuum 
suis generibus qualitatum respondere, e. g. ad certas vibrationes 
aethereas solum per colores etc. Hoc autem responso factis non- 
dum plene satisfit. Scimus enim nunc oculum non solum ad 
vibrationes aethereas, sed ad omnino disparatos stimulos per 
colores visos reagere. Exsistit enim: 

2. Lex specificae energiae sensuum, detecta a loanne Mulier. 
Vocantur stimuli adaequati (specifici, proprii) ii, qui cuilibet 
sensui proprii sunt et maxime accommodati; e contra stimuli 
inadaequati (generales) qui plures sensus excitare possunt et solum 
per accidens hunc sensum attingunt, ut pressio, calor, electricitas, 
stimuli chemici. His suppositis lex illa edicit: Quando stimuli 
inadaequati aliquem sensum afficiunt, ille semper eodem modo 
reagit ac si adaequatis afficeretur, proinde specifice reagit. Genus 
qualitatis sensibilis igitur non determinatur a natura stimuli, sed 
a natura sensus (Exp. Psych. I § 5). 

3. Ratio huius legis. Ex rationibus postea perpendendis com- 
muniter censetur sensationem fieri in aliquo centro cerebrali et 


probabiliter vigere parallelismum aliquem inter excitationem ner- 
veam, quae sensationem comitatur (quae hodie vocatur «activitas 
psychophysica»), et sensationem ipsam. PIoc supposito quaeritur, 
quomodo fiat, ut ex stimulo quolibet diversissimo, qui oculum 
afficiat, solum illae excitationes nerveae oriantur, quae ad sen- 
sationes coloris excitandas inserviunt. 

Aliqui rem ita concipiunt: I11 quolibet organo peripherico 
provisum est, ut generatim soli stimuli adaequati ingredi possint. 
Hi ergo stimuli propter aptam conformationem organi in nervis 
producunt complicatas illas excitationes cuilibet sensui specificas, 
quae ad centrum cerebrale delatae sensationem propriam de- 
terminant. Per has excitationes saepissime repetitas deinde nervi 


sensitivi ipsi paullatim ita modificantur, ut postea etiam ad im- 
pulsus rudes inadaequatos cum specifica sua excitatione reagant 
et hinc sensationem suam specificam dent. 


4. Si variae qualitates intra eundem sensum considerantur, 
ratio determinans unius qualitatis est diversitas stimuli externi, 
saltem generatim. Non quidem exsistit similitudo, immo ne per- 
fecta quidem consensio, ita ut quaelibet diversitas maior vel 
minor stimuli externi diversitatem congruentem sensationis in- 
ducat. Nam eadem sensatio per stimulos valde diversos (etiam 
adaequatos) causari potest, e. g. color albus ; parallelismus quidam 
solum intra quosdam limites habetur. 

Ut ratio huius discrepantiae considerantur transmutationes multi- 
plices stimuli externi, usquedum habeatur excitatio liervea cerebri. 

B. DE INTENSITATE SENSATIONIS (Exp. Psych. I § 6), 
i. Sensationem unam aliam intensitate superare salva manente 
qualitate est factum experientiae communissimum. Aliqui factum 
ita interpretari conantur, ut dicant non ipsam sensationem fieri 
debiliorem vel fortiorem, sed actum sensationis solum habere 
pro obiecto externo modo intensitatem maiorem modo minorem. 
Hoc eatenus verum est, quod in actu iure distinguimus proprie- 
tates subiectivas et obiectivas («cognoscentis» et «cogniti»); i n - 
tensitas sensationis similiter ut qualitas vel extensio ad proprie- 
tates obiectivas pertinet, est enim cognitum quid. Alia ex parte 
impossibile est has obiectivas qualitates sensationis solum in ob- 
iecto externo inveniri et tamen cognosci, seu actum cognoscitivuni 
plane identicum manentem cognoscere varia .obiecta. 

2. Relatio intensitatis ad stimulum. In genere valet lex, crescente 
intensitate stimuli etiam crescere sensationem. Intensitas con- 
siderari potest ut continuum unius dimensionis. Si tamen accuratius 
relatio illa inquiratur, invenitur non simplicem vigere proportio- 
nem inter magnitudinem stimuli et sensationis, sed multiplicem 
discrepantiam, sc. : 

Factum liminis sensationis: Non quivis stimulus minimus iam 
excitat sensationem, sed pro hoc effectu certam magnitudinem 
experimento determinabilem supergredi debet, quae per metapho- 
ram vocatur: «limen sensationis». Alia discrepantia est 

Lex Weleriana (Exp. Psych. IV 2 § 3). Sicut i certa intensitas 
infima requiritur, ut sensatio adesse incipiat, ita quilibet stimulus, 
qui iam sensationem dat, certa magnitudine augendus est, ut 
sensatio nova cognoscatur maior esse quam praecedens. Minima 
quantitas incrementi, quae hoc efficit vocatur «limen differentiale». 
Iam E. H. Weber pro quibusdam casibus simplicioribus, postea 
maxime Feehner et plurimi alii eum sequentes, pro variis sen- 
sibus accurata investigatione statuerunt hoc limen differentiale 
non eandem absolutam quantitatem servare, sed quo maior est 
stimulus, eo maius incrementum accedere debet, ut augmentum 
sensationis percipiatur. Incrementum vix perceptibile debet relate 
ad stimulum, cui accedit semper eandem proportionem servare; 
seu limen differentiale proportionatum est intensitati stimuli. Sit 
r = stimulus, Dr = eius incrementum vix perceptibile, tunc valet : 
Dr/r = numerus constans. Haec est «lex Weberiana». 

Haec lex non est absolute vera, sed ad veritatem prope accedit 
et satis bene valet, si agitur de mediis intensitatibus ; solum quoad 
maximas vel minimas a veritate nimis discedit. Hinc intra sat 
magnum ambitum intensitatum utiliter adhibetur magnique mo- 
menti est. ^ AAiilii 

De teleologia huius legis consentiunt auctores. Factum liminis 
nos servat a copia indefinita minimarum sensationum. G. E. Mulier 


ostendit, solum secundum legem Weberiana m conditiones optimas 
haberi, ut non obstante continua variatione stimulorum externorum 
I e t sensibilitatis internae obiecta nota facile recognoscamus. 

% 3, Formulae Fechnerianae (Exp. Psych. IV 2 § 4). Feehner ex 

le a e Weberiana innixus suppositioni, quod incrementum sensationis 
modo perceptibile in toto ambitu sensationum subiective semper 
idem sit, formulam deducit, quae permittit intensitatem sensationis 
numerice determinare. Sit r — magnitudo stimuli (relata ad limen 
ut unitatem), et a = intensitas sensationis (cuius unitas respon- 
deat stimulo qui decies limen superat, tunc valebit formula 

a - = 10 log r 

f Verbis haec formula saepe enuntiatur : Ut sensationes crescant 

in serie arithmetica, i. e. cum aequalibus semper differentiis, necesse 
est, ut stimuli crescant in serie geometrica, i. e. cum aequalibus 
semper quotientibus. — Feehner putaverat hanc legem regere 
relationem inter materiam et spiritum, ita ut intensitates sensatio- 
num in «logarithmica contractione» intensitates processuum cor- 
poreorum, proxime activitatis psychophysicae, traducant. Secundum 
communissimam persuasionem hoc tenendum non est, sed con- 
tractio illa logarithmica probabilius est mere physiologica, sc. inter 
stimulum externum (physicum) et excitationem nerveam centralem 
(activitatem psychophysicam). 

C. DE EXTENSIONE SENSATIONIS. 1. Extensio com- 
plectitur illa elementa in sensatione externa, quae Veteres sen- 
sibili communi annumerabant, i. e. magnitudinem, figuram, distan- 
tiam. In ipsa sensatione externa, si ab additis per phantasmata 
abstrahamus, haec non invenitur nisi in visu et tactu. Distantia, 
; directio etc., quae in sono adesse videntur, revera sunt phan- 
tasmata visualia per associationem addita. Idem ceteroquin de 
certis elementis quantitativis visus et tactus valet, ubi sensatio 
externa per phantasmata suppletur (de his th. 19 aget). Etiam 
dicendum est extensionem non solum in obiecto externo inveniri, 
sed elementum sensationis ipsius constituere. Non quidem est 
elementum subiectivum, quasi cognitio subiectiva sit rotunda vel 
quadrata, sed elementum obiectivum, tamen in ipsa sensatione. 

2. Recentiores saepe designant sensibilia communia ut quali- 
tates sensibiles primarias, sensibilia propria ut secundarias ; priora 
dicuntur rebus vere et absolute convenire, independenter a sub- 
iecto sentiente; posteriora autem e prioribus resultant, neque 
corporibus eo modo insunt, quo a nobis percipiuntur. Oppositio 
ad terminologiam Scholasticorum non magna est, quia haec divisio 
spectat constitutionem obiecti, non proprietates sensationis. Nam 
in rerum natura aeque apud Scholasticos et recentiores quantitas 
semper habebatur ut primarium, cui qualitates inhaererent (cum 

hac sola differentia, ut sensibile proprium a Scholasticis putaretur 
eodem modo in corpore externo exsistere quo apparet, secundum 
recentiores autem hoc non valeret). In cognitione e contra iterum 
pariter secundum Scholasticos ct recentiores sensibile proprium 
habetur ut primo cognitum, sensibile commune ut cius modificatio 
secundaria. 

3. Relatio huius elementi sensationis ad obiectum externum 
est similitudo, seu ratio imaginis. Hac enim non supposita 
evanesceret tota nostra de nnindo externo cognitio, et explicatio 
scientiae physicae ex motibus petita, et sequeretur absurditas 
idealismi. Hinc materia intra eos limites extendi dicenda est, 
qui ut tales nobis apparent. Non autem aeque immediate constat, 
utrum extensio illa continua vere sit, ut nobis apparet necne. 
Nam distantiae internae vacuae infra certam magnitudinem propter 
constitutionem organorum percipi non possunt. 

Iam Aristoteles tangit quaestionem de «minimo visibili», i. e. de 
extensione tam parva, ut videri non iam possit. Difficultatem 
sentit in eo, quod tales partes minimae invisibiles tamen com- 
ponant continuum visibile. Responsa auctorum, continuum solum 
ut totum actu videri, partes autem eius ante separationem solum 
potentia, vel etiam partem invisibilem, quae a toto separetur, non 
solam exsistere posse, sed in res ambientes transmutari, non suf- 
ficiunt. Quod pars pro uno oculo invisibilis, pro alio oculo per- 
fectiore adhuc visibilis sit, ideoque per se visibilis sit, verum 
quidem est, sed non solvit difficultatem pro primo casu. 

Hodie quaestio solvitur per factum «liminis extensionis», quod 
ipsum iterum ad constructionem oculi reducitur. Nam quod- 
libet elementum retinae finitae extensionis est et simul unum 
solum colorem exhibere potest; diversae excitationes ab extra 
venientes et in eodem elemento retinae depictae ad unicum colo- 
rem medium miscentur. Ut hoc elementum visuale omnino ut 
tale videatur, i. e. a spatio ambiente distinguatur, sufficientem 
differentiam intensitatis vel qualitatis ab eo ostendere debet. 
Quando igitur obiectum externum «minimum» non iam hanc dif- 
ferentiam elementi retinae ab aliis vicinis efficere potest, eo ipso 
erit «invisibile», quin ideo extra exsistere desinat. 

D. DE DURATIONE SENSATIONIS (Exp. Psych. III 5). 
1. Haec est alia quaedam magnitudo extensiva, sc. extensionis 
in tempore. Pertinet partim ad sensibile commune «motus» apud 
Veteres. — Perceptio durati onis, successionis, mutationis omni 
sensationi externae convenire potest; perceptio motus proprie 
dicti includit extensionem localem (mutationum loci in cursu 
temporis), ideoque inter sensationes externas soli visui et tactui 
convenit. Quoad hoc elementum percipiendum maxime praestat 
auditus et tactus. Dici iterum debet successionem ipsam sentiri, 


non solum obiecta, quae sibi succedant propter hanc suam suc- 
cessionem consentaneos motus reflexos causare. Nam motus re- 
actionis ostendunt eundem characterem spontaneum, ac: illi ex 
quibus sensibilitatem brutorum probamus. Discriminatio successio- 
nis per tactum observatur e. g. quando caeci legunt, digito textum 
percurrendo. 

Etiam duratio ct successio habenda sunt ut obiectivum ele- 
mentum sensationis. Certe etiam actus subiectivus suam dura- 
tionem habet , sed actum ut talem non animadvertimus, sed 
obiecta eius interna, sc. qualitatem talis intensitatis cum suis 
proprietatibus extensivis in spatio ct tempore. 

2. Relatio durationis perceptae ad obiectum durans iterum est 
assimilatio. Nam nisi in rebus ipsis illa successio dicatur inesse, 
scepticismus sequeretur. Haec convenientia tamen non impedit, 
quominus interdum discrepantia quantitativa inter tempus ob- 
iectivum et tempus perceptum accidat. Sic certum tempus praeterit, 
usquedum stimulus externus transierit in activitatem cerebralem 
et inde in sensationem, quod vocant «tempus physiologicum». 
Sicut sensatio non eodem momento incipit, ita neque eodem 
momento desinit cum stimulo externo, sed ex rationibus physio- 
logicis longius durat. Ideo accidere potest, ut successio inter- 
rupta stimulorum appareat sensui ut sensatio continua. Simile 
quid iam habetur in extensione, in qua id ut continuum apparet, 
quod ex diversis partibus discretis constat. 

Dc relatione inter assimilationem sensationis cum obiecto et 
veritatem sensationis sit : 


ASSERTUM 2. Etsi assimilatio obiectiva qualitati sensa- 
tionis non conveniat, haec qualitas et retinet idem momentum 
practicum pro activitate et essentialiter perficit ipsam quoque 
cognitionem obiectorum. 

1. Assimilatio. Non agimus hic de assimilatione ut ita 
dicam psychologica, quam etiam hallucinationi convenire 
initio vidimus (p. 98); sed de assimilatione obiectiva, quae 
vigere potest inter singulas proprietates sensationis externae 
et proprietates obiecti quae eas causant (stimuli). Hic di- 
cendum est: Ouod primo exsistentiam sensationis attinet, 
haec per se ab exsistentia stimulorum omnino dependet. 
Quoad singulas proprietates in praecedentibus vidimus: 

a) Qualitas sensationis, ut hodie docetur, non est imago 
alicuius proprietatis absolutae obiecti externi, sed eius ef- 
fectus dissimilis in anima sentiente, et quidem constans, ita ut 
eidem stimulo physico per se respondeat eadem sensationis 
qualitas (non autem viceversa eadem qualitas necessario 

supponat eundem stimulum; cogita de coloribus). In Cosmo- 
logia ostendi solet hanc traductionem summe teleologicam 
esse ; ita enim non quantitatem omnium stimulorum metiri 
debemus, quod in obiecto moto statim impossibile fieret, 
sed facillima et iucunda perceptio qualitatum nobis offer- 
tur, qua celerrime res inter se distinguere et recognoscere 
possumus. 

b) Similiter dicendum est intensitatem sensationis non 
esse imaginem similem obiecti vae proprietatis, sed eius ef- 
fectum constantem. Nam secundum legem Weberianam 
— et haec praecise quoad medias intensitates pro cogni- 
tione utilissimas bene valet — non habetur proportionalitas 
inter magnitudinem stimuli et intensitatem sensationis, sed 
contractio illa logarithmica ; quod teleologicum esse vidimus. 

c) Aliter res se habet in proprietatibus extensivis spatii 
et temporis. Ita extensio visa est imago proportionalis 
superficiei visae et tactu perceptae. Item duratio nobis ita 
apparet, ut de 'facto est; in longiori utique duratione non 
iam agitur de sola sensatione externa, sed memoria inter- 
venit. 

Summatim ergo assimilatio viget in proprietatibus ex- 
tensivis sensationis, non vero pro intensivis, seu in quali- 
tate cum sua intensitate. Haec ipsa discrepantia simul 
illum errorem refutat, ac si veritas (assimilatio) sensibilis 
communis a veritate sensibilis proprii pendeat, hoc sc. sensu, 
ut negata similitudine colorum cum obiectis de cognitione 
quoque vera extensionis, distantiarum, motus desperare 
oporteat et idealismus sequatur. Ceterum iam observationes 
vitae ordinariae ostendunt talem timorem inanem esse. Sic 
daltonista obiecta in sua distributione locali optime distin- 
guit, etsi omnes colores falso videat; idem comprobat quae- 
libet photographia. 

2. Dc momento practico sensationis. Iam Veteres compa- 
rant sensus pro sua necessitate et perfectione. Secundum 
Aristotelem tactus maxime necessarius est, item gustus ad 
nutrimentum eligendum. Altiores sensus illis potissimum 
animalibus necessarii sunt, qui praedam quaerere debent 
vel pericula vitare ; item inseiviuntad cognitionem multarum 
rerum gignendam. Visus alios omnes sensus superare dici- 
tur, quia omnia obiecta semper colores exhibent, non sem- 
per sonos; porro visus clarius quam alii figuram et magni- 

tudinem cognoscit. Addit Suarez (praeter quaedam, quae 
hodie iam teneri non possunt, ut de qualitate sensibili 
nobilissima, de modo altissimo afficiendi organum), quod 
visus ad obiecta maxime distantia pertingit. Pro homine 
auditus maioris etiam momenti est, quia per linguam in- 
struitur. 

Recte notatur finem principalem sensuum, maxime in 
brutis, non esse cognitionem qua talem, sed adiumentum 
activitatis. Sensus necessitatibus practicis inserviunt; in 
eo gradu adsunt et adhibentur, qui pro vita talis speciei 
requiritur (J. Schwertschlager, Die Sinneserkenntnis, 1924). 
Patet autem pro hoc fine omnino sufficere solam apparen- 
tiam subiectivam. Sicuti affectus instinctivi, ut timor, de- 
lectatio, summae utilitatis pro vita sunt, etsi sint status 
mere subiectivi ab obiectis solum causaliter excitati iisque 
dissimiles, eodem prorsus modo qualitates ab obiectis in 
sensatione excitatae eandem utilitatem praebent, sive sunt 
obiectis similes sive non. 

3. De utilitate qualitatis (etsi obiecto dissimilis) pro veri- 
tate, seu pro meliore cognitione mundi externi. In homine 
sensus non solum momentum practicum habent, sed praeter- 
ea utilitatem cognitionis augendae, «valorem igitur veritatis». 
Non quidem agi potest de plena veritate logica, quae soli 
intellectui iudicanti convenit, sed de veritate illa impropria, 
quam quaelibet statua vel «imago vera» habere dicitur ex 
assimilatione cum eo, cuius imago est. Non loquimur de 
sensuum mendaciis, quae Veteres bene cognoverunt; illae 
enim non impediunt, quominus pro casibus normalibus 
similitudo a natura intenta valeat. 

Nunc: a) Quatenus recentiores admittunt assimilationem 
pro qualitatibus extensivis, patet etiam in sua sententia 
principalem partem illius veritatis, quae imagini verae con- 
venire potest, servari. Hoc eo magis, quia etiam in ordi- 
nariis exemplis imaginum, ut statuis, photographiis, fere 
nunquam habetur assimilatio in qualitatibus, sed in sola 
figura, vel plana, vel etiam corporali, ita ut in sensatione 
prorsus eodem, immo maiore iure, quam in ordinariis imagi- 
nibus de vera imagine, de veritate cognitionis loqui liceat; 
haec enim unice ex elementis extensivis aestimari solet. 

Sed addere possumus: b) Etiam ipsa qualitate obiecto 
dissimili qua tali ulterior cognitio utilissima de ipso obiecto 

comparatur, qua illud ab aliis melius distinguatur et facile 
recognoscatur. Nam generatim valet obiectum aliquod, dum- 
modo in individuo determinatum sit (e. g. mihi praesens in 
determinato loco) ulterius dein determinari et semper melius 
cognosci, quo plures effectus ab eo in aliis rebus producti 
observantur. Sic substantia chemica magis magisque cogno- 
scitur, cum video per illam alias substantias mihi prae- 
sentes certo modo mutari vel affici, i. e. ex solis effectibus, 
qui substantiae agenti similes non sunt. Atqui hoc valet 
in casu nostro. Substantia percepta per suas proprietates 
extensivas (per locum et tempus) in individuo determinata 
iam est. Hoc fundamento supposito eo ipso ulterius de- 
terminatur, quatenus in visione mea illum subiectivum ef- 
fectum coloris visi excitat. Ergo hic effectus subiectivus 
qualitatis cognitionem meam de obiecto auget, quia illud 
melius ab aliis distinguere permittit. — Quod talis prae- 
cise substitutio alterius dissimilis qualitatis cognitionem ob- 
iecti multo faciliorem reddat, iam fuse explicavimus. 

Patet non cognosci posse a sensu colorem ut effectum 
obiecti, sed solum utrumque coniunctum exhiberi, videlicet 
figuram coloratam. Idem valet de qualibet experientia quam 
brutum cum obiecto coniungit, ex qua per experientiam 
obiectum melius tractare didicit. 

§ 2. Quomodo fit sensatio externa. 

THESIS 11. Ut sensus externus agat, determinari debet 
per speciem impressam, quae est comprincipium pro 
sensatione producenda; ipsa autem sensatio est actus 
immanens cognoscentis. 

Stat. Quaest. i. In superioribus fuse declaratum est, 
quinam processus inter se subsequantur, ut oriatur sensatio 
externa. Supponitur praesentia obiecti externi sub debitis 
circumstantiis, ut campana vibrans vel corpus reflectens vibra- 
tiones aetheris. Ab obiecto distanti procedunt per medium 
stimuli convenientes (vibrationes vel emanationes), qui se- 
cundum leges physicas per medium propagati etiam inter 
alia ad organa sensuum perveniunt. In organo sensuum 
peripherico certi processus physiologici producuntur; his 
mediantibus certi processus in nervis cuilibet sensui speci- 
fici, qui transferuntur in centrum cerebrale. Tandem com- 
positum reagit (th. 7) eliciendo ipsum actum sensationis 

externae. - - In praesenti thesi agimus de duobus actibus 
huius seriei, sc. de natura illius mutationis, quae actum sen- 
sationis immediate praecedit, et dc natura ipsius sensa- 
tionis; aliis verbis de specie impressa et expressa. 

Patet ante scientificam explorationem processuum physi- 
corum solum sat vaga et minus recta a philosophis de iis 
proferri potuisse, e. g. quod corpus visibile species emittat, 
quae in quolibet loco spatii intermedii totum obiectum de- 
pingant, et quidem secundum esse intentionale, non reale ; 
aliter enim putabatur colores diversos per idem medium 
videri non posse etc. Haec aptius in historica evolutione 
doctrinae tractantur. 

2. Primo de specie impressa. Empedocles olim putaverat 
accidens aliquod ab obiecto externo avulsum per aerem 
in subiectum cognoscens migrare. Secundum Aristotelicos 
ab obiecto in cognoscente quoddam accidens producitur, 
quo ens cognoscens ex se indeterminatum compleatur. Id 
ergo, quod ab obiecto in facultate cognoscente producitur, 
ut sensatio proxime fieri possit, a Scholasticis vocatur spe- 
cies impressa vel species intentionalis. 

Definitur (Lossada): Qualitas obiecti repraesentativa, ab 
obiecto immissa vel eius quasi nomine producta, quae ad- 
venit, ut compleat potentiam et adiuvet ad eliciendam co- 
gnitionem obiecti. — Dicitur «obiecti repraesentativa», seu 
imago obiecti aut formalis, ut volunt Thomistae, i. e. .simi- 
lis obiecto ut statua homini ; aut saltem virtualis, ut Suarez, 
ad eum modum quo semen est similitudo virtualis plantae, 
quia planta ab eo evolvi potest. Secundum hodie nota pro 
proprietatibus extensivis corporis, quae solae similes in sen- 
satione exhibentur, potius imago formalis valere videtur. — 
«Eius nomine producta»: nam species obiecti vices gerit 
et ad illud repraesentandum adhibetur; «ut compleat poten- 
tiam etc.»: nam species se habet ut forma, quae potentiam 
cognoscitivam ex se indifferentem determinat seu actuat, 
ut ita cognitio determinata per unicum actum procedat. 

Aliqui Scholastici ulterius distinguebant inter «mutationem 
naturalem», sc. organi et «mutationem spiritualem» (lato 
sensu intellectam), exhibentem obiectum secundum esse in- 
tentionale (idem interdum etiam de speciebus extra corpus 
opinabantur) ; hanc ultimam solam veram speciem impressam 
habebant. Mutationem naturalem per errorem interdum (ut 

in oculo) plane dcesse putabant. In thesi ipsa ab hac ulteriori 
quaestione abstrahimus et speciem impressam simpliciter 
sumimus ut ultimam mutationem in facultate sensitiva (in 
organo informato), quae immediate sensationem praecedit. 

3. Adversarii. Contra speciem impressam inter recentiores 
dicuntur esse Reid et schola Scotica et plerique Ontolo- 
gistae, qui putant theoriam specierum intentionalium ad 
subiectivismum ducere, eo quod tunc non corpora in 
se cognosceremus, sed aliquod medium, cuius veracitas 
ignota esset. 

Prima thesis parte asserimus cum communissima sen- 
tentia, obiectum in sensu efficere speciem quandam im- 
pressam ut sui vicariam; in secunda parte: haec species 
impressa ut vera concausa cum facultate cooperatur ad sen- 
sationem eliciendam. 

4. Tertia pars thesis agit de specie expressa seu de actu 
sensationis.' Prima sententia assumebat sensationem esse 
meram passionem, consistere in mera speciei receptione. 
Ita Democritus et Materialistae passim eam ponunt in re- 
ceptione materiae seu materialis cuiusdam imaginis. Re- 
ceptionem aliquam vitalem in composito praedicant quidam 
Nominales. Secundum plures modernos (Descartes, Locke, 
Berkeley, Reid, Malebranche) sensatio est passio animae 
solius. — Secunda sententia, quae hodie est communissima 
Scholasticorum, concedit quidem potentiam sensitivam dici 
posse passivam, quia in oppositione ad alias potentias ac- 
tivas nihil agit ad obiectum transmutandum, sed potius 
aliquid ab eo patitur. Tamen respectu propriae operationis 
est omnino activa (passiva respectu obiecti). 

Controversia moveri potest de mente Aristotelis, qui 
characterem receptionis tantopere urget. Addit quidem pati 
non dicere tunc corruptionem aliquam, sed potius ulteriorem 
perfectionem in cognitione; plantis hoc non convenire, cum 
impressiones patiantur; contra Democritum affirmat visionem 
non in eo consistere, quod imago in oculo appareat, id 
quod sine visione etiam in oculo caeco vel immo in speculo 
fiat. Ideo non solum a Scholasticis, sed etiam a commen- 
tatoribus modernis (Zellcr, Siebeck, Brentano, Geyser) pas- 
sim intelligitur activitatem sensationis docere. Plus etiam 

S. Thomas dicebatur characterem passivum sensationis ex- 
ternae urgere, cui opinioni varii textus sine dubio favent; 

nihilominus etiam ipse passim eodem modo intelligitur ut 
Aristoteles. ITanc quaestionem historicis diiudicandam relin- 
quimus. Indcpendenter a Schola peripatetica praesertim 
Platonici activitatem sensationis praedicant; ita Plotinus, 
S. Augustinus, S. Anselmus, Matth. ab Aquasparta, Scotus, 
qui in hac rc Thomam impugnat. 

Hanc igitur sententiam sequentes in tertia parte thesis 
ostendemus sensationem stricte dictam esse veram opera- 
tionem principii sentientis. 

PARS I. Pro sensatione elicienda praerequiritur species 
impressa. 

Argum, (seu declaratio rei evidentis). Sensus externus 
ad sensationem eliciendam ab obiecto extrinseco determi- 
nari debet. Atqui hoc fieri nequit nisi imprimendo sensui 
speciem impressam. Ergo haec ad sensationem praerequiritur. 

Proh. mai. Sensatio externa in sua exsistentia et proprie- 
tatibus prorsus dependet a praesentia et proprietatibus obiecti 
externi. Ergo secundum principia inductionis obiectum ex- 
ternum considerandum est ut causa vel conditio sensationis. 

Prob. min. Si obiectum extrinsecum facultatem determi- 
nare debet, ut hoc potius quam aliud cognoscat, debet in 
illa aliquid facere seu modificationem aliquam ponere, et 
quidem talem, quae sufficiat ad imaginem cognoscitivam 
huius obiecti postea producendam (secus enim cognoscens 
maneret aeque indeterminatum atque antea). Atqui talis 
modificatio facultatis est ipsa definitio speciei impressae. 
Ergo haec praerequiritur. 

PARS II. Species impressa est concausa ad efficiendum 
actum cognoscitivum. 

Argum. 1. (Comparando notiones causae et conditionis.) 
Species impressa in sensatione producenda aut est vera con- 
causa aut mera conditio; atqui non secundum; ergo primum. 

Prob. min. Conceptus explicantur: Conditio est id, quod 
requiritur, ut causa effectum suum producere possit, neque 
tamen influit activitate aliqua in productionem illius effec- 
tus; quod e. g. impedimenta removet, ut causa pro activi- 
tate sibi sufficiens suum actum ponat; vel quod impedi- 
menta partialia ponendo activitatem praesentem coarctat 
et ita modificat. Sic foramen in vase continente aquam 
sua magnitudine et forma copiam et figuram aquae ef- 

fluentis determinat; causa autem effluvii sola est gravitas. 
Vel imago in laterna magica, quae ratio est, cur in pariete 
similis imago oriatur. E contra causa active influit. Hinc 
causa totalis in se ipsa totam potentiam ad productionem 
determinati actus continere debet. 

Definitiones adhibentur: Facultas sensitiva ex se sola 
non est positive determinata ad hanc sensationem prae alia 
producendam, sed omnino indifferens ad hanc vel illam 
etiam contrariam ; atqui causa efficiens totalis debet esse 
apta ad activitatem omnino determinatam. Sic actio aquae 
sub influxu gravitatis prorsus determinata est, cadit enim 
secundum leges notas; si aqua vase includitur, quod fo- 
ramen habet, actio cadendi solum partialiter impeditur. 

2. (Speciatim refutando paritatem cum imagine in laterna 
magica.) Illa imago recte dicitur sola conditio, quia lux 
independenter ab ea adest et in omnem directionem pro- 
funditur; ergo iam prorsus determinatum effectum habet; 
imago solum pSstea per partes suas opacas lucem impedit, 
ita ut in pariete per umbras imago similis efficiatur. E con- 
tra non habentur prius in mente actu omnes colores, ex 
quibus dein per conditionem, sc. speciem impressam, ali- 
quae impediantur. Colores enim, qui actu in mente essent, 
essent conscii, quos omnes simul adesse repugnat, quia 
inter se excludunt; neque etiam, si colores in mente exsis- 
terent, per conditionem supervenientem aliquid mutari posset. 

Confirmatio (ex thesi 7): 

Probatum est sensationem poni a composito, seu ita ut non 
anima sola agat suppositis quibusdam conditionibus in corpore 
(ut si spiritus moveret corpus), sed ita ut corpus sit vera causa 
partialis. Atqui si aliquid corporeum concausat sensationem, certe 
illud eligendum est, quod solum exhibet obiectum externum 
sc. species impressa. Ergo. 

Ad mai. Sensatio, ut probavimus, ut partem sui constitutivam 
includit excitationem nerveam aliquam, haec autem ut causam 
partialem sui sine dubio habet immediate praecedentem excita- 
tionem nerveam seu speciem impressam, non autem solam facul- 
tatem sensitivam sine ea. 

PARS III. Sensatio non est mera receptio, sed actus im- 
manens ipsius cognoscentis. 

Argum. (Ex superioritate sensationis super causam ef- 
ficientem extrinsccam.) 1. Sensatio est altissimum , quod 

animal praestare potest, immo altius quoddam genus ex- 
sistentiae. In se sumpta superat essentialiter, immo toto ge- 
nere, omnem perfectionem mere corporalem. Atqui absur- 
dum est altissimum animalis et essentialiter superans omnia 
inferiora non esse nisi meram receptionem accidentis cuius- 
dam corporalis, etsi in natura superiori ; nam talis receptio 
semper manet intrinsece accidens similis perfectionis, ac in 
agente fuit. Motus c. g. localis hominis, qui a corpore ex- 
terno ei imprimeretur, potest quidem dici nobilius quid ra- 
tione subiccti, sed intrinsecus manet incomparabiliter minus 
quam infima sensatio. 

2. Immo talis assumptio evidenter contradicit principio 
causalitatis. Nam causa totalis efficiens tunc esset remote 
corpus externum vel proxime species impressa ut accidens 
materiale organo sentienti inhaerens, ct supponitur illud 
accidens mere materiale producere sensationem. Atqui se- 
cundum priorem thesim (th. 6) cognitio essentialiter superat 
omnem materiam ct requirit principium essentialiter superius. 
Ergo species impressa nequit esse causa efficiens totalis 
sensationis. 

Corollarium 1: 

Ex probato concursu obiecti et sensus pro sensatione 
elicienda constat illud axioma Scholasticorum, quod ex 
verbis S. Augustini depromptum est: «Liquido tenendum 
est, quod omnis res, quamcunque cognoscimus, congenerat 
in nobis notitiam sui. Ab utroque enim notitia paritur, a 
cognoscente et a cognito.» 

Corollarium 2: 

Ergo neque species impressa sola, neque facultas cogno- 
scitiva sola habenda est ut causa efficiens totalis, sed hae 
duae se habent ut causae partiales, quae unam totalem 
causam integrant. Ex his facultas est causa principalior, 
species impressa causa inferior (instrumentalis). «Sub di- 
verso respectu species impressa modo principium effectivum 
dicitur (sc. respectu actus cognitionis), modo principium for- 
male (sc. respectu potentiae). Nam species est forma et 
actus potentiae, cui per veram unionem informativam in- 
haeret. Non tam species agit, quam subiectum et com- 
positum per speciem» (Urraburu). 

Corollarium 3 : 

Ter hanc thcsirn ergo ulterius determinatur, quod in 
thesi 7 dictum erat. Ibi vidimus compositum ex anima et 
corpore ut unum producere sensationem, quae et ipsa est 
actus compositus, eamque in se recipere. Nunc describitur, 
quidnam in composito sit causa illa efficiens sensationis. 
Est una ex parte facultas sensitiva determinata (e. g. visus), 
quae inhaeret organo sensus, quae ex se nondum speci- 
ficata est pro actu ; altera ex parte species impressa, quae 
huic facultati inhaeret, quaeque facultatem ultimo complet 
et specificat. 

Scholion : 

Quidam Scholastici praeter mutationes materiales, quae in- 
fluxu obiecti in organo sensuum efficiuntur, mutationes spirituales 
(hanc vocem ut patet sensu latiori intelligendo) postulant, quae 
solae nomen speciei impressae mereantur; dicitur illa esse qua- 
litas inhaerens facultati sensitivae qua tali, perfectior quam pro- 
prietas mere physica. Ita Liberatore, Schiffini, Urraburu, Al.Schmid, 
Kleutgen, alii. 

Rationes huius sententiae: 1. Per mutationes naturales in organo 
facultas qua talis adhuc indifferens est ad specificationem actus. 
Atqui pro indifferentia tollenda haec indifferentia facultatis tolli 
debet. Ergo requiruntur mutationes facultati ut tali inhaerentes.— 
Resp. Argumentum negligit naturam compositam facultatis sen- 
sitivae; ideo dist.mai.: facultas solius animae agentis indifferens 
esset, cotic . ; facultas sensitiva inhaerens composito ex anima et 
corpore, nego ; haec enim determinata est, si pars eius constitu- 
tiva, sc. organum determinatum est. Contradist. min. 

2. Sensatio est actus tota sua natura elevatus super proprietates 
communes naturae anorganicae. Atqui causa debet esse pro- 
portionata effectui. Ergo etiam similitudo complens facultatem 
non debet esse similitudo physica cum obiecto, quales sunt muta- 
tiones naturales, sed altior. — Resp. Dist. min . : causa totalis 
adaequata hoc esse debet, conc . ; causa inadaequata instrumentalis, 
nego. Haec est praecise natura causae instrumentalis, quod non 
debeat esse in eodem ordine ac effectus totalis. Ceteroquin tale 
argumentum facile retorquetur : aut species impressa ipsa nondum 
est in ordine cognoscitivo ; tunc secundum hos auctores non 
potest adiuvare ad causandam sensationem «tota natura superio- 
rem». Aut species impressa debet esse in eodem ordine altiori. 
Sed tunc ortus huius speciei ex iisdem rationibus impossibilis 
esset. Nam causa et quidem adaequata huius speciei superioris 
esset tunc obiectum materiale externum ; et tamen accidens ma- 

terialc («mutationes naturales») dicebatur ineptum esse, ut etiam 
qua sola causa instrumentalis ad cognitionem producendam co- 
operaretur. — Si igitur argumenta allata sententiam eorum non 
probant, non ideo de eius veritate iam diiudicatum est. Secundum 
dicta in thesi 7 talis species impressa superior, si supponitur, con- 
cipienda videtur ut accidens compositum (similiter ut sensatio); 
partes cius sunt modificatio «naturalis» in organo, in anima 
(facultate) vero similitudo aliqua obiccti secundum esse intentio- 
nale, etsi non conscia. Talia accidentia composita et simul in- 
conscia exsistere posse, in speciebus memoriae postea probabitur. 
Scholasticis talia entia ignota non erant, qui «species secundum 
esse intentionale» in ipso medio externo communissime asserebant. 

Statne in tali sententia adhuc probatio tertiae partis, quae 
causalitatem animae inde inferebat, quod species impressa ma- 
terialis insufficiens esset? — Omnino. Nam species impressa altior 
aut supponitur facultate carere, ut sola sensationem producat; tunc 
valet argumentum thesis. Aut ipsa, utpote iam in ordine superiori 
constituta, ad hoc idonea est; tunc ex eodem argumento iam 
productio ipsius postulat cooperationem animae. Porro si ipsa 
talis species impressa altior sensationem producit, actio non fit 
a specie pura, sed totum substratum, compositum sc. ex anima 
et corpore, informatum a specie, sensationem producit; hinc sen- 
satio manet actus etiam animae. 

Obiectiones : 

Obi. 1. Corpora non possunt producere, quod nec formaliter nec 
eminenter in se continent. Atqui corpora speciem impressam neutro 
modo continent. Ergo neque eam producunt. 

Prob. min. Species habet exsistendi modum nobiliorem quam corpus; 
ergo nec formaliter nec eminenter in corpore continetur. 

Resp. Dist. mai. : Non possunt producere, quod ex parte perfec- 
tionis internae ipsa superat, conc. (e. g. motus localis non esset causa 
sufficiens pro cognitione); non possunt producere, quod maiorem per- 
fectionem inde solum habet, quia in subiecto perfectiori recipitur, nego 
vel trans. Contradist. min. : Species impressa superat corpora ratione 
intrinsecae suae perfectionis (ac si esset in ordine intentionali), nego ; 
superat illa ratione subiecti, in quo inhaeret, conc. Ut accidens in 
se est excitatio nervea seu motus quidam (responsio supponit speciem 
ut puram modificationem organi). 

Obi. 2. (Cum Durando.) Omne illud (A), per quod tamquam reprae- 
sentativum potentia cognoscitiva fertur in aliud (B), prius illo (B) co- 
gnoscitur. Atqui species dicitur esse aliquid repraesentativum (A), 
per quod potentia cognoscitiva fertur in obiectum (B), et tamen non 
prius cognoscitur. Ergo adest contradictio. 

Resp. Trans, mai; nego ' minoris -partem primam; non per 
speciem cognitio tendit in obiectum, quasi cognitio iam perfecta aliquo 
modo migraret ad extra, in qua via supponeretur prius pervenire ad 

speciem et postea ad obiectum externum. Sed species solum medium 
est in via causarum efficientium. 

Idem aliter: Si species daretur, esset medium cognitionis. Atqui 
hoc reddit cognitionem mediatam, et prius in se cognoscendum esset. 
Ergo species repugnat. 

Resp. Dis/, mai.: Esset medium priori actu cognoscendum, nego; 
esset aliquod medium in via causarum efficientium, conc. Contra- 
dis/. min. 

Obi. 3. In sententia moderna de qualitatibus sensibilibus species 
sensibilis iam non esset concausa sensationis, sed mera conditio. Nam 
qualitas tunc est aliquid plane novum, totaliter procedens ab anima, 
ad quod nihil simile in specie invenitur; species autem solum ratio 
est, cur ex pluribus qualitatibus potius haec quam illa eligatur; atqui 
hoc est conditionis. Ergo. 

Resp. Nego asser/. Ad prob. dis/, mai. : Species solum ex quali- 
tatibus, quarum causa adaequata iam adest, aliquas retinet, tiego ; 
species unita cum potentia cognoscitiva qualitatem primo producit, 
conc. Contradis/, min. 

Obi. 4. Teste conscientia in ortu sensationis externae nos balle- 
mus passive, sicut -in ortu phantasmatis active. Ergo nihil efficiunt 
argumenta , sensationem esse operationem cognoscentis contra hoc 
evidens testimonium conscientiae. 

Resp. Dis/, antec.: Non libere producimus pro arbitrio sensatio- 
nem externam, neque etiam activitatem nostram in productione sen- 
sationis sentimus, conc. ; sentimus nos in illo ortu sensationis non 
agere, nego. 

Obi. 5. (Contra argum. partis 3 ). Eodem argumento sequeretur 
etiam speciem impressam (qualem in thesi intelligimus) actum imma- 
nentem esse, quod ipsi nolumus; nam processus vitalis essentialiter 
superat materiam anorganicam. Atqui species impressa ut accidens 
organismi vegetantis est actus vitalis. Ergo ipsa quoque postulat ani- 
mam ut concausam. 

Resp. Controverti potest, utrum activitas nervea semper sit actus 
vegetativus ; forte enim in organismo mortuo adhuc per breve tempus 
fieret. Sed etiam hoc supposito : dis/, min. : Species esset tunc actus 
vegetationis, conc.; sensitivus, nego. Pariter dis/, conscq. : animam vege- 
tativam, conc.; sensitivam, nego. Quia in praesenti thesi solam oppo- 
sitionem inter cognoscitiva et inferiora attendimus, vegetativa ct anor- 
ganica hic aequiparantur. 

§ 3. De immediatione cognitionis in sensatione. 

THESIS 12. Sensatio non est medium quod prius 
cognitum novo actu nos ducit in cognitionem sui obiecti, 
sed medium in quo directe percipitur ipsum obiectum. 

Stat. Quaest. 1. Sensatio externa principalem habet 
finem practicum pro nostra activitate, ut discamus aliquid 


de corporibus, quae sensationem causarunt. Haec ipsa cor- 
pora sunt id, quod in sensatione attendimus ; de actu sensa- 
tionis vix cogitamus. Hinc obiectum attentionis nostrae in 
sensatione sunt sine dubio unice corpora ipsa, quae sunt 
obiccta sensationum. Quaestio autem ulterior est, utrum 
cognitio nostra sensitiva vere immediate attingat haec ob- 
iccta in se an in obiectum transeat per aliquod medium, 
forte per ipsam speciem expressam in se cognitam. Patet 
totam inquisitionem niti in fundamento realismi, seu per- 
suasionis de realitate mundi externi, quae in quolibet ho- 
mine naturaliter firmissima est et in philosophia critica ad 
certitudinem philosophicam evehitur. 

2. De hac re tres cogitari possunt sententiae, quae omnes 
suos defensores habuerunt, sc. obiecta cognosci per medium 
prius cognitum vel per medium simul cognitum vel per me- 
dium prorsus non cognitum (cf. Urraburu, Ps. II 257 sqq.). 

a) Prima sententia ascribi solet Locke, Cartesianis, recen- 
tioribus communiter. Locke dicit mentem in omnibus suis 
cogitationibus non habere aliud immediatum obiectum praeter 
ideas suas, quas solas contemplari possit. Secundum hos 
igitur auctores species expressa esset «medium quod» («per 
quod», «ex quo»), i. e. primo aliquo actu cognosceretur in 
se et solum per secundum actum duceret in cognitionem 
obiecti externi. — Forte auctores ad hanc sententiam eo 
perducti sunt, quod confunderent quaestionem criticam cum 
quaestione psychologica. Si critice inquiro in rationes certi- 
tudinis philosophicae pro variis fontibus veritatis, prius mihi 
constat certitudo cognitionum qua subiectivarum (fons con- 
scientiae), e. g. me habere imaginem corporis externi ; id 
quod etiam in casu hallucinationis verum manet. Cum 
minore certitudine et necessitate constat realis exsistentia 
ipsorum obiectorum (fons sensuum), quippe quae excep- 
tiones admittat. — Sed quaestio praesens est plane alia; 
non quaerimus hic, utrum vera sit et multo minus utrum 
philosophice certa illa exsistentia corporum extra nos, quam 
sensatio exhibet, utrum igitur apparentia corporum fundata 
sit, sed solum utrum haec apparentia obiectorum externorum 
statim habeatur, utrum statim primus actus repraesentet cor- 
pora obiectiva. Qui hoc negat, sequitur sententiam medii quod. 

b) Secunda sententia: Sensatio est obiectum cognitum, 
non secundum proprietates suas subiectivas seu entitativas, 

sed secundum proprietates obiectivas, seu repraesentativas, 
sc. quatenus est imago. (Interdum ita vocatur strictius «spe- 
cies expressa», quamvis vocabulum sensu latiori etiam de 
toto actu sensationis usurpetur.) Ideo species expressa est 
«medium in quo», i. e. cuius inspectione eo ipso cognoscitur 
obiectum externum in eo relucens. IIoc auctores explicant: 
Similiter in imagine materiali potest diverso modo cognosci, 
quid illa sit in se (subiective seu entitative), e. g. marmor, 
et quid sit res repraesentata (obiective); et si in ea solum 
consideratur ratio imaginis, eodem actu mens ad ipsam rem 
repraesentandam fertur, ut experientia novimus. S. Thomas: 
Jdem est ferri in similitudinem rei et in rem, quae per talem 
similitudinem cognoscitur. 

Dicit igitur haec sententia; In visa figura, colore, distantiis 
speciei expressae (obiecti interni) video eo ipso (non ut poste- 
rius quid, vel simul quidem, sed ut aliud) figuram, colorem, 
distantias obiecti externi. Haec proinde sententia non ponit 
duos actus, quorum prior imaginem subiectivam spectet, 
alter obiectum, sed unum ; illa non ut duo obiecta distinguit 
imaginem et rem, sed ut unum idemque obiectum haec 
attingit. — • Quomodo hoc possibile est, cum tamen realiter 
imago et res duo sint? Ideo, quia cognitio non est actus 
transiens, qui simul unum solum obiectum spectare potest, 
sed est quaedam assimilatio, quae simul multa spectat. Si 
enim paries pingitur albo colore ad imitationem alterius 
parietis albi, non solum huic assimilatur, sed eo ipso et 
immediate cuilibet alii parieti albo. Sic etiam cognitio, quae 
intentionaliter assimilatur imagini (speciei sc. expressae), eo 
ipso et immediate similis est rei externae depictae per hanc 
imaginem seu hanc rem externam ipsam cognoscit. Haec 
secunda sententia videtur esse communis multorum recen- 
tiorum, in quantum non sunt idealistae. 

Thomistae hanc sententiam non statuerunt pro sensatione ex- 
terna, sed pro interna et pro intellectione; putabant enim in 
priore speciem expressam seu terminum cognitionis necessarium 
non esse, quia ilii obiectum sit per sc ipsum praesens. Secundum 
aliquos (Ioan. a S. Thoma) terminus necessarius pro sensatione 
externa esset ipsa species impressa, actui vicina in spatio ct 
tempore. Secundum alios terminus dicebatur esse obiectum ex- 
ternum distans, quod per speciem facultati sufficienter impressum 
sit. In utroque casu non attenditur speciem impressam in suis 


proprietatibus discrepare ab eo, quod sensatio exhibet : differt 
enim magnitudine, loco, colore. Abstrahentes ab his contro- 
versiis solum notamus, hos auctores certe in conceptu medii in 
quo nullam sensisse difficultatem internam. 

c) Tertia sententia (Scotistae, Toletus, Suarez ct plurimi alii) 
dicit : Species expressa non est obiectum, quod ipsum ullo 
modo cognoscatur, sed est «medium quo q i. e. res aliqua, 
quae non quidem in se cognoscitur, sed facit formaliter 
cognosci obiectum externum. Sicuti actu subiective sumpto 
obiectum externum cognosco, non cognito actu subiectivo 
ipso: ita dicunt nos actu obiective sumpto seu specie ex- 
pressa obiectum ipsum cognoscere, non cognoscentes spe- 
ciem expressam. Tali solum modo putant duplicitatem 
cognitionis in sensatione externa evitari et immediationem 
cognitionis obiecti externi servari, qualem experientia te- 
statur. 

3. In thesi abstrahimus a controversia inter empirismum 
et nativismum, utrum sc. statim ab initio sensationes ex- 
ternae obiecta nobis exhibeant cum iis omnibus, cum quibus 
nunc an quaedam elementa obiectiva solum progrediente ex- 
perientia addantur. Quaestio enim nostra eodem modo sol- 
vitur pro sensatione parvuli, in qua forte multae cognitiones 
adhuc desunt et in sensatione hominis adulti. Si enim in 
specie expressa quoddam elementum omnino deest, quoad 
hoc sensatio neque est medium, in quo obiectum externum 
cognoscatur. Quaestio de medio illa solum elementa spectat 
quae adsunt. Consideramus utique proxime sensationem 
externam hominis adulti sub conditionibus ordinariis. 

Prima parte thesis asserimus: Cognitio non est medium, 
quod primo actu cognitum nos ducat novo actu in cogni- 
tionem obiecti externi ; sed cognitio obiecti externi in ipso 
primo actu habetur. 

Secunda parte: Haec cognitio ipsius obiecti externi, quae 
statim habetur, ita intelligenda est, ut in specie expressa 
cognita eo ipso cognoscatur ipsum obiectum externum, non 
quasi duo obiecta simul cognita, sed ut unum idemque ob- 
iectum. Eo ipso enim quod facultas intentionaliter similis 
est elementis obiectivis sensationis, iam etiam similis est 
elementis iisdem obiecti externi. Ideo cognitio apte dicitur 
medium, in quo directe cognoscitur obiectum externum; 

maior autem immediatio, quae ab aliis postulatur, neque 
necessaria est neque possibilis. 

PARS I. Sensatio non est medium quod prius cognitu m 
alio actu ducit in cognitionem obiecti externi. 

Argum. Ille prior actus, ut patet, non ita concipitur, 
quasi primo proprietates subiectivae sensationis (eius sim- 
plicitas, ubicatio) praesentes nobis sint, quae revera nobis 
neque notae sunt, neque etiam iuvarent ad proprietates 
obiecti inde deducendas: sed solum ita concipitur, ut com- 
plexus proprietatum obiectivarum (colores, distantiae, figurae) 
nobis proxime appareat, sed interim ut imago solum sub- 
iectiva. Atqui hoc contradicit experientiae. 

Prob. min. Complexus proprietatum obiectivarum tunc 
solum ut imago apparere posset, si obiectum et imago simul 
conspicerentur. De facto autem singulae proprietates cognitae 
semel solum praesentes sunt (figurae, distantiae etc.), ut pro- 
prietates sc. ipsius rei visae. Etiam colores, qui secundum 
doctrinam physicae non ita rebus ipsis conveniunt, tamen 
in sensatione exhibentur prorsus eodem modo ut proprie- 
tates obiectivae rei. Rem videmus sine imagine praecedente. 

Corollarium : 

Sine dubio philosophus in inquisitione critica quandam dupli- 
citatem statuere potest, quatenus imago in sensatione expressa 
et res depicta in se non sunt realiter idem, sed solum similia; 
haec etiam similitudo quasdam exceptiones admittit et solum 
progrediente educatione sensus in debitis conditionibus perfectior 
fit. Sed hae posteriores considerationes philosophicae non de- 
terminant actum sensationis ordinariae. In hac enim natura duce 
nihil exsistit nisi complexus proprietatum obiectivarum, cuius 
identitas cum obiecto externo omni ulteriori experientia semper 
comprobatur. 

Praeterea etsi illa sententia medii-quod valeret, nondum sol- 
veretur praesens quaestio, sed rediret pro illo posteriore actu, 
in quo obiectum ipsum cognosci dicitur, sc. utrum tunc detur 
medium in quo an medium quo. 

PARS II. Sensatio est medium in quo directe percipitur 
ipsum obiectum. 

In argumentatione per gradus procedimus, ostendendo 
primo hanc nostram sententiam possibilem esse; secundo 
eandem necessariam esse, cum sola omnibus factis sufficiat. 
Primum punctum ideo fusius tractamus, quia auctores surn- 

niae auctoritatis in ipso conceptu insuperabiles difficultates 
latere censebant. 

A. Pro possibilitate medii in quo. 

Argum. 1. (Ex natura as similationis.) Cognitio est assi- 
milatio intentionalis facultatis ad obiectum. Hoc iam habe- 
tur in phantasmate vel hallucinatione, quae non est cogni- 
tio critice vera obiecti praesentis. In sola sensatione externa 
tale obiectum externum habetur. In hoc autem casu valet: 
Id quod simile factum est primae rei, eo ipso sine duplici- 
tate actus simile quoque est secundae rei, quae primae 
similis erat. Ergo pro sensatione quoque externa valet: 
Cognoscens speciem expressam, eo ipso etiam cognoscit 
obiectum externum, seu cognoscit obiectum externum in 
specie expressa. Hinc prorsus viget in hac sententia illa 
immediatio" cognitionis, quam experientia postulat. 

Argum. 2. (Solvendo principales difficultates.) Obiicitur: 
a) Quomodo in uno videre possum aliud obiective diver- 
sum, quin appareant duo obiecta? Si enim in statua video 

K personam repraesentatam, habeo et visionem externam sta- 
tuae et conceptum vel phantasma personae, seu duo obiecta 
distincta. Quomodo igitur duo diversa ut unum videre 
possum? — Respondemus : Ideo non habetur in sensatione 
duplicitas obiecti cogniti, quia proprietates obiectivae utrius- 
que hic prorsus coincidunt. Ut duo videam, requiruntur 
diversae qualitates vel figurae, vel si haec omnia aequalia 
essent, saltem diversa loca. Si omnes qualitates duarum 
rerum similes essent et res simul compenetratae, sensu non 
percipere possemus duplicitatem rei. Atqui praecise hoc 
ultimum in sensatione valet. Praedicatur enim medium in 
quo pro iis proprietatibus, quae imagini subiectivae et obiecto 
externo communes sunt, ut pro figura, magnitudine, loco. 
Pro iis igitur impossibile est sensationem duo obiecta ex- 
hibere. - — E contra in exemplo statuae non est paritas : 
illa cum homine solum unam proprietatem similem habet, 
figuram ; in aliis ergo duplicitas statim apparet. 

b) Nonne sensatio directa tunc dicenda esset cognitio 
reflexa, quia in se rediret? — At reflexio non est, quia com- 
plexus proprietatum non ut imago subiectiva apparet, sed 
solum illae ipsae proprietates, quae cum obiecto externo 
communes sunt, quae etiam obiectivae sunt. 

Frobes, Pnycliologia. I. 

Argum. 3 . (Ex paritate.) Visio unius in alio diverso ill u 
strari potest per exempla iatri a Veteribus saepius indicata, in 
quibus etiam in uno aliud conspicio sine duplicitate obiecti. Sic 
in tclcscopio in imagine optica oculis vicina (quae a scientia 
physica ibi adesse monstratur) video tamen obiecta maiora 
distantia. Idem in panoramate», quod oculo obiicit obiecta 
propinqua depicta, quae tamen apparent ut res multo mai 
ores distantes etc. ; ergo in uno actu et ut unum obiectum 
et hoc fit, quamvis in aliis circumstantiis diversitatem du- 
arum figurarum cognoscere possim. Ex talibus exemplis 
facilius intelligitur idem fieri in imagine subiectiva visionis, 
sine qua nihil unquam video et quam nunquam cum obiecto 
comparare possum. — Paritas sane perfecta non est, quia 
hic in proprietate loci non est identitas inter imaginem et 
obiectum. Ideoque quoad hoc praecise elementum non unum 
in alio videtur, sed potius unum loco alterius (obiectum 
distans loco imaginis vicinae). 

B. De necessitate medii in quo. 


Argum. Si in casu differentiae inter imaginem subiec- 
tivam et obiectum sensatio semper proprietates imaginis 
exhibet, refutata est sententia medii quo. Atqui ita est. Ergo. 


Ad mai. Ut inter utramque sententiam diiudicetur, quae- 
rendi sunt casus, in quibus imago subiectiva et obiectum 
externum aliquas proprietates diversas habent. Si tunc 
cognitio exhiberet proprietates obiecti externi, probata esset 
sententia medii quo ; si e contra proprietates imaginis sub- 
iectivae, eadem sententia refutatur. Hinc proxime sequitur, 
saltem in his casibus, in quibus proprietates partim diversae 
sint, sententiam medii quo non valere. 


Tunc autem idem iure transfertur ad casus, in quibus pro- 
prietates perfecte aequales sunt: i) Iam ex analogia; si in casu 
diversitatis medium quo impossibile est ideoque species ex- 
pressa ipsa videtur, idem dicendum erit pro casu aequalitatis, 
2) Quia casus aequalitatis est solum limes totius seriei inae- 
qualitatum. Magnitudo obiecti initio (a parvulo) minor vide- 
tur; solum exercitio paulatim crescit usque ad aequalitatem 
cum magnitudine obiecti. Tunc autem incredibile est magnitu- 
dinem crescentem in specie expressa videri, in limite autem 
rectae magnitudinis subito speciem expressam invisibilem 
fieri et eius loco nunc conspici obiectum externum in se. 

) Generatim complexus proprietatum in specie expressa 
mixtus est ex aliis aequalibus cum obiecto externo (figura), 
aliis dissimilibus (color); tunc incredibile est, in sensatione 
biecti, quod indivisum apparet, alias proprietates videri in 
imagine subiectiva, alias solum in obiecto extrinseco; ubi 
enim coniunctio videretur? 

Ad min. In casu diversitatis inter proprietates obiecti 
externi et imaginis subiectivae posteriores vere cogno- 
scuntur: 

a) Sensibilia propria, ut alibi probatur, non sunt quali- 
tates absolutae obiectorum externorum, sed aliquod ele- 
mentum obiectivum productum ab ipsa facultate cogno- 
scitiva. Atqui illa elementa et ipsa evidenter cognoscuntur, 
video rubrum etc. Ergo aliquid in cognitione obiecti inest, 
quod est pars imaginis cognoscitivae et tamen ipsum cogno- 
scitur, id quod cum nostra sola sententia concordat. 

b) Obiecta externa saepissime non in recta distantia et 
magnitudine videntur, sed in multo minore ; talia sunt stellae, 
montes, immo corpora sat proprinqua (e. g. quae mille metra 
distant) (Exp. Psych. III 3, § 10). Ergo in sensatione pror- 
sus normali et usitata cognitio saepe non fertur in obiectivam 
proprietatem rei, sed eius loco in aliam subiectivam. 

c) Idem valet de viso motu rerum, qui communissime 
non recto suo subiecto sensibiliter attribuitur, ita ut ap- 
parentia sola sensitiva nunquam de vero subiecto motus 
diiudicare permittat. 

Corollarium : 

Si inquiratur mens defensorum medii quo, videntur positive 
(i. e. si abstrahatur ab eo quod negent speciem expressam cognosci) 
in plurimis idem dicere ac nos. Si oppugnant medium in quo, 
hoc inde est, quia ei assertiones perperam imputant, quae non 
necessario cum eo cohaerent. Utraque sententia concedit, cognitio- 
nem «non physice terminari ad obiectum», sed intentionaliter 
tantum ; item cognitionem non prius attingere imaginem, quam 
obiectum. Si adversarii dicunt, imaginem non in se cognosci, 
hoc quidam refutamus; sed ipsi potissimum intendunt, non 
cognosci imaginem ut subiectivam, vel aliquid praeter obiectum, 
quae omnia concedimus. Nimis prementes similitudines reales, 
e. g. statuae, speculi putant, imaginem nunquam cognosci posse, 
nisi aliquo modo ut oppositam rei depictae, id quod pro specie 
expressa negamus. Reiiciunt ergo medium in quo, quia illud 
confundunt cum medio quod. 

Summatim, quod illi auctores positive asserunt, concedere 
possumus; solum nostra sententia declarare potest, quomodo in 
actione prorsus immanente relatio intcntionalis ad obiectum ex- 
ternum contineatur, cum adversarii hoc declarare non possint. 

Scholion i : 

Quaestio de «ponte» ab ordine cognitionis ad ordinem rerum 
non cohaeret cum sententia, quam quis sequitur de medio cogni- 
tionis, neque ab ea pendet. Nam i) Etsi supponatur species 
esse medium quo immediate attingo obiectum, non propterea 
absolute constat corpus visum obieclive exsistere; nam fatentibus 
illis auctoribus etiam hallucinatio aeque immediate videtur extra 
me. Ergo non idem est cognitionem immediate referre obiectum 
extrinsecum et obiectum, sicuti apparet, revera extra exsistere. 
Iure proinde etiam in hac sententia ille pons quaerendus est seu 
aliis verbis, probandum est ex rationibus criticis per se cognitioni 
sensibili correspondere obiectum vere extra exsistens. 

2) Eodem autem modo res se habet in alia sententia extrema, 
sc. etsi falso supponeretur cognitio nostra esse medium quod, 
ita ut primo actu -explicite cognosci debeat imago subiectiva ut 
talis et secundo actu fieret cognitio rei externae: plane eisdem 
rationibus ut antea in Critica probandum esset hunc secundum 
actum per se probare obiectum extra exsistere. 

Scholion 2 : 

Patet in nostra sententia recte dici: «cognosco obiectum ipsum», 
«video hominem ipsum» etc. Quae enim cognosco, sunt etiam 
qualitates obiecti externi ipsius (vel saltem ei attribuuntur ut 
sensibilia propria), immo hae solae attenduntur. In cognitionibus 
autem vere mediatis modus loquendi alius est. Sic dicimus 
quidem: «disco aliquid de ipso homine», si eius imaginem video; 
non autem dico «video hunc ipsum hominem». Item in hallu- 
cinatione dicimus: «putavi eum ipsum videre, non vidi». Ter- 
minus enim «aliquem ipsum videre» includit criticam assertionem, 
ipsum praesentem adesse. 

E contra in nostra sententia recte dicitur «immediate cognosco 
(video) ipsum obiectum»; quatenus non aliquod medium est, quod 
prius cognoscatur, id quod cognitio mediata postulat. Imago 
cognoscitur quidem, sed solum in quantum coincidit cum ob- 
iecto, in quantum est idem obiectum cum externo. Ergo quod 
immediate cognosco, est etiam obiectum externum. 

Scholion 3; 

Plures Neo-Scholastici statuerunt oppositionem inter sensus per 
se discretivos obiecti (tactum, visum) et alios, ita ut priores im- 
mediate ponant obiecta sua extra se et immediate in sua obiecta 
ferantur, posteriores e contra percipiant suam modificationem sub- 

iectivam, cuius causam dein tribuamus corporibus externis ope 
priorum. Hic vera et falsa miscentur. 

Verum est solum tactum et visum ex propria vi indicare posse 
locum obiectorum in spatio. - Si illud «extra se - intelligitur 
ut extra proprium corpus, videbimus, tale discrimen non ab 
jnitio vitae adesse, sed postea oriri ; non igitur est sensui essen- 
tiale. Si autem illud «extra se» intelligitur ut extra facultatem, 
ita ut aliqui sensus putentur statim obiectum ut obiectivum ali- 
quid dare, alii ut intra facultatem, ut imaginem subiectivam, sic 
nullum discrimen exsistit inter duas classes sensuum, sed omnes 
sensus qualitates suas non ut imaginem subiectivam alicuius 
postea cognoscendi, sed ut obiectivum quid percipiunt. 

Obiectiones (generatim sunt argumenta, quae apud Urra- 
buru, Lahousse, Pesch inveniuntur) : 

Obi. 1. In sententia thesis uno intuitu perciperemus et imaginem 
et obiectum in imagine repraesentatum. Atqui secundum experien 
tiain internam in directa cognitione nihil praeter obiectum percipitur. 
Ergo non tenendum est medium in quo. 

Resp. Dist. mai. : Utrumque percipimus ut unum idemque, conc.; 
ut duo similia, nego. Contradist. min. : Praeter obiectum non aliud 
adhuc simile, conc. ; non obiectum in imagine, nego. 

Inst. Atqui hoc est impossibile. Nam aliter experimur nos cogno- 
scere obiecta in seipsis absque ullo medio, aliter in imagine, e. g. spe- 
culi. Nam quamdiu considero imaginem non absolute, sed relative, 
in quantum est repraesentatio alterius rei, utrumque a nobis conside- 
ratur. Ergo similiter fieret, si rem non in seipsa immediate, sed in 
imagine video. 

Resp. Dist. assert. : Si agitur de medio quod, conc. ; de medio in 
quo, ubi tale medium nunquam omitti potest, nego. Ad prob. dist. 
antec.: Et quidem ideo, quia etiam imaginem secundum absolutas 
proprietates considerare possum, et rem sine tali imagine, conc.; si 
illam solum secundum relativas cognoscerem neque unquam obiectum 
sine tali medio, nego. 

Obi. 2. Difficile intelligitur, quod imago cognoscatur in ratione 
imaginis et nullatenus in ratione qualitatis subiectivae. Nam ratio 
imaginis non est abstracta a materia ; ergo non apprehenditur, quin 
aliquo modo saltem obscure advertatur ad subiectum. 

Resp. Conc. antec. et nego conseq. Etiam sonus campanae non 
est abstractus a figura nigra; num ideo auditus aliquo modo, saltem 
obscure advertere debet ad colorem? Ut cognitio aliquid in obiecto 
non exhibeat, non necesse est, ut hoc a reliquis abstractum sit; suf- 
ficit, ut sit extra obiectum formale huius facultatis. 

Inst. Cum imaginem aliquam videmus, statim simul cognoscimus, 
utrum sit statua etc. 

Resp. Hoc fit, quia etiam qualitates absolutae illius imaginis sunt 
sensibiles; e contra qualitates subiectivae imaginis cognoscitivae non 
sunt obiecta sensuum. 

Obi. 3. Postulatur medium in quo, quia obiectum debeat esse pro- 
portionatum potentiae ipsique proportionaliter praesens, seu intra po- 
tentiam. Atqui hoc sufficienter est per speciem impressam, qua ob- 
iectum intentionaliter praesens fit modo apto, ut cognitionem termi- 
nare possit. Ergo alia maior praesentia non requiritur. 

Resp. Trans, mai. Nego min. Per speciem impressam obiectum 
fit physice praesens seu aptum ad causandum actum ; non vero in- 
tentionaliter seu modo conscio, ut cognitum quid. Hoc iam ostendit 
diversitas proprietatum in qualitate, magnitudine, ubicatione inter spe- 
ciem impressam et obiectum visum. 

Obi. 4. Si species expressa immediate attingeretur, omnis cognitio 
sensitiva esset reflexa (nam species expressa est ipse actus cogno- 
scendi;. Atqui hoc est contra experientiam internam. Ergo. 

Resp. Dis/, mai. : Si attingeretur actus secundum proprietates 
subiectivas, conc. ; si secundum notas obiectivas solum, nego. Pariter 
di st. conseq. 

Inst. Secus tota nostra scientia esset de imaginibus, non de rebus, 
ideoque sequeretur idealismus. 

Resp. Dis/, assert. : Si diceremus, ut idealistae, nihil sciri de ex- 
sistentia rerum, sed solum imagines subiectivas, conc. ; si asserimus 
nos in imagine subiectiva cognoscere obiectum externum et illud ob- 
iectum necessario (per se) exsistere, nego. 

Inst. Si species expressa in omni cognitione immediate cogno- 
sceretur, id efficeretur specie expressa altera. Nam ad cognitionem 
omnem requiri dicitur species expressa ut medium quo cognitio for- 
maliter fiat, et ita in infinitum. 

Resp. Nego assert. Ad prob. nego. Requiritur et sufficit ad sen- 
sationem ipsa species expressa prima, qua actus proprietates obiec- 
tivas (figuras coloratas) praesentes seu cognitas habet. — Non recte 
in sententia nostra diceretur «cognosco meam cognitionem», quod in- 
cludere videtur cognitionem reflexam ipsius actus secundum quali- 
tates suas entitativas; recte vero dicitur: «cognosco elementa obiec- 
tiva cognitionis meae.» 

Obi. 5. Etiam cum proprietatibus dissimilibus cognoscere possumus 
ipsum obiectum. Ergo argumentum ex discrepantia proprietatum 
(II B) nihil probat. 

Prob. antec.: Videmus solem non quidem ut est in se, sed «ut se 
nobis manifestat», ut apparet, sc. ut discum parvum in exigua di- 
stantia. Ergo verum manet nos ipsum solem videre. 

Resp. 1. Nego conseq. Etsi ipsam rem in se videamus, manet 
id, ex quo argumentum procedit, sc. discrepantia multarum proprie- 
tatum ; hoc autem sufficit pro argumento contra medium quo. -— 2. Ad 
probat. Probatio deserit medium quo, quin hoc advertat. Nam sol 
qualiter se praesentat vel apparet, parvus ille discus non iam est verus 
sol realis, sed praecise est id quod continet actus sensitivus, est species 
expressa ; quam ideo adversarius concedit a nobis cognosci. Si ordi- 
narius modus loquendi dicere permittit nos videre solem, hoc inde 
est, quia attendit momenta quaedam practica, sc. in illa directione, 


cum tali figura exsistere solem, illum nunc realiter in nos agere ctr. 
negligendo elementum distantiae et magnitudinis. Similiter etiam di 
cimus nos hominem ipsum videre, etsi eum propter nimiam distantiam 
non in recta magnitudine videamus. 

Obi. 6 . Secundum omnes audimus ipsam campanam, olfacimus 
florem, videmus domum a nobis distantem. 

Resp. Conc. prorsus ; sed nego hoc aliter explicari posse quam 
ita : habeo ut elementum cognitum in mea cognitione certum sonum, 
certum odorem, certam superficiem coloratam simul cum distantia sua 
cognita. 

Obi. 7. (Pl.) Eo quod speciem expressam obiecto similem cognosco, 
nondum cognosco obiectum in se, neque immediate neque mediate. 

Resp. Nego. Quid enim cognitio obiecti requirere potest, nisi ut 
proprietates obiecti cognoscantur (qui proprietates visibiles obiecti 
videt, videt obiectum). Sed proprietates obiecti et speciei expressae 
specifice eaedem sunt (figura quadrata, 2 pedes longa, 5 metra a me 
distans). Ergo cognoscens has proprietates in specie exhibitas pro- 
fecto etiam cognosco proprietates easdem obiecti. Numericam autem 
diversitatem proprietatum similium, quae in eodem loco compene- 
trantur, sensus non distinguit. 

Inst. Solum attingo speciem, quae similis est obiecto, non qua 
similem. 

Resp. Conc., et haec est ipsa definitio medii in quo: ex hoc autem 
fluit, quod etiam cognosco proprietates obiecti, proprietatibus speciei 
similes. 

Inst. Non aliter cognosco obiectum in specie quam in statua. 

Resp. Nego; nam in statua percipio proprietates etiam dissimiles 
a proprietatibus obiecti, ut diversum locum, naturam lapidis etc. E contra 
species expressa, in quantum est medium in quo, solas proprietates 
obiecti continet. 

Inst. Solum pro intellectu, qui ultra progreditur, species expressa 
est medium in quo. 

Resp. Solus intellectus philosophi cognoscit naturam medii in quo 
et veritatem huius theoriae ; sc. exsistere omnino subiectivam ima- 
ginem, quae ab obiecto realiter diversa sit, proprietates in specie re- 
praesentatas et proprietates reales obiecti specifice easdem esse, in 
cognitione unius aliud eo ipso cognosci posse etc. E contra etiam 
pro sensu imago est medium in quo, quia satisfacit definitioni, quod 
in imagine cognita eo ipso etiam proprietates obiecti cognitae sint. 

§ 4. De sede sensationis externae. 

THESIS 13 . Experientiae magis conformis est sen- 
tentia reponens sedem sensationis externae pro homine 
in cerebro. (Cf. I)e Sinety, Rev. Quest. Scientif. 69, 544; 
Boule, Rev. Quest. Scientif. 75, 421.) 

Stat. Quaest. 1. Quaestio de sede sensationis est haec: 
Ubinam principium eliciens sensationem ponit hunc actum, 

seu cuinam parti motus sensationem concomitantis respondet 
cognitio? Patet hanc quaestionem plane differre a quaes- 
tione localisationis (obieclivae) sensationum, sc. quinam locus 
obiecto sensato ascribatur. Locus enim obiccti visi semper 
est aliquid praeter corpus proprium vel saltem ultra oculum, 
sedes autem sensationis pro varietate sententiae aut oculus 
aut cerebrum, certe aliquid corpori sentientis internum. 

2. Variae sententiae: 

^ bVima sententia, quae saepe consideratur ut communissima 
Veterum: sensatio externa absolvitur in sensoriis externis, 
ita ut vere ipse oculus videat. Haec opinio est maxime 
obvia, quamdiu facta contraria non apparent. Organum 
externum recipit a corpore speciem vicariam sui; ibidem 
habentur nervi et structura accommodata, praesens est 
anima sensitiva; non ergo videtur, quid desit, ut sensatio 
statim fiat. 

Si tamen auctores ..accuratius comparantur, sat magna dissensio 
opinionum detegitur. Apud Aristotelem opinio praevalens sine 
dubio est organum tactus et gustus esse cor (aut regionem circa 
cor), non vero organum periphericum; functio nervorum et cerebri 
solum postea detecta est. Postea Galenus ex illo facto, quod 
dolorem in parte peripherica sentiamus, conclusit cerebrum ex- 
tendi in peripheriam ibique sentire. Strato e contra negat ex 
tali localisatione peripherica aliquid sequi pro sede sensationis, 
eamque ponit in cerebro, quia interrupta communicatione cum 
cerebro sensatio cessat. Etiam 8. Thomas (secundum Barbado) 
nervos ut organum tactus habuit. De Tonquedec: Organum 
principale pro omni sensu particulari Aristoteli et Thomae sunt 
regiones profundiores organismi ; secundum S. Thomam prin- 
cipium visus est prope cerebrum, ubi nervi ab oculis venientes 
uniuntur; organum olfactus est in loco prope cerebrum (Arch. 
d. Philos. 3, 156 sqq.). Similem sententiam profitentur Themistius, 
Gregorius Nyssenus, alii (secundum Suarez). 

Secunda sententia, in scientiis empiricis hodie communis- 
sima, statuit omnem sensationem externam in cerebro fieri. 
Sensorium externum passive recipit impressiones ab extrin- 
seco acceptas, eas transformat in excitationes specificas ner- 
vorum et ad cerebrum transmittit; hic in aliquo «centro 
sensitivo», diverso pro diversis sensibus, elicitur cognitio 
sensitiva ut reactio animae. Nititur haec sententia in factis 
accuratius consideratis, maxime his: quod sensatio externa 

nunquam fit, si communicatio sensorii cum cerebro inter- 
rumpitur, licet sano relicto sensorio; porro quod eadem 
etiam fit excitatione inadacquata tractus nervei (sensorio 
externo destructo), vel immo sola excitatione cerebri. 

Tertia sententia : Plures Neo-Scholastici sedem peripheri- 
cam sensationis tenendam esse putabant ex testimonio con- 
scientiae, quod argumentum magis excoluerunt. Quia tamen 
facta pro cerebro allata agnoscebant, studebant utramque 
sententiam coniungere. Aliqui dicunt communicationem cum 
cerebro esse conditionem pro sensatione, quae tamen in 
sensorio externo ponatur; ita Urraburu, qui pro eadem 
laudat Farges, Th. Fontaine. Plures alii simpliciter decla- 
rant sedem sensationis esse «organum cum cerebro»; T.Pesch, 
Haan, Palmieri, Mercier, Arnaiz de modo quo haec co- 
operatio cogitari possit, tacent. Accuratiorem descriptionem 
tentavit Lahousse: i) Sensoria externa recipiunt impressio- 
nem eamque deferunt ad cerebrum ; 2) ibi fit reactio, quae 

I necessaria est, ut postea sensatio in sensu externo fiat et 
ut percipiatur a sensu communi in cerebro residente; 3) re- 
actio refertur ad sensoria externa; 4) vi reactionis pro- 
ducitur species impressa et expressa. Similiter De Backer. 
Secundum Bessmer sensatio quidem ipsa fit in organo peri- 
pherico, quod communicationem cum crerebro prorsus pos- 
tulat; tamen sensatio non est perfecta, nisi fiat conscia, id 
fili quod in solo cerebro fit. 

3. Agimus in thesi de sola sensatione humana. Nam haec 
organa apud diversa genera brutorum diversam functionem 
habent. In infimis, quae sine dubio tactu non carent, ne 
nervi quidem distinguuntur, ideoque sensatio ab aliis par- 
tibus organismi fieri debet. In classibus superioribus nervi 
paulatim evolvuntur ad organa centralia semper magis com- 
plicata. Simul functiones superiores semper magis «migrant» 
in partes superiores corticales. Ablatio corticis apud quos- 
dam pisces adhuc fere nullam mutationem activitatis causat, 
maximam e contra in canibus vel simiis. Hinc non valet 
conclusio: in quibusdam animalibus cerebro carentibus cere- 
brum nequit esse sedes sensationis; ergo idem valet in ho- 
mine. — Cerebrum, quod ut sedes sensationis ponitur, po- 
tissimum intelligitur cortex cerebri. Disputatur solum, utrum 
centra subcorticalia forte in quibusdam processibus sensi- 
tivis inferioribus participent. 

Argumentationem ita ordinamus, ut primo crisi subii- 
ciamus argumentum principale sententiae contrariae, dcin 
positiva argumenta afferemus, quae sedem sensationis in 
cerebro ponendam esse probant. 

PARS I. Nihil obstat doctrinae propositae ex testimonio 
conscientiae. 

Argum, principale adversariorum est hoc : Conscientia 
teste sensatio pressionis fit in digito, visio in oculis, et 
quidem non tantum sentimus obiecta esse in certis locis, 
sed etiam sensationes subiectivas fieri in determinatis cor- 
poris partibus. Atqui tam universale testimonium conscien- 
tiae nequit esse falsum. 

Resp. Argumentum supponit sensationem nostram, sicuti 
qualitatem, ita etiam locum suum nobis immediate mani- 
festare. Atqui neque exhibetur in sensatione locus organi, 
sed locus obiecti percepti; neque hoc indicatur testimonio 
immediato consdientiae, sed paulatim experientia sensuum 
excolitur. Ergo in sententia recentiorum non per conscien- 
tiam falsa sedes sensationis nuntiatur, sed recta localisatio 
obiecti percepti indicatur. 

Prob. min. i. In omnibus sensibus praeter tactum per 
sensationem ipsam datur proxime locus obiecti (localisatio 
obiectiva) ; hoc fit in visu, auditu, olfactu, gustu, quatenus 
in ultimo ab elementis tactus abstrahi potest. Idem tunc 
de ipso ambiguo casu tactus dicendum est. Quia ibi locus 
obiecti cum loco organi coincidit, dubitari potuit, de quo- 
nam agatur. Sed ipsa iam analogia cum aliis sensibus 
ostendit, hic eodem modo iudicandum esse, ac in visione. 
Ergo localisatio, quae in sensatione habetur (etiam in tactu), 
est obiectiva (locus obiecti, non locus organi). 

2. Si quandoque cum sensatione etiam locus organi atten- 
ditur, hoc aut est, quia experientia tale phantasma suppe- 
ditat; aut quia praesens status organi est obiectum alterius 
sensus (motus oculi sunt obiectum sensus muscularis). Ex 
visione sola nihil de loco retinae, immo ne de duplicitate 
quidem huius organi scio. — Ut postea positive et gene- 
ratim probabitur, tota haec localisatio tam obiecti externi 
quam organi, si interdum fit, est elementum aliquod obicc- 
tivum sensationis, ope experientiae paulatim excultum, mi- 

niine vero aliquid in qualibet sensatione externa statim ipsa 
conscientia perspectum. 

3. Hinc phrases illae; «oculus videt», «manu tetigi», signi- 
ficant: experientia scio oculum esse necessarium instrumen- 
tum pro visione recipienda, ab cius statu et motu visionem 
pendere. Hinc in forma ad argumentum adversariorum res- 
pondetur: Dist. mai.: Sentimus locum ipsum sensationis 
(proprietatem subiectivam huius actus), nego; sentimus lo- 
cum obiecti repraesentati (et organi quando est tale obiectum 
repraesentatum), conc., vel subdist. : et hoc immediate ab 
initio vitae, nego; hoc experientia comparamus et perfici- 
mus, conc. 

PARS II. Argumenta positiva. 

Argum. 1. (Ex necessitate communicationis cum cerebro.) 
Experientia universali constat sensationem externam nun- 
quam fieri, si nervus ducens ad cerebrum interrumpatur 
vel cerebri pars huc pertinens desit. Atqui sola probabilis 
via ad hoc factum explicandum est, ut dicatur sensatio 
fieri in cerebro; aliae explicationes aut evidenter insuffi- 
cientes aut certe summopere improbabiles sunt. Ergo 

Prob. min. 1. Facile patet in sententia recentiorum facta 
allata necessaria esse. 

2. E contra sententia Veterum, secundum quam sensatio 
externa immediate post impressionem in organo ab extrin- 
seco receptam fiat his factis non satisfaceret. Ouomodo 
enim cerebrum, quod omnino non est in via inter obiectum 
et organum, conditio esse potest pro actione antea in ali- 
quo angulo corporis ponenda? Tota actio physiologica or- 
gani etiam interrupta communicatione cum cerebro intacta 
manet; nam adhuc fiunt iidem motus reflexi ac antea, 
eodem modo ab obiecto excitati. Cur ergo non sensatio 
fit, cum organum adhuc agat? 

3. Ii tandem Neo-Scholastici, qui censent non statim post 
impressionem in organum sequi posse sensationem, sed post 
migrationem eius in cerebrum et reditum in organum facto 
allato quidem satisfaciunt, tamen statuunt rem valde com- 
plicatam et physiologice et psychologice summopere im- 
probabilem: a) «Complicatam»; nam postulant plures migra- 
tiones excitationis nerveae, usque dum ad sensationem con- 
sciam perveniatur, et tamen nulla ratio videtur, cur non 

statim initio sensatio in organo fiat, si tamen tandem ibi 
fieri debet, b) Physiologice improbabilem»; quomodo enim 
excitationes per eosdem ut videtur nervos simul in oppo- 
sita directione moventur, quin inter se turbent? ubinam i n 
retina fit imago rediens ex cerebro, quin illam turbet, quae 
interim ab extrinseco in eadem retina modo imprimitur? 
c) «Psychologice incredibilem»; obtruditur enim «sensatio 
quaedam ex se inconscia», res quae intclligi nequit, si di- 
catur esse vera cognitio. Oui autem illam definiret ut ac- 
tum non cognoscitivum, non versaretur in praesenti con- 
troversia, quia solum quaerimus sedem sensationis consciae. 

Argum. 2 . (Ex eo, quod cerebrum solum sufficit pro 
sensatione perfecta.) Psychologice considerata, sensatio ex- 
terna est specie idem ac hallucinatio, immo et phantasma. 
Atqui haec ultima in solo cerebro fiunt. Ergo idem valet 
de sensatione externa. 

Ad mai. Ex' parte causae sine dubio est differentia 
magna inter sensationem externam, quae obiectum vere de- 
pingit, et phantasmata (hallucinationes); sed hoc discrimen est 
criticum, non psychologicum. Porro etiam psychologice dif- 
ferentia sub debitis conditionibus tanta est, ut facile inter 
se distinguantur. Tamen in proprietatibus mere psycholo- 
gicis omnia discrimina mere gradualia sunt et eatenus phan- 
tasmata et sensationes externae sunt eiusdem speciei psy- 
chologicae, ut fusius ostendetur in thesi 16 (Assertum). 

Ad min. Ipsi Scholastici concedunt sedem phantasmatis 
esse cerebrum. Pro hallucinatione idem docent omnes theo- 
riae, quae hodie de eius sede vigent. Nam contingunt ad- 
huc hallucinationes post destructa plane omnia centra sub- 
corticalia talis sensus (Parish, Uber die Trugwahrnehmung, 
1894); a fortiori post destructum solum organum externum. 

Ad conseq. Non convenit cum ceteris experientiis scientiae 
opinio, quae tenet duo centra tam diversae naturae et digni- 
tatis non producere nisi effectus eiusdem naturae. Porro 
si organum externum solum nullam sensationem producit, 
e contra cerebrum solum sensationem secundum totam suam 
perfectionem psychologicam producere potest, patet or- 
ganum non elicere sensationem externam sive totaliter sive 
partialiter, sed solum praebere stimulos normales externos. 

Argum. 3 . (hx variis factis localisationis obiectivae.) 
Sentitur dolor, tactus, motus in membro amputato, et quidem 
saepe per annos, ita ut correctio per attentionem non fiat; 
generatim viget «lex proiectionis excentricae», sc. omnis 
excitatio alicuius nervi sensitivi ubicunque facta (etiam in 
via ad cerebrum a stimulo aliquo interno) sentitur semper 
in organo peripherico eiusdem nervi. Atqui haec bonam et 
simplicem explicationem habent in sententia nostra, non vero 
componi possunt cum contraria. Ergo prior praeferenda est. 

Ad mai. De factis cf. fusius Exp. Psych. III 4, § 5. 

Prob. min. 1. In sententia nostra explicatio est haec: 
Sensatio semper fit in cerebro, neque unquam sedes actus 
percipitur. Localisatio autem imaginis cognoscitivae est 
nova cognitio, sc. imago distantiarum, quae caeteris notis 
superadditur et intime cum eis coalescit. Oritur haec locali- 
satio maxime consuetudine seu associatione saepe repetita 
inter imaginem illius loci, in quo stimulus ordinarie sensa- 
tionem huius nervi excitare videtur et qualitatem distinc- 
tivam huius sensationis. 

Ex hoc supposito, quod ex legibus associationum fluit, 
facile omnia explicantur. Arctissima enim est associatio 
inter imaginem membri ad peripheriam nervi positi et ex- 
citationem huius nervi; ideo necessario excitatio huius nervi, 
ubicunque in via ad cerebrum fit, reproducet quoque hanc 
imaginem, sive adhuc membrum ipsum adest (proiectio ex- 
centrica) sive non (illusio amputati). Ergo eadem explica- 
tione omnes casus localisationis tam normalis quam ab- 
normis comprehenduntur. 

2. E contra opinioni adversariorum, in qua sedes sen- 
sationis supponitur esse elementum eius subiectivum, quod 
sensu intimo referatur, facta allata contradicunt. In his 
enim casibus noniam indicatur sedes sensationis , sed 
aliquid plane aliud, sc. peripheria nervi. Ergo deberet 
haec localisatio ut essentialiter diversum quid concipi, ac 
in sensatione normali, cum tamen psychologice elementum 
localisationis in utroque casu idem sit. Hoc, ut patet, in- 
credibile est. 

Notetur oppositio in hac re: In ordinaria sensatione, ubi 
stimulus in organum agit, sensatio dicitur essentialiter pro- 
priam sedem referre; in abnormi sensatione, si e. g. sti- 

mulus tractum nervi extra organum periphericum afficit: 
1) sensatio nunc sedem suam non iam refert; 2) eius loco 
subito hanc novam proprietatem acquirit, ut per phantasma 
superadditum nunc exhibeat locum organi distantis vel ab- 
sentis. 

Scholion (Lehmen-Bessmcr, Psychologie): 

Monakow censet destructis centris sensuum cerebralibus forte (!) 
quoddam vestigium sensationis adhuc relinqui. Sic in casu quodam 
destructi centri auditivi in cortice cerebri quidam soni et strepitus 
adhuc audiebantur; in alio casu caecitatis cerebralis completae 
cum destructa «radiatione optica» (i. e. nervis qui centrum sub- 
corticale cum corticali coniungunt) minimum quoddam adhuc 
videbatur. — Sed dubitare licet, utrum vere omne vestigium cen- 
trorum et nervorum abfuerit. — - Porro in infante quattuor annorum 
cerebrum totaliter degeneratum inveniebatur; ipse tamen osten- 
derat quaedam signa sensibilitatis, quia sugebat, in fortissima luce 
oculos claudebat, in vehementiore strepitu cohorrescebat. — Sed 
hi omnes motus generatim considerantur ut motus reflexi, qui 
sensationem non supponunt. Casus igitur allati non praebent 
probabile fundamentum, ut etiam in homine centra subcorticalia 
dicantur etiam pro solo initio sensationis sufficere. Ceterum 
neque hoc contradiceret thesi, quae non de solo cortice loquitur, 
sed cerebrum totale organo sensuum peripherico opponit. 

De centris sensoriorum in cerebro cf. Exp. Psych.VI 1, §4 et 5. 

Obiectiones : 

Obi. 1 . Structura organorum est maxime varia pro varietate im- 
pressionum, nervi e contra sunt uniformes. Ergo potius putandum 
est sensationem in organo illo accommodato fieri, quam in cerebro 
uniformi. 

Resp. Cerebrum non obstante sua apparenti uniformitate sufficere 
pro omni varietate sensationum , probatur ex facto phantasmatum. 
Neque complicata structura organi tunc superflua fieret, quia stimuli 
physici in aptas excitationes nerveas transformandi sunt et maxime 
ideo, ut extensio obiectorum per aptam distributionem in organis imi- 
tando effingatur. 

Obi. 2 . Centra nervea cerebri, si directe excitantur, non sentiunt. 
Atqui id incredibile foret, si sensatio ibi perageretur. Ibi enim sunt 
nervi ipsi sentientes, qui tamen etiam per stimulos inadaequatos ad 
sensationem cientur. 

Trans, mai. Nego min. Etsi nervi per stimulos inadaequatos ex- 
citentur. hoc neque semper fit, et semper multo debilius fit quam 
per stimulum adaequatum. Ideo tam mirum non est nervos in ce- 
rebro ipso, ubi naturaliter destinati non sunt ad accipiendas directas 
impressiones, directe non excitari posse. 


Obi. 3 . Sentimus totam hanc corporis extensionem esse nostram. 
Atqui id sentire non possemus nisi sensatione aliqua in omnibus parti- 
bus corporis exsistente. F.rgo non in solo cerebro fit sensatio. 

Resp. breviter (res enim fuse tractabitur in thesibus 19 21). Nego 

min. Sufficit pro hac re, ut 1) partes corporis percipere possim in 
distantia sua locali, et 2) easdem ut proprias ; primum fit visu ct tactu 
eodem modo, ut relationes locales obiectorum externorum percipio; 
secundum fit iis critcriis, quibus corpus proprium ab alienis distin- 
guere disco. 

Obi. 4 . (P. Vogt, Psychologie, 1909.) Si attentio dirigitur ad ob 
iecta visus, tensio in oculis sentitur ; si ad obiecta auditus, similiter in 
auribus ; si ad phantasmata, in capite. Atqui hoc apte ita explicatur, 
ut sentiatur sedes sensationis vel phantasmatis. 

Resp. Dist. mai. : Sentitur tunc visio, auditio, phantasma in sua 
sede, nego ; sentitur tensio musculorum subservientium activitati 
organorum , quae locatur circa organa sensuum , conc. Contradis/, 
min. : Si sentiretur sedes sensationis, conc. ; si localisatur obiectum 
motus, nego. 

Obi. 5 . (T. Pesch.) Si sensatio non fieret in organo externo, ac- 

tus sensationis recta dirigeretur in affectionem in organo peripherico 
productam, non in ipsam rem externam. Atqui secundum fit. 

Resp. Nego mai. Cognitio semper dirigitur in elementum obiec- 
tivum speciei expressae, quod obiecto externo simile est, ideoque in 
obiectum ipsum, non autem in speciem impressam vel alia media 
physica, quae sensationem praecedunt. 

Inst. Ibi fit actus sentiendi, ubi quodammodo exit ex sentiente 
directus per tendentiam intentionalem in rem perceptam. Atqui id 
fit in propriis organis singulorum sensuum. Nam experientia teste 
non ex cerebro egreditur recta ad rem, sed actus visionis a cerebro 
usque ad oculum manet in subiecto sentiente et ab oculo ad viden- 
dum obiectum quasi exit. 

Resp. Trans, mai. : Nego min. Ad prob. dist. assert. : Sensatio 
realiter egreditur ex cerebro, nego; ideoque neque realiter migrare 
debet intra subiectum a cerebro ad oculum ; sensatio intentionaliter 
exit ex cerebro, i. e. repraesentat rem, sicuti extra .cerebrum exsistit, 
conc. vel subdis/. : Et ad hoc aliquo modo prius tangere debet oculum 
in hac migratione intentionali, nego; et hoc immediate fit, conc. De 
problemate localisationis obiectivae postea agetur. 

Obi. 6 . Forte non fit sensatio in illa parte nervi, ubi impressio 
habetur, sed translata excitatione fit in organo externo. Tunc non 
obstat lex proiectionis cxcentricae, ut Iocalisatio in organo fiat. 

Resp. Tunc adhuc non explicaretur dolor in membro amputato; 
non enim excitatio transfertur in membrum absens, ut ibi a sensu in- 
timo referatur. Ergo semper excogitanda erit alia explicatio locali- 
sationis neque manet una lex complectens omnia, ut in sententia 
nostra. 

Inst. Haec falsa Iocalisatio fit cx defectu reflexionis et \ i assue- 
tudinis sedem huius sensationis phantastice apprehendendo ut prius. 

Urraburu: Ceterum equidem puto, huiusmodi illusiones imaginationis 
post aliquod tempus cessaturas esse. 

Resp. Xego hic agi de mero defectu attentionis; sed ut experi- 
menta demonstrant etiam in plena attentione illa localisatio sensibilis 
falsa fit eadem firmitate et claritate ac localisatio sensationis ordi- 
naria, et quidem saepe per totam vitam (salvo saepe iudicio vero de 
opposito). 

Obi. 7 . '(Bessmer.) Contra argum. 2. Hallucinationes purae a 
veris sensationibus semper distingui possunt, quia remanent clausis 
organis sensuum. Ergo non iure sensationibus aequiparantur. 

Resp. Dist. antec.: Ideoque ex argumento indirecto, quod clauso 
organo sensatio impossibilis sit, cone. ; distinguuntur attendendo ima- 
gines cognoscitivas in se, nego; et ex hoc solo argumentum procedit. 

Obi. 8. Argumenta allata generatim procedunt ex casibus ano- 
malibus seu per accidens. Atqui non licet concludere, idem valere 
in casu normali. PIrgo. 

Resp. Co 7 ic. mai. Sicuti idem fit in quavis scientia, maxime ex- 
perimentali, ubi introducuntur conditiones anomales, artificiosae vel 
observantur mutationes per morbum inductae, ut modus agendi rerum 
melius detegatur. Ceterum idem Scholastici semper fecerunt, quando 
e. g. ex casu miraculoso quantitatis separatim exsistentis naturam 
quantitatis investigarunt. Dist. min.: Non omnia licet a casu ano- 
mali ad normalem simpliciter transferre, ideoque negare teleologiam 
ordinariam, vel aptitudinem cognitionis ad veritatem, conc. ; non licet 
supponere naturam rei eiusque proprietates essentiales etiam in casu 
anomali servari ideoque interdum sic facilius cognosci, quia ab aliis 
liberatae observantur, nego. 

Alias obiectiones praebent argumenta pro contraria sententia 
apud P. Vogt, Psychologie § 13 , et Lehmen-Bessmer, Psychologie 
176 sqq. 

CAPUT II. 

De sensatione interna. 

1. Transimus ad altiores facultates cognitionis sensitivae, quae 
vocantur sensus interni. Non intelligitur haec designatio (ut iam 
dictum est) localiter de sensibus, quorum stimuli ordinarii sint 
aliquid intra organismum exsistens, ut sensus muscularis. Haec 
enim omnia pertinent ad sensibilitatem inferiorem, quae vocatur 
sensatio externa. Sensus vero internus est altior quaedam facultas 
cognoscitiva, quae e. g. absente obiecto agere potest, ideoque in 
homine ad arbitrium liberae voluntatis sua obiecta creat vel 
retinet; aut si pendet a praesentia obiectorum, saltem circa eadem 
altiorem quandam functionem exercet. 

2. Divisio tractatus. Articulo primo describimus singulis para- 
graphis notos quattuor sensus internos, examinando, quid praestent 
et quomodo inter se cohaereant etc. Dein articulo secundo com- 


plicatas activitates psychicas altioris vitae sensitivae examinabimus, 
quae generatim ex cooperatione plurium sensuum externorum et 
internorum simultanea et successiva oriuntur, ut perceptio distan- 
tiae. — Primus sensus internus, de quo agendum est, est «sensus 
communis». 

ARTICULUS I. 

De sensibus internis. 

§ 1 . De sensu communi. 

Cf. Urraburu Ps. II 272 sqq.; Palmieri I 161 sqq.; Exp. Psvch. 

■ VII 2. § 1. 

THESIS 14 . Operationem sensitivam quamlibet comi- 
tatur sensus intimus, qui ab eadem non realiter distin- 
guitur. 

H! 

Stat. Quaest. 1. Varia munera sensui communi attri- 
buuntur. 

a) Saepe a Veteribus dictus est fons et terminus sensuum 
externorum. «Terminus», quatenus singulae sensationes ei 
nuntiantur, ab eo adhibentur, ut in sequentibus muneribus 
declarabitur; et hoc admittendum est. «Fons» vero, qua- 
tenus ab eo virtus et vigor sentiendi in singulos sensus 
derivari dicitur. Ab aliquibus vires quaedam corporeae 
(«spiritus animales») transmitti putabantur, quae rectam dis- 
positionem sensuum conservent, ita ut communicatione inter- 
rupta statim sensus ineptus evadat (Suarez). Sed hodie 
notum est activitatem physiologicam organorum per separa- 
tionem a cerebro non mutari, ut ostendunt motus reflexi, 
qui intacti manent. Transmissio autem quaedam psychica, 
de qua alii loquuntur, iam inde excluditur, quia actus psy- 
chici non in organo peripherico fiunt, sed in cerebro. Hinc 
de tali munere nobis agendum non iam est. 

b) Aliud munus multi recentiores nomine sensus intimi 
designant et a sensu communi arctioris expressionis se- 
parant. Definitur (Lahousse) ut potentia experiendi actus 
tamquam suos; propter illam sc. subiectum cognoscens non 
tantum cognoscit vel appetit obiecta, sed insuper sentit, se 
cognoscere, vel appetere. 

c) Secundum omnes porro sensui communi ascribitur 
munus colligendi obiecta diversorum sensuum in ordine ad 
unam rem externam repraesentandam, qualem iam in thesi 3 
pro brutis vindicavimus. 

Probes, Psychologia. I. 

d) Tandem sensus communis esse dicitur obiecta vario- 
rum sensuum, modificationes organicas et sensationes ipsas 
ut diversa inter sc cognoscere, ea discernere. 

De variis hisce muneribus agendum est, nempe utrum 
revera principium sentiens ea possideat necne ; et quaenam 
sit natura talis facultatis, quomodo se habeat ad sensus 
externos etc. 

2. Hac igitur thesi de sensu intimo. Est facultas, qua 
animal sensitivas affectiones, quae in ipso contingunt, ut 
suas experitur; qui enim sentit vel appetit, sibi tribuit 
suumque esse sentit actum, quem ponit. Patet per hunc 
sensum intimum actus internos non abstracte cognosci, sed 
solum concrete, i. e. cognoscitur subiectum appetens, sub- 
iectum videns, non vero visio, appetitio a subiecto abstracta. 

De exsistentia talis sensus intimi inter auctores fere con- 
venit. Soli Platonici et Cartesiani dicuntur negasse sensui 
virtutem attingendi quomodocunque facta interna, cum id 
necessario postulet facultatem spiritualem. Hanc exsisten- 
tiam stabiliemus prima thesis parte. 

3. Alia est quaestio secundae partis de natura huius 
facultatis. S. Augustinus, S. Thomas aliique tenent nullum 
sensum proprias affectiones percipere posse; ideo postulant 
aliam facultatem, sensum communem, qui omnes actus sen- 
suum externorum percipiat ut suos. Aristoteles hoc rei icit, 
cum ita perveniatur ad seriem infinitam actuum ; sed dis- 
putatur, utrum hoc per modum assertionis an obiectionis 
proferat. Clare autem Suarez multique cum eo (Lahousse, 
Tongiorgi, Palmieri, Mendive) sensum intimum habent non 
ut specialem facultatem, sed ut generale attributum omnium 
facultatum ordinis intentionalis. De cetero iam antea non 
pauci ita sentiebant; Plato, Themistius, Averroes, Aegidius, 
Caietanus docuerant actum sensationis cognosci per se ipsum 
reflexione quadam impropria (Suarez). — Lahousse hoc ex- 
plicat: Actus repraesentat explicite et clare id quod ap- 
prehenditur et appetitur, implicite vero et obscure se ipsum; 
ideoque est obiective praesens seu conscius; «experientia 
actus» habetur per ipsum hunc actum, qui ergo duplici 
formalitate distincta constat; sc. signate, clare cognoscit 
obiectum vel modificationem (affectionem, appetitionem), ex- 
ercite, obscure sentit se cognoscere aut appetere. Haec 
secunda sententia praeferenda videtur. 

PARS I. Operationem sensitivam concomitatur sensus in- 
timus. 

Argum. 1. (Ex possibilitate reflexionis psychologicae in 
homine.) Habemus conscientiam reflexam (intellectualem) 
de multis sensitivis actibus propriis modo habitis, e. g. de 
affectu modo habito, de visione. I11 hac possibilitate retro- 
spectionis in proprios actus nititur introspectio seu obser- 
vatio psychologica, quae est fundamentum huius scientiae. 
Atqui ut talis reflexio possibilis sit, non sufficit, ut actus 
animae fuerint praesentes sua realitate sola, sed debuerunt 
adesse cogniti ut mei. Ergo actus directi et ipsi iam fuerunt 
cogniti, seu quod idem est, actus nostros comitatur sensus 
intimus. 

Prob. miti. 1. (Negative.) Anima ipsa in suis proprie- 
tatibus entitativis sibi certe realitate sua maxime praesens 
est et tamen non a se immediata reflexione detegitur. Ergo 
realitate sua praesens esse non sufficit, ut reflexione at- 
tingatur. 

2. (Positive.) Non possum actum aliquem habitum vel 
obiectum cognitum recognoscere ut meum, ut a me habi- 
tum, nisi in priori actu illum actum cognoverim ut meum, 
ut nunc praesentem. Si nunquam scivi, me cognoscere 
obiectum, hoc pro recordatione idem est, aesi oblitus sim, 
me cognovisse obiectum. 

Argum. 2. (Per exclusionem.) Persuasum mihi est, ut 
homini reflectenti, cognitiones et affectiones sensitivas esse 
meos actus, referri ad subiectum ego, illos differre ab alienis, 
quorum exsistentiam etiam indubie admitto, et quidem eo 
quod ego illos immediate experior, alios autem solum in- 
directe (forte conclusione quadam) admitto. — Porro mihi 
constat me esse eundem, qui varias actiones inter se succe- 
dentes posuit. Atqui haec facta postulant me in actibus 
meis etiam sensitivis immediate attingere ipsum ego. 

Prob. min. Alii modi explicationis ab adversariis allati 
non sufficiunt: 

1 . Posset quis rem ita concipere : In actibus sensitivis nihil 
cognitum inest nisi obiecta, affectus etc., quin elementum 
ego ut membrum cognitum ibi inveniatur. Postea reflectens 
in seriem talium actuum, quia continuo nexu causali inter 
se sequuntur, illam attribuo eidem subiecto, quod nunc re- 

flectit et quod voco ego. Moc tamen evidenter insufficiens 
est: 1) Neque potest probari seriem actuum meorum esse 
continuam, nunquam interruptam. 2) Neque desunt alii 
actus alieni, qui cum meis in eadem relatione causae et 
effectus stant, e. g. in dialogo cum alio. Tamen saepe ne 
momentum quidem haesito, quinam actus ex illa serie ad 
me referendi sint, illi sc., quos intuitive scio me experiri. 

2. Alius modus explicandi esset forte hic : Reflexione in- 
venio certos solum actus semper arcte coniunctos esse cum 
certo corpore (quod voco «corpus meum»), eos hoc corpus 
semper ut partiale obiectum includere, ab eo eiusque statu 
dependere. Sed hoc iterum nullo modo sufficit. Nam: 
1) Propterea quod duo actus intentionales idem obiectum 
repraesentant, evidenter nondum ad idem ego pertinere di- 
cuntur, neque etiam ideo, quod ab iisdem conditionibus 
corporis dependeant. 2) Etsi corpus , illud, a quo actus 
pendent, celerriqae mutaretur, si alios sensus acquirerem, 
alios amitterem, possem omnino scire me eundem esse, qui 
omnes has mutationes experiretur. 3) Quod etiam magis 
urget: hoc corpus esse meum et semper idem corpus meum 
esse, non est notum ut prius quid, sed ipsum diiudicatur 
ex identitate actuum meorum prius percepta, sc. quia eius 
contactus cum aliis corporibus semper a me sentitur, quia 
eius motus mihi obedit etc. (th. 21). 

Argum. 3 . (Positive ex testimonio conscientiae.) Analysis 
operationum sensitivarum ostendit in illis includi concretam 
cognitionem ipsius actus, i. e. percipi vel obiectum exter- 
num (in sensatione) vel modificationem propriam (in affectu, 
appetitu) ut aliquid meum. Ergo operationes sensitivas 
comitatur sensus intimus. 

Prob. antec. 1. Hoc facilius patet quoad affectus. Ita dolor, 
delectatio semper apprehenditur ut meus dolor, mea de- 
lectatio, et quidem concrete, seu ut totum quid, in quo tamen 
etiam cognoscitur elementum illud personale. Immo in 
nulla alia re hoc elementum tam clare exhiberi videtur, 
quam in affectu et appetitione. Idem sine dubio dicendum 
est de brutis. Ostenditur enim hoc elementum subiectivum 
affectus in modo reagendi. Entia sensitiva ad apprehen- 
sionem proprii doloris vel delectationis plane aliter reagunt, 
aesi de aliena affectione agitur, quam etiam vident; ergo 

aliter utrumque apprehendunt seu implicite apprehendunt 
id in quo utrumque distinguitur, sc. elementum ego. 

2. In cognitione sensitiva res initio obscurior videtur. In 
concentrata enim attentione unice obiectum attenditur, ita 
ut obliviscamur, ubi simus, quidnam agamus, quando ex 
tali statu concentrationis expergiscimur. Tamen hoc solum 
dicit me tunc non iam cogitare de relatione huius actus ad 
alios, quid boni vel mali inde sequatur, quid forte agere 
debeam ; minime vero dicit me non cogitare de ipso hoc 
praesenti actu, in quantum pertinet ad me, seu est meum 
quid. 

Immo dicendum est obiecta percepta mihi semper ap- 
parere ut mihi praesentia. Immediate enim distinguo inter 
obiectum a me visum, musicam a me auditam et alia ex 
parte similes res mihi solum narratione notas; et hoc non 
solum ob intensitatem phantasmatum, sed ex charactere 
praecise personali, quem illa visio vel auditio in se habet. 
Huc porro omnia pertinent, quae ex possibilitate recorda- 
tionis antea (argum. 1) conclusimus, lure simile quid sup- 
ponimus pro brutis, ubi vita mere sensitiva eadem est. 

PARS II. Sensus intimus ab operatione sensitiva, quam 
comitatur, non realiter distinctus est, sed est ipse hic actus 
animae obiective praesens. 

Haec assertio nihil est nisi corollarium ex argumentis 
allatis, secundum quae in quovis actu sensitivo statim etiam 
subiectum ego attingitur. Neque teneri potest sententia 
opposita, quae docet actum sensationis externae per solum 
actum alterius facultatis superioris realiter distinctae sc. sen- 
sus interni attingi posse. 

Argum. Nam, ut iam olim arguerat Aristoteles, ex tali 
supposito sequi videtur necessitas seriei infinitae. Talis 
distinctio sensus externi a sensu qui eius actum percipiat 
ideo necessaria esse dicitur, quia nullus sensus propriam 
affectionem percipere possit, ne proprium quidem ego; pu- 
tatur enim talis reflexio spiritui reservari. Atqui si hoc 
valet, ne sensus quidem ille internus proprium actum, seu 
ego sui actus percipere potest; hinc nescit se priorem actum 
habuisse, sc- nescit relationem praesentis ego cum ego prioris 
actus, sed talis cognitio actu iterum altioris facultatis in- 
diget et ita porro. 

Explico. Actus sensus intimi ex definitione sua aequi- 
valet huic asserto: ego hoc prius audivi; seu subiectum 
nunc reflectens et subiectum antea audiens est idem ; ergo 
in hoc actu aliquis sensus (sensus intimus) cognosceret sub- 
iectum proprii actus. Atqui hoc adversarii pro quolibet 
sensu reiiciunt; ergo actus sensus intimi repugnare deberet. 

Corollarium i: 

Probatio ostendit, quid postulemus asserto sensum in- 
timum percipere actus sensationis. Non dicitur visionem 
abstracte percipi, sed subiectum videns rem aliquam ; porro 
non videre in oppositione ad audire ; ne videre quidem ut 
agere, sed solum ut «habere (etiam) hoc obiectum ego». 
Aliis verbis cum obiecto concrete, exercite simul subiectum 
illud habens percipitur. 

Corollarium 2: 

Ut ex argumentis patet, asserendus est sensus intimus 
pro quolibet actiT sensitivo. Hoc maxime inde patet, quia 
requiritur ad omnem actum sensitivum, quem ut proprium 
agnoscere et recordari possumus. 

Si interdum a recentioribus psychologis elementum ego 
in actibus non detegebatur, hoc inde est: 1) quia est ele- 
mentum communissimum ideoque non attenditur, sicuti idem 
fit de contactu assueto vestium; 2) quia hoc elementum 
concretum in obiecto sensibili iam ex natura sua non at- 
tenditur, sed attentio in obiecta externa dirigitur (Exp. Psych. 
VII 2, § 1). Secus autem a psychologis haec praesentia 
subiecti implicite semper conceditur. Ideo pro omni actu 
psychico loquuntur de actibus ipsius ego. Immo obiecta 
psychica definiuntur ut id quod soli ego intuitive notum 
sit, et quidem ut hoc elementum personale includens et per 
hoc ab omnibus aliis rebus distinctum. Verum elementum 
psychologicum non est sensatio circuli rubri, sed mea sen- 
satio huius rei, id quod secundum dicta cognitionem im- 
plicitam subiecti involvit. 

Ex hac doctrina, quae paulatim cum progressu scientiae 
exculta est, intelligitur cur conceptus conscientiae hodie 
consideretur ut elementum gcnericum omnis actus sensitivi 
et rationalis, breviter actus psychici. Geyser: Iam apud 
Cartesium conscientia est conceptus universalissimus omnium 
processuum psychicorum. Ipsa significat meram cognitionem 

alicuius rei, quae in omni actu psychico inest; qua talis 
non admittit gradus, qui solum oriuntur ex additione spe- 
cialium actuum, ut attendendi, distinguendi, comparandi. 

Scholion 1 : 

Interdum sensus intimus ex factis in brutis observatis sic de- 
ducitur: Animalia cernuntur appetere res visas, gustatas; quo 
melius eas videant, oculos in obiectum figunt, ad melius audien- 
dum aures arrigunt, nares applicant ad olfaciendum. Atqui haec 
indicant animalia percipere sensationes ut suas et cognoscere, 
per quae organa illae fiant. — Sed perceptio organi sensuum, _ si 
omnino habetur, fit vi sensus communis, non autem sensus in- 
timi, cum organum non per visionem ut talem (quasi eius sedes) 
sentiatur (th. 13), sed ad summum per associationem cum illa 
coniungatur. 

Facta ipsa potius ita explicanda sunt : Brutum instinctive appetit 
ut habeat clarum obiectum; hinc exsequitur instinctive motus 
organi aptos (ita ut ipsum tamen nihil sciat de relatione organi vel 
motuum ad hunc finem), usquedum tendentiae suae instinctivae 
satisfactum fuerit. Sic autem pro sensu intimo non multa efficiuntur. 
In probatione antea allata processus in bruto nimis ad analogiam 
hominis explicari videntur. 

Simile quid dicendum est de certo textu S. Augustini: «Aperire 
oculum et movere aspiciendo id quod videre appetit nullo modo 
posset (bestia), nisi clauso oculo vel non ita moto se id non 
videre sentiret. Si autem sentit se non videre, dum non videt, 
necesse est etiam sentiat se videre, dum videt; quia cum eo 
appetitu non movet oculum videns, quo movet non videns, in- 
dicat se utrumque sentire.» Sed sentire «se non videre» videtur 
intellectui proprium, qui solus negationem cognoscat. Neque 
hoc necessarium est; si enim brutum obiectum non videt, sed 
aliunde (quia audit) incitatur ad quaerendum, motus omnes peraget, 
qui ad visionem ducent et tamen nihil ideo scire debet de illo 
facto non-visionis. 

Scholion 2 (Exp. Psych. VIII 1, § 5, n. 3): 

« Sensationes inconsciaei> contradicere videntur assertioni omnem 
actum psychicum conscium esse. Facta sunt haec: Interdum 
causae, quae ordinarie sensationem excitant, in certis circumstantiis 
hoc non faciunt. Homo alias mihi notissimus forte in distractione 
a me videtur, sed prorsus non agnoscitur. Tunc loquuntur de 
visione amici inconscia. Alias actus conscii, qui ordinarie causas 
conscias habent, hic illis carent. Nomen frustra quaesitum longo 
tempore post sponte exoritur ; tunc dicitur inconscie elaboratum 
fuisse. Tristitia subito incipit sine causa nota, ergo, ut dicitur, 
ex causa inconscia. 

Resp. Nego rnin. 

Prob. miti. Visio habet ut obiectum formale, ut solam rem colora- 
tam repraesentet; quomodo igitur potest exhibere, etsi solum implicite, 
aliquid a colore plane alienum, ut ipsum actum videndi vel subiectum ? 

Resp. Ex obiectione ipsa obiectum formale est «rem coloratam 
repraesentare»; hoc vero necessario includit aliquod testimonium sub- 
jecti, cui hoc praesens sit, et eatenus actus. Lahousse : Ut obiectum 
formale nominatur generatim solum elementum obiectivum. quod ex- 
plicite cognitum est et ratione cuius actus discernuntur, non autem 
aliud obiectum, quod implicite et obscurius attingitur, quodque com- 
mune est omni sensationi. Dicendum ergo esset pars communis ob- 
jecti formalis omnium sensuum. 

Obi. 4. Certe actus appetitivus suam praesentiam non per se- 
ipsunt manifestat ; nam talis actus non potest esse virtualiter mani- 
festativus. 

Resp. Nego assert. Cur haec manifestatio virtualis non potest 
esse elementum necessarium appetitionis ? Obiectio procedit ex sola 
scrutatione nominis, aesi appetitio nihil esse possit nisi appetitio pura 
sine elemento cognoscitivo. 

Obi. 5. Secundum thesini sensus intimus esset identicus cum sin- 
gulis sensibus. Ergo sequeretur sensus externos omnes esse identicos 
inter se. 

Resp. Dist. antec.: Eo sensu, ut obiectum ego in omnibus ob- 
iectis sensuum occurrat, sicut etiam extensio in pluribus occurrit, conc.; 
ita ut obiecta plane coincidant, nego. 

THESIS 15. Datur sensus communis qui discernit inter 
sensibilia disparata eademque colligit ad repraesentan- 
dum idem obiectum externum. 


Solutio generatim est haec, ut aut processus inconscius non 
sit vera sensatio, aut c converso sensatio conscia careat ill a 
attentione, ut describi possit; vera e contra sensatio inconscia 
non occurrit. Si amicus visus non agnoscitur, illi processus 
associationis non fiunt, qui recognitionem causant; ideo recognitio 
non inconscia, sed nulla est. Cogitatio inconscia quae tristitiam 
consciam causat supponitur iam adesse in peripheria conscientiae 
sed tam obscura, ut clarius describi non possit, etsi per associa- 
tionem inde iam affectus accommodatus excitetur. Imagines 
somniorum inconsciae minime sunt, sed solum secundum leges 
proprias procedunt. Si strepitus minimi interdum non audiuntur, 
bene vero eorum summa, hoc fit ex summatione stimulorum in 
organo, quae «limen supergreditur». 

Pierrejanet statuerat veram «subconscientiam», ita ut actiones 
sensitivae (immo et intellectivae) fiant in quadam conscientia in- 
feriori separata a simultanea activitate psychica conscientiae ordi- 
nariae; ita aliquis epistolam «automatice scribit», duce intelligentia 
subconscia, dum simul cum alio colloquitur et de epistola, quam 
simul scribit, nihil prorsus scit. Ut in psychologia experimen- 
tali ostenditur, explicatio a Janet data neque probatur neque 
teneri potest; in veritate horno alternat utramque materiam, ita 
ut in utroque statu alterius tamdiu obliviscatur (Exp. Psvch 
VII 2 , § 5 ). 

Obiectiones : 

Obi. 1. Non cum omni actu intentionali coniuncta esse debet 
cognitio huius actus. Nam si hoc universaliter verum esset, etiam 
illa cognitio actus requireret novum actum, qui in ipsam dirigeretur 
et ita porro. Ergo sic perveniretur ad seriem infinitam. 

Resp. Dist. assert.: Esse debet cognitio huius actus ut novus 
actus reflexionis, nego ; cognitio subiecti actus eodem actu, conc. Pa- 
riter dist. antec. 

Obi. 2. Si quis plane absorbetur in rebus visis, non potest simul 
in actum ipsum attentionem dirigere; eo ipso enim attentio concen- 
trata non iam esset, sed divisa in plura. Cogitare de proprio actu, 
ad summum psychologi est; si perpetuo fieret, vitam cognoscitivam 
turbaret. Homo vulgaris et animal solum occupantur ipsis obiectis, 
neque simul ad proprios actus attendunt. 

Resp. Id est non simul cum sensatione obiecti instituitur psycho- 
logica reflexio de proprietatibus actus (intensitate, specie), conc.; non 
in his actibus simul subiectum ego saltem praesentis actus obiective 
praesens est, nego. Possibilitas enim recognoscendi actum probat con- 
trarium. 

Obi. 3. (Contra partem II.) Ibi est alia facultas, ubi est aliud 
obiectum formale. Atqui haec adsunt inter sensum externum et sen- 
sum intimum. 


Stat. Quaest. 1 . In hac thesi inquirimus in sensum 
communem strictius intellectum seu in reliqua munera supe- 
rius allata. Potest definiri ut facultas, quae colligit sensa- 
tiones diversorum sensuum, ita ut eas eidem obiecto ex- 
terno attribuat, porro eas aliquo rffodo concreto inter se 
discernit. Quando haec munera exercentur quoad diversa 
sensibilia eiusdem sensus externi, attribuuntur ab Aristotele 
huic sensui externo, etsi functio ipsa altior appareat. — 
In prima parte stabiliemus facultatem distinguendi modo 
sensibili sensibilia disparata. Non agi potest de facultate 
abstracta distinguendi seu de cognitione relationis diversi- 
tatis, id quod ad intellectum spectaret. Sed ostendi debet 
dari concretam cognitionem diversitatis, qua non solum di- 
versa membra simul cognoscantur, sed aiiquomodo ut di- 
versa, seu in sua diversitate cognoscantur. Hoc enim valet, 
si non solum ad singula membra diversa reactiones accom- 

modatae sequuntur, sed si ex ipsa relatione inter rnernbr 
specialis reactio sequitur, c. g. ex mutatione in transiti 
Hoc igitur in prima parte probandum est. 

2. In secunda parte ostendemus sensibilia disparata sen 
sibili modo uniri posse in unitatem obiecti, ita ut ex notis 
sensibilibus construatur totalitas obiecti seu rei cum variis 
suis proprietatibus. Talem unionem exsistere iam constat 
ex thesi 3 ; ideo hoc breviter indicare sufficit. Sed in 
diendum est in naturam intimam huius functionis, ut ostei 
datur non includi verum iudicium, quo diversa praedicat 
eidem obiecto attribuantur, sed eam admittere interpret 
tionem per processus mere sensitivos. Haec explicatio 
reducitur ad unitatem loci et temporis vel etiam figurae 
ut argumentum monstrabit. 

PARS I. Exsistit facultas sensitiva discernendi sensibilia 
disparata. 

Argum. 1 . (£. x comparatione variorum sensibilium.) A 
cidit ut animal ex pluribus sensibilibus etiam diversorum 
sensuum eligat unum prae alio, hinc ea discernat. Fieri 
enim potest, ut varia sensibilia ad diversas actiones inciten 
ut cibus visus ad appropinquandum, simul sonus auditus 
ad fugam. Tunc autem exsecutio non ita fit, ut quaelib 
cognitio pro se agens suum consentaneum motum ii 
peret, et motus varii dein ad «resultantem motum» cc 
ponantur, sed ita ut electio inter cognitiones fiat, ex qua 
dein motus determinetur. Animal enim unam cognition 
prae alia etiam praesente praefert eiusque motum solu 
exsequitur; proinde in comparatione quadam cognitioni 
reactio fundatur. Ergo animal diversa ut diversa cognoscit 
seu ea sensitivo modo discernit. 

Argum. 2 . (Ex perceptione successionis diversorum se 
sibilium.) Si varia sensibilia inter se sequuntur, animal noi 
solum suo tempore reagit ad praesens quodlibet sensibile, s 
secundum varietatem successionis novo etiam modo reagit 
Ita maior celeritas mutationis non solum efficit, ut celerius re 
gatur ad secundum sensibile, sed eadem ut talis novum effe 
tum habere potest, e. g. admirationis vel timoris. Etiam v 
rius ordo sensationum varios effectus producere potes 
Ergo animal diversas proprietates successionis percipit, ide 
que successionem seu mutationem ipsam ; idcoque tande 

diversitatem membrorum, quae pro cognitione mutationis 
supponitur. Ergo percipit membra diversa ut diversa. — 
Cum hoc sine dubio eodem modo inter sensibilia disparata 
t t non sufficit aliquis sensus externus, sed postulatur fa- 
iltas altior, quae sensibilia disparata comprehendit. 

PARS II. Datur facultas, quae diversa sensibilia colligit 
eaque tribuit uni obiecto. 

Argum. Hic breviter indicare sufficit probationem datam 
thesi 3 : Animal visum cibum appetit ut sapidum ; nam 
lutn propter delectationem gustus ad manducandum trahi- 
tur. Ergo omnia haec sensibilia variorum sensuum eidem 
obiecto externo tribuit. Aristoteles: Sine sensu communi 
ita nos haberemus, aesi diversi homines sentirent, unus 
dulce, alius album etc. 

Et hoc sensitivo modo fit sine vero iudicio intellectuali. 


Nam sufficienter variae proprietates eidem obiecto tribuun- 
tur, eo quod pro certo tempore in eodem loco ponuntur. 
Imago eiusdem loci cum disparatis qualitatibus sensibilibus 
tunc coniungitur, in unum «confunditur», ut dicunt. Non 
cognoscitur vel affirmatur abstracte identitas, sed odor po- 
nitur in loco A, gustus ponitur in loco A; tunc eo ipso 
localisatio in eodem loco facta est modo mere sensitivo. 


Corollarium i: 

Si solum interna perfectio actus consideratur, qua functiones 
sensus communis sensationem externam superant, patet hanc 
eodem modo intra eundem sensum inveniri ac inter plures 
disparatos. Ita forma colorata obiecti coalescit cum visa distantia; 
superioritatem huius processus iam Alhazen agnoverat. Com- 
paratio sensitiva ut fundamentum electionis et perceptio mutationis 
clare iam habetur inter diversos sonos, in perceptione melodiae, 
breviter in perceptione cuiuslibet formae. 

Principale discrimen inter casum unius sensus vel plurium 
solum hoc est, quod in ultimo casu neuter sensus unire vel 
discernere potest, quod ipse non complectitur ideoque praeter 
utrumque adhuc tertius «communis» requiritur, qui ipse sensibilia 
disparata percipere potest. Hoc discrimen cessat in sententia 
illorum, qui nullam realcm distinctionem sensuum externorum 
admittunt, sed censent animam cum variis organis immediate 
(i. e. non mediantibus facultatibus realiter ab ipsa distinctis) omnes 
sensationes producere. In hac sententia divisio sensuum apte 
poneretur secundum altitudinem functionis ; ad sensum externum 
tunc annumeraretur sola perceptio immediata superficiei coloratae 

ct huic ut sensus internus opponeretur, si hae sensationes sive 
eiusdem sensus externi sive plurium ad perceptionem unitatis vel 
diversitatis concretae elaborantur. lam Alhazen haec alicui «vir 
tuti discreti vae > attribuerat. Sed hanc ulteriorem quaestionem 
praetermittimus. 1 nc m 

Corollarium 2 : 

< Perceptio formae » (figurae, structurae), perceptio uni- 
tatis etc. (de qua multum hoc nostro tempore loquuntur) 
aci hunc sensum communem evidenter reducuntur; talia sunt 
figura globi vel cubi, rhythmus vel melodia. Hac fimirae 
sunt sensitivum quid, non abstractae relationes. Proprietas 
earum specialis in eo est quod similes permaneant variatis 
omnibus elementis, ut figura mutato colore, magnitudine 
distantia, situ. Si aliquod obiectum recognoscitur quod 
solam figuram eandem servavit, profecto probatur cogni- 
tionem figurae adesse. — Hoc passim brutis conceditur- 
si e. g. aedificant nidum eiusdem semper formae, vel si prae- 
dam suam secundum differentiam figurae eligunt (Buytendiik) 
si eodem modo ad imaginem planam certi corporis reagunt 
atque ad corpus ipsum (Szymansld), si bruta discunt inter 
duos colores semper clariorem eligere (mutata absoluta clari- 
tate colorum), vel si ex baculis diversae longitudinis semper 
ongiorem eligunt (W. Kohler). In his igitur omnibus ulte- 
riora argumenta pro sensu communi habentur. 

... kiiciebatur cognitionem figurae non requiri, quia ex qua- 
libet figura simplices sensationes sequi possunt, quae re- 
actionem dirigant; melodias varias ciere varias sensationes 
organicas; transitum a maiori ad minorem claritatem co- 
loris certam dare «sensationem transitus», quae pro opposita 
directione diversa sit. Sed etsi tale quid in uno alterove 
exemplo simpliciori possibile sit, tamen evidenter non suf- 
ficit m figuris complicatioribus, ut in floribus, quos apes prae- 
ferunt. Et quia aha ex parte perceptio figurae certo sen- 
satio est et ut talis semper agnita erat, nulla est ratio talium 
effugiorum. 

Scholion : 

. ^ quaestionem, utrum diversa obiecta simul ab eodem sen- 
iucme cognosci possint, aliqui responsum dederunt hoc solum 
possibile esse, si plura per modum unius cum relatione inter se 
percipiantur. Sed iam Suarez respondet : Simul videmus diversa 
obiecta, audimus varios sonos in sua diversitate. Quando duos 

mines videmus, non eos videmus per modum unius, quia eos 
n comparamus; et hoc evidenter facilius est, quam si com- 
ratio adderetur. Ideo plura simul cognoscuntur per modum 
rium (Suarez). — Secundum hodiernam doctrinam simultanea 
satio plurimorum obiectorum negari nequit. Difficultas in- 
it, si attentio ad plura obiecta simul dirigi tentatur, si quoad 
ra obiecta simul problema quoddam solvendum est, e. g. com- 
rationis. In tali casu problematis intellectualis solvendi in- 
ntum est nunquam duo simul problemata solvi posse, sed 
ccessionem actuum requiri, quorum distantiam metiri potue- 
t (Mager). Exp. Psych. VII 2, § 2, n. 2. 

Obiectiones : 

Obi. 1. Discernere sensitivo modo secundum dicta est duo aliter 
j-noscere. Atqui hoc in sola simultanea exsistentia duarum sensa- 
um iam habetur. Ergo non postulat altiorem sensum. 

Resp. Dist. mai.\ Est sola diversitas duplicis sensationis, nego ; 
quaedam unio et comparatio utriusque, qualis in praeelectione vel 
perceptione mutationis cum suis proprietatibus includitur, conc. 
tradist. min. 

Obi. 2. Non requiritur sensus communis in homine saltem, si idem 
.estari potest ab intellectu. Atqui intellectus potest percipere uni- 
tatem obiecti variorum sensuum. Ergo. 

Resp. 1) Nego mai. Quia habemus naturam completam sensi- 
im, supponendum est nos etiam facultates omnes sensitivas ha- 
re seu id posse facultate nostra sensitiva, quod possunt bruta. — 
Dist. min.: Ita tamen ut praeter unionem intellectualem etiam 
dem localisationem intuitivam variorum sensibilium habeamus 
eandem perceptionem figurae, conc.: solum deductione intellec- 
li, nego. 

Aliae obiectiones fieri possunt ostendendo munera sensus com- 
munis aliquando abstractionem vel activitatem intellectualem includere. 




§. 2 . De phantasia. 

1. Descriptio phantasiae. 

1. Definitur phantasia seu imaginatio sensus interior po- 
tens cognoscere sensibilia etiam in eorum absentia; vel ex- 
plicite enumerando varia munera: vis similitudinem rerum 
corporearum sensu perceptarum habitualiter conservandi, 
et sub certis conditionibus denuo efformandi, varioque modo 
combinandi. Hinc a) phantasiae attribuitur servare species 
priorum sensationum in statu latenti, i. e. talia vestigia, quae 
sufficiant, ut post aptam excitationem postea sensatio re- 
peti possit; ideo phantasia vocatur thesaurus specierum 
sensibilium; b) excitat has species e statu latenti, ita ut 


158 


1,1]:. II. PSYCHOI.OCIA SENSITIVA SPECIALIS. 



cognoscat corpora absentia: imaginatio rcproductiva; c) saepe 
etiam formas imaginatas vario modo combinat, ideo voca- 
tur imaginatio constructiva. 1 loc aut ita fit, ut ob imper- 
fectionem facultatis variae imagines inter se misceantur e t 
complexum factorum non exacte reddant; aut duce intel- 
lectu libere ad certum finem novo ordine combinantur, id 
quod est solius hominis et hic non spectatur. Quia im- 
perfectio reproductionis saepissime habetur, ita ut fere re- 
gula dici possit, phantasia ab Aristotele dicitur semper 
fallax, in oppositione ad sensus externos. 

Ab Aristotele actus phantasiae definiebatur «motus a sensu 
(externo) secundum actum factus» i. e. post consummatum actum 
sensus externi et per influxum eius factus. Auctores hanc de- 
finitionem considerant ut genericam, quae conveniat omnibus 
sensibus internis (excepto communi). Quatenus enim dicit re- 
productionem imaginum prius perceptarum in absentia obiecti 
externi, etiam ut elementum ingreditur vim aestimativam et me- 
moriam. »■ 

Secundum Aristotelem omnis sensus species conservat, etiam 
externus, ut ostendunt imagines sensationem consequentes (posi- 
tivae vel negativae). S. Thomas : Phantasiam aliam facultatem 
sensitivam supponere, Aristoteles hoc loco non probat. Sed ob 
differentiam actuum et quia nihil seipsum movet, facultas a sensu 
diversa assumenda videtur. — De diversitate actuum hic asserta 
statim fusius agemus; efficientia autem sensus in phantasiam 
forte eandem explicationem admittit, quam illa quando ex uno 
actu intellectus alius eiusdem causatur. 

2. Actus phantasiae dicitur phantasma, a recentioribus 
saepe etiam repraesentatio (ab Anglis saepe idea). Inter- 
dum dicebatur non esse actus intuitivus, sed abstracti vus ; 
hoc eo sensu intelligitur, quod in esse non pendet ab ac- 
tuali influxu obiecti externi, ideoque rem non repraesentat 
ut extra exsistentem. 

Distinguunt interdum: i) phantasmata proprie dicta, quae 
fiunt in absentia sui obiecti, ut generatim repraesentationes 
arbitrariae obiectorum absentium ; 2) assimilationes seu phan- 
tasmata partialia cum obiectis actu sensatis arctissime iuncta 
ideoque «obiectivata», ita ut pro veris sensationibus ex- 
ternis facile habeantur. Sic in perceptione alicui obiecto 
viso simul plurima non actu percepta a phantasia adduntur 
ad visionem completam reddendam ; 3) hallucinationes, quae 
absente suo obiecto totali ut vera obiecta externa apparent 

. ta [j s intensitatis sunt, ut pro veris obiectis externis ha- 
beantur (ut somnia). 

II, De natura phantasmatis. 

ASSERTUM. Etsi differentia sensitiva inter sensationem 
xternam et phantasma regulariter maxima sit, ita ut distinctio 
%cile Hat, tamen non est essentialis (specifica) , sed gradualis 
tentum- (Cf. Lindworsky, Wahrnehmung und Vorstellung, in Zeitschr. 
fur Psyclioi. So [1918], 201 sqq. ; et potissimum Stumpf, Empfindung 
und Vorstellung, 1918.) 

Aristoteli phantasma erat sensatio debilior, eiusdem continuatio, 
repetitio, a sensatione non distincta. Sola causa diversa est: 
s c aut influxus obiecti praesentis aut sensatio praeterita, ex cuius 
dispositione relicta prior forma sensibilis redire potest. Diversitas 
habetur ex eo, quod voluntarie oriri potest et generatim intensitate 
inferior est. Sed transitus continuus et periculum deceptionis 
ostendunt agi de differentia mere graduali. Scholastici interdum 
maiorem diversitatem inde repetebant, quod organa pro receptione 
et conservatione postulentur diversa, vel etiam ex diversa per- 
fectione. 

In recentiore psychologia controversia acrior exarsit. Contra 
opinionem communem Aristotelicam, quam etiam Hume tenet, 
quidam psychologi essentialem diversitatem statuebant. Meynert 
censebat phantasma se habere ad sensationem ut vocabulum ad 
rem ; Ziehen, phantasma non esse sensationem solum debiliorem, 
sed prorsus omni intensitate carere; possumus nobis repraesen- 
tare sonum fortiorem, tamen ideo phantasma ipsum fortius non 
est. Similiter iam Lotze, Jodl, Stout, alii. Accedunt quidam 
«phaenomenologi», qui in sensatione immediatum contactum cum 
realitate, in phantasmate autem immediatam impressionem ideali- 
tatis sentiri praedicant; sic Conrad, Specht. Similiter quidam 
psychiatri (Kandinsky, Jaspers) inter veram hallucinationem, quam 
sensationi aequiparant et phantasma essentiale discrimen ex 
natura spatii percepti statuunt, quod tamen alii psychiatri 
(Griesinger, Goldstein) negant. Tamen sententia communissima 
transitum mere gradualem inter imaginem sensationis externae 
et phantasmatis, prout subiective apparent, defendit et novis 
argumentis extra dubium posuit. Agimus, ut patet, de solis 
actibus sensitivis. In bornine enim his actibus alii intellectivi 
de natura reali vel ideali accedunt, qui sine dubio essentialiter 
differunt. 

1. Maxima solet esse diversitas, ne dicam oppositio, in in- 
tensitate (vivacitate), a) Phantasma incomparabiliter debilius 
est, facile et perpetuo mutatur, etiam contra voluntatem 
nostram, et multa elementa obiecti omittit. I11 hac re summa 

diversitas est ab imagine sensationis constanti et quieta. 
b) Positio in spatio solet ostendere non levem differentiam. 
Phantasma saepissime videri non potest circumdatum ab 
obiectis externis simul visis, sed potius in proprio spatio 
reponitur, quod cum spatio sensationum nullam connexio- 
nem habet. - - c) Phantasma in homine pendet a voluntate: 
pro libitu excitatur, mutatur, destruitur, cum prorsus op. 
positum valeat pro sensatione externa. — Accedunt alia dis- 
crimina potius intellectiva, qualis est connexio causalis cum 
aliis obiectis prius visis ex experientia nota. Imago enim 
sensus externi cum aliis rebus perceptis in spatio et tem- 
pore cohaeret, et ex iis explicatur, cum phantasma saepis- 
sime iis contradicat. Sensationis veritas confirmatur per 
verba et actiones aliorum hominum, in oppositione ad phan- 
tasmata. 

Haec discrimina pro vita practica abunde sufficiunt ad 
obiecta perceptionis et phantasiae facile distinguenda, ita 
ut generatim ne pro momento quidem dubium maneat. 
Discrimina haec subiectiva ipsa fluunt ex diversitate obiec- 
tiva: sensationis enim causa sunt obiecta praesentia, quae 
sua constantia pariter constantiam imaginis sensitivae in 
intensitate, loco, duratione explicant. E contra causae 
phantasmatum sunt dispositiones internae, quarum excitatio 
tempus requirit, imperfecte succedit, multis perturbationibus 
obnoxia est. 

Recte phantasia habetur ut facultas specialis interna et 
altior sensibus externis. Nam in oppositione ad hos potest 
independenter a praesentia obiectorum actus suos producere 
et retinere, et ita est fundamentum omnis altioris vitae 
sensitivae, quae non restricta est ad fortuitam praesentiam 
obiectorum, sed et praeteritis et absentibus obiectis uti potest. 

2. Tamen discrimina allata non essentialia, sed mere gra- 
dualia dicenda sunt. Nam discrimina obiectiva (causarum 
diversarum, dependentiae a voluntate libera hominum) qua 
talia non intrant actum, qui ex iis, quae subiective apparent, 
diiudicandus est. In proprietatibus autem actuum continuus 
transitus observatur, tam inter diversos homines quam apud 
eundem pro diversitate conditionum. 

a) Sic quoad intensitatem fuerunt homines, qui phantas- 
mata eiusdem intensitatis produxerunt, qualis habetur in 
sensatione externa ; immo in certa aetate puerili hoc sat 

commune est (imagines «eideticae»), ita ut phantasma in- 
terdum perceptio esse putetur. In sonis debilioribus in- 
terdum nescimus, utrum sonum vere audiamus an imagine- 
mur. In somnio autem omnes experiuntur phantasmata, 
quae ob suam vivacitatem sensationibus aequiparantur. Si- 
militer etiam aliae qualitates a phantasmate usque ad sensa- 
tionem transitum continuum admittunt (etsi generatim non 
omnes simul), ut qualitas, positio in spatio ambiente, in- 
tegritas imaginis, apparens independentia a voluntate. 

b) Confirmatio huius transitus continui sunt deceptiones, 
quae ex phantasmate interdum oriuntur. Kiilpe experimen- 
taliter easdem produxit offerendo obiectivas imagines de- 
biles et labiles illorum obiectorum, quae observatores eodem 
tempore imaginatione excitare studebant; tunc saepissime 
per errorem putabant se videre sola phantasmata. Deceptio 
somniorum nota est. Verae hallucinationes propter hanc 
perfectam aequalitatem cum sensationibus nos decipiunt; 
ipsae autem sunt phantasmata, utpote non a causa externa 
productae. 

Obiicitur phantasma toni debilis non esse idem ac debile phan- 
tasma toni. Sed hoc non probat phantasma toni praeter intensi- 
tatem toni repraesentati adhuc aliam propriam intensitatem habere; 
nam intensitas percepta in omni sensatione semper est intensitas ob- 
iecti interni. Sed in debili phantasmate toni intensi agitur de coexsi- 
stentia alterius cognitionis, sive intellectualis sive alterius sensus, quae 
intensitatem veram toni indicat, dum phantasma auditus non exhibet 
nisi debilem intensitatem (Exp. Psych. III i § 2). 

III. De excitatione phantasmatis. (Exp. Psych. V 

1 § C) 

1. Quaestio fundamentalis haec est: Cur sub praesentibus 
conditionibus oritur hoc phantasma et non aliud quodlibet? 
Sine dubio ex aliqua causa nunc in me formata est species 
quaedam sensibilis similis illi speciei, quae sensationem ex- 
ternam daret. Nam similes effectus (phantasma — sensatio ex- 
terna) iure supponuntur similes causas habere (species). Causa 
autem quae nunc hanc determinatam speciem excitavit potest 
esse vel physiologica vel psychologica. 

Vehemcntiore excitatione physiologica certa species casu 
oriri potest. IIoc fit in quibusdam hallucinationibus ex causis 
corporeis (scotoma scintillans, hallucinationes typicae in qui- 
busdam morbis animi). — Ordinaria autem causa est psycho- 

Fio bes, Psydiologia. I. Ii 

logica, sc. celeberrima illa 'associatio idearum » (melius di- 
ceretur «phantasmatum»). Haec dicit: inter duas cognitiones 
(A et B) exsistit certa connexio, ita ut si una conscia fiat 
(A), ob illam connexionem seu associationem nunc alia ( 15 ) 
in conscientiam vocetur, seu ut B reproducatur. Associatio 
est proinde quasi vinculum quoddam, quod vestigia a cogni- 
tionibus relicta coniungit, ita ut excitatio unius excitationem 
alterius causet. Cognitio aliam cognitionem excitare non 
potest, nisi cum ea prius illud vinculum associationis ef- 
formaverit. 

2. Quaenam sint conditiones, in quibus certa associatio for- 
matur (Exp. Psych. V 5 § 1). 

a) Associationes reduci solent ad tres leges, quae iam ab Ari- 
stotele nominantur, sed a sola psychologia empirica clarius decla- 
ratae sunt; sc. legem similitudinis, legetn contrarietatis, legem con- 
tigui tat is in spatio et tempore. Ut in psychologia experimen- 
tali ostenditur, hae iterum ad unam legem universalem reduci 
possunt, sc. contiguitatis in tempore. Hinc duae repraesen- 
tationes tunc solum inter se associationem ineunt , quando 
vel eodem tempore vel in immediata successione in conscien- 
tia fuerunt. Utrum haec conditio , quae necessaria est pro 
foi matione associationis, etiam sufficiens sit, an ulteriora in- 
cludere debeat, ob quae certa obiecta ex simul praesentibus ad 
associationem formandam praeeligantur, scientia empirica deter- 
minare debet. 

b) Ulterius tunc quaeri potest, quid inter plurimas illas ima- 
gines, quae olim cum praesenti coniunctae sunt, re vera nunc 
reproducatur. Hoc dirimitur ex variis rationibus, quarum quidem 
vim a priori non perspicimus, quae tamen indubie unum membrum 
alus anteponunt. Talia sunt intensitas associationis vel proprietas 
emotionalis vel constellatio, ex qua fit, ut interdum ob varias 
associationes uni elemento faventes, aliis nocivas primum eli- 
gatur; in homine omittenda non est directio ex parte liberae 
voluntatis, qua cursus phantasmatum indirecte ficeti potest, 
sc. omittendo quaedam et insistendo certis cognitionibus iam 
praesentibus, quae fini intento viciniora apparent (Exp. Psych. 

^ 5 A 3 )- 

Associationi summa vis competit non solum pro phantasia, 
sed pro^ universa vita sensitiva. In memoria et instinctu ipsa 
intervenit, et in sensu quoque communi collectio in unum ob- 
iectum associationem includit. Porro ut videbimus ope associa- 
tionis etiam aftectus cum sensationibus coniunguntur et motus 
spontaneus congruens sensationibus exercetur. 

IV. De natura associationis. 

THESIS 16. Etsi vestigium materiale ex se cognitionem 
priorem reproducere possit, tamen ordinatus cursus phan- 
tasmatum postulat species rememorativas esse qualitates 
composito ut tali inhaerentes. (Cf. pro quaestione historica: 
Dubray, The theory of Psychical Dispositions, in Psychol. Review, 
Monograph Supplements 1905; pro argumentatione E. Becher, 
Gehirn und Seele 1911 et Exp. Psych. VI 3 § 5.) 

Stat. Quaest. 1. Definitio phantasiae. - Differentia 
phantasmatis a sensatione externa. — - Productio novi phan- 
tasmatis ob associationem cum alio praesente. 

2. Quaerimus iam de natura illius vinculi, quod inter 
varia phantasmata intercedit, quodque ratio esse dicitur, 
cur praesens sensatio vel phantasma aliud phantasma ei 
associatum excitet. Quid ex priori sensatione remansit? 

a) Pauci quidam hoc dixerunt esse ipsum actum priorem, 
qui lateat seu inconscius sit. Ita praecipue Herbart. Sed 
quamvis concedi possit dari actus conscios, quos non at- 
tendamus (peripheria conscientiae), tamen cognitio prorsus 
inconscia intelligi nequit; ideoque quando actus sensitivus 
c conscientia excidit, ipse ut cognitio prorsus cessat. 

b) Neque permanet eadem numero species impressa ex 
priori actu. Nam secus permansisset quoque ipsa sensatio, 
quae in ortu et duratione ab illa specie pendet. 

c) Ergo dicendum est remanere aliud quid talis naturae, ut 
per exsistentiam primae imaginis excitetur ad productionem 
illius speciei impressae, quam imago secunda naturaliter 
sequitur. Relinquitur enim in facultate dispositio aliqua seu 
species rememorativa. — Describitur illa dispositio ut modi- 
ficatio quaedam subiecti, quae fundatur in experientia prae- 
terita, quaeque constans manet, interdum per totam vitam ; 
quae tamen latet, quia non in se videtur, sed solum ex 
effectu suo (phantasmate producto) adfuisse probatur; est 
igitur facultas subiecti tendens in priorem actum reprodu- 
cendum, quae variam intensitatem admittit. Interdum vo- 
catur vestigium, quod tamen minus bene exprimit tenden- 
tiain ad priorem actum reproducendum. 

3. In thesi agimus de natura speciei rememorativae. In 
hac re omnes sententiae possibiles suos defensores invene- 
runt: a) Dispositiones mere psychicas, quae soli animae 
inhaereant, defendere videtur Plato, S. Augustinus, Leibniz, 

Reid, Hamilton, Lotze, qui eas describit ut «perceptiones 
inconscias». Tamen hodie sententia fere universaliter re- 
licta est; scitur enim pro retentione processus physiologicos 
summi momenti esse; hoc ostendunt morbi memoriae ut 
aphasia, amnesia, localisationes cerebrales iain notae, b) Ideo 
plurimi auctores hodie inclinantur in sententiam contrarie op- 
positam. Secundum Ribot memoria est factum mere phy- 
siologicum; similiter Maudsley, Carpenter, Spencer, Bain, 
Sollier, Jodl. Quidam solum abstractam possibilitatem talis 
memoriae mere materialis defendunt, sine respectu ad pro- 
cessus cerebrales nobis notos (cf. Lindworsky, Philos. Jahr- 
buch 1920). c) Tandem omni tempore neque defuerunt 
multi, qui dispositionem memoriae ut elementum partim cor- 
pori partim animae impressum habebant. Sic multi Scho- 
lastici. Idem asserunt plurimi psychologi recentiores paral- 
lelistae (Wundt, Ebbinghaus, Hoffding, Stout etc.), sed ex 
ratione illa falsa, quod psychica series a serie corporali efficien- 
tiam recipere non possit. Alii dispositiones psychicas repe- 
tunt ex possibilitate recognitionis (Maher, Dubray, Geyser). 

4. Omissa igitur prima sententia, quae cum factis hodie 
notis componi nequit, iudicium ferendum est inter duas se- 
quentes. In prima parte thesis contendimus vestigium ma- 
teriale absolute loquendo sufficere posse, ut eius ope phan- 
tasma associatum reproducatur, quando forte apparatus ner- 
veus tam simplex esset, ut excitatio adveniens unam solum 
viam inveniret. Aliter res se habet in communi reproduc- 
tione phantasmatum post paucas etiam experientias. In hac 
re cum communissima Scholasticorum sententia asserimus 
necessarias esse dispositiones mixtas, i. e. physiologicas si- 
mul et psychicas. Associatio igitur saltem pro hoc normali 
casu habenda est ut accidens compositi, seu ut vinculum 
psychophysicum, constans ex parte materiali (dispositione 
physiologica) et parte supermateriali, quam etiam uno verbo 
vocamus «psychicam», etsi non eodem sensu, ut in partibus 
sensationis, cum praesens dispositio psychica non sit conscia 
(magis accurate dicenda esset «dispositio inconscia in anima»). 
Si proinde ex prima imagine praesenti A sequitur alia ei 
associata B, hoc ideo est, quia excitatio nervea quae modo 
pertinet ad A propter vinculum psychicum coniungens trans- 
mittitur ad secundum vestigium excitandum, quod pertinet 
ad imaginem B. Transmissio excitationis inter vestigia 

materialia requiritur quidem, sed sibi relicta non sufficit, 
sed indiget influxu moderante altiore. Hinc similiter sicut 
in vegetatione, censemus etiam hic in reproductione phan- 
tasmatum physiologicas motiones per altius principium (sen- 
sitivum, etsi inconscie agens) regi debere. 

PARS I. Vestigium materiale absolute sufficere potest, ut 
imago prius habita reproducatur. 

Argum. (Ex paritate cum apparatu materiali extra or- 
ganismum.) Effici potest apparatus materialis extra orga- 
nismum, ita ut motio eius in me reproducat determinatam 
seriem sensationum prius habitarum; ita phonographus re- 
tinere et reproducere potest sermonem, saltem quoad sonos 
materiales, quem habui et oblitus eram. Ergo dispositio 
materialis sufficienter in me reproducere potest priorem 
sonum vel visionem. Ergo a pari cogitari potest in cerebro 
quoque tales materiales dispositiones dari, ut excitatio ali- 
qua illas certo ordine percurrere debeat et ita seriem phan- 
tasmatum similem priori olim habitae reproducat. 

Nota: Non probare intendimus hoc unquam vere fieri, 
ita ut sensationes semel aut saepe habitae talem apparatum 
efficiant, sed solam possibilitatem spectamus. 

PARS II. Generatim species rememorativa est qualitas 
compositi. 

Hic iam agitur de normali casu experientiae quotidianae, 
quod e. g. eventum complicatum, cui interfui postea fideliter 
narrare possim. 

Argum. 1. (Pro casu imaginis extensae.) Secundum psy- 
chologiam empiricam quaelibet imago visualis cooperationem 
plurimorum elementorum corporalium includit, et in pluri- 
bus imaginibus diverso tempore visis partim eadem ele- 
menta corporalia in alio semper ordine occurrunt. Atqui 
hoc supposito nulla datur ratio sufficiens, cur excitationes 
elementorum unius imaginis ob meras materiales rationes 
in elementa illius secundae imaginis transeant, quae prius 
semel post primam sequebatur. 

Proh. min. Elementa unius imaginis materialiter sumpta 
non constituunt unitatem, sed hoc fit propter solam con- 
junctionem cum cognitione simul praesente; quodlibet igitur 
elementum tunc pro se agit et excitationem suam eo per- 

ducit, quo transitus mechanice loquendo facilior est. Nunc 
saepissime reproducimus seriem eventuum, quam semel so- 
lum observavimus (narrando e. g. factum quod heri vidimus). 
Igitur elementa huius primae imaginis semel tantum in ele- 
menta huius secundae imaginis transierunt, cum in plurimis 
aliis experientiis singula elementa saepissime in elementa alia- 
rum imaginum transierint. Ergo probabilitas minima est, ut 
elementa primae imaginis ex rationibus mere mechanicis nunc 
simul in secundam imaginem transeant, quae semel solum 
sequebatur. 

Argum. 2. (Ex variis conditionibus ordinariae reproduc- 
tionis.) i) Non pendet possibilitas reproductionis a loco 
primi membri in organo: Si primum membrum associationis 
nunc in alio loco retinae (ideoque cerebri) inveniatur ac 
antea, non intelligitur, quomodo tunc ex ratione materiali 
vestigia priora primi membri iterum excitentur, ad quod 
nulla associatio contiguitatis exsistit. 

2) Non pendet reproductio a magnitudine primae imaginis, 
quae pro varia distantia obiecti maxime varia est et tamen 
facile recognoscitur; tunc autem prima imago nullum ele- 
mentum materiale in retina commune habebit cum priori 
sensatione. 

3) Potest fieri reproductio e. g. nominis rei visae mutatis om- 
nibus qualitatibus singulorum elementorum primae imaginis, 
summopere mutata qualitate et intensitate, dummodo mutatio 
in variis partibus ita proportionate fiat, ut totum cognos- 
centi simile appareat (in photographia cognosco hominem, 
domum etc.). E contra si elementa non proportionate mu- 
tantur, ita ut similitudo totius non appareat, reproductio 
non fit. Ergo transitus non est functio singulorum elemen- 
torum neque summae eorum, sed totius ut unius, seu ima- 
ginis ut cognitae. E contra transitus ob rationes materiales 
necessario esset functio elementorum. 

Argum. 3. (Secus vita conscia superflua redderetur.) 
Efficientia vitae sensitivae in actiones ita fit, ut sensationes 
a mundo externo causatae activitate conscia elaborentur ad 
obiecta distincta, ut obiecta ope associationum (vel innata- 
rum vel acquisitarum) dein suas proprietates acquirant, af- 
fectiones et appetitiones excitent et ita activitatem regant. 
Atqui haec in theoria adversariorum impossibilia fiunt et 

actus sensitivi non iam essent nisi epiphaenomena super- 
flua; ergo haec theoria teneri nequit. 

Ad mai. Ut ens sensitivum res visas recognoscat et ac- 
commodate agat, ex summa elementorum visorum vera ob- 
iecta discriminare debet; hoc initio ita fieri solet, ut obser- 
vetur certam summam elementorum in motu relativo aliorum 
semper conjunctam manere. Porro certa obiecta propter ex- 
perientiam grata apparent et actiones determinant. Tales 
affectus cum certis formis visis coniunguntur et ut tales in 
memoria servantur; in nova perceptione statim reprodu- 
cuntur et sic activitatem secundum experientiam crescentem 
semper magis perficiunt. Ita tota vita legibus animae re- 
gitur. 

Ad min. Plurima ex his in theoria adversa impossibilia 
fiunt. Intelligitur tunc adhuc ortus primae sensationis et 
quaedam formatio unitatum, quatenus illae in conscientia 
praesenti fieri possunt sine adiumento memoriae. Sed ut 
unitates in memoria retineantur, deberet certa summa ele- 
mentorum cum psychica forma unitatis coniungi et ita ser- 
vari. Item hae unitates ut totum quid cum proprietatibus 
observatis coniunctae retineri debent. Haec autem impossi- 
bilia fiunt, si sola elementa materialia sine cognitione uni- 
ente retinentur. Tunc in omni nova sensatione iterum uni- 
tates de novo formandae essent sine utilitate ex priori ex- 
perientia psychica, fere sicut hoc in idiotis fit. Etiam af- 
fectus, qui cum formis totalibus coniuncti erant, non sponte 
surgerent. Ergo in tali theoria actus psychici non iam 
dominarentur vitae quam continuo perficerent, sed essent 
ut effectus inutiles, ut epiphaenomena. 

Confirmatio : 

Hypothesis, quae singulas imagines ponit in totidem cellulis, 
commenticia est, ut a multis psychologis conceditur. Typica 
illa explicatio datur a Ziehen : Ex sensatione primi obiecti vesti- 
gium in unica quadam cellula deponitur; quando haec cellula 
postea iterum excitatur, exoritur recordatio obiecti. Haec autem 
cellula potissimum excitatur ab imaginibus similis obiecti ; nam 
viae ad illam ducentes per priorem depositionem obiecti talem dis- 
positionem acquisiverunt, ut solam excitationem similis obiecti 
per se transire permittant. Ideo haec repraesentatio postea ad hanc 
solam cellulam ducetur et recordationem excitabit, seu recogno- 
scetur. -- Formatio vero associationis ab eodem auctore ita decla- 


i68 


LIB. II. FSYCHOLOGIA SENSITIVA SPECIALIS. 


CAP. II. DE SENSATIONE INTERNA. 


I69 


ratur: Si plures imagines simul in conscientia adfuerunt, simul 
viae ducentes ad aptas cellulas rnemorativas (A, B) excitantur 
et facilius perviae fiunt; maxime hoc valet de via quae has 
cellulas coniungit, quia ex utraque parte idcoque fortius excitata 
fuerat. Si ergo postea solum una imago a perceptione prae- 
betur, quae cellulam A excitat, haec excitatio potius per illam 
viam ultra progredietur quae maxime pervia facta est, i. e. ad B 
et sic oriri facit secundam imaginem. 

Sed ut aliqua solum attingamus: nullo modo intelligitur totam 
aliquam imaginem extensam deponi in unica cellula, ita ut ex- 
citatio mechanica huius cellulae hanc imaginem reproducat; 
item omnem aliam imaginem in alia cellula deponi ; porro omnem 
cellulam eo ipso quod suam imaginem receperit iam aliam re- 
cipere non posse, sed eius aditum intercludi, nisi illi excitationi 
quae propriam imaginem afferret. Item a psychologis reiicitur 
explicatio data associationum ut inepta explicandi ullam legem 
notam associationis. Ulteriora vide Exp. Psych. VI 3 § 5. 

Alia Argum, recensentur. Dubray (similiter Maher) maxime 
urget factum recognitionis, quod imago cognoscatur ut identica 
cum alia prius experta. Quomodo anima hanc identitatem co- 
gnoscere posset, si non vestigia prioris status in seipsa retineret? 
Similiter assertum probat ex facultate cognoscendi differentiam 
inter praesentem statum et priorem. — Sed ratio allata non sufficit. 
Nam vestigium in anima aeque ignotum nobis est et manet ut 
vestigium in cerebro. Solum quod novimus est effectus eius 
conscius, imago praesens. Ex huius ergo imaginis proprietatibus 
quibusdam solis ad recognitionem pervenire debemus. (Quomodo 
hoc ulterius fiat, explicabitur in thesi iS.) 

Corollarium 1 (Dubray 66sqq.): 

Ergo transitus ab una imagine ad associatam aliam ascri- 
bendus est dispositioni, quae inhaeret composito ct quae 
constare dicenda est ex elemento materiali et psychico etsi 
inconscio. Motus materialis coniunctus primae imagini du- 
cente quadam dispositione psychica ut principio sensitivo 
substantialiter iuncto tali modo provehitur, ut secunda imago 
associata subsequatur. 

Pro parte igitur animae species memorativae sunt dis- 
positiones, quae praesentem imaginem cum omnibus ei olim 
associatis iungunt; ipsae igitur imagines ut totae repraesen- 
tantur associatae inter se, quia prius simul consciae fuerant; 
ita ut propter hoc vinculum transitus a prima ad secun- 
dam fieri possit. Etiam imago quae primae solum similis est 
sufficit, ut dispositio pro prima ideoque complexus associa- 


tivus ad secundam excitetur; similiter sicut in vocabulario 
uaelibet vox unius linguae coniuncta cum vocibus aequi- 
valentibus alterius linguae asservatur: sic in anima quae- 
libet imago cum associata complexum format. 

Ex parte corporis superfluum est permanere dispositionem 
numerice eandem in certis elementis. Sufficit ut materia 
apta tam pro transitu quam pro excitationibus, quae phantas- 
mata comitentur, praesto sit. In reproductione novi phan- 
tasmatis associati sub directione dispositionis psychophysicae 
activitas nervea ita migrat, ut debita excitatio quae novum 
phantasma concomitetur oriatur. Dispositio psychica manet 
igitur psychophysica, quia tota eius activitas a processibus 
materiae pendet. Sicut tota anima sensitiva in substantia 
su a a materia pendet, ita idem valet pro omnibus facul- 
tatibus et dispositionibus sensitivis. 

Corollarium 2 : 

Praeter associationes ordinarias psychologicas inter duos 
status olim conscios distinguendae sunt associationes inter 
status, qui aut uterque aut alteruter non conscii fuerant, 
vel ubi saltem non diversitas aliqua conscia est ratio as- 
sociationis. Sic excitatio nervi tactus vel in peripheria vel 

E alibi in via ad cerebrum facta semper excitat in conscientia 
imaginem cutis in fine peripherico nervi positae. In hoc 
casu id quod determinat imaginem reproductam non est 
qualitas tactus specifica distinguens hunc locum cutis ab 
alio, sed solum id, quod hic individuus nervus afficiatur. — 
Alia exempla sunt motus «reflexi conditionati», qui dicun- 
tur, i. e. quod cuidam sensationi motus reflexus (e. g. re- 
actio salivaris, vel variatio pupillae) associari potest, quae 
a sensatione dein excitetur. — Probabile non est in talibus 
casibus associationem mere materialem haberi, quae locum 
cerebri C, in quo ille nervus tactilis terminatur, iungat cum 
omnibus illis cellulis visualibus, quarum excitatio a C veniens 
imaginem certi loci in cute excitet; nam talem excitationem 
propter solas proprietates materiales viarum transferri credi- 
bile non est. Possunt hae associationes (non mere materiales) 
vocari « physiologicae » vel melius « semi-psychologicae » . 

Successio aliqua motuum prius attente perfecta multo ex- 
ercitio paulatim automatica fit, e. g. ambulare. Tunc suc- 
cessio motuum initio fiebat per associationem psychologicam, 

ideoque etiam postea per talem fieri dicenda est, etsi non 
iam progrediatur ad status conscios vel saltem non attente 
peractos. 

Schtdion : 

Cum species rememorativa, quae speciem impressam causat 
sit accidens compositi, itemque phantasma, quod est effectus 
eiusdem speciei impressae, sine dubio putandum est etiam ipsam 
speciem impressam intermediam esse accidens compositi. Species 
rememorativa ad impressam se habet, ut status potentialis ad 
statum actualem eiusdem rei. Materia sc. ad id tempus in- 
differens, a qua dispositio psychica (species remem.) dependebat 
ducente associatione convertitur in excitationem illam nerveam' 
quae immediate antecedit phantasma et excitationem illud con- 
comitantem. Hinc species impressa oritur ducente anima et 
eadem ducente postea ad sequentem speciem impressam trans- 
mittit. Ideo et ipsa censenda est esse accidens compositi. Pro- 
babiliter est coniunctio dispositionis psychicae cum excitatione 
determinata materiae, quae ad phantasma ducit, cum species 
rememorativa sit eadem dispositio psychica dependens a materia 
adhuc indifferenti (in statu igitur latenti). 

Si res ita est, suspicari licet etiam speciem impressam ante- 
cedentem sensationem externam esse accidens compositi, quia 
cum specie impressa phantasmatis similem functionem habet. Sed 
in tali deductione negligitur magna dissimilitudo ex parte causae 
remotae utriusque actus cognoscitivi. Sensatio sc. externa ab 
obiectis externis corporeis derivatur. Igitur series ab acciden- 
tibus mere corporeis necessario incipit et solum a certo punctci 
incipiunt accidentia ab anima informata. Nulla autem datur 
ratio, cur tale accidens compositi iam ante sensationem ponatur 
(cf. th. 11). Similis postulandus est transitus in serie inversa, 
quando ex serie psychica tandem motus mere corporeus gignitur. 

Obicctiones : 

Obi. I. Praeferenda est explicatio memoriae per imagines incon- 
scias (Herbart), quae ductu attentionis iterum consciae fiunt. Nani 
sic analogia servatur ad differentiam statuum, qui in peripheria con- 
scientiae versantur et pariter per activitatem attentionis in centrum 
transeunt ; neque necesse est ex cognitione produci statum plane alium. 

Resp. Aut status inconscius intelligitur 1) status, qui conscius 
quidem est, sed non attenditur; tunc explicatio data contradicit ex- 
perientiae. quae nihil scit de perpetua praesentia conscia omnium ex- 
perientiarum totius vitae, et multo minus de possibilitate inter illas ad 
libitum attentionem movendi ; aut 2) sensatio stricte inconscia ; sed 
conscientia est de essentia cognitionis. Neque tunc evitaretur mu- 
tatio essentialis, quando status inconscius postea conscius fit (cf. th. 14, 
schol. 2). 

Obi. 2. (Contra dispositiones physiologicas.) 1. Non intelligitur, 
quomodo dispositio cerebri per totam vitam conservetur, cum tota 
substantia organi mutetur. 2) Porro in senectute saepe facta pueri- 
tiae adhuc optime retinentur, non vero novae experientiae; si hoc ul- 
timum inde explicatur, quod cerebrum durius sit ad impressiones ac- 
cipiendas, hoc contradicit priori facto, quod dispositiones ex pueritia 
adhuc retinentur. 

Rcsp. Ad 1. Non desunt exempla quod in substitutione totius 
substantiae per aliam forma et configuratio partium servetur, ut notum 
est in crystallis; etiam in «fixatione» imaginis photographicae loco 
materiae minus stabilis alia stabilior cum eadem dispositione partium 
substituitur. Ceterum secundum nos non conservari debet numerice 
eadem configuratio materiae, sed solum aptitudo, ut excitationes ncr- 
veae in certum locum traducantur. 

Ad 2. -Si in senectute receptio novarum specierum impeditur, re- 
productio veterum manet; hoc ipsum ostendit a diversis conditionibus 
pendere, species recipere et receptas retinere. 

Obi. 3. (I.otze.) Explicatio per dispositiones materiales subiiceret 
spiritum materiae, quod admittere repugnat tendentiae mentis nostrae. 
Inde turbaretur cohaerentia vitae psychicae, quae per excitationes 
physiologicas perpetuo interrumperetur. 

Resp. Hoc forte fieret per associationes mere materiales, trans. 
(cf. argum. 3); per associationes dependentes a materia, in quibus guber- 
natio obvenit elemento superiori, nego. Ad conseq. Quod saepe inter- 
rumpitur series conscia per imagines exorientes, verum est; sed hoc 
non necessario destruit ordinatum cursum cogitationum, quamdiu vo- 
luntas dominium retinet admittendi vel repellendi, et non ut in som- 
niis se iisdem passive permittit. 

Obi. 4. (Contra argum. 3, 1 , ex diversitate loci.) Eadem difficul- 
tas habetur in associatione composita. Nam transitus psychicus nihil 
praestare potest, nisi transitus materialis adsit. Ergo etiam haec sen- 
tentia ostendere debet, quomodo excitatio materialis a diverso loco 
primi membri ad secundum membrum transeat. 

Resp. Nego asseri. Ad prob. dist. antec. : Nisi adsit ulla via 
aperta ad excitandam imaginem secundi membri, conc. ; nisi illa via 
aperta sit, in qua prius excitatio nervea migravit, nego. Si adest as- 
sociatio a prima imagine ad secundam, etiam ab imagine, quae primae 
similis est, excitatio nervea concomitans sub directione dispositionis psychi- 
cae deducitur ad excitationem quae secundam imaginem concomitatur. 

Obi. 5. (v. Uexkiill.) Cuilibet obiecto quod utilitatem biologicam 
habet convenit in cerebro schema quoddam fibrarum, ab aliis sepa- 
ratum. Simulatque aliqua similis conibinatio sensationum oritur, per 
inductionem electricam hoc schema excitatur et ad consentaneam 
reactionem ducit. 

Resp. Talis inductio ex sola similitudine figurae nota non est, 
hinc ut commenticia habenda est. Porro in homine, qui ingentem 
numerum figurarum distinguere discit, formatio tot schematum in ce- 
rebro inter se turbaret, sicut diversae imagines in eadem lamina photo- 
graphica. 

Obi. 6. (Contra argiun. 2 , 2 , cx varia magnitudine.) Distingui pos_ 
sunt figura, colores, magnitudo. Ad reproducendum secundum mem- 
brum associationis sufficit, ut una pars primi servetur, c. g. figura. 

Resp. In explicatione materiali non agunt figurae ut tales, sed 
elementa secundum proprias associationes. Nunc elementa figurae 
maioris non easdem inierunt associationes ac minoris. 

Obi. 7. Non intelligitur associationes superiores psychicas simul 
tantopere a materia dependere. 

Resp. Nego asser/. Iloc aeque bene intelligitur ac dependentia 
principii vegetantis, quod simul motus materiae regit, sed aptam 
selectionem et ordinationem materiae supponit. 

Obi. 8. Secundum explicationem datam (Coroll. 1 ) species rememora- 
tiva videtur potius dispositio animae, non autem compositi. 

Resp. Nego. Anima sensitiva simplex ab organismo universo 
pendet ; pariter facultates, ita tamen ut actus elementa ex certa re- 
gione postulent (ut visio sphaeram visualem). Dispositio memoriae est 
et ipsa facultas quaedam, etsi acquisita et ad actiones magis restrictas 
et speciales ; hinc et ipsa pendet ab organismo universo et pro actu suo 
cooperationem ex certo campo elementorum postulat, in qua etiam com- 
plexus excitationum similem sensationem externam produceret. Non 
autem pendet a determinatis cellulis numerice iisdem, quae pro prima 
sensatione inserviebant, id quod argumentis exclusimus. 

V. De somniis (Exp. Psych. X 1). 

Somnus a Scholasticis describitur: ligatio sensuum omnium, 
saltem externorum, ad animantium quietem et salutem naturaliter 
instituta. Similiter recentiores. Illa utique ligatio sensuum non 
est completa; sensationes multae adhuc fiunt et in somnia in- 
grediuntur vel somnum interrumpunt. 

Somnia consistunt praecipue in hallucinationibus et illusionibus, 
quae excitatae generatim ab aliquo stimulo externo aut interno 
fere secundum leges associationis procedunt, intensitate sua sen- 
sationes externas aequant et in oppositione ad statum vigiliae 
non subsunt moderationi intellectus et voluntatis. Intensitas 
somniorum causam suam habere videtur in rationibus physio- 
logicis, adhuc non sufficienter exploratis. Non deest activitas 
etiam intellectus et voluntatis. Tamen in actibus intellectus 
deest criterium veritatis; eadem evidentia absurdissima interdum 
enuntiamus, qua interdum verum ; indicia in somniis non sunt 
per se vera. 

Ratio huius deceptionis minus bene ex co petitur, quod desit 
possibilitas comparationis cum sensationibus externis. Nam neque 
in somno stimuli externi totaliter desunt, netjue in vigilia evi- 
dentia indiciorum nititur in sensationibus concomitantibus, cum 
saepissime agatur de rebus cum praesenti sensatione non co- 
haerentibus. — Melior ratio esset provocare ad coarctationem 
campi attentionis, quod sc. repraesentationes corrigentes non in 

mentem veniant ideoque ex insufficientibus praemissis concludatur. 
Sed hoc factum quamvis verum recte in ulteriori facto niti di- 
cendum est. — Bene igitur ab aliis additur: deest ductus cognitio- 
num ex parte voluntatis liberae. Hoc ut pars explicationis fere 
a b omnibus recensetur. Secundum leges prorsus necessarias 
phantasmata se sequuntur, item combinationes, interdum etiam 
reflexiones vel comparationes, sed sine possibilitate illis libere 
insistendi. Omnes porro concedunt non dari in somniis liber- 
tatem, ideoque nec meritum nec peccatum. Haec tota alteratio 
dispositionis subiectivae ipsa iterum fundari videtur in quodam 
instinctu naturali, qui a conditionibus somni excitatus per hanc 
institutionem psychicam relaxationem necessariam creat ; ut hoc 
explicat theoria instinctiva somni (Exp. Psych. X 1 § 6). 

§ 3. De instinctu seu vi cogitativa. 

THESIS 17. Vi cogitativae etiam in homine munus 
aestimativae attribuendum est, non vero munus vere dis- 
currendi etiam circa particularia. 

Stat. Quaest. i. Agentes de sensibus internis brutorum 
ut tertium sensum invenimus instinctum seu vim aestimati- 
vam. Haec ab Antiquis describi solet: facultas formandi 
indicia naturalia de rebus singularibus, de quibus appre- 
hendit intentiones cuiusdam habitudinis (utilitatis vel nocu- 
menti) inter rem sensatam et subiectum sentiens, quae ex 
sensibus externis haustae non sunt. Per hanc igitur facul- 
tatem bruta non solum qualitates sensatas percipiunt, sed 
alias etiam «insensatas», sc. amicitiam etc., quae non sunt 
qualitates absolutae obiectorum, sed pendent a habitudine 
inter hoc brutum et obiectum. 

Vidimus thesi 4, quomodo hoc iudicium naturale ex- 
plicari debeat. In plurimis actionibus instinctivis nihil aliud 
requiritur, quam affectus, qui ex causa interna ad talem sen- 
sationem additur eique coniungitur; in operibus autem com- 
plicatioribus putandum est, ob associationes innatas in debitis 
conditionibus produci imaginem operis modo exsequendi. 

2. Haec vis aestimativa etiam homini ascribitur ibique 
etiam vocatur vis cogitativa. Nam per se homini ut ani- 
mali omnes vires naturae sensitivae tribuendae sunt. Variae 
quidem actiones utilissimae, quas parvulus sine cognitione 
finis ponit, non statim instinctivae esse probantur, forte 
enim sunt motus reflexi. Si tamen, ut saepe fit, actio in 
affectionibus innatis nititur vel simul a sensationibus prae- 

sentibus regitur et modificatur, non agitur de motibus mere 
reflexis, sed spontaneis. Apud recentiores potius de ambitu 
huius facultatis controvertitur, cum alii paucos solum in- 
stinctus homini concedant utpote propter cius intelligentiain 
minus necessarios, alii c contra (James) eum ipsa bruta 
numero instinctuum superare censeant. Secundum optimas 
observationes hodiernas (cf. potissimum E. L. Thorndike 
Educational Psychology I, New York 1920; J. B. Watson’ 
Psychology from the standpoint of a Behaviorist, Philadel- 
phia 1919; R. S. Woodworth, Psychology, New York 1921) 
medium quid valere dicendum est. Iam in serie ascendente 
brutorum instinctus semper minus rigidi evadunt, semper 
plus actio instinctiva secundum experientias individuales modi- 
ficatur. Idem igitur maiori iure in homine exspectandum est, 
apud quem praeter experientias fortuitas, quibus utitur prae- 
terea ipsa educatio socialis et propria tandem intelligentia ac- 
tiones ordinat. In prima thesis parte ostendemus homini plu- 
rimos instinctus convenire, partim puros partim experientia 
modificatos. 

3 - Seposito hoc munere hominibus et brutis communi 
in secunda parte thesis controversia agitatur relate ad aliud 
munus, quod a variis Scholasticis huic vi cogitativae ascri- 
bitur (ct. Urraburu, Ps. II 737 — 75 1). Secundum hos auc- 
tores insensatas rationes quas brutum instinctu cognoscit, 
homo quasi discursu quodam et collatione diversorum in- 
ter se obiectorum invenit; ideo vocatur in eo «ratio particu- 
laris». Inter rationes illas insensatas est ex mente S. Thomae 
substantia singularis. «Doctrinam hanc, de qua silet Ari- 
stoteles, ut scribit Card. Poletus, primam inventam fuisse 
ab Avicenna; postea eum secuti sunt Averroes, Albcrtus 
Magnus, S. I homas, multi Ihomistae, Conimbricenses, alii». 
Alii e contra, ut loletus, Suarez, Rubius, quamvis con- 
cedant cogitativam in homine excellentiorem esse quam in 
brutis, tamen negant ipsam proprie discurrere. 

Haec secunda sententia praeferenda videtur. Concedi potest 
in sensu quoddam indicium materiale, sc. videns chartam albam 
imitatur iudicium «charta est alba». Item concedi potest maior 
perfectio cogitativae in homine prae aestimativa brutorum, 
quatenus ex ratione habere potest meliorem directionem. 
Tamen quidquid veri ratiocinii est, etiam ex particularibus, et 
collationis rationum, videtur esse solius intellectus (Urraburu). 

PARS I. Homini convenit magnus numerus instinctuum 
tam quoad affectiones quam quoad apprehensiones innatas. 

Argum. ( 1 innui c i ando exempla minorum rp c 1 1 cr n /// vis 
aestimativae.) 1. Quoad affectiones innatas. Tales affectus 
in quotidianis exemplis innumeri inveniuntur. Sic affectio 
grati vel ingrati, quae cum omnibus fere sensationibus cle- 
mentaribus i uncta est, innata dicenda est, quia sine cogni- 
tione moti vi adest: quod sc. dulce gratum plerumque 'sit, 
amarum ingratum, similiter in odoribus, sensationibus cutis 
etc. — Timor innatus apparet in sonis fortissimis et in primo 
aspectu hominum ignotorum. - Notissimus est «instinctus 
gregarius» seu impulsus simul vivendi cum aliis hominibus, 
etsi nulla exinde utilitas derivetur. — Alius est «instinctus 
curiositatis», cuius ambitu homo bruta superat: impulsus 
aspiciendi, examinandi, tractandi quidquid novi se offert. 
Hic impulsus ipsis adultis gratum reddit aspicere adventum 
curruum in via ferrea etc. - Celeberrima est cura perpetua 
matris erga parvulos, cuius fundamentum est magnus amor 
innatus; incitatur ipso aspectu parvuli et omnibus eius 
motibus et vocibus; quoddam initium huius affectus omnes 
homines sentiunt erga parvulum indigentem aliqua re. Amor 
filiorum erga matrem vel gratitudo non eodem gradu in- 
stinctiva est, sed potius in subiectione et necessitate curae 
fundatur. 

Alius affectus socialis instinctivus est reactio ad appro- 
bationem vel improbationem aliorum. Haec est motivum 
fortissimum pro activitate hominum. Subiectio versus alios, 
praesertim ex admiratione excellentiae alienae, gratissima 
esse potest et includit adaptationem utilem. Similiter autem 
et pro circumstantiis internis et externis etiam impulsus ad 
faciendam propriam voluntatem, ad aliis dominandum, aemu- 
latio etc., innata est. 

2. Phantasmata quae ex associatione innata exsurgunt, 
maxime apparent in activitate praevertente experientiam. 
Talis est actus sugendi: statim post nativitatem ubera matris 
aptis motibus quaeruntur; actus includit rectam successionem 
motuum labiorum, oris, genarum, deglutiendi ; interrumpitur 
vel ex satietate vel malo sapore. Haec adaptatio ad condi- 
tiones excludit quod agatur de motu mere reflexo. — Instinc- 
tivum est apprehendere res, quae manum tangunt, illis fir- 
miter adhaerescere, ita ut totum pondus corporis a manu sus- 

pensum teneatur. In sedendo, stando, ambulando exercitia 
parum confert, post recte evoluta organa actus statim spont 
bene fiunt cum magna adaptatione ad conditiones sempe 
variantes. Actus pugnandi sive in resistendo sive in aggre 
diendo instinctivi sunt. Etiam in vita sexuali, quae summo 
pere educatione et experientia modificatur, similitudo cu 
brutis in lineis fundamentalibus ostendit characterem in 
stinctivum. 

3. In plurimis actionibus hominum elementa instinctiv 
cum experientia permiscentur. Interdum instinctus humanu 
minus directe suum obiectum acquirit, sed primo solum in 
citat ad quaerendum, usquedum inventum fuerit. Mult 
impulsus instinctivi paulatim educatione abolentur, ut suger 
in digitis. Principale munus instinctuum ipsum hoc est, u 
processus discendi pro homine tam necessarius incipiatur 
ex quo alia utilia dein acquiruntur. 

PARS II. Admittenda non est facultas sensitiva iudicandi 
circa particularia. 

Argum. (Urraburu.) 1 . Discursus non convenit potentiae 
sensitivae ex se, quamvis excelsae; nam tunc cognoscere 
illationem et proportionem propositionum inter se et ter 
minorum, quibus constant, quod superat sensibilitatem ; in 
eludit enim hoc cognitionem relationum, ut clarius expone 
tur in tractatu de intellectu. 

Explico. Iudicium etiam de rebus concretis semper in 
eludit cognoscere identitatem terminorum ; ut cognosca 
«cibus est calidus», non sufficit cibum calidum ut unum 
totum apprehendere, sed has cognitiones abstrahere debeo 
sibi opponere, tandem apprehendere relationem identitatis. 
Haec autem iam includunt multiplicem abstractionem et 
cognitionem relationis, quae intellectui propria sunt. 

2. Neque affinitas ad intellectum hic aliquid mutat. Nai 
haec affinitas aut extrahit cogitativam e conditione potentiae 
sensitivae, quod ipsi Thomistae nolunt; aut non extrahit 
et tunc non poterit discurrere. 

Obiectiones : 

Obi. 1. (Martinez de Prado.) Cogitativa non quidem potest dis- 
currere conferendo abstracte et universaliter, hoc vero potest concrefe 
conferendo particulares intentiones. 

Resp. Si non explicatur, quid hoc «concrete conferre» sit, haec 
sunt mera verba; adversarius sc. ostendere debet, quid detur medium 

inter ratiocinium materiale (ex eventu A ob associationem exspectare 
eventum 13), cuius etiam brutum capax est, et ratiocinium illud in- 
tellectuale, in quo ex perspecta identitate et illatione pervenio ad 

conclusionem. 

Obi. 2. (Conimbricenses.) Copula praedicati cum subiecto (item- 
que illatio consequentis cx antecedente) formaliter sumpta est quidem 
relatio rationis superans potentiam sensitivam; materialiter autem 
sumpta sunt ipsi termini inter sc iuncti ; satis autem est, ut apprehen- 
datur copula materialiter. 

Resp. Haec responsio videtur argumentum nostrum simpliciter 
concedere et deserere illam cogitativam antea affirmatam ; nam ter- 
mini inter se iuncti etiam brutis cognoscibiles sunt (carta alba, nutri- 
mentum calidum). Hoc enim nullum iam verum iudicium est, etiam 
non circa particularia. Iudicium enim omne non est solum simul- 
tanea cognitio terminorum, sed praecise intentionalis copula, et qui- 
dem propter perspectam identitatem. Quaestio igitur redit : Potestne 
sensus percipere identitatem terminorum, prout requiritur ad veri no- 
minis copulam et compositionem; tunc cognoscit relationem formalem; 
aut non, tunc non indicat (Urraburu). 

§ 4. De memoria sensitiva. 

THESIS 18. Datur memoria sensitiva, qua sensationes 
aliquo modo ut antea habitae apprehenduntur. 

Stat. Quaest. 1. Definitur memoria in genere: Facultas, 
qua praeteritas nostras affectiones et cognitiones retinemus 
easque ut olim habitas recognoscimus. Non satis est repro- 
ducere, quod praeteritum est, sed res praeterita repraesen- 
tari debet ut praeterita. Aristoteles; In res futuras tendit 
praescientia, spes, in praesentes sensatio externa, in prae- 
teritas memoria. Memoriae omni tempus est adiunctum. 
Localisatio in tempore plus minusve determinata esse potest. 
Habemus phantasmata diversarum durationum et signa, ut 
de longitudine temporis interiacentis usque ad praesens mo- 
mentum decidamus. Obiectum praeteritum in praesenti ima- 
gine cognoscitur; haec enim diverso modo conspici potest, 
vel ita ut attendatur res absens repraesentata (memoria), 
vel ita ut imago in se attendatur (phantasia). Si imago rei 
praehabitae solum in se conspicitur, deest recognitio et 
memoria; si e converso per errorem pura imago apparet ut 
res praeterita, habetur deceptio memoriae (Aristoteles). 

2. Introducitur quaestio: Non est memoria reproductio 
activitatis post certum semper tempus: certi vermes ad tem- 
pus accessus et recessus aestuum marinorum adaptati sunt, 
ita ut certas tunc actiones ponant; hunc rhythmum postea 

etiam servant, postquam in aquam quietam translati sunt. 
In avibus certo semper tempore impulsus ad migrationem 
vel ad reditum oritur. Etiam experimento talem dispositio- 
nem ad certam reactionem post definitum tempus sat ac- 
curatum creare potuerunt. Sed similia neque in plantis de- 
sunt, quae etiam frondem certo semper tempore abiiciunt. 
Proinde non agitur hic de processu conscio vel recognitione, 
sed de solo ortu reproductionis dependentor ab intervallo 
temporis. 

Dari memoriam sensu aliquo latiori in brutis extra con- 
troversiam est; thes. 3: «nidos et cubilia sua repetunt; 
beneficiorum et infimarum memores sunt; in similibus casi- 
bus similia exspectant»; propter hanc praecise memoriam 
disciplinae capaces sunt. Simiae hominem etiam post men- 
ses recognoscunt; modum aliquem agendi edoctae post 
anni intervallum adhuc servarunt. Optime retinent per ho- 
ras locum terrae, in quo cibus absconditus fuerat (Kohler). 
Pisces celeriter discebant evitare nutrimentum, in quo ha- 
mus latebat, aliud assumere (Buytendijk). Sine dubio igitur 
animalia eventus praeteritos fideliter reproducunt et "con- 
venienter agunt et hoc sensu eventus recognoscunt. Tamen 
his non soluta est quaestio, utrum vere apprehendant rem 
ut prius a se perceptam, quod solum esset memoriae stricte 
dictae. 

3. De memoria hac sensitiva sensu stricto dantur duae 
sententiae quasi extremae. Prima sententia Thomistarum 
ponit memoriam omnem solius sensus esse, quia praeteritum 
ut praeteritum sit aliquid singulare; huius autem cognitio 
propria non est intellectus, qui universalia cognoscit, sed 
sensus. Contra hoc alibi ostendetur probabilius intellectum 
etiam directe cognoscere singularia materialia; ideo ratio 
allata, quae est per exclusionem, non sufficit, ut ostendatur 
dari memoriam sensitivam. 

Secunda sententia priori maxime opposita : memoria sensu 
definito est solius intellectus. Sensus cognoscit quidem prae- 
teritum in concreto, non vero rationem formalem praeteriti 
(Suarez). Si sensus apprehenderet praeteritum ut praeteritum, 
apprehenderet rationem praeteriti ut sic, quod profecto non 
potest (Lahousse). Palmieri : Talis memoria includit con- 
ceptum universalem, sc. conceptum praeteriti; nam prae- 
teritum in concreto non est aliquid, quod immediate sen- 

tiatur. Potest quidem sensus apprehendere id quod iam 
apprehensum est; sed hoc est aliud ac illud apprehendere 
su b ratione praeteriti. 

pix rationibus horum auctorum concedendum est, solius 
intellectus esse formare notionem abstractam praeteriti, vel 
cognoscere abstracte ipsum tempus, explicite comparare 
praesentem imaginem cum praeterita et enuntiare identi- 
tatem utriusque per indicium. Tamen probatum non est 
aliquid horum adesse debere, ut vera, etsi imperfecta no- 
titia praeteriti ut talis ideoque vera memoria habeatur. - - 
Fuse rationes pro memoria sensitiva et contra eandem 
Scotus perpendit (Oxon., lib. 4, dist. 45, q. 3). 

4. Mediam igitur sententiam eligentes asserimus memoriam 
sensitivam, in quantum dicit cognitionem rei ut praeteritae 
bono aliquo modo intelligi posse. Iam Aristoteles ipsis 
brutis memoriam attribuit, quatenus cognoscant tempus 
interiacens inter praesentiam et factum praeteritum, quod 
in phantasmate conspexerint; iisdem concedit localisationem 
eventus in tempore. Et hoc recte. Qui eventum ut initium 
temporis interjacentis videt, ille non solum rem, quae est 
praeterita videt (nihil sciens de praeterito), sed videt rem 
ut praeteritam concreto modo, prorsus sicut omnibus faten- 
tibus percipit concrete distantiam in spatio, vel rem ut di- 
stantem concreto modo. 

Probationem ita ordinamus, ut prius ostendamus essen- 
tiam memoriae sensitivae servari in tempore modo prae- 
terito, quod vocari solet «praesentia psychica», contra asser- 
tores secundae sententiae; dein inquiramus, quo ambitu 
tempus sic simul conspectum extendi possit. 

PARS I. Asserenda est vera memoria sensitiva pro even- 
tibus «moraliter praesentibus». 

Argum. Concreta perceptio temporis a facultate sensi- 
tiva habetur. Atqui hac supposita habetur essentia me- 
moriae sensitivae, quae praeterita ut praeterita percipiat. 
Ergo vera memoria sensitiva datur. 

Prob. mai. variis modis : 

1. Percipere concrete tempus inter duos eventus est per- 
cipere motum, qui inter eos praeteriit, seu successionem 
sensationum, quae interfuerunt. Atqui animal sensationes 
earumque successionem percipere potest; sin minus nullum 

motum cognosceret, quod est absurdum. Ergo potest ha- 
bere concretam perceptionem temporis inter duos eventus 
intericcli. 

2. Animal evidenter distinguit successionem actionum, 
in quibus iidem termini eveniunt, sed mutato ordine AEG 
et AC B ; nam potest addiscere, ut diverso modo post illas 
agat. Atqui solum ordo relativus seu successio in tempore 
illas series actuum distinguit. Ergo hanc successionem sen- 
sus concrete cognoscere potest. — Simile argumentum fit 
ex diversa celeritate motus, quam sensus certe percipit; 
ergo et successionem ipsam, quae in eum intrat. 

Idem confirmatur ex paritate cum spatio : Percipere di- 
stantiam temporalem duorum eventuum non videtur essen- 
tialiter altius quid, quam percipere distantiam localem duo- 
rum obiectorum, quae sine dubio sensui cognoscibilis est. 

Prob. min. Rem concrete ut prius iam perceptam co- 
gnoscere nihil aliud est, quam simul videre seriem actionum 
ab illa re usque ad praesens tempus. Eo ipso quod illa 
series actionum simul repraesentatur ut talis successio, pri- 
mum membrum iam est localisatum relate ad praesens. At- 
qui successivam seriem propriarum actionum praesentem ha- 
bere sensui omnino possibile est, ut vidimus. 

Caietanus : Cum tempus sit numerus motus secundum prius 
et posterius, non aliter percipimus sensu tempus, nisi percipiendo 
quandam distantiam successivam ab illa mutatione usque ad 
illam et sic depictis in parte sensitiva hac et illa mutatione per- 
cipitur tempus. 

PARS II. De actuali extensione memoriae sensitivae. 

A. Quoad bruta, i) Ut modo vidimus bruta percipiunt 
successionem in eventu, cuius partes adhuc in conscientia 
praesentes sunt, e. g. quid in motu aliquo videndo prius, 
quid posterius sit. Nunc obiecta in conscientia praesentia 
post pauca momenta paulatim debiliora, magis confusa 
fiunt, et dein excidunt et redeunt, usquedum evanescant. 
Quoties tunc reapparent, sine dubio etiam modo plus mi- 
nusve claro rectum ordinem temporalem ad reliqua adhuc 
praesentia ostendent, quem paulo ante manifestaverant. Ergo 
pro proximo tempore tenendum est, eventum de novo re- 
productum in recto ordine temporali localisari seu pro illo 
haberi memoriam strictam. 

2) Non cum eadem certitudine res diiudicari potest, si 
agatur de recognitione eventus longius distantis (ante dies) 
u t prius iam percepti, utrum tunc aliquo modo tempus 
interiacens cognoscatur necne. Negari nequit exempla quae 
communiter afferuntur non necessario hanc localisationem 
temporalem postulare, sed iis satisfieri per meram repro- 
ductionem. Talia sunt, quod bruta sua cubilia repetunt, 
quod ulciscuntur iniurias sibi ante longius tempus illatas, 
quod nutrimentum certa hora diei exspectant (propter asso- 
ciationem cum tempore vel cum solitis circumstantiis quae 
praecedunt). Quia tamen ex prioribus facultas cognoscendi 
temporalem successionem brutis certe convenit, etiam in 
casibus allatis, in quibus nulla facultas essentialiter altior 
intervenit, cum probabilitate supponenda est. 

3) Minus etiam clarum est, utrum bruta duos eventus 
praeteritos inter se distantes recto ordine ponant. Hoc tunc 
fieri probabile est, quando ex vario ordine localisationis 
aliquid pro reactione mutaretur. Forte bruto utile est di- 
stinguere casum, quod aliquid prius gratum postea ingratum 
factum est vel e converso. Aliter forte aget contra illum, qui 
ex amico postea inimicus factus est, ac si ex inimico amicus. 

B. Quoad hominem, de quo principaliter agimus, memo- 
riae sensitivae, quae sub dominio rationis agit, multo plus 
concedi potest, similiter ut phantasiae, quae tunc construc- 
tiva fit. Postquam enim ratione perspeximus, quaenam sint 
mensurae temporis (dies, menses), quinam eventus prin- 
cipaliores vitae, quomodo ceteros omnes ex variis indiciis 
recte in hunc ordinem inserere possimus, aliam omnino et 
essentialiter accuratiorem imaginem successionis eventuum 
nostrae vitae etiam sensui interno praebemus. 

Scholion 1 (De memoria sensitiva et vi aestimativa ) : 

Veteres interdum docent memoriam retinere species et re- 
producere intentiones incensatas, quae primum per vim aestima- 
tivam perceptae fuerant. Ita S. Thomas et alii; prius iam Avi- 
cenna, Algazel. Haec assertio de se non spectat nisi termir.o- 
logiam. Distinxerant enim Arabes memoriam pro rationibus 
sensatis (a sensibus sc. externis) et memoriam pro illis rationibus 
insensatis seu intentionibus, quae a vi aestimativa originem du- 
cebant. Priorem nominabant phantasiam (imaginativam etc.), 
alteram memoriam (memorativam). — Posteriores solum auctores 
interdum in qualibet memoria affinitatem ad vim aestimativam 

quaerebant, quatenus in memoria inveniretur ratio quaedam quasi- 
intellectiva, ut indicium identitatis. Quia etiam vi aestimati vae 
interdum attribuebantur actiones quasi-intellectivae (th. 4, th. 17^ 
in hac re affinitas videbatur. Sed ex iis quae alibi vidimus, haec 
affinitas non exsistere videtur. 

Scholion 2 (De reminiscentia) : 

Reminiscentia (anamnesis) dicitur cognitio rei ut antea cognitae 
acquisita discursu quodam adhibito, quo ex aliquo primo cuius 
recordamur per media connexa ad id procedimus, cuius non 
omnino recordamur. Ut vera inquisitio est actus proprius ho- 
minis. Supponit iam haberi rei quaesitae aliquam memoriam, 
non vero sufficientem. Sic forte quaero nomen hominis mihi 
ceteroquin noti, quod aliquando scivi, quod tamen nunc e me- 
moria excidit. Tunc ab imagine e. g. visuali huius hominis in- 
vestigatio incipit, attendendo ad nexus varios, quos res quaesita 
cum aliis iam notis habere potest. Paulatim si res feliciter pro- 
cedit alia mihi in mentem veniunt, quae scio arctius cum re 
quaesita cohaerere, donec totum obiectum mihi appareat et re- 
cognoscatur (ExprPsych. VIII 3 § 9). 

Scholion 3 (Quomodo distinguimus imaginem memorativam a mero 
phantasmate ?) 

Sufficiat hic aliqua criteria indicare quorum tractationem com- 
pletam dat scientia empirica (Exp. Psych. VIII 3, § 8 — 10). 

1) Si agitur de re aliqua, quam nunc sensu percipio, recogno- 
scenda ut iam prius visa, hoc in eo niti potest, ut statim mihi 
appareant omnia adiuncta prioris visionis illis criteriis ornata, qui- 
bus, ut statim dicetur, imaginem memorativam ut talem distinguere 
solemus. Si hoc non accidit, interdum recognitio ita fit, ut aliquae 
partes visae exspectationem aliarum partium mox videndarum 
excitent, et haec exspectatio postea ipsa visione comprobetur. 
Tunc iure sequitur impressio recognitionis. Si vero agitur de 
re simplici, ut de odore recognoscendo, ille eo agnosci dicitur, quia 
aliquam associationem excitat. Interdum agitur de recognitione 
rei numerice eiusdem, alias de recognitione rei specifice identicae; 
utrumque tamen iisdem criteriis determinatur. 

2) Quomodo discerno, utrum imago reproducta rei dicat me 
illam prius percepisse, an forte sit res ficta? Varia criteria huc 
pertinent. Sic phantasia libera est in imaginibus quibuslibet 
fingendis : e contra memoria se ostendit restrictam ad certam et 
immutabilem seriem eventuum nostrae vitae. Ideo imagines 
phantasiae se ostendunt summe variabiles; e contra res me- 
moriae semper eodem modo mihi apparent, fixae et immutabiles 
et saepe certo puncto vitae affixae, cum phantasmata pro libitu 
variis periodis vitae inserere possim. In genere igitur criterium 

recordationis est quaedam proprietas sensationis vel phantasmatis, 
quae aut natura sua aut oh associationem detecta est cum vera 
memoria cohaerere; haec significatio signorum memoriae ad- 
discitur maxime in eventibus modo praeteritis vel in casibus, 
ubi alia facta rei veritatem confirmant. 

Obicctiones : 

Obi. 1 . In quolibet actu memoriae includitur ratio temporis. At- 
qui tempus solo intellectu percipitur ; est enim relatio quaedam secun- 
dum prius et posterius. Ergo memoria pertinet ad solum intellectum. 

Resp. Dist. mai.: Includitur ratio abstracta temporis, nego ; tempus 
in concreto, quatenus ipsa successio actuum et proin ratio «antea et 
postea» intuitive percipiatur, conc. Contradist. miti. 

Inst. Praeteritum ut praeteritum cognoscere, est cognoscere identi- 
tatem inter sensationem praesentem et imaginem prioris eventus. 

Resp. Dist. asseri.: Et quidem concrete, videndo temporalem 
successionem ab obiecto praeterito ad praesens, conc-.; necessario co- 
gnoscendo hanc relationem abstracte, nego. 

Obi. 2 . Recognitio illa, quae memoriam constituit, in reflexione 
posita est. Atqui reflexio ad intellectum spectat ; ergo etiam memoria. 

Resp. Dist. mai.: Continet reflexionem, i. e. retrospectionem quan- 
dam, quatenus eventus prior et tempus interiacens apprehenduntur. 
conc.; reflexionem illam perfectam, qua identitas inter subiectum co- 
gnoscens et obiectum cognitum indicio enuntiatur, nego. Contradist. miti. 

Obi. 3 . (Palmieri.) Si ratio praeteriti sensu apprehenditur, non 
esset cur non etiam apprehendi posset ratio futuri. Atqui nemo hoc 
concedit. 

Resp. 1. Nego ntai. Futurum nunquam naturaliter cum illa certi- 
tudine videri potest, ut praeteritum. Ceterum exspectatio rei futu- 
rae omnino datur, ut iam Aristoteles dicit, innno in infante prius ob- 
servatur, quam recordatio rei praeteritae, 

2. Trans, mai. Dist. min. : Non apprehenditur ratio futuri ab- 
stracte, sicuti neque ratio praeteriti, conc.: non aliquo modo praevi- 
deri potest actio in concreto, quam brutum modo ponere intendit, 
cum sua extensione in futurum, nego. 

Obi. 4 . Memoria prae aliis hoc includit, ut obiecta repraesentata 
ut antea vere facta appareant, non ut conficta. Atqui bruta haec 
distinguere nequeunt. Ergo memoria stricte dicta in iis impossibilis est. 

Resp. Dist. mai.: Debent apparere ut antea posita, conc.; ut vere 
facta, subdist. : Per modum iudicii distinguentis realitatem a fictione, 
nego; simili modo, ut etiam sensatio a phantasmate distinguitur, ita 
ut per se recta reactio fiat, conc. Contradist. min. Bruta sensationem 
externam a phantasmate sufficienter distinguunt, quatenus diversitas 
(intensitatis, constantiae etc.) per se tanta est, ut generatim solum 
secundum sensationem externam agant. In memoria sane criterium 
non erit intensitas, quae pro imagine memoriae et phantasiae similis 
erit, sed aliae rationes ut connexio, constantia, qua in aptis conditioni- 
bus aptae solum reproductiones praesentes tenentur. 

Appendix ad tractatum de sensibus internis. 

ASSERTUM. Sensus interni non sunt facultates realiter 
inter se distinctae. (Cf. Urraburu Ps. II 782 sqq.) 

Doctrina Aristotelis supponit identitatem potentiarum; prae- 
teritum est obiectum phantasiae, quae repraesentat absentia, et 
in eo etiam tempus; ideo memoria per se est phantasiae. S.Thomas 
in hac re Arabes secutus est, qui doctrinam sensuum internorum 
multum excoluerant: secundum Avicennam rationabiliter teneri 
potest, sensum communem, phantasiam et memoriam esse potentias 
diversas. Ideo sententia sat communis realem distinctionem quattuor 
sensuum internorum tuetur. Sic Thomistae, Valentia, Sylv. Maurus. 

Alia ex parte sententia Aristotelica, quam tenent Alexander 
Alensis, plures Scotistae, postea Suarez et alii communissime, 
ponit unum sensum internum ratione multiplicem secundum 
diversa sua munera. Ut probabiliorem illam praeferunt Lahousse, 
De Backer, Urraburu. 

Argum. 1. (Ex similitudine actus et processus produc- 
tionis.) Realis identitas facultatis non postulat actus vel 
obiecta esse eiusdem speciei; aliter ipse visus secundum 
diversitatem specificam colorum realiter dividendus esset, 
vel secundum diversitatem sensibilis proprii et communis; 
sensui communi non ab omnibus auctoribus tot munera 
specifice diversa ascribi possent. Sed sufficere debet, ut 
actus ostendant naturam similem et productio actuum si- 
milem habeat perfectionem. Atqui haec criteria in quattuor 
sensibus internis servantur. Ergo. 

Prob. min. 1. Actus semper ostendunt naturam sensa- 
tionis externae, quae ipsa iam includit iuxtapositionem et 
successionem obiectorum. Phantasma est imago essentia- 
liter eiusdem naturae ac sensatio externa, ut vidimus; imago 
memorativa non addit nisi successionem temporalem, quae 
iam in sensatione praesenti habetur; sensus communis non 
dicit nisi localisationem et formas locales et temporales, 
quae et ipsae iam in sensatione insunt. 

2. Modus producendi sensationes internas non est essen- 
tialiter altior. Sensatio externa comproducitur a specie im- 
pressa et remote ab obiecto. In phantasmate et imagine 
memorativa species impressa est eiusdem naturae ac in 
sensatione; solum concausa remota hic est species rememo- 
rativa; sed quia haec a priore sensatione vel specie im- 
pressa derivatur, non potest esse diversae perfectionis. Etiam 

imas 0 instinctiva est phantasma, cuius causa proxima est 
species impressa, causa remota est dispositio eiusdem pror- 
g US naturae ac species rememorativa. Etiam in supposito 
hanc semper directe a Deo in individuo poni, ideo non 
mutatur perfectio productionis, quae ex hac dispositione 
gignitur. In sensu tandem communi nihil invenitur, quod 
activitatem in singulis sensibus superet, ut vidimus. 

Argum. 2. (Ex eo quod actus unius sensus interni actus 
aliorum includit.) 1. Memoria, phantasia et sensus com- 
munis sunt una rcalitas. Nam eadem realitas, quae ut me- 
moria cognoscit aliquod obiectum iam alias a se cognitum 
fuisse, eo ipso refert cognitiones olim habitas, ideoque vo- 
catur phantasia, immo et praesentes, ideoque est sensus 
communis. Eadem enim esse debet realitas, quae rem prae- 
teritam exhibet (quod per se solum esset phantasiae), quae 
seriem actionum ab illa usque ad nunc praesentem habet 
(memoria stricte dicta), ideoque praesentem eventum (sensus 
communis) recognoscit. 

2. Aestimativa non realiter distinguitur ab aliis sensibus 
internis. Eadem realitas esse debet, quae ut aestimativa 
cognoscit illud ipsum obiectum ut utile, quod secundum 
rationes sensatas (distantiam, figuram, colorem) a phantasia 
et sensu communi apprehendi dicitur. Discrimen a phan- 
tasia est solum in origine ; habitus ipse (aestimativa et me- 
moria) formaliter est eiusdem naturae. 

Summatim : Diversitas harum facultatum non est in na- 
tura actus, quem ponunt, qui semper est de natura ima- 
ginis phantasiae; sed vel in modo eum producendi, in 
origine imaginis vel speciei unde fluit vel in combinatione 
actuum. Si sc. species, quae est causa imaginis, innata est, 
habetur aestimativa; si acquisita et nihil aliud fit, quam 
reproductio ipsius imaginis, habetur phantasia; si series 
intermedia simul cognoscitur, habetur memoria; si tandem 
fit proiectio plurium sensationum in eundem locum (quod 
formaliter iterum est elementum phantasiae), vel mutatio 
sensationum etc. attenditur, hoc vocatur sensus communis. 

Scholion : 

Aliqui auctores, qui inter sensus internos realem distinctionem 
non admittunt, tamen talem a sensibus externis statuunt. Rationes: 
quia habent diversa organa (Lahousse); quia immutatur sensus 

exterior ab obiecto immediate, non internus (De Backer). E contra 
Palmieri: Sensus communis et phantasia non sunt adaequate 
distincta a ceteris sensibus externis. 

Certe pro ultimo similes rationes valent, quibus in asserto 
realis identitas sensuum internorum probatur. Ita aestimativa ct 
memoria debent et ipsae cognoscere obiecta praesentia, quae ut 
utilia vel praeterita enuntiant. Etiam hic valet ipsum actum 
in omni casu esse eiusdem essentialiter naturae. Qui non phan- 
tasiam secundum diversitatem obiecti visualis, auditivi etc. i n 
plures realiter facultates dividit, cx pari ratione neque sensus 
ex.ternos ita dividere debet. 


Obiectiones : 

Obi. 1. Interdum vis imaginandi laeditur non laesa aestimativa, 
memoria decrescit integro manente sensu communi. Atqui hoc probat 
illas potentias esse realiter distinctas, quia sunt realiter separabiles. 


Resp. Nego min. Secus eodem iure sequeretur partes memo- 
riae, quae separatim amitti possint, esse potentias realiter distinctas. 
Ratio separabilitatis est extensio organi quod partialiter laedi potest 
tam intra eandem facultatem quam inter diversas. 

Obi. 2. Ubi diversum est organum, ibi diversa est potentia. Atq 
organa sensuum internorum sunt diversa. Ergo. 


Resp. Nego meti. Organum tactus in maxime diversis partibu 
corporis habetur ; organum memoriae sat diversum est pro diversitat 
qualitatis sensibilis (visus, auditus etc.). 


Obi. 3. Cognitio obiecti absentis tendit in obiectum sub ratione 
magis abstracta, quam cognitio praesentis. Ergo pertinet ad poten- 
tiam realiter distinctam. 


Resp. Trans, antec. Nego conseq. Etiam intellectus et appetitus 
sensitivus tendunt in praesentia et absentia, sensata et insensata, quin 
ideo fiant plures potentiae. 


ARTICULUS II. 

Explicatio complicatiorum phaenomenorum sensibilitatis. 
§ 1 . De localisatione. 

Cf. Exp. Psvch. III 3 et 4. De historia W. Volkmann, Psychologie 
(1875/76); ]. Probes, Aus der Vorgeschichte der psychologischen Optik, 
in Zeitschr. fiir Psych. 85. — - Pro doctrina opus classicum est : K. Stumpf, 
Psychologischer Ursprung der Raumvorstellung (1873). 

1. Sententiae antiquiores. Distingui generatim potest localisatio 
in proprio corpore (subiectivatio) et localisatio corporum ex- 
ternorum (obiectivatio, proiectio). 

a) Pro subiectivatione multi rationem quaerebant ex prae- 
sentia animae in toto corpore. Visio obiecti non solum mihi 
indicare dicitur qualitates obiecti, sed praeterea organum, oculum, 
ubi visionis actus perficitur; similiter intactu; et ita ex pluribus 

sensationibus facile ad perfectam notitiam proprii corporis per- 
venitur. Ita adhuc reccntiores quidam Scholastici. Sed ut 
vidimus suppositum totius explicationis, sc. sedem sensationis 
in organo peripherico fieri, iam teneri non potest. 

b) Localisatio obiecti externi a multis reducebatur ad physicam 
e t realem proiectionem. Secundum I.iebmann figura visualis in 
retina in directione linearum visualium in spatium externum 
proiicitur; ideo etiam obiecta visa inversa apparent relate ad situm 
quem in retina habent. Similiter iam prius Porterfield, d’Alem- 
bert, postea Drobisch, Ulrici etc. — Patet hanc solutionem vanam 
esse. Aut enim cogitatur de physica migratione radiorum ex 
oculis redeuntium; tunc radii eo quod organismum relinquunt 
pro cognitione nihil iam conferre possunt. Aut intelligitur aliqua 
proiectio psychica, i. e. sciri viam, per quam radii ad obiectum 
redeant: tunc deficiunt omnia supposita talis cognitionis: neque 
scimus positionem imaginis in retina neque directionem radiorum. 


2. Explicationes scientiae empiricae hodiernae. 

a) Quod naturam ipsius localisationis attinet, haec iam habetur 
ut formaliter eadem semper res, sive agitur de localisatione in 
corpore proprio sive in obiectis externis. Formaliter est visio 
distantiae secundum magnitudinem et directionem variorum ob- 
jectorum, quae superficiei coloratae ut nova cognitio superaddita 
est et paulatim acquisita; ut patefiet ex probatione thesis. 

b) Minor adest concordia de origine localisationis, utrum et 
quo ambitu reducenda sit ad elementa innata, sicuti quoad sen- 
sibile proprium hoc valet, an per experientiam acquisita; vel, 
ut loquuntur, utrum in hac re valeat nativismus an empirismus. 
Dicitur nativismus illa sententia, quae ponit relationes spatiales 
(distantiae etc.) statim ab initio in primis sensationibus inveniri, 
ab initio igitur videri figuram, magnitudinem, distantiam ab aliis 
obiectis. E contra empirismus statuit initio sensationem externam 
non dare nisi sensibilia propria; ex his sensationibus extensione 

positorum, magnitudinis, distantiae etc. 

3. Quaerimus in duabus thesibus sequentibus: 1) Quaenam elementa 
habenda sint ut originaria (irrcductibilia) vel derivata (acquisita) ; 


2) secundum quas leges localisatio in proprio corpore ordinetur; 

3) in quonam tandem ipsa essentia omnis localisationis consistat. 


THESIS 19 . In sensibus visus et tactus, in quibus 
solis propria perceptio extensionis invenitur, perceptio 
superficiei nativistice, perceptio tertiae dimensionis em- 
piristice explicanda est. 

Stat. Quaest. 1. Prima pars agit de perceptione visuali 
et tactili superficiei. Hic varii auctores olim empirismum 

statuebant. Aliqui (Herbart, James Mill, Stuart Mill, R a j n \ 
immo perceptionem extensionis negant eique sensationem 
aliarum proprietatum substituunt. Alii perceptionem spatii 
concedunt, sed eam derivatam censent ex elementis non- 
extensis. Ita maxime Lotze, secundum quem sola elementa 
intensiva ab extra in animam (simplicem ad modum puncti) 
ingredi possunt; tamen elementa illa retinent characteres 
proprios sui loci (signa localia), ob quos dcin anima inia- 
ginem rectam extensam construit. Similiter Donders, Helni- 
holtz, Wundt. — Hodie tamen sententia nativistica iterum 
restituta et probata est. Non solum veteres passim, sed 
plurimi etiam recentiores (Ziehen, Ebbinghaus, G. E. Mulier 
Ilering, Stumpf, Hofler) consentiunt superficiem visu 
vel tactu perceptam statim ab initio ita cognosci neque 
ullo modo intelligi, quomodo ex elementis non-extensis 
oriatur. 

2. Aliter in secunda parte iudicandum est de perceptione 
tertiae dimensionis, de profunditate, de distantia a pro- 
prio corpore. Omnes exploratores hodierni (inter Veteres 
ceteroquin iam Alhazen et qui eum sequuntur) unani- 
miter concedunt in hac re empirismo plurimum conceden- 
dum esse. 

In hoc empirismo profunditatis duplex elementum distin- 
guendum est: i) perceptionem profunditatis ex natura or- 
gani non esse sensationem externam, sed necessario ele- 
mentum ex phantasia (memoria) additum ; et hoc certo 
probatur et empirismum verum esse evincit; 2) aliud, quod 
non necessario inde sequitur et solum observatione pro 
variis speciebus animalium diiudicatur, utrum hoc elemen- 
tum superadditum statim ab initio vitae adsit (per modum 
instinctus), an experientia individuali paulatim acquiratur. 
Hic pro homine secundum asserendum videtur, sc. homo 
initio vitae solam visionem superficiei habet, ad quam po- 
tissimum ob experientiam propriam visio tertiae dimensionis 
additur et excolitur. Simile quid in tertia parte de tactu 
dicendum erit. 

3. In aliis tandem sensibus, auditu, gustu, olfactu pro- 
pria perceptio distantiae vel ipsius superficiei non habetur, 
sed ad summum mutuata quaedam, quatenus propter asso- 
ciationes acquisitas accedit sensatio interna visu vel tactu 
constans ct exhibens elementa extensiva. 

PARS I. Cognitio superficiei a tactu et visu originaria est. 

Argum. 1 . (Ex absurdis sequelis.) Si infans primo vi- 
dens plurcs colores iuxta se positos omnino aliquid videt, 
statim unum colorem iuxta alium positum videre debet. 
j\i a m cum duo soni modo in recto suo loco modo sine 
ulla localisatione percipi possint, varii colores nunquam in 
eodem loco videntur. 

Similiter de tactu dicendum : Si non statim ab initio ha- 
beretur perceptio extensionis, nunquam postea acquiri posset; 
ex elementis inextensis nunquam extensum construitur; at- 
qui sola sensatione tactus perfecta cognitio spatii acquiri 
potest, ut probatur in caecis natis, qui hanc de facto ac- 
quirunt. Ergo. 

Argum. 2 . (Ex observatione.) Caecus natus, cui postea 
visus restituitur, semper statim ab initio videt colores recto 
ordine iuxta se positos, ut expresse notatur in casu Chesel- 
den aliisque passim. In casu Franz caecus modo sanatus 
cx visu distinguere potuit globum et cubum ut figuram 
rotundam et quadratam. 

Corollarium : 

Recte ergo Stumpf : Qualitas, intensitas, differentia localis (et 
temporalis) pariter sunt elementa originaria sensationis ; pro ex- 
tensione duarum dimensionum stimulus est ipsa localis extensio 
vibrationum aetheris, hinc extensio excitationum nervearum similis 
obiecto depicto. 

PARS II. Perceptio tertiae dimensionis pro visu empiri- 
stice explicanda est. 

Argum. In probatione tria puncta stabiliemus: 1) Ut 
viam probationi paremus, possibilitas huius asserti demon- 
stratur; 2) distantia visa ex natura sua debet esse elemen- 
tum memoria superadditum, non vero sensatio externa; 
3) in homine hoc elementum non statim ab initio adest, 
sed cum experientia acquiritur. 

Prob. assertum per partes: 

1. Possibile est per elementum memoriae superadditum 
fieri visionem tam vividam et apparenter immediatam, ut 
eam de facto in visione corporum realium habemus. Nam 
effici potest talis visio distantiae, etsi distantia realis desit. 
Ope enim lentis opticae vel etiam sine illa imago aliqua 
photographica ita videri potest, ut sensibiliter appareat 

quasi corpus cum distantiis partium, tam dare ut ordinarie 
ipsa corpora videntur. Et tamen distantiarum varietas ibi 
solum a phantasia additur. 

2. (Ex constructione oculi.) Unico etiam oculo, altero 
e. g. clauso distantiam obicctorum videre possumus cun, 
eadem intensitate ac duobus oculis. Sic non video differen- 
tiam in aspectu mundi externi, si prius duobus oculis eum 
inspicio, dein alterum oculum claudo. Ergo explicanda est 
visio profunditatis ex iis quae iam ab uno oculo habentur. — i 
Atqui uno oculo per solam sensationem externam distantia 
exhiberi nequit; nam in organo (in retina, ideoque etiam 5 
in cerebro) non exhibetur nisi proiectio obiectorum in unam 
superficiem; uni puncto retinae in eadem linea ab oculo 
egrediente infinite multa puncta extra respondent. Ergo per- 1 
ceptio distantiae non potest esse solius sensationis externae. 

3- (Ex factis observatis.) a) Caeci nati, qui subito visum 
receperunt, non habent ab initio rectam visionem distantiae, 
sed aut nihil dicere potuerunt de distantia aut falsissime 
secundum criteria secundaria de ea iudicabant. Plures de- 
clarabant omnia obiecta visa suum oculum tangere (Chesel- 
den, Franz); alius quidam formas in superficie optime di- 
stinguebat, sed etiam post hebdomadas distantias perpetuo 
inter se confundebat. 

b) Similia valent de infantibus, qui initio carent recta 
perceptione distantiae. 

c) Idem comprobatur p6r factum, quod in aestimanda 
distantia multum haesitamus et saepe erramus, quando cri- 
teria consueta experientiae desunt. Non possumus distan- 
tiam relativam filorum recte aestimare, si uno oculo solo 
eoque quieto observamus ; e contra de relativa positione in 
superficie nullum tunc dubium exsistit. Hoc ostendit, quanto- 
pere phantasma distantiae ab experientia pendeat in oppo- 
sitione ad sensationem superficiei. 

PARS III. Perceptio tertiae dimensionis pro tactu empiri- 
stice explicanda est. 

Ut ex parte I constat, tactus immediate refert superficiem; 
figurae a manu tactae congruit sensatio tactilis talis figurae 
(ope excitationum in cerebro, quae similem figuram ex- 
hibent). Valetne idem pro tertia dimensione, quando manus 
circa globum curvatur, vel diversae partes manus simul 

duas facies contiguas cubi tangunt? Eritne haec curvatio 
ve l diversitas superficierum statim tangenti nota ? Hoc ne- 
o-arnus. Nam sensatio non fit immediate in manu (th. 13), 
ged excitationes manus ad cerebrum deferuntur, et quidem 
pro curvata manu ad eosdem terminos ac pro manu plana, 
q U ia iidem nervi ab obiecto percelluntur. Hinc curvatio 
nianus non depingitur simili curvatione in cerebro (sicuti 
hoc fit pro mutata figura in superficie), sed solum aliis ex- 
citationibus (articulorum, musculorum) indicatur, per sen- 
sationes sc. cinaestheticas, superficiei tactili superadditas. 
Has sensationes anima secundum .experientiam interpretari 
debet et ita superficiem tactam in tertiam dimensionem ex- 
tendere. 

Hinc cognitio tertiae dimensionis in tactu habenda est 
u t elementum aliunde additum, ut phantasma, seu valet 
empirismus. Utrum hoc elementum statim initio vitae ad- 
datur (per associationem innatam) an cum experientia, de 
his postea. 

PARS IV. In reliquis sensibus non datur propria perceptio 
extensionis, sed omnis Iocalisatio mutuata est a visu vel tactu. 

Argum. 1. «Non datur sensatio extensionis propria.» 
Talis enim perceptio requirit, ut sensus solus agens ex- 
hibeat magnitudinem et figuram obiecti et exprimat distan- 
tias inter obiecta; ideo organum deberet ita comparatum 
esse, ut impulsus ab extra venientes imagine materiali figurae 
vel distantiae imitetur, quae sit pro anima conditio ad similes 
perceptiones. Atqui in dictis sensibus haec omnia desunt. — • 
In sono ne de magnitudine quidem obiecti sonantis aliquid 
dici potest; idem valet de olfactu. De gustu nihil dici po- 
test, quia a tactu abstrahi nequit. 

2. «Sed ad summum mutuata quaedam a visu vel tactu.» In 
auditu varietas distantiae aestimatur comparando apparentem 
intensitatem soni cum nota eius absoluta intensitate, quod 
propter experientiam indicat certam distantiam (visuali 
phantasmate expressam). Pro directione aliqua aestimatio 
eo possibilis est, quod soni intensitas augetur, si auris in 
eius directionem vertitur. — In omni casu Iocalisatio seu 
perceptio loci obiecti nihil aliud est, quam visualis (tactilis) 
imago eius loci, distantiae, directionis, quae ex prioribus 
experientiis cum certis proprietatibus soni, odoris etc. asso- 

ciata est, et propterea nunc exoritur. Ipsa proinde ratio 
extensionis solum consistit in hac imagine superaddita. 

Scholitm i: 

Qualis est cognitio initialis superficiei visae? Statim ab initio 
habetur imago rerum coloratarum cum rectis inter se distantiis 
relativis, quales fere respondent proiectioni mundi visibilis i n 
superficiem parallelam superficiei frontali. Apparent igitur statim 
rectae distantiae secundum altitudinem et latitudinem in hac 
profectione; item varietas directionum. Haec notitia superficiei 
pro visu statim satis perfecte explicata esse videtur ; hoc osten- 
dunt experimenta cum caleidoscopio, ubi figurae nunquam prius 
visae statim perfecte aestimantur. 

Secundum communiorem explicationem haec superficies est 
solum, quod initio videtur. Non igitur perfecte respondet con- 
suetae alicui imagini proiectionis, quae ab adulto semper in certa 
aliqua distantia a proprio corpore videtur; initio autem haec 
differentia profunditatis omnino deest. Si aliqua pars proprii 
corporis videtur, etiam ipsa est pars illius superficiei initialis 
visae, quae sola pro nobis adest. Hinc ilia superficies non 
apparet ut plana vel curva, id quod iam relationem ad tertiam 
dimensionem includeret, neque ullam distantiam ab oculis con- 
tinet (de quorum positione in prima visione nihil experimur), 
sed est pura ordinatio obiectorum visorum secundum duas di- 
mensiones. 

Aliqui auctores aliquantulum plus nativismo concedentes non 
unicam, sed plures superficies vage definitas cum relativo suo 
ordine ut initium explicationis ponunt. 

Scholion 2 (Origo et evolutio visionis profunditatis) : 

1. Ut res visa in recta distantia ponatur, addisci debet, quaenam 
proprietates imaginis cum certis distantiis cohaereant. Tunc 
postea recurrente certa proprietate rei eo ipso imago convenientis 
distantiae exorietur et educatione sensus finita obiectum in iusta 
sua distantia videtur. Talia criteria sunt inter alia: nota magni- 
tudo absoluta obiecti comparata cum magnitudine apparenti ; 
variatio coloris cum distantia; varia convergentia oculorum; 
discrepantia imaginum eiusdem obiecti in utraque retina. — Ope 
igitur horum criteriorum principaliora obiecta superficiei initio 
visae additam cognitionem variae distantiae accipiunt; elementa 
imaginis prius in superficie extensae in varias abeunt distantias, 
eo quod intervalla secundum tertiam dimensionem a phantasia 
apprehenduntur et recto loco inseruntur. 

2. Haec ordinatio secundum profunditatem profecto supponit 
iam haberi notitiam illius novae directionis in genere. Unde 
ergo haec venit? 

Supponendum hic est in circumstantiis aptis, e. g. quando ob- 
iectum videtur minus fieri, quod simul suppono immutatum 
mansisse, ex associatione quadam innata oriri repraesentationem 
visualem alicuius distantiae in tertia dimensione. Ergo imago 
novae directionis per modum instinctus cuiusdam in facultate 
latere et in apta occasione nasci videtur. Hoc elementum in- 
natum nondum dat determinatas et rectas lineas in nova directione, 
quod experientia addisci debet, sed solam inclinationem repraesen- 
tandi sibi novam directionem. 

Scholion j (Cognitio initialis et progressus sensus factus) : 

Statim ab initio haberi debet perceptio extensionis in obiecto 
tacto ; nullo tamen modo haec comparari potest vel quoad clari- 
tatem et distinctionem partium vel quoad amplitudinem cum 
imagine visuali initiali. Videtur concipi debere ut sat vaga per- 
ceptio plurium partium iuxta se positarum, ut maius vel minus 
quid in tali directione. — Maxime perceptio superficiei tactae 
perficitur per motum ipsius manus tangentis, praesertim etiam 
super partes proprii corporis. Tunc enim ex una parte novae 
partes inveniuntur, ex alia aliae relinquuntur (A B C; B C. D; 
C D E), ex quo initialis illa extensio a manu quiescente percepta 
clare distinctas partes in directione motus sibi succedentes ponit. 
Si hoc fit in proprio corpore, partes per ordinem tactae ex 
characteri stica forma vel proprietatibus statim ut diversae cogno- 
scuntur ; ideo ipsae facilius cognoscuntur, earum distantiae manu 
illas simul tangente vel super eas mota paulatim addiscuntur et 
ita ipsa facultas tactus educatur. 

Variae functiones tactus distinguuntur, quae ab aliquibus vo- 
cantur sensus spatialis, sensus loci, sensus positionis. Primo 
distinguitur magnitudo et figura obiecti ex solo eius contactu ; 
secundo indicatur positio relativa partis tactae ad alia membra 
corporis (e. g. tactus fit in dorso primi digiti rectae manus); tertio 
indicatur positio loci tacti absolute in spatio ambiente (e. g. digitus 
tactus modo iacet 20 centimetros ante dextrum oculum). Ulteriora 
vide Exp. Psych. III 4. 

Obiectiones (potissimum ex Stumpf) : 

Obi. 1 . (Herbart.) Extensio non est obiectum simplex, sed plurali- 
tas obiectorum. Ergo non potest percipi nisi a multitudine actuum ; 
hi autem actus singuli debent esse simplices, non extensi ; secus iterum 
pluralitatem includerent. 

Resp. Dist. antcc.: Non est obiectum simplex, conc. ; est plurali- 
tas, nego. Unum et simplex non sunt idem; hinc nego conseq. 1 : immo 
continuum in pluralitatem simplicium resolvi repugnat. Porro qui 
videt quattuor puncta, non ideo dicitur quattuor actus habere. 

Obi. 2 . Loca percepta omnino aequalia sunt ; non possunt distingui 
nisi per diversitatem qualitatum. Ergo perceptio extensionis ad per- 
ceptionem qualitatum reducitur. 

Resp. t\'cgo antcc. Omnino distinguimus maiorem vel minorem 
figuram etiam eiusdem ubique coloris. Ad hoc enim sufficit mune- 
rica diversitas colorum, quae ipsa diversitate loci efficitur. E contra 
nunquam diversitatem loci perciperemus in obiecto viso, nisi loca ut 
talia distingueremus, saltem in simultanea praesentia diversarum 
partium. 

Obi. 3. Lotze.) Mera iuxtapositio localis stimulorum nequit suf- 
ficere, ut anima eam percipiat; nam ut aliquid pro anima adsit, debet 
in eam agere, mera autem iuxtapositio non agit. 

Resp. Dist. assa t. : Nequit ut talis immediate intrare conscien- 
tiam, cone.; nequit sufficere, ut anima ea utatur ad similem imaginem 
cognoscitivam producendam , nego. Ad prob. similiter. Non mera 
iuxtapositio agit, sed vibrationes agentes ob aliam inter se distan- 
tiam aliter agunt, sc. ut causa instrumentalis sub principali agente, 
quod est anima; sicut etiam in mundo anorganico effectus virium di- 
versus est pro earum locali distributione. 

Obi. 4. Obiecta interna sensationis ut actus psychici debent esse 
inextensa. Ergo nequit ab initio extensio percipi. 

Resp. Retorqueo. Actus psychici non sunt virides, sapidi; num- 
quid ideo haec omnia cognoscere nequeunt? Evidenter confunditur 
elementum sensationis entitativum (simplex) et obiectivum (quod in 
visu extensum est . 

Obi. 5. Hclmholtz arguit ex observationibus caecorum natorum : 
i Talis aegrotus sanatus varia obiecta satis diversa ex solo visu non 
distinguebat, etsi forma valde diversa esset, ut clavis et penicillus. 
Ergo non formas statim cognoscit. 2 ) Notatur summa difficultas eorum 
obiectum indirecte visum oculo inveniendi vel manu apprehendendi. 
Atqui si directiones statim apprehenderentur, non tam difficile esset 
oculum ad punctum intentum dirigere. 

Resp. Ad 1 ) Aliud est formas diversas bene inter se distinguere, 
quod statim fit (in casu Franz prima statim vice globus et cubus ut 
res rotunda et quadrata distinguebantur); aliud formam nunc primo 
visam statim agnoscere ut certam rem ex tactu notam, ideoque nomen 
rei scire ; hoc requirit, ut res tactu et visu saepius simul percipiatur, 
ut iam a Cheselden narratur. In «caecitate psychica» forma rei op- 
time videtur, res tamen non cognoscitur. 

Ad 2 ': Motus oculi ad certum punctum apprehendendum sicut alii 
motus lente disci debent. 

Obi. 6. Contra partem II. (Stumpf.) Si superficies immediate vi- 
detur, etiam profunditas videri debet; nam quaevis superficies neces- 
sario aut plana aut curva est. 

Resp. Ex eo quod res alterutrum sil, non sequitur cognitionem 
hoc praedicatum exhibere. Ita res aut infra aut ultra 10 pedes distat, 
quin saepe hoc determinare possim. Saepe alter in re videt, quod 
alter nondum videt. 

Inst. Sicut absurdum est colorem prius sine ulla intensitate videri, 
postea cum ea. ita absurdum est superficiem sine ulla distantia vi- 
deri, postea cum illa. 

Resp. Argo paritatem. Bene concipitur nos initio videre meram 
superficiem, nihil videntes de eius profunditate; omnia visa in illam 
proiici, priusquam aliquid de aliis superficiebus sciatur. Hoc illustra- 
tur magna facilitate, qua etiam postea distantiae visae in obiectis in- 
suetis pro libitu mutantur. E contra non possumus concipere colorem 
sine intensitate neque intensitatein ad libitum mutare. Tandem di- 
stantia obiecti non est eius proprietas, sed est linea praeter obiectum. 

Obi. 7. Si ob extensionem excitationum nervearum in cerebro 
superficiem video, hoc vocamus sensationem externam. Ergo a pari 
si (saltem in brutis) statim ab initio propter certam differentiam ima- 
ginum in utraque retina recta cognitio distantiae datur, neque hoc vo- 
candum est phantasma, sed sensatio pariter externa. 

Resp. Nego paritatem. In primo casu ipsa extensio videnda in 
organo simili extensione depingitur, quod in secundo casu non fit; 
sed ibi exhibetur sola differentia imaginum, ad quam solum ope as- 
sociationis elementum distantiae alligatum esse potest. 

THESIS 20. Localisatio sernper fit secundum leges 
associationis; estque formaliter imago distantiae, quae 
sensationi adiungitur. 

Stat. Quaest. 1 . Ex hactenus probatis de origine et ex- 
plicatione sensationis spatii iam deducitur universalis lex 
localisationis et essentia huius cognitionis. In prima quae- 
stione oritur dubium, utrum quoad localisationem in pro- 
prio corpore forte novum elementum lateat, quia ibi non 
solum ipsa pars tacta innotescat, sed praeterea sine nova 
excitatione etiam partes quae circumiacent. Sed in prima 
parte thesis videbimus, dari legem universalem, quae regat 
determinationem loci illius, in quo aliquid sentitur, et osten- 
demus esse eandem, quae etiam determinet legem proiec- 
tionis ideoque utrumque reduci ad easdem leges univer- 
sales associationis. 

2. Tandem ultima quaestio est de essentia actus locali- 
sationis; cuiusnam naturae, quale elementum est? Ut vi- 
debimus, generatim omnino non est sensatio externa vel 
eius pars, sed phantasma superadditum ex prioribus ex- 
perientiis et aliis elementis associatione intime iunctum. De 
his in II. parte. 

PARS I. Determinatio loci in qualibet sensatione fit secun- 
dum leges communes associationis. 

Argum. Ex legibus associationum sequitur: Quando sen- 
satio (vel ob multiplicem experientiam connexionis, vel etiam, 
quia in speciali casu certus locus vehementer exspectatur) 
imaginem determinati loci gignit, hic locus cum sensatione in 

unitatem quandam coalescit seu obicctum «in illo loco sen- 
titur», ibi videtur, tangitur. Atqui haec lex explicat et 
casus ordinarios loci obiecti, quod in sensum agit, et spe- 
cialem proprietatem localisationis in corpore proprio. Ergo 
omnis localisatio explicatur secundum easdem leges asso- 
ciationis. (Cf. potissimum Exp. Psych. III 4 § 5.) 

Prob. min. 1. Quoad localisationem obiecti. a) Ilaec lex 
omnes casus normalis localisationis omnium sensuum sub 
se continet. Ita explicatur, cur omnino quidam sensus in 
corpore proprio, quidam vero extra illud sua obiecta po- 
nant. Xam quando tactus excitatur ab aliquo obiecto, sem- 
per invenimus causam esse contactum certae partis cutis; 
ideo imago eiusdem partis reproducitur. In auditu e contra 
semper percepimus obicctum sonans extra se; propterea 
sonum non in aure sentire -solemus, sed extra. Eadem lege 
etiam accuratior locus determinatur. 

b) Eadem lex sub se continet casus abnormes «-protec- 
tionis excentricaeK , quae dicit omnem excitationem alicuius 
nervi tactilis, quocunque loco factam sentiri in fine eius 
peripherico (seu «excentrice proiici»). Huc etiam pertinent 
illusiones amputatorum, ut prius vidimus. Nam in experien- 
tia saepissime repetita simul cum excitatione alicuius nervi 
semper percepimus causam fuisse obiectum aliquod in fine 
peripherico, seu superficie cutis positum; ideo associatio 
facta est inter quamlibet excitationem huius nervi tactilis 
et visualem imaginem peripheriae. Si igitur postea nervus 
ille non in fine, sed alibi in suo cursu excitatur, tamen 
haec excitatio perveniens ad idem centrum post se habebit 
eandem imaginem associatam ; tactus igitur ibi sentietur, 
id quod est proiectio excentrica. 

c) Ipsi casus qui exceptiones videntur, quia sensatio 
tactus immo extra corpus proficitur, hac lege continentur. 
I-Iuc iam pertinet observatio Aristotelis, si manus panno 
tegatur contactum obiecti sentiri in superficie exteriori 
panni. Tunc enim alia ratio localisationis intervenit, sc. tunc 
attenditur, ubinam contactus ab obiecto externo fiat, quod 
sane est in superficie exteriori panni, idcoque eius locus 
cum sensatione coni ungitur seu coalescit, quod est con- 
tactum «ibi sentiri . Simile exemplum est illud, quod quis 
super grallis ambulans in extremitate grallae se terram tan- 
gere sentit. 


2. Quoad localisationem in proprio corpore. In genere 
haec localisatio est cognitio eiusdem essentialiter originis 
et naturae ac proiectio. Oritur secundum communes leges 
associationis, secundum quas duae sensationes saepius si- 
mul habitae et in eodem loco perceptae inter se reprodu- 
cuntur et coniunguntur, ita ut appareat una indivisibilis 
res. Haec quoque localisatio est obiectivum elementum 
cognitionis, sc. repraesentatio illius loci in relatione lo- 
caii ad reliquum corporis visi , seu imago distantiarum, 
plane ut in proiectione. Proprietas empirica huius lo- 
calisationis etiam inde confirmatur, quod eius accuratio 
fere proportionatur numero experientiarum, quibus locus 
pervisum et tactum determinatus est; ideo exercitio maior 
fit, e contra valde inaccurata est in partibus corporis in- 
terioribus. 

Unicum quod novum est, superioritas illa localisationis 
in proprio corpore, quod sc. non solum locum et figuram 
obiecti tacti exhibet, sed etiam elementa circumjacentia in 
recta positione, fundatur in rationibus specialibus, quod 
sc. agatur de corpore proprio, quod infinite multis experien- 
tiis a nobis exploratum est, cuius igitur partes variae 
extrinsecus tactae signis suis localibus distinguuntur et 
agnoscuntur, ita ut facile rectam partem schematis cor- 
poris reproducant. Simile quid fieret etiam in corpore 
externo, quod haberet partes notabiliter diversas, quod- 
que perpetuis experientiis optime notum nobis factum 
fuisset. 

Scholion ( Quomodo localisatio in proprio corpore excolatur): 

Multum iuvatur haec localisatio eo, quod etiam in homine 
motus reflexi exsistunt pro hac re, qui sc. manum nostram ad 
locum tactum cutis appropinquant, ut observatione infantis constat. 
Hic motus reflexus incitat dein ad cognitionem acquirendam, 
quia inspicitur ille locus in relatione ad loca vicina et ita eius 
imago comparatur et cum illo nervo (non cognito) associatur, 
cuius excitatio causa huius cognitionis fuit. Ut prius vidimus, 
agitur de associatione semi-psychologica (th. 16, schol. 2). inter 
excitationem huius nervi et imaginem visualem. Haec imago 
exhibet locum contactus una cum elementis circumiacentibus. 
Imago sic excitata ob multiplicem experientiam cum reliqua sen- 
satione intime iungitur et confunditur, ita ut totum appareat una 
res immediate percepta, fere sicut amicus saepe visus iam im- 
mediate recognoscitur. 

PARS II. Ipsa proinde localisatio est imago distantiae ce- 
teris notis ex memoria superaddita. 

Argum. Loco corollarii ex hactenus probatis colligere 
licet, qualis sit natura localisationis formaliter sumptae 
i. c. quale elementum psychologicum subicctive et obiective 
consideratum sit actus ille, quo percipimus extensionem 
dimensivam corporum et distantiarum. 

1. Subicctive: Cuiusnam facultatis est? Semper, ut vidi- 
mus, est repraesentatio visualis vel tactilis; ideoque in om- 
nibus aliis sensibus praeter hos duos necessario est phan- 
tasma seu imago memorativa alieni sensus superadditum 
sensationi externae. - In visu quidem etiam sensatio ex- 
terna cuiusdam localisationis capax est, sc. magnitudinis et 
distantiarum in superficie visa. Sed haec notitia ubicationis 
est mere relativa. Nam solum dat distantiam obiectorum 
in sua proiectione ad superficiem ignotae positionis, qualem 
e. g. habemus de distantiis stellarum inter se ex solo illarum 
aspectu. Cognitio illa visualis, quae perfectam ubicationem 
dat includentem tertiam dimensionem continet phantasma, 
quod propter experientias priores cum certo obiccto viso 
coniungitur. 

2. Obiective: Ouidnam exhibet ille actus localisationis? 
quomodo repraesentat obiecta dimensiva, distantias, magni- 
tudinem? — Pro distantia alicuius obiecti visi repraesen- 
tatur linea certae longitudinis, qualis in alia directione iam 
visa semel erat, et in certa directione a proprio corpore se 
extendentis. Similis determinatio valere potest pro magni- 
tudine visa, quam enuntiare possum ut «tam magnum, 
ut hoc lignum, vel ut corpus meum vel aliquoties illud 
superans». Localisatio accuratior in proprio corpore ita fit, 
ut in schemate totius corporis vel alicuius membri pars 
tacta in recta positione ad alias interne videatur. Etiam 
animal scit, utrum aliquid unico saltu acquirere possit, an 
multo plus distet; pro ultimo casu aliquod phantasma la- 
boris habebit, et ex hac aestimatione determinabit, utrum 
viam aliquam ingrediatur necne. 

Corollarium : 

Multum differunt distantia per experientiam nota et distantia vere 
visa, seu imagine visiva exhibita. Hoc patet, si includimus scien- 
tiam intellectualem ; distantiam solis ex scientiis bene scire possum, 
minime vero tantam video, sed eius loco infinite minorem ; vix 


distandus apparet quam montes. Simile quid valet in visione 
regionis ex monte facta, proficimus sc. res visas non in veram 
suam distantiam, cuius experientiam visualem non habemus, sed in 
satis proprinquam; aliis verbis, phantasma visuale distantiae pro 
re longe distanti multum minuitur, etsi praeterea sciam (intellectu) 
vel etiam recordatione temporis vel laboris impensi sensibiliter 
aliquomodo percipiam distantiam veram. (Cf. Exp. Psych. III 3 §. 10.) 

Scholion r (De visione erecta obiectorum) : 

Ex tempore, quo positio imaginis in retina cognita est, a multis 
specialis quaedam difficultas in eo reperiebatur, quod non ob- 
stante imagine inversa retinae obiectum ipsum erectum videretur. 
Recta explicatio conformis experientiae ex dictis de localisatione 
deducitur. De positione imaginis in retina nihil scimus. Prima 
superficies visa nondum distinguit sursum et deorsum ut talia ; 
postquam autem exculta tertia dimensione corpora in relativa 
positione inter se et ad corpus proprium locata sunt, inter alias 
directiones etiam illa distinguitur, secundum quam corpora cadunt, 
ut «deorsum» et directio ei opposita ut «sursum». Hoc eodem 
modo fieri deberet, si imago retinae erecta fuisset. Nam visio 
erecta mundi constituitur sola directione concordante, quam osten- 
dunt inter se obiecta visa (addito proprio corpore, in quantum 
omnino videtur). Idem egregie confirmavit experimentum a Stratton 
factum : Si oculis imponitur instrumentum, quod obiecta visa in- 
vertat, initio videmus tunc mundum inversum, ut exspectare licuit 
et diu notum erat; sed post aliquot dies iterum apparentia mundi 
erigitur et iam omnia se habere incipiunt, aesi nihil intercessisset. 
(Ulteriorem explicationem huius intricatae quaestionis vide Exp. 
Psych. III 3 § 11.) 

Scholion 2 ( Dc visione una per duos oculos effecta) : 

Si oculos in unum obiectum externum figimus, eius cognitio- 
nem unam habemus. Quomodo hoc componitur cum duplicitate 
imaginis retinalis? Non sufficit explicatio physiologica, secundum 
quam ex duabus imaginibus oculorum in cerebro prius fiat una 
imago materialis. Si enim duobus oculis ope stereoscopii diversi 
colores praebentur, pro varia attentione modo unus modo alius 
color videtur, non vero mixtio colorum constans. — Neque sufficit 
(licere haberi duas imagines simultaneas, quarum alterutram 
negligamus; nam nulla attentione duas imagines tunc videre 
possumus. 

Ideo praeferenda est assertio duas quidem imagines adesse, 
sed illas a nobis non distingui, quia et quamdiu sua obiecta in 
eundem locum spatii visualis proficiuntur et simul obiective plane 
identica sunt, qualitate sc. et localisatione. Imagines proinde 
sensitivo actu distingui nequeunt, quia ob identitatem omnimodam 
rei repraesentatae in unum obiectum cognitum congrediuntur. 

Obiectiones : 

Obi. 1 . I.cx proicctionis excentricae factis contradicit. Nam dantur 
dolores neuralgici, ubi dolor sentitur secundum totam extensionem 
alicuius nervi, c. g. in facie, non solum eius finis periphericus. 

Resp. Hoc explicatur per nervos nervorum ; morbus tunc cohaeret 
cum aliquo nervo eumque sequitur; sed localisatio exhibetur per alios 
nervos, qui prope ad varia puncta prioris nervi finiuntur, ideoque se- 
cundum legem recta loca designant, quae tamen simul sumpta dant 
cursum primi nervi (Exp. Psych. III 4 § 5, n. 3). 

Obi. 2. (Vogt.) Proiectio obiectorum in rectum locum per proiec- 
tionem physicam explicatur: radii enim redeuntes iterum efficiunt ima- 
ginem in loco obiecti externi (ut testatur Helmholtz). Atqui hanc 
imaginem extra proiectam oculus tunc percipere potest. 

Resp. Cone. niai. ; nego min. 

Prob. min. Possumus noctu ope baculi, quem in manu tenemus, 
Iocalisationem obiectorum perficere, ea successive tangendo. Ergo a 
pari oculus radiis extra missis obiectum explorare et localisare 
potest. 

Resp. Nego paritatem, cuius omnia supposita desunt. Baculo locum 
obiecti tunc solum -experior, quando longitudinem baculi et directionem, 
in qua eum modo teneo, scio ; neque iam eo ipso, quod baculus ob- 
iectum tangit, locum percipio, sed hic contactus ad manum tenentem 
prius remitti debet. E contra in radiis redeuntibus non scio locum 
retinae, ex quo proficiscuntur, neque directionem radiorum, neque 
longitudinem radii usque ad obiectum, neque accipio reactionem radii 
postquam ad obiectum venit. Ergo omnia media ad talem cognitionem 
necessaria desunt. Simile ad casum potius tunc haberetur, si figuram 
et distantiam plantarum co explorare possem, quod ex manu radios 
aquae emitterem et exspectarem, eo ipso quod aqua plantam tan- 
geret. manum figuram et extensionem plantarum tactu percipere. 

Obi. 3. Localisatio ex probatis est partim effectus phantasiae. At- 
qui secundum criticam additamentis phantasiae generatim fidendum 
non est, quia inde maximi errores intrant fontes ceteroquin veraces. 
Ergo explicatio data criticae non sufficit. 

Resp. Dist. mai : Effectus phantasiae sensu generali intellectae, 
quatenus etiam memoriam includit, conc .; phantasiae in sensu sub- 
jectivae fictionis , nego. Contradist. min. Secundum vulgarem ex- 
pressionem illa, quae ex associatione adduntur, saepe ita distinguun- 
tur, ut ea quae sint fidelis reproduetio, memoriae tribuantur, ea autem 
quae priora facta transmutent, phantasiae. Sic intelligitur, quo sensu 
phantasia ut facultas fallax designetur. 

Obi. 4. Secundum dicta non intelligitur, quomodo dolores stomachi 
localisentur ; nam cum dolore nunquam coniungi potest exploratio loci 
per visum vel tactum. 

Resp. Haec localisatio semper sat vaga est; in quantum omnino 
habetur, efficitur potissimum irradiatione doloris in alias partes, qua- 
rum localisatio directe possibilis est, sc. in vicinas partes cutis. 

§ 2 . De perceptione sui ipsius. 

Cf. I<. Oesterreich, Phanomenologie des Ich I, 1910; Exp. Psych. VII 2. 

THESIS 21 . Perceptio sensitiva proprii ego in omni- 
bus suis formis explicatur per notas sensationes externas 
et internas. 

Stat. Quaest. i. Ego illud permanens, quod est ratio, 
cur identitatem mei ipsius quovis vitae tempore cognoscere 
possim, est ens aliquod reale, maxime ipsa anima substan- 
tialiter immutabilis (dc hac re in Psych. rat.). Tamen haec 
identitas ontologica nondum est cognitio identitatis neque 
hanc necessario gignit. Cognitio enim identitatis longo tem- 
pore deesse, immo per errorem negari potest. Quaerimus 
ergo conditiones praevias, quae adesse debent, ut cognitio 
sui ipsius habeatur; et ut proprium corpus in oppositione 
ad alia corpora cognoscatur. 

2. Perfecta cognitio proprii ego, seu reflexio perfecta est 
opus intellectus. Tamen etiam in qualibet sensatione attin- 
gitur aliquo modo ipsum ego; porro quaedam distinctio 
corporis proprii a quovis alieno, ita ut membra prioris 
curentur et defendantur, sensui negari non potest; neque 
etiam quaedam cognitio identitatis proprii ego in memoria 
sensitiva deest. Praesertim autem elementa sensitiva, quae 
has cognitiones intrant, manifesta fiunt in erroribus intellec- 
tualibus de proprio ego. Innituntur enim illi errores in 
quibusdam sensationibus et affectionibus, quae ansam prae- 
bent falsae interpretationis. Hoc autem ostendit etiam veram 
cognitionem sui ipsius includere talia elementa sensitiva. 
Igitur iure inquirimus, quaenam sint criteria, in quibus in- 
tellectualis cognitio sui ipsius fundetur, vel quaelibet co- 
gnitio propria. 

3. Variae sententiae, a) Aliqui auctores asseruerunt «sen- 
sum quendam fundamentalem»; anima antecedenter ad quam- 
libet cognitionem seipsam perenniter praesentem habet. Porro 
anima uti corpus informat independenter a quavis opera- 
tione perenniter istud compositum sentit sive seipsam sentit 
ut corpori unitam. Ita Galuppi, Rosmini, Tongiorgi. 

Hanc opinionem Tongiorgi exponit (Psych. n. 244 sqq.): Anima 
seipsam sentit actu aliquo perenni, qui est animae essentialis et 
a quacunque affectione independens; quia tamen anima semper 
determinatum modum essendi habet, nunquam potest se sentire, 

quin aliquam affectionem sui sentiat. Porro anima seipsam sen- 
tiens simul necessario sentit statum, in quo est, i. e. perenniter 
sentit suam in corpore praesentiam prius qualibet sensatione. 
Tamen ita non sentit corporis figuram, determinatam magni- 
tudinem nec diversas eius partes distincte, sed solum confuse 
extensionem ut suam. — Non tamen asserit animam immediato 
intuitu cognoscere suam naturam, ad quod omnino indiget prius 
intelligere actus suos. 

Ad hanc sententiam necesse non est in argumentis ex- 
plicite attendere; eo ipso enim, quod omnia phaenomena 
explicamus solis sensibus externis et internis, positio novi 
sensus ut superflua reiicienda est. 

b) Alia sententia asserit nos in ipso actu sensationis imme- 
diato testimonio conscientiae percipere nos habere corpus 
extensum, quod pertineat ad nostrum subiectum; et id quod 
dicimus ego, in nobis esse aliquid permanens. Allata im- 
mediata perceptio extensionis per conscientiam nititur in 
illa theoria localisationis alibi reiecta, secundum quam sedes 
sensationis ut elementum sensationis subiectivum immediate 
percipi dicitur. (Cf. auctores citatos in Statu Quaestionis 
thes. 13.) 

4. Cum hae explicationes ad finem non perducant, quae- 
stio per partes examinanda est. Quaeremus ergo in prima 
parte, cuiusnam naturae sit illud ego, quod in "quovis actu 
sensitivo implicite attingatur. Parte secunda, quomodo 
perveniamus ad cognitionem corporis proprii ut propii. 
Tandem parte tertia, quibusnam criteriis innixi assera- 
mus identitatem praesentis ego cum statu aliquo praeterito 
eiusdem. 

PARS I. In quolibet actu sensitivo necessario includitur 
perceptio ipsius ego (Exp. Psvch. VII 2 § 1). 

Declaratur (repetendo alibi dicta de sensu intimo). Vidi- 
mus th. 14 in quolibet actu sensitivo simul concrete et 
implicite percipi subiectum, quod hos actus habeat; nam 
sine tali conscientia sui ipsius impossibile esset postea re- 
cordari proprios actus ut suos. Quando in serie actuum 
immediate sibi succedentium clare percipio, quinam actus 
mei sint, hoc non fit deductione ex aliis proprietatibus, ut 
ex connexione causali, quae ibi viget, sed quia intuitive 
et immediate eos ut meos apprehendo; ergo quia illud ele- 
mentum personale revera attingo. 

Intellectus quidem est abstrahere identitatem ipsius ego 
in diversitate actuum sibi succedentium et ita clare oppo- 
nere subiectum obiectis, sed concretam perceptionem sub- 
jecti iam sensus habet. 

Ad solvendas obiectiones. Haec perceptio proprii ego pro praesenti 
actu nunquam impediri vel perturbari potest , sed omnis error de 
proprio ego semper includit respectum ad plures actus, quorum sub- 
jecta comparantur. Ita i) si quis in obiectorum consideratione sui 
obliviscatur, hoc solum dicit eum noniam recordari, quid forte nunc 
agere deberet, bene vero subiectum praesentis semper actus implicite 
praesens habet. Postea enim omnino scit, se in hac re abreptum 
fuisse. — 2) Aliae «perturbationes personalitatis», quod quis noniam 
agnoscat nomen proprium, statum vitae, quod historiam propriae vitae 
ignoret, iterum spectant ad aliam rem, sc. cognitionem identitatis 
proprii ego (P. III). -- 3) In statu «depersonalisationis» dicitur quis 
praesentes suas actiones sentire ut alienas, quia sc. actiones proprie- 
tates quasdam insuetas prae se ferunt, e. g. affectiones consuetas non- 
iam eliciunt. Se sentit alium ac antea, sed se (sc. subiectum prae- 
sentis actus) omnino sentit (P. III). - 4) Interdum in somniis partem 
propriorum actuum aliis tribuimus, audimus alios nos docere, quae 
ignoramus, etsi hi actus docendi sint nostri ; ergo proprios actus non 
ut nostros agnoscere videmur. — Sed proprium actum solum eatenus 
non ut meum cognosco, quatenus per errorem puto eum causari ab alio 
loquente : de origine autem phantasmatis nunquam habeo immedia- 
tum iudicium conscientiae; sed etiam actus ab extrinseco causatus 
meus est, vox audita a me auditur. 

PARS II. Cognitio corporis ut proprii oritur ex experien- 
tia relationum quas corpus ad actus nostros psychicos ostendit. 

Corpus proprium omnino qua corpus, i. e. eius extensio, 
figura, situs relativus partium eadem via cognoscitur, qua 
etiam aliena corpora. Solum corpus proprium celerius co- 
gnoscitur, quia est obiectum perpetuo praesens inquisitioni 
sensuum et quia partes eius variis criteriis facilius ct ce- 
lerius inter se distinguuntur. 

Per hoc solum autem corpus proprium nondum opponitur 
corporibus alienis. Sed adsunt multa capita experientiae, 
ex quibus corpus ut proprium se distinguit. 

a) Paulatim experimur semper hoc speciale corpus om- 
nibus nostris sensationibus praesens esse; illud semper vi- 
dere vel tangere possumus, nunquam relinquere. Illius status 
plurimos, ut morbos, vulnera, sanitatem, famem, defatiga- 
tionem perpetuo sentimus, non autem eosdem status aliorum 
corporum. Omnes sensationes externae ex activitate in certas 
partes huius corporis (organa sensuum) pendere experimur. 

b) Huius solius corporis membra experimur ob solam no- 
stram voluntatem moveri et ita proprii ego instrumenta esse 

c) Huius solum corporis contactus ab extrinseco factus 
semper a me animadvertitur sensatione tactus, minime vero 
contactus aliorum corporum inter se. Cum hoc cohaeret 
quod si membra mea propria manu tango, duplex sensatio 
habetur, et tangentis et tacti. Cum motus extra corpus 
perpetuo fiant, qui solum per visum a me percipiuntur 
motus meorum membrorum non accidit sine aliis quoque 
sensationibus. 

Corollarium : 

Mirum ergo non est corpus aliquod, quod experimur ad 
omnes nostras actiones tam arcte pertinere, ut omnes sen- 
sationes impressionem in illud factam supponant et ut omnis 
nostra activitas ad extra ab eo solo proxime fiat, clarissime 
distingui a corporibus alienis, de quibus talia non valent. 
Sine dubio solus intellectus ex his criteriis colligit claram 
oppositionem inter corpus proprium et corpora externa; sed 
criteria ipsa pertinent ad sensum eique cognitionem con- 
cretam huius oppositionis conferunt, quae ad recte agen- 
dum supponitur. Ex tali natura empirica etiam explicatur, 
cur interdum partes corporis proprii non agnoscantur. Brac- 
chium, quod modo sensum tactus consopitum habet, ex 
tactu solo mihi apparet ut alienum. 

PARS III. Cognitio identitatis proprii ego pro longiori vitae 
tempore innititur potissimum memoria (Exp. Psych. VII 2 § 2). 

Agitur de cognitione identitatis ipsius ego per totam 
vitam, qualem omnes homines habent. Ex critica scimus 
hanc persuasionem per se veram esse; sed hic inquirimus, 
ex quonam criterio illam identitatem diiudicemus. Non enim 
pro omnibus actionibus vitae praeteritae hanc identitatem 
cognoscimus. Immo contingunt status, in quibus totae peri- 
odi vitae, quae in aliis temporibus recognoscuntur, ut alie- 
nae habentur vel e contra ea clare sentiuntur ut facta pro- 
pria, quae nunquam talia fuerunt. Patet in talibus casibus 
conditiones deficere, quae pro recognitione eventuum prae- 
teritorum ut propriorum requiruntur. Quaenam sunt ergo 
illae conditiones ? 

1. Fortissimum criterium pro aliquo eventu ut mihi facto 
est, si est membrum illius continuae historiae, quam histo- 

r iam vitae meae esse scio, quae terminatur in praesenti 
momento. Hanc autem historiam veram esse inde mihi cer- 
tum est, quia est illa series eventuum, quae mihi semper 
modo invariabili et obiectivo ut talis proponitur, per mo- 
dum fere sensationum externarum ; porro quia perpetuo 
confirmatur ex praesentibus experientiis. Ideo haec histo- 
ria quoad totalem suum contextum summam evidentiam 
realitatis praebet. Eo ipso autem assero identitatem illius 
subiecti (ego), cui varii eventus huius historiae, maxime 
principaliores et clariores praesentes fuerunt. 

Si haec conditio deficit pro breviori vel longiori spatio 
vitae, identitatem proprii ego pro illo tempore non cogno- 
scam, nisi forte indirecte credendo testimonio aliorum. Hoc 
valet pro eventibus minoribus innumeris, quos non iam re- 
cordor; pathologice in casu amnesiae, ubi identitas pro 
magna parte propriae vitae negatur, vel ignoratur. 

2. Alicuius momenti secundarii etiam est identitas quae- 
dam corporea, qua fit ut easdem fere sensationes organicas 
habeam, eodem modo «me sentiam». Hoc et indirecte 
afficit recognitionem, quatenus magna diversitas sensatio- 
num organicarum reproductionem impedit, sed etiam directe, 
quatenus etiam eventus reproducti ex tali priore tempore 
pro sensu apparent quasi eventus alterius hominis. Hic 
igitur sensus corporalis identitatis confert ad evidentiam 
identitatis proprii ego. 

Ad solvendas obiecliones : Defectu criteriorum explicantur variae per- 
turbationes personalitatis: 

1) Casus amnesiae non sunt nisi exaggeratio illius oblivionis, quae 
in statu normali pro plurimis rebus habetur ; reproductio eventuum ob 
rationem physiologicam impossibilis fit. Casus amnesiae periodicae, 
propter hanc rationem quod ipsum ego in cognitione quasi divi- 
ditur vel multiplicatur «duplex personalitas» vocatur; explicatur autem 
eo quod in altero statu recordatio alterius deficit ; hoc iterum nititur 
in mutationibus physiologicis, unde praecipue sensationes organicae 
mutantur, ideoque reproductio eventuum alterius status impeditur. Haec 
res nonnisi ulterius exculta est, si in amentiae progressu pervenitur 
ad novum plane ego, ita ut prius ego eiusque historia noniam agno- 
scatur (Exp. Psych. VI 3 § 1). 

2) In aliis casibus fere oppositis identitas proprii ego falso asseritur, 
ubi de facto non habetur. Minoris momenti sunt illi status fere ordi- 
narii, in quibus cum re in memoria retenta additiones phantasiae iun- 
guntur et pariter factae putantur. Magis erroneum est, si tota historia 
solum ab aliis audita vel arbitrarie inventa postea ut a me facta 
apprehenditur. Pathologici reputantur casus falsae recognitionis, in 

quibus eventus praesentes et plane novi cum magna evidentia «re- 
cognoscuntur», etsi nunquam antea milii acciderint. Explicatio huius 
status pro conditionibus varia est. Cf. Exp. Psych. VII 3 § rr. 

Corollarium : 

Ex dictis patet, quaertam elementa perceptionis proprii 
ego immediato testimonio conscientiae ascribenda sint, quae 
vero mediate ope sensationum conficiantur. Hinc «sensus 
ille fundamentalis» reiiciendus est, 1) principaliter iam quia 
superfluus est, ut ex explicatione data patet; 2) quia pro- 
prietates incredibiles habet. Nam eius proprietas esse dicitur, 
ut sit perpetuo in actu et quidem statim ab initio, ubi se- 
cundum physiologos nulla operatio conscia cerebri possi- 
bilis esse videtur; porro ipse esset sola facultas cognosci- 
tiva, quae non indigeret determinatione ad agendum ; eius 
obiectum dicitur esse anima ipsa et corpus ex sola sua 
praesentia; tamen asseritur hoc obiectum solum confuse 
apprehendi posse, etsi omnes conditiones adsint pro optima 
cognitione. 

Obiectiones : 

Obi. 1. (Tongiorgi.) Ut vis aliqua necessaria agat, requiritur et 
sufficit, ut ipsa sit expedita ad agendum et ut obiectum sit con- 
venienter admotum. Atqui hoc valet pro anima sentiente seipsam, 
nam sibi ipsa identica est. Ergo. 

Resp. Nego min. Ut experientia constat ipsa etiam identitas 
physica non sufficit, ut obiectum sit sufficienter praesens pro cogni- 
tione. Nam si hoc sufficeret anima suam essentiam, suos habitus etc. 
intime intueri deberet, quod ipse adversarius non admittit. 

Obi. 2. Tongiorgi.) Si anima affectione excitari deberet ad se 
sentiendam , certe illam affectionem experiri deberet ut suam ; at- 
qui hoc non faciet , nisi ante omnem affectionem sentiat se. — 

Resp. Nego min. 

Prob. min. Ideo experitur affectionem ut suam, quia illam experi- 
tur in se, quia sentit se per illam immutari. Atqui non potest ali- 
quid sentire in se, nisi prius se percipiat. Ergo si anima non ante 
omnem affectionem se sentiat, a nulla affectione excitari potest ad 
se sentiendam. 

Resp. Nego min. Sufficit ut se sentiat in ipsa affectione ; anima 
autem sensu intimo) in sensatione etiam concrete percipit subiectum 
operans seu se. Explico. Si percipio accidens, possum dein ulteriore 
inquisitione substantiam cognoscere et postea rem perceptam ut acci- 
dens, non autem necessario incipere debeo per cognitionem substan- 
tiae sine accidente. Similiter aliquid statim primo percipio concrete 
ut affectionem meam, antequam separavi substantiale ego; dein possum 
intellectu pervenire ad ego in se consideratum. 

ASSERTUM. Perceptio totalis sensitiva obiecti realis est 
productio unitatis realis ops sensuum externorum et inter- 
norum perfecta Exp. Psych. III 7 § 3 ci _f. 

Obiecta sensibilitatis externae ope experientiae explican- 
tur, ut iam Aristoteles animadvertit. Multum in hanc rem 
inquisivit Alhazen (quem sequuntur Witelo et Roger Baco), 
ostendendo magnum numerum proprietatum corporis tali 
modo constitui, etiam sine elementis intellectualibus (sensi- 
bili per accidens). Abstrahimus hic prorsus ab activitate 
intellectuali, quam multi auctores ceteroquin in voce per- 
ceptionis includunt. Perceptio ab aliquibus (Leibniz, Her- 
bart) «apperceptio» dicitur (germ. Wahrnehmung). 

1 . Perceptio varia genera complectitur. Primario agitur 
de obiectis corporeis, quae ab aliis distincta varias pro- 
prietates continent. Sed etiam processus mundi corporalis, 
seu mutationes corporum ut unitates quaedam inter se 
separantur, e. g. tonitrus vel motus indicis horologii. Tan- 
dem in perceptione quoque interna inveniuntur status psy- 
chici (affectus, actiones), qui a lingua ut unitates a ceteris 
distinguuntur; sed perceptio unitatis in hac re elementis in- 
tellectualibus fere non carebit. Exemplum certe typicum per- 
ceptionis est perceptio corporis. — • Definiri potest perceptio 
ordinaria ut cognitio corporum vel processuum corporalium, 
ab obiectis externis excitata, charactere realitatis instructa. 
Elementum eius essentiale est dependentia perpetua a causis 
externis. Character realitatis non dicit indicium exsistentiae, 
sed impressionem realitatis, qualis se per ipsam activitatem 
manifestat. Sic in ambulando pedem non ponerem, nisi 
terram ut firmam percepissem, et si in hac re semel deci- 
pior, ipsa admiratio consequens ostendit me illud suppo- 
situm habuisse. Iam in infante adest, immo exaggerata est 
(«credulitas primitiva»), quia infans omnem apparentiam reali- 
tatem putat, usquedum deceptionibus rectos limites percep- 
tionis didicerit. 

2. Elementa in perceptione formanda sunt fere haec: 

a) Suppletur sensatio externa per plurima elementa ex- 
perientiae. Inde nomen apperceptionis, quia novum quid 
«ad-percipitur», et quidem non quodlibet, sed tale, quo 
obiectum melius apprehendatur. In hoc elemento consistit 
cognitio vel recognitio, quod e. g. certum sonum percipio 
I j («intelligo») ut sonum certi horologii, quod in pomo viso 

ad colorem et formam sensatam addo saporem, odorem etc 
Et haec dementa superaddita non manent iuxtaposita, sed 
partim intrant obiectum, ei «assimilantur» ut dicunt, i. e. quam- 
vis de se sint phantasmata, intensitatem sensationis externae 
suscipiunt; sicuti quando «video frigus» in nive iacenti. 

b) Multa quoque elementa sensationis externae mutantur 
vel excidunt. Finis enim processus perceptivi est practicus 
ille, ut nobis obiecta praebeantur non cum apparentia acci 
dentali praesentis momenti, sed in connexionibus suis con- 
stantibus, in proprietatibus totalibus, secundum id quod 
efficere possunt. Ideo quaedam elementa in toto alte- 
rantur, cuius exaggeratio quaedam non a natura intenta 
illa est, quod interdum verae illusiones fiunt, quae ob- 
iectum falsum praebent. Haec alteratio in eo conspicitur, 
quod lingua audita alium sonum habet, prout vel intelli- 
gitur vel non intelligitur; solum in posteriori casu melodia 
clarius apparet. 

c) Unitas est aliud elementum centrale perceptionis: ad 
summam sc. elementorum schema unius accedit; res aliis 
opponitur et in se comprehenditur. Sic infans ex occano 
elementorum coloratorum quae in prima visione adsunt, pau- 
latim certum complexum ab aliis separat, qui semper con- 
iunctus apparet. Tali modo nascuntur variae res, porro 
etiam quidam complexus ut melodia aliqua. Conditio for- 
mandae unitatis iam in eo est, ut plures impressiones 
simul adsint; spatium visuale et tactile sic in unitatem 
congrediuntur (sensus communis). In unitate varia elementa 
variam dignitatem accipiunt, prout maioris momenti practici 
sunt (durities, forma) vel minoris. 

3. Progressus (temporalis) perceptionis: Initio non haben- 
tur nisi sensationes externae, ex stimulis productae, ut co- 
lores, soni, odores, pressio, dolor ut totalitas diffusa; inclu- 
dunt qualitatem cum intensitate, in quibusdam sensibus 
extensionem et formam; interim sine distinctione proprii 
vel alieni. Accedente dein (vel ope instinctus vel experien- 
tiae) cognitione distantiarum in tertia dimensione elementa 
corpori proprio propinquiora rectam inter se positionem pau- 
latim acquirunt. Corpus proprium ob speciales proprietates 
aliis opponitur et sic tandem possibile fit elementum «extra 
nos», quod alienis corporibus convenit. Eodem tempore uni- 
tates sensim separantur ob cohaerentiam certorum elemen- 

torum in motibus relativis aliorum. Tandem corpora ita iam 
disgregata ope multiplicis experientiae (partim etiam instinc- 
tus) alia elementa accipiunt, quae cum ipsis intime con- 
funduntur, quaeque ex complexibus id efficiunt, quod pro ac- 
tivitate practica est suppositum necessarium, seu id ob quod 
quaeruntur vel evitantur. Sic perceptio ostenditur non esse 
passiva receptio, sed multiplex activitas interna. 

CAPUT III. 

Be aliis facultatibus sensitivis. 

§ I. De appetitu sensitivo. 

I11 hac paragrapho ita procedimus, ut prius abstrahendo 
ab omni ulteriori divisione facultatis appetitivae de eius 
proprietatibus in genere inquiramus; deinde explicabimus va- 
rias divisiones et earum proprietates; tandem de sede appe- 
titus agemus. 

I. De facultate appetitus sensitivi in genere. 

THESIS 22. Vita sensitiva praeter facultatem cogno- 
scitivam includit appetitum essentialiter ab eadem di- 
versum, qui est facultas organica. 

Stat. Quaest. 1. Scholastici inter se opponunt appetitum 
naturalem et elicitum. Appetitus naturalis invenitur in quali- 
bet re estque eius ordinatio in bonum proprium seu ten- 
dentia in fines naturales; non distinguitur a rei natura, sed 
est ipsa ingenita rei propensio vel connaturalitas cum bono 
sibi conveniente. Non est appetitus proprie, sed meta- 
phorice, siquidem nihil aliud importat quam aptitudinem 
et exigentiam cuiusvis rei respectu actus seu perfectionis 
sibi naturaliter debitae. Ita organica tendunt in propriam 
evolutionem, anorganica in activitates proprias. (Urraburu, 
Ps. III I sqq.) 

Cum appetitus naturalis secundum S. Thomam sit «in- 
clinatio sequens formam naturalem», appetitus elicitus de- 
finitur «inclinatio sequens formam apprehensam , est igitur 
tendentia cognoscitiva. Ut facultas spectata est potentia 
immanenter tendendi versus bonum cognitum et se aver- 
tendi a malo cognito. Dicitur quandoque sensualitas. De- 
finitio data potius respicit appetitum sensu strictiori ; sensu 

Frobes, Psycltologia. I. 14 

latiori, quem intcriin solum spectamus, praeterea includit 
affectus ut delectationem, tristitiam, timorem, iram etc. 

Appetitus elicitus distinguitur duplex, vel appetitus ratio- 
nalis seu voluntas, vel sensitivus, prout aut cognitionem in- 
tellectualem aut sensitivam sequitur. Thesis nostra agit de 
solo appetitu sensitivo, qui igitur tendit in obiecta materialia 
et singularia quae sola a cognitione sensitiva apprehenduntur. 

2. Quoad partes thesis: Quod primo exsistentiam facul- 
tatis appetitivae attinet, haec quoad hominem ex testimonio 
conscientiae evidens est, quoad bruta autem implicite pro- 
bata est in th. i. Sufficit ergo in prima parte quaedam 
repetere, ut ostendatur exsistere tales actus, ut laetari, 
tristari, appetere. 

Solum, quod quidam recentiores negarunt, est differentia 
essentialis horum actuum ab actibus cognoscitivis ; de quo 
in parte secunda. 

a) Controversia de affectione : Secundum Ziehen delectatio 
vel contristatio est proprietas intrinseca sensationis, sicuti 
est eius qualitas et intensitas, ideoque vocatur «tonus emo- 
tionalis» sensationis. Secundum theoriam sensualisticam 
affectiones sunt potius verae sensationes (Stumpf), forte 
viscerales (Revault d'Allonnes). Speciatim affectus non sunt 
nisi cognitio mutationum organicarum, ut visceralium, cir- 
culationis, caloris etc. Ita C. Lange, Ribot, James, secun- 
dum quem «non ploramus quia tristamur, sed tristamur 
quia ploramus», i. e. in ploratu aliisve motibus corporalibus 
cognitis tristitia formaliter consistit. Aliae theoriae magis 
intellectualisticae delectationem et tristitiam considerant ut 
confusam quandam cognitionem utilitatis vel nocumenti; vel 
cum Herbart ex proprietatibus accidentalibus cursus cogni- 
tionum ea repetunt. Affectio tunc dicitur esse perceptio 
oppositionis vel consensionis inter phantasmata simultanea 
(Nahlowsky). 

b) Controversia de appetitione : Aliqui volitionem ad cogni- 
tionem revocare student. Secundum Spencer actio spon- 
tanea est actio futura praevisa. Miinsterberg et Ziehen illam 
explicant ut cognitionem contentionis seu laboris, maxime 
in sensationibus muscularibus. 

Contra hos auctores cum communissima sententia et 
veterum et recentiorum secunda parte asserimus actus appe- 
titus sensitivi essentialiter differre a pura cognitione cuius- 

cunque generis ideoque novam facultatem specifice vel ge- 
nerice diversam admittendam esse. 

3. Tertia parte contendimus hanc facultatem esse organi- 
cam; potest quidem etiam altior appetitus (rationalis) ver- 
sari circa bona sensibilia, sed qua appetitus tendens in 
sensibilia non postulat esse facultas spiritualis, sed sufficit 
materialis; ideoque in brutis sola facultas appetitiva ma- 
terialis teneri debet. Adversarii hinc sunt iidem qui in 
th. 7 de cognitione organica. (Cf. Palmieri II 334 sqq. ; Urra- 
buru Ps. II 108 ; III 6.) 

PARS I. In omni ente sentiente exsistit etiam appetitus 
sensitivus. 

Argum. 1. (Ex experientia.) Observantur in brutis passim 
signa affectuum, ut timoris, irae, gaudii, excitationis; porro 
ibi adsunt motus spontanei, qui ex cognitione oriuntur, ut 
in th. 1 ostenditur, tam ex arctissima analogia cum homine, 
quam quia complicatio et variabilitas motuum aliam ex- 
plicationem non admittit. Atqui affectus pertinent ad appe- 
titum sensitivum (quod iam solum sufficit ad hanc facul- 
tatem stabiliendam). Motus autem spontaneus supponit 
appetitionem consciam huius motus et finis actionis; etiam 
hoc concluditur ex perfecta analogia cum homine, quia 
brutum tendendam suam prorsus eodem modo manifestat, 
e. g. repetitis impulsibus contra impedimenta. Ergo ex- 
perientia latissime in regno animalium exsistentiam appe- 
titus sensitivi demonstrat. 

Argum. 2. (Ex teleologia.) Animal res necessarias ut 
plurimum motibus sibi comparare debet, ita ut hae actiones 
indigeant regi per cognitionem et incitari per affectum. 
Atqui in his includitur appetitus sensitivus. Ergo hic omni 
sentienti necessarius est. 


Prob. mai. Saepissime animal indiget rebus longe distan- 
tibus, quae sola cognitione, non mechanice actiones recte 
determinare possunt; distinguere enim debet praedam aptam 
ab inepta ex varietate figurae, coloris etc. Porro nisi animal 
ab obiectis modo grato vel ingrato afficeretur, non ea ap- 
peteret vel fugeret; quae enim animum nullo modo movent, 
possunt quidem ratione ducente quaeri, sed solo sensu 
negligerentur. Ergo affectio grata vel ingrata prorsus ne- 
cessaria est. Immo omnis cognitio entis sensitivi qua talis 

non habet nisi hunc finem, ut affectum ct appetitum mo- 
veat ad utiles speciei et individuo actiones. Cognitio enim 
theoretica pro ente quod non habet facultatem scientiae 
acquirendae esset prorsus inutilis. 

PARS II. Appetitus sensitivus a cognitione specifice, immo 
fundamentaliter differt (Exp. Psych. II 7 § 2). 

Argum. 1. (Ex relatione actuum ad obiectum.) Inspectio 
psychologica oppositionem horum statuum ad quamlibet 
cognitionem manifestat, a) In affectionibus, ut amore, gau- 
dio, ira, timore, apparet character quidam subiectivus in 
oppositione ad cognitionem essentialiter obiectivam. Affectio 
non est nova cognitio de obiecto aliquo, sicuti color, calor, 
pressio, odor, quae omnia obiecto ut eius proprietates at- 
tribuuntur, sed est modus quidam speciali modo subiectivus, 
quo subiectum se habet, quo ad illas cognitiones reagit. 

b) Similiter desiderium, appetitio nobis ex propria ex- 
perientia nota est ut activus modus tendendi versus obiec- 
tum, in oppositione ad cognitionem, quae inspectioni potius 
ut quaedam receptio aliarum rerum apparet. Ergo actus, 
qui appetitui sensitivo ascribuntur, discrimen fundamentale 
ostendunt ad id quod omni cognitioni essentiale est, ideo- 
que probant facultatem specifice vel generice diversam. 

Argum. 2. ( 'Refutando explicationes hucusque datas.) 1. De- 

lectatio vel tristitia non est mera proprietas sensationis, coordinata 
aliis proprietatibus (intensitati, durationi). Nam: 1) Ipsa iterum 
suam qualitatem, intensitatem etc. habet, sicut quaelibet sensatio; 
igitur potius sensationi totali coordinata apparet. 2) Aliae omnes 
proprietates sensationis nunquam prorsus evanescere possunt, 
quin sensatio eo ipso cesset (non datur sensatio intensitatis nullius, 
durationis nullius etc.) ; e contra delectatio prius praesens cessare 
potest sensatione manente (Kiilpe). Hinc ut proprius actus sen- 
sationi superadditus habendus est. 

2. Neque ulla ratio firma datur, cur ille status affectivus sen- 
satio organica dici debeat. Nam ut actus proprii sensitivi eodem 
iure associatione cum aliis iungi possunt, quo cognitiones. Cum 
ut status sensitivi a motibus corporeis concomitantibus essentia- 
liter et intrinsece pendeant, mirum non est, quod etiam ex causa 
mere corporali interdum oriantur. — Etiam in sensationibus orga- 
nicis ut fame, defatigatione semper distinguendum est elementum 
emotionale et proprie dictae cognitiones de localisatione, ex- 
tensione etc. (l)e theoria sensualistica affectuum fuse agit Exp. 
Psych. VIII 1.) 

3. Multo etiam minus status affectivus confundi potest cum 
quadam relatione phantasmatum (Herbart), quia iam in sola sen- 
satione simplici vel immo sine ulla sensatione ex causa pure 
corporea efflorescunt. Neque etiam rationabiliter identica haberi 
potest cum cognitione conlusa utilitatis, nocumenti; hanc ne 
homo quidem in delectatione multorum ciborum, odorum etc. 
intelligit et multo minus admittenda est in entibus mere sen- 
sitivis, quia haec cognitio elementum intellectivum includeret. 



PARS III. Appetitus sensitivus est facultas organica. 

Argum. (Ex paritate cum facultate cognoscitiva.) 

Appetitus sensitivus est eiusdem essentialiter perfectionis 
ac cognitio sensitiva seu non est essentialiter altioris per- 
fectionis. Atqui cognitio sensitiva est facultas organica, ut 
probatum est (th. 7). Ergo idem valet de appetitu. 

Ad mai. Non altiora obiecta attinguntur ab appetitu sen- 
sitivo quam a cognitione, sed plane eadem ; sane diverso 
tendendi modo, sc. non se assimilando intentionaliter ob- 
iectis, sed se inclinando, quasi extendendo ad obiecta. Sed 
in hac re habetur quidem diversitas specifica, qualis inter 
varias facultates exspectanda est, non autem essentialis 
superioritas ; animal appetendo alimentum non elevatur in 
sphaeram essentialiter altiorem et magis spiritualem, quam 
cognoscendo illud. 


Scholion 1: 

Appetitus sensitivus non est facultas libera. Nam: 1) Non 
valent hic illae rationes, quibus alibi voluntas rationalis eximi 
probatur a lege secus universali connexionis necessariae; immo 
oppositae, de quo postea. 2) Si appetitus sensitivus qua talis 
liber esset, libertas etiam brutis conveniret. Tunc autem bruta 
essent laudis et vituperii moralis, meriti et demeriti, iurium etc. 
capacia, id quod ab omnibus reiicitur. Ergo universali con- 
sensu qui in re ethica magni momenti iure habetur, appetitui 
sensitivo libertas deneganda est. 


Scholion 2 : 


Actus appetitionis ita ex cognitione procedit, ut secundum 
leges psychicas cognitionem sequatur affectio (grata vel ingrata) ; 
hanc dein appetitio (aversio) stricte dicta. Ita Lahousse. 

1) Obiectum ipsum actus prosecutivi potest dici bonum cognitum, 
pro actu aversativo similiter malum. Bonum autem, quod appetitus 
sensitivus spectat, est bonum potissimum delectabile e. g. cibus 
gratus (nunquam bonum immateriale, ut patet). Ex teleologia 
autem naturae res ita instituta est, ut id quod delectabile est, 

animali per se etiam conveniens sil ad finem suum consequendum. 
Inde tamen non sequitur animal solum id appetere posse, quod 
ei gratum apparet. Nam etiam in homine observatur, quod in- 
terdum ex interno impulsu incitetur ad actiones indifferentes 
ponendas, quae nullam ei delectationem afferunt (actiones im- 
pulsivae). Simile quid secundum Veteres suadetur in complica- 
tioribus operibus instinctivis, ubi probabilius habetur inclinatio 
ad singulas particulas operis, et hae singulae non ut delectabiles 
considerantur. 

2) Quomodo bonum attrahit appetitum ad sui prosecutionem? 
Secundum omnes requiritur cognitio boni et quidem practica, 
cpiae rem ut hic et nunc convenientem exhibeat. Videmus enim 
animal eodem obiecto modo attrahi, modo omnino non affici. 
Quid vero est illa cognitio rei ut hic et nunc convenientis? Non 
pauci philosophi omnium temporum hic interponunt obscuram 
quandam cognitionem utilitatis vel nocumenti. Quidam ita in- 
telligunt vim aestimativam, quae iudiciis suis innatis rationem 
insensatam utilitatis manifestet. Sic secundum aliquos bruta 
distinguere dicuntur pullos suos non ex sensatione, sed «voce 
naturae»; canem dominum amare non propter cibum, sed quia 
ex omnibus experientiis quoddam genus officii vel familiaritatis 
exortum sit. 

Sed saepius vidimus omnia melius ex notis sensationibus in- 
clusa memoria explicari. Ut aliqui Neo-Scholastici concedunt 
et a recentioribus communiter admittitur, id quod accedit ad 
cognitionem obiecti non est ulterior actus cognoscitivus, sed 
affectio (delectatio etc.), quae ob convenientiam (non cognitam) 
obiecti percepti ad praesentem statum organismi ex associatione 
innata oritur (quae absente tali convenientia obiectiva non oriretur) 
et quae movet tendendam ad appetendum obiectum. 

Scholion j : 

Etiam in homine praeter voluntatem ponendus est specialis 
appetitus sensitivus ut facultas organica. Palmieri: Non diffitemur 
actus omnes qui appetitui sensitivo tribuuntur posse a voluntate 
procedere. Nam etiam in voluntate possunt fieri actus indeli- 
berati, potest voluntas tendere in bona sensibilia : si appetitus 
sequitur sensum, hunc tamen forte immediate sequitur aliqua 
apprehensio rationis, quam dein sequi posset actus voluntatis. 
Concupiscentia posset quoque intclligi ut voluntas, quae indeli- 
berate feratur ad ea bona, quae sensus apprehendit et per sensus 
intellectus. 

Tamen (etiam secundum Palmieri) duplex appetitus omnino 
admittendus est. Nam 1) vita sensitiva completa supponenda 
est, quamdiu ratio contrarium non suadet ; 2) idem probant posi- 
tive immutationes corporales, quae appetitus et affectus etiam 

hominis cum tali necessitate comitantur. Argumentum enim hoc 
praecise ex hominis experientia depromitur. 

Obiectiones : 

Obi. 1. (Stumpf.) Dolor sensibilis combustionis considerandus est 
ut sensatio, similiter grata affectio corporis; nam associatione cum 
aliis iunguntur ut sensatio ; porro ex causa mere corporali oritur. 

Resp. i. Saltem secundum eundem auctorem delectatio ct con- 
tristatio dc obiectis phantasia apprehensis et veri affectus essent 
status distincti a cognitione ct sic haec nova facultas probata esset. 
2 . Etiam in dolore vel delectatione corporali immediata distinguen- 
dum est inter sensationem proprie dictam et affectionem ; sensatio 
doloris tenuissima sine contristatione esse potest. 

Obi. 2. (C. Lange.) Non intelligitur, quomodo psychicus timor 

causare possit effectus corporeos, pallorem, tremorem etc. Ergo af- 
fectus potius declarandus est ut complexus mutationum corporearum. 

Resp. Dist. antec. : Modus interactionis obscurus est, conc. ; non 
certo constat haec efficientia, nego. Facta evidentia non sunt neganda 
ob difficultatem ulterioris explicationis. Ceterum aeque obscura est 
actio corporis in animam, quam adversarius postulat, quando ex mu- 
tationibus corporeis affectus psychicus gignitur. 

Obi. 3. (C. Lange.) Affectus interdum causantur a medicamentis 
corporeis (opium, alcohol, brom ; carentia affectuum in anaesthesia 
viscerali). Ergo affectus sunt mutationes corporeae, quae cognoscuntur. 

Resp. Conc. antec. Nego conseq. Solum sequitur mutationes cor- 
poreas etiam esse causas et semper conditiones essentiales affectuum ; 
minime autem, affectus his constitui. Quid affectus in se sint, non 
diiudicatur ex causis, sed ex inspectione ipsorum et comparatione 
cum aliis statibus. Sic autem efficitur praeter cognitiones inveniri aliam 
classem statuum psychicorum. 

Obi. 4. (Spencer.) Appetitio nihil est nisi actio futura praevisa. 
Ergo reducitur ad cognitionem. 

Resp. Nego assert. Actio futura optime praevideri potest, etsi 
non sit volita, quando e. g. ab alio agente passive recipitur. 

Obi. 5. (Pro actu aestimativae.) Nulla affectio vel appetitio ha- 
betur sine cognitione convenientiae vel disconvenientiae obiecti ad 
subiechun. Ergo repraesentatio obiecti debet aliquo modo concrete 
habitudinem convenientiae etc. proponere. 

Resp. Nego antec. Delectatio saporis dulcis exsurgit ob con- 
venientiam aliquam obiectivam (non cognitam) ex naturali connexione. 

Inst. Quomodo convenientia obiecti percepti cum praesenti statu 
organismi movere potest affectum, quin cognita sit? 

Resp. Per associationem innatam, qua ex sensatione sequitur af- 
fectio, ex affectione dein appetitio. 

Obi. 6. In animali probatum non est, praeter cognitionem et de- 
lectationem alium actum strictae appetitionis adesse ; nam haec duo 
ad omnia sufficiunt; si animal actionem interne videt cum delecta- 
tione, actio sequitur sine ulteriori actu. 

Resp. i. Quia in homine appetitio illa stricta certo incst, etiam 
relate ad obiecta sensibilia, ubi actus sensitivus sufficit: hoc iurc ex 
analogia activitatis extenditur ad meram vitam sensitivam animalis. 

2. Explicatio data solum in faciliori exemplo sufficit, non in aliis. 
Si ad cognitionem gratam nutrimenti capiendi accedit experientia, 
conatus irritos fuisse, non sequitur motus; hoc ex eo explicatur, quoti 
secundum legem psychicam talis experientia appetitionem cohibet, 
manente saepe delectatione. - In aliis exemplis animal etiam im- 
pedimentis praesentibus non cessat appetere, et hoc eodem modo ut 
homo tendens in bonum ostendit, cum semper novos facit conatus. 
Non adest tunc sola displicentia inactiva, deponens desideria. 

II. Variae divisiones appetitus sensitivi. 

A. Appetitus concupiscibilis et irascibilis. 

1. Prima divisio ab Aristotele data et a Scholasticis recepta 
distinguit appetitum sensitivum concupiscibilem et irascibilem. 
Appetitus concupiscibilis tendit in bonum delectabile vel refugit 
malum oppositum ; ad illum pertinet delectabile seu bonum sen- 
sibile simpliciter acceptum. Irascibilis ut obiectum habet bonum 
arduum, insurgit contra obstacula, quae sive boni consecutionem 
sive mali fugam impediunt; appetit pugnam, non iucundam quietem. 
Animal appetens iucundum nutrimentum, delectationem, fugiens 
dolorem agit secundum concupiscibilem; negligens e contra 
iucunda, ut impugnet inimicum etiam dolorem inferentem agit 
secundum irascibilem. 

2. Irascibilis non ita cogitandus est, ut difficultates et pugnam 
solum ut medium inevitabile ad bonum delectabile assequendum 
quasi permittat et solum positive intendat quietam possessionem 
boni sensibilis inde evenientem; sed praecise tendit in difficultates 
ipsas, in illis enim superandis delectatur. Talis tendentia irascibilis 
praeter concupiscibilem teleologice necessaria dicenda est; nam 
saepe bonum aliquod animali necessarium contra periculum de- 
fendi vel arduo labore procurari debet. Tunc animali provisum non 
esset, si non ex tendentia in ipsa impedimenta superanda agere 
posset, si ipsa pugna suscipienda, arduum superandum ei appetibile 
non appareret. ■ Verum est irascibilem tandem subordinari con- 
cupiscibili, quatenus idcirco pericula superantur, ut bonum ani- 
malis acquiratur. Sed hoc bonum animalis non est proprie de- 
lectatio, quae est finis concupiscibilis, sed bonum obiectivum 
animalis. 

B. De passionibus seu affectibus. 

Appetitus ipse sensitivus secundum Scholasticos subdividitur 
in varias «passiones» (seu «affectus» secundum recentiores). 

i. Definitio. Passio in genere definitur: actus appetitus 
sensitiv i ex apprehensione boni vel mali cum aliqua «cor- 

poris mutatione». Quamvis enim corporalis mutatio neque 
in cognitione sensitiva desit, certe in passione multo maior 
esse solet. Passiones etiam describuntur ut illi status, ex 
quibus sequitur delectatio vel tristitia, qui hominum indicia 
perturbant (Aristoteles). 

Terminologia recentiorum cx pluribus capitibus ab hac discrepat, 
primo vocabulum passionis in modernis linguis saepe non iam 
ad actus affectivos, sed potius ad habitum quendam appetitus 
stricte dicti restringitur; sic. passio dicitur dispositio praevalens 
ad certam speciem tendendae, (piae rationi repugnat (Nahlowsky); 
hoc sensu loquuntur de passione avaritiae aut amoris effrenati. 
Status quos Veteres nomine passionis notabant, iam nomine 
«affectionis, emotionis, affectus» designari solent, quae voces 
ceteroquin etiam a Veteribus simili sensu adhibebantur. Secundo, 
recentiores distinguere solent inter affectiones et affectus, ita ut 
ultimum potius pro vehementioribus actibus reservetur. 

Affectus definiuntur status animae, in quibus fortes emo- 
tiones coniunctae sunt cum perturbatione cursus normalis 
cogitationum, et cum variis alterationibus status corporalis 
(A. Lehmann). Elementa igitur affectus sunt fere haec : 
habetur maior intensitas affectionis, saepe ex causa cognita 
subito erumpens; hac intensiori affectione turbatur cursus 
vitae psychicae et exoriuntur mutationes organicae; utraque 
causa affectum augere potest estque elementum eius essen- 




tiale. Tandem affectus transire solet in debiliorem statum 
affectivum, diutius permanentem. 

2. Ulterior descriptio affectus, a) Affectus (affectio) generatim 
coniunctus est elemento alicui cognoscitivo ut suo obiecto. Se- 
cundum plurimos haec coniunctio absolute necessaria est. Alii 
e contra censent interdum (maxime pathologice) haberi statum 
affectivum sine ullo obiecto cognito; ita laetitia habetur ex causa 
mere corporali in morbo maniae vel ex veneno (Ribot, alii). Porro 
accidit affectum nasci et crescere, et tamen causam nullam 
inveniri posse, quae postea detegitur adfuisse quidem, sed ob- 
scurissima (in peripheria conscientiae). Negari quidem nequit 


etiam tunc haberi sensationes organicas conscias, sed non videtur 
iure dici posse nos de illis ut obiecto gaudere, praesertim cum 
adhuc quaerimus obiectum praesentis affectus. 

b) Turbatio vitae psychicae, quae in affectu observatur, potissi- 
mum causatur ex mutationibus organicis, non directa actione 
psychica illius cognitionis, quae affectum excitavit. In affectio- 
nibus gratis multa phantasmata oriuntur, quae similem affectionem 

cient, ct ita hic affectus augetur; in affectibus ingratis associa- 
tiones impediuntur et ita iterum affectus diutius durat. 

c) Immutationes organicae et status psychici inde orti, sc. sen- 
sationes organicae et affectiones consequentes sunt pars maxime 
essentialis affectus proprie dicti. Hoc ex multis factis constat 
Ita 1) per varia medicamenta, ex sola igitur efficientia corporali 
status affectivi producuntur, qui ab affectionibus normalibus solum 
eo differunt, quod rationem suam in nulla cognitione habent; 
2)ex causis physiologicis oriuntur morbi maniae ctmelancholiaeetc.' 
in quibus iterum sine motivo psychico genuinus affectus ex- 
hibetur; 3) eo quod modificationes illae organicae, quae in affecti- 
bus contingunt, ex causa physiologica exciderunt, plena apathia 
seu carentia omnis affectus exorta est (casus Revault d’Allonnes). — 
Connexio ergo ita concipienda est; affectus normalis causatur 
quidem a cognitione; verus tamen affectus solum fit, si accedunt 
immutationes organicae (potissimum viscerales) cum suis propriis 
affectionibus. 

3. Divisiones affectuum. Descriptio classica affectuum, quae 
usque ad recentiora tempora communissime recepta erat, invenitur 
apud Aristotelem. Ipse eligit principales species ex lingua ct 
usu notas, easque secundum omnes suas relationes egregie de- 
scribit. Tabulam quandam passionum inde collegit S. Thomas, 
et insuper totam doctrinam de passionibus ad id tempus notam 
in unitatem redegit; in Summa Theolog. passiones tractat in 
132 articulis, pro qualibet quaerens definitionem, divisiones, 
causas, effectus, characteres morales etc. Principalis doctrina 
prorsus desumpta est ex Aristotele, qui etiam saepissime ut prae- 
cipua auctoritas affertur; post eum S. Augustinus, et multo minus 
alii quidam ex posterioribus. Quoad materiam non multa addit, 
sed propria est forma, ordinatio dialectica, quae tractatui confert 
aspectum novi operis (Meier, Die Lehre des hl. Thomas de passio- 
nibus animae). 

a) Divisio S. Thomae ordinat sex passiones concupiscibilis et 
quinque irascibilis, quas ut tales iam Aristoteles descripserat, in 
tabulam aliquam passionum communissime postea receptam, 
secundum ordinem logicum, quem in eis invenit ; sc. ita : 

In concupiscibili actus versatur circa bonum vel malum sim- 
plex : bonum perceptum primo excitat amorem huius obiecti, 
malum eius odium. Ex hoc sequitur ut motus in obiectum de- 
siderium vel fuga a malo. Tandem in obiecto praesenti vel 
gaudium vel tristitia. — Primus gradus amoris vel odii etiam 
pro irascibiii fundamentum est. Solum postea natura boni ardui 
differentiam infert. In irascibiii tunc ulterior illa diversitas 
attenditur, num actus versetur circa obiectum suum (bonum 
vel malum) accedendo vel recedendo ; ita quattuor passiones 



gignuntur: relate ad bonum spes (accedendo) vel desperatio (re- 
cedendo), relate ad malum audacia (accedendo) vel timor (re- 
cedendo). Tandem in obiecto praesenti si malum est, oritur ira; 
si bonum, non habetur nova passio irascibilis, quia tale iam non 
est arduum. 


Hinc tabula passionum est: 

Concupiscibilis 
( amor 
' \ odium 
I desiderium 

2 {fuga 

| gaudium 

3 tristitia 


Irascibilis 


I spes aut desperatio 
| audacia aut timor 

ira 


Ex descriptionibus principalium passionum brevissime addatur: 

Amor ut passio est complacentia sensibilis in bono ; amor spiri- 
tualis, qui ab eo potissimum describitur, dicit alicui bonum velle 
sui ipsius gratia et eum adiuvare. - - Odium dicit displicentiam, 
repulsionem, aversionem contra malum, vult destructionem obiecti. 
S. Thomas ex Augustino desumit, odium aliasve passiones reduci 
quodammodo ad amorem. 

Concupiscentia tendit in bonum amatum absens, et quidem 
sensibilis in bonum delectabile; cuius oppositum est fuga. 

Delectatio, ut obiectum habet bonum, quo fruitur, est con- 
clusio appetitus. Secundum S. Thomam variatur cum activitate, 
quam complet; delectatio spiritualis quae vocatur gaudium, maior 
est delectatione corporea, quae tamen vehementior est magisque 
excitat. — Tristitia est terminus aversionis contra malum prae- 
sens; inhaeret appetitui sensitivo eiusque sublectum est anima 
et corpus. Loquuntur de dolore corporali, quia causa in corpore 
est; ipse tamen in anima est (S. Thomas). 

Ex passionibus irascibilis: 

Spes tendit in bonum absens amatum, quod arduum est. Etiam 
in brutis invenitur sine perceptione boni ardui, ex instinctu, ut 
quando praedam insequuntur (S. Thomas). Scotus transitum spei 
in concupiscentiam notat,- - Oppositum spei est desperatio, quando 
bonum impossibile factum est. 

Timor est vehemens passio ob maiorem mutationem corporis; 

includit dolorem et confusionem ob malum imminens. Audacia 

e contra aggreditur mala ob confidentiam in propriam superiori- 
tatem. — Ira includit tristitiam de iniuria illata et desiderium 
vindictae. Neque in brutis deesse videtur, in quibus aestimativa 
comparat iniuriam poenae ideo illatae. Aristoteles ponit ut 
oppositum irae clementiam, quae S. Thomae (in sensitivis) mera 
negatio esse videtur. 


220 LIB. II. PSYCHOLOGIA SENSITIVA SPECIALIS. 

b) Cartesius novam tentavit divisionem et sex distinguit classes 
passionum simplicium et primigeniarum. Prima est admiratio, 
quae cognitionem obiecti ut boni vel mali praevertit; accedente 
cognitione obiectum esse nobis bonum vel malum oritur dein 
amor vel odium ; si obiectum nondum possidetur, exsurgit cupi- 
ditas ; si vero habetur, aut gaudium aut tristitia. Ex combinatio- 
nibus harum inter se cum diversis cognitionibus omnes alii affectus 
nascuntur. Si Cartesius doctrinam Veterum ut exiguam et male 
fundatam despicit, hoc referendum videtur ad fundamenta doctrinae 
metaphysica et psychologica, in quibus summopere ab iis discrepat. 
In systemate doctrinae e contra plurima ex doctrina thomistica 
mutuatur (Math. Meier). 

In certo sensu magis ad recentiores divisiones accedit divisio 
Spinozae, pro quo laetitia et tristitia ut status passivi, et cupiditas 
sunt soli affectus primigenii, ex quibus alii omnes derivantur 
(Geyser). 

Divisiones recentiorum plurimae referuntur, quae tamen ad 
nullam adhuc consensionem pervenerunt. Solum in analysi 
statuum affectivorum in sua ultima elementa novam doctrinam 
assecuti sunt, de qua statim agendum erit. 

C. Divisio inter affectionem et appetitionem sensu stricto. 
Cf. J. Jungmann, Gemiit ( 2 1885) ; F. Brentano, Psycho- 
logie I (1874); M. Meier, Die Lehre des hl. Thomas de 
passionibus animae, in Baeumker, Beitrage 11 (1912). 

THESIS 23 . Appetitus apte in duo genera specifice 
diversa, nempe affectionem et appetitionem, dividitur; 
quarum elementa unica videntur esse delectatio, con- 
tristatio et appetitio. 

Stat. Quaest. 1. Affectio (sentiment, feeling, Gefiihl) 
continet illos status strictissime subiectivos, qui non novam 
cognitionem obiectivam ut omnes sensationes, sed emotio- 
nalem reactionem circa illas significant. Hoc maxime patet 
in delectatione et contristatione, quae clarissimi typi affec- 
tionis sunt. Ideo speciali titulo ipsi ego ascribuntur. Quod 
video, audio etc., semper est obiectivum quid (mihi obiici- 
tur), est aliquid a me diversum; e contra hilaritas, tristitia 
est proprietas mea, me sentio tristem. Hilaritas qua talis 
non mihi indicare vult aliud a me, etiam statum organismi, 
sed est ipsa mea reactio subiectiva. 

Ut secundarias proprietates affectionis Kiilpe notat, hic 
deficere differentiam illam summam in intensitate, quae inter 
sensationes ct phantasmata viget. Recordationes affectionum 

hoc proprium habent, quod etiam in casu normali facile 
eandem intensitatem possident, quam habent in sensationibus. 
Hoc teleologicum est, quia aliter ut motiva actionis semper 
a delectatione praesentis obiecti vincerentur. 

Affectio, ut in praecedenti thesi vidimus, non recte ab 
aliquibus habita est ut mera proprietas sensationis, sed 
potius habenda est ut actus proprius psychicus, qui partim 
ob connexionem innatam certis sensationibus statim prima 
vice adiungitur, partim ob experientias vel immo coexsisten- 
tiam fortuitam ad aliam sensationem transfertur (quae voca- 
tur «irradiatio affectionis»). Non absoluta necessitate affectio 
cognitionem includit vel supponit, immo pathologice se- 
parata exsistere potest. 

2. Appetitio sensu stricto (interdum dicitur etiam volitio, 
etsi haec de se sit sola appetitio spiritualis) non est modus, 
quo a re afficior, sed inclinatio vel tendentia in rem as- 
sequendam. Etsi enim generatim affectio sit motivum ad 
appetitionem, hoc non probat identitatem utriusque actus; 
sicuti neque quod cognitio moveat appetitum, probat utrum- 
que actum eundem esse. Etiam rei acquisitionem affectio 
sequi potest, ut delectatio de obiecto possesso; inde tamen 
non sequitur, in hac acquisitione vel retentione delectationem 
formaliter consistere. In actu appetendi habetur quoddam 
contendere, urgere, impellere. Velle est speciale quoddam 
tendere, sc. aliquid facere velle. In eo est tendentia quae- 
dam interna seu activitas interna. Appetitio cum affectione 
hoc commune habet, quod non est actus conscius obiec- 
tivus, sed characterem subiectivum habet (Pfander), 

Proprietates. Etiam appetitio ostendit diversitatem in- 
tensitatis, varios gradus energiae et firmitatis. Appetitio 
cognitionem sui obiecti essentialiter supponit, immo includit, 
quia hic actus conscius cogitari nequit, determinatus non 
est nisi incluso obiecto appetendo; potest quidem esse 
cognitio sine appetitione, non autem viceversa. Generalis 
habitudo inter affectionem et appetitionem haec est, ut prior 
sit causa posterioris; crescente intensitate affectionis (in ti- 
more, ira etc.) in certa ratione crescere solet appetitio et 
motus. 

3. Quoad divisionem appetitus iuvat varias quaestiones 
distinguere, quae non omnes aeque evidentem solutionem 
admittunt. Prima quaestio est, num inter affectionem modo 

clefinito et appetitionem sensu stricto iure ponatur discrimen 
essentiale seu specificum. Et hoc quoad rem omnes fere 
scholae concedere videntur. Hoc facile patet in fautoribus 
tripartitionis facultatum animae, quibus hoc discrimen ut 
aeque fundamentale apparet, atque illud inter cognitionem 
et appetitionem. Sed etiam Aristotelici, etsi praesens quaestio 
iis explicite proposita non esset, generatim admittunt speci- 
ficas differentias inter varias passiones ideoque inter plures 
classes, quae partim ad affectionem partim ad appetitionem 
trahuntur e. g. inter desiderium (appetitionem aliquam stricte 
dictam) et delectationem de bono possesso (speciem affec- 
tionis). Secundum Aristotelem delectatio est status per- 
fectus, non aliquod fieri vel agere. Similiter S. Thomas: 
Amor non est proprie motus tendendi in appetibile, sed 
motus appetitus, quo immutatur ab appetibili; est quies 
appetitus. Magis etiam Scotus exprimit affectiones non 
esse solas modificationes voluntatis, sed aliquid originarium. 
Solum, quod in his textibus adhuc desideratur, est formatio 
conceptus communis pro omnibus affectionibus eiusque op- 
positio clara ad alios actus stricte appetitivos. — Similiter 
expresse diversitatem specificam concedunt plures Neo-Scho- 
lastici, qui tripartitionem facultatum ex professo impugnant, 
eo quod docent affectiones non pertinere ad appetitiones 
sensu strictiori seu in rem absentem. Sic Jungmann, Gut- 
berlet (verum est hos auctores postea in argumentatione iterum 
ita loqui, aesi omne discrimen essentiale negandum sit). 

Expresse discrimen essentiale negatur solum ab aliquibus 
psychologis recentioribus, qui appetitionem proprie negant. 
Sic Wundt, qui appetitioni certam seriem cognitionum et 
affectuum substituit; Kiilpe, Ebbinghaus. 

Ideo cum communissima omnium temporum sententia 
prima parte statuimus appetitionem ab affectione specifice 
differre. Ita etiam multi recentiores, ut Meumann, Pfander, 
Hofler. 

4. Altera est quaestio partis secundae de ultimis elementis 
appetitus sensu latiori intellecti, num delectatio et con- 
tristatio et appetitio sint sola elementa, quae solas differen- 
tias intensivas admittant. Veteres hanc quaestionem non- 
dum posuerant, sed diversos status complicatos totales ordi- 
nare studebant, opponendo inter se iram, timorem etc., ut 
vidimus. — Sed certe etiam ulterior quaestio poni potest, 

num elementum affectivum qua tale abstrahendo a sua 
causa specifice identicum sit, et quot talia elementa irredtte- 
tibilia dentur. Contra assertionem quam ut probabiliorem 
hic ponimus duae classes adversariorum recenseri possunt. 

1) Aliqui ut Wundt, Lipps in genere affectionis praeter 
delectationem et contristationem alias adhuc species ponunt, 
ut excitationem, quietationem, tensionem, etc. Longe tamen 
maior pars recentiorum psychologorum genus affectionis his 
duabus speciebus absolvi censent et alia allata inter sen- 
sationes organicas referunt. Sic Lehmann, Ebbinghaus, 
Kiilpe, Hofler, Titchener, quorum sententiam praeferendam 
esse censemus. 

2) Etiamsi disputatio restringatur ad delectationem et 
contristationem, iterum controvertitur, utrum delectatio sit 
in omnibus combinationibus specifice eadem, ut plurimi 

I censent, an valde diversa, ut Wundt et aliqui alii. Quan- 
tum hodie indicare licet, etiam hic sententia communis 
praeferenda est, quae omnes ulteriores differentias ex cogni- 
tionibus admixtis repetit. 

Ouod appetitionem attinet, auctores fere non inveniuntur, 
qui pluralitatem specificam tenent, si ab obiecto cognito 
abstrahatur; ideo stabilita hac parte thesis iam licebit omnem 
varietatem statuum appetitus sensitivi ad pauca elementa 
solum intensive variabilia revocare. 

PARS I. Affectio et appetitio stricte dicta essentialiter di- 
stinguuntur. 

Argum. 1 (positivum). Actus appetendi et actus affec- 
tivus in seipsis considerati fundamentaliter differunt, i) Af- 
fectio enim pro inspectione psychologica est status quidam 
\ passivus (quod non excludit eum obiective esse actum im- 
manentem), est modus subiecti se habendi. E contra ap- 
petitio est tendentia summopere activa ad obiectum absens 
acquirendum, quae bono acquisito necessario cessat. 

2) Cum hac oppositione cohaeret, quod Cognitio obiecti in 
affectione latere potest (quando e. g. tristitia adest, cuius 
causa solum postea detegitur), vel immo abesse (delectatio 
ex causa mere corporea), cum e contra appetitio sine ob- 
iecto repugnet. Ostendunt ergo habitudinem essentialiter 
aliam ad obiectum (in qua re etiam fundamentale discrimen 
a cognitione consistit); affectio sensu quodam speciali sub 
iectiva est, appetitio essentialiter in obiectum tendens. 

Argum. 2. (Refutando explicationes tentatas.) Omnes ex- 
plicationes tenlatac aut evidenter non sufficiunt aut appetitionem 
sub alio nomine introducunt. 

a) Secundum Wundt in eo, qui cibum appetit, habetur p r i lls 
fames cum tristitia, quam consequitur repraesentatio cibi cum 
delectatione; in eo, qui nomen quaerit, habentur affectiones ten- 
sionis, quas sequitur delectatio inveniendi. — Sed hae affectiones 
omnes (lecsse possunt in volitione quieta rei indifferentis et alia 
ex parte adesse sine appetitione, quia forte impossibilis putaturi 

b) Varii auctores, qui appetitum proprie dictum negant, aliis 
verbis eum clam important. Ita Hoffding loquitur de actu « se 
accingendi» ut elemento fundamentali motus voluntarii ; Ziegler 
in analysi impulsus loquitur de «tendentia» se liberandi a tristitia - 
Ehrenfels appetitum ita declarat, ut certae imagines «tendant» se 
conservare in conscientia (Hofler). 

Confirmatio (ex facto separabilitatis) : 

Omnia illa, quae affectio vocari solent, adesse possunt sine 
appetitione. Sic in statu renuntiandi vel desperandi habetur 
forte tristitia summa sine appetitione actuali, cum bonum im- 
possibile appeti non possit. Eo etiam pertinet status abuliae. 

PARS II. Sola ultima elementa appetitus specifice diversa 
videntur esse delectatio et contristatio et appetitio (Exp. Psycli 
11 7 § 3)- ■ 

Argum. 1. (Praeter tria elementa non alia dantur / di- 
versi nominis] .) i. Sola affectionis elementa videntur esse de- 
lectatio et contristatio. Quae enim alia afferuntur, melius 
intelliguntur ut sensationes organicae etc. Sic in tensione 
secundum optimos exploratores inveniuntur multae tensiones 
musculorum, maxime respirationis, hinc sensationes; idem 
character sensationis non negandus est in aliis tensionibus, 
quorum localisatio magis vaga est; accedunt elementa voli- 
tionis, quae sensationes quidem non sunt, sed neque affec- 
tiones; tandem animadvertitur exspectatio, adaptatio ad la- 
borem ctc. In relaxatione (seu solutione) describitur cessatio 
attentionis et tensionis musculorum, delectatio, praesertim 
tunc quando cito oritur. In excitatione observatur maior 
celeritas et intensitas processuum psychicorum (hinc acci- 
dentalis quaedam proprietas statuum psychicorum), motus 
et initia motuum, qui inquiete alterantur. In quietatione 
tandem haec omnia decrescunt. 

Summatim hi status non quidem sunt sensationes purae 
et simplices (id quod nomen sensationis organicae indicare 

videtur), sed multi praeterea processus, qui difficulter in 
su a elementa resolvuntur, in qua re forte quaedam affinitas 
cum affectione apparet; sed non sunt novae affectiones, sed 
vel accidentales alterationes conscientiae (velocitatis, inten- 
sitatis, ordinis processuum) vel associatae comparationes, ex- 
citationes ctc. 

Neque in appetitione diversitas propria qualitatum pro- 
batur; nam reiicere, fugere aliquod obiectum plene expli- 
catur per appetitionem remotionis vel absentiae obiecti 
simul cum accommodata diversitate affectionum. Aliae autem 
diversitates, ut inter appetere, optare, sperare per differen- 
tiam intensivam simul cum elementis cognoscitivis et affec- 
tivis explicantur (ut alibi fusius tractabitur). 

2. Neque haec tria elementa in se ipsis ulteriores speci- 
ficas differentias includunt. Sic delectatio ex sensatione 
tactus, gustus, visus ut delectatio potest esse idem status; 
dolor «physicus» ex dentibus et «psychicus» ex separatione 
a re amata qua contristatio possunt esse idem elementum 
psychicum. 

Nam: i) Haec assertio simplicitatis per se est in pos- 
sessione, cum aeque, sicuti eadem actio ex maxime variis 
cognitionibus sequi potest, etiam eadem affectio illam 
sequi possit. 2) Si delectatio pro varietate cognitionis varia- 
ret, tanta diversitas delectationum specifice diversarum da- 
retur, ut magnae interdum differentiae apparere deberent, 
quae nos latere non possent. — 3) Sic solum intelligitur, 
quod per translationem delectatio ab una sensatione ad 
aliam disparatam simul praesentem facile transire et cum 
ea coniungi possit. 

Ergo pro statu hodierno scientiae ut probabilius dicen- 
dum est, sola elementa irreductibilia omnium affectionum 
et appetitionum esse hos tres status intensive solum varia- 
biles: delectationem, contristationem, appetitionem. 

Argum. 2. Comprobatur conclusio inde, quod sic diversi 
status affectivi (scu passiones) synthesi quadam construi possunt. 
Discrimen appetitus concupiscibilis et irascibilis in genere re- 
vocatur ad diversitatem obiecti, quod est causa affectionis vel 
appetitionis. Amor includit delectationem inobiecto repraesentato 
simul cum quodam desiderio, quod est appetitio stricte dicta. 
Odium oppositum dicit amoris, sicut fuga appetitionis in ob- 
iectum. Gaudium et tristitia directe coincidunt cum duabus 

affectionibus elementaribus, quia in obiecto praesenti ratio appe- 
titionis cessat. Passiones irascibiles maxime diversitate obiecti 
cogniti distinguuntur: sic audacia includit fere delectationem de 
potentia mali maioris superandi ct appetitum eiusdem; timor c 
contra tristitiam et appetitum evitandi malum imminens, simul 
cum sensationibus organicis excitationis ctc. 

De partitione suprema facultatum sensitivarum. 

ASSERTUM I. Praeferenda est suprema divisio faculta- 
tum animae in cognoscitivam et appetitivam sensu latiori. 

Aristoteles notas suas divisiones proposuit inter facultates sen- 
sitivas et spirituales, et alia ex parte quod hic solum attendimus, 
secundum variam relationem ad obiectum : in cognitionem et 
appetitionem. Haec divisio regnabat non solum inter Scholasticos, 
sed in plurimis etiam modernis, utWolff, Hume, Reid. E tempore 
dcin Tetens (1777) e contra facultates psychicae (hic proxime 
sensitivas spectamus) in tres potius classes fundamentales dividi 
coeptae sunt: in cognitionem, affectionem, appetitionem (sensu 
stricto). Ita Kant, qui ex hac divisione totam philosophiam 
divisit; Hamilton, Uotze, plurimi alii. 

Haec quaestio de numero facultatum fundamentalium animae 
sensitivae, si abstrahimus interim a reali distinctione facultatum 
inter se et a substantia (de qua alibi agetur), est magis de meliori 
divisione logica; utrum sc. melius primo ordinentur actus sen- 
sitivi secundum tres facultates coordinatas, an melius prima divisio 
fiat in facultatem cognoscitivam et appetitivam sensu latiori, quae 
secunda dein subdividatur in affectionem et appetitionem sensu 
stricto, ut Scholasticis praeplacet. Certe haec quaestio non est 
magni momenti, neque maiores consequentias inducit, ut con- 
cedit Gutberlet. 

1. Pro tripartitione non multum efficit argumentum ex specifica 
diversitate affectionis et appetitionis, quia talis etiam inter varias 
facultates cognoscitivas invenitur; neque ex separabilitate harum 
facultatum, ex pari ratione. Ratio autem maioris momenti est 
illa, quae iam ab Aristotele pro differentia fundamentali inter 
cognitionem et appetitionem sensu latiori invocatur, sc.: ex 
differentia fundamentali relationis subiecti ad obiectum. Talis 
etiam argumentatio saepius prolata est (Kant, Hamilton): Cognitio 
et appetitio, ut iam Aristoteles viderat, diverso modo se habent 
ad obiectum: altera passive recipiendo, altera active tendendo. 
Iam vero affectio dici potest tertio quodam modo se ad ob- 
iectum habere, quatenus omnem talem relationem negligit et 
solum refertur ad subiectum. 

Si huic rationi opponitur affectionem per se suum obiectum 
habere, dc quo delectatio versetur, respondent hoc potius causam 

affectionis esse, minime autem eodem sensu obiectum, quo in 
cognitione vel appetitione, quia verum obiectum, si ex natura 
facultatis postularetur, nunquam deesse posset, quod tamen hic fit. 

2. Tamen alia ex parte non desunt graves rationes quae suadent 
affectionem ct appetitionem propter suam similitudinem multo 
maiorem potius coniungendas esse ad genus proximum appeti- 
tionis (sensu latiori), quod ipsum dcin cognitioni coordinetur. 
a) Ita in utroque relatio intima ad partem subiectivam ex- 



hibetur, in cognitione vero ad obiectum. In appetitione pariter 
atque in affectione apparet reactio quaedam subiectiva ad obiecta 
per cognitionem exhibita, quae subiecto non affert nova data, 
neque ei aliquid obiic.it, sed est modus se habendi seu reagendi 
in subiecto. 

b) Utraque facultas ostendit specialem relationem ad bonitatem 
obiecti, ita ut comprehendi possint ut facultas boni et mali. 
Spectant enim in obiecto convenientiam ad proprium ego. Appetitus 
omnis tendit in bonum delectabile, a quo proxime attrahitur. 
Cognitio e contra est facultas veri. 

c) Idem comprobant voces, quae saepissime eodem iure de 
appetitione et affectione valent. Ita amor et delectationem et 
appetitionem significat. «Hoc mihi placet» etiam intelligitur ut 
«hoc volo» (cf. Brentano). 

Haec omnia multo maiorem affinitatem inter duas facultates 


subiectivas ostendunt, quam alterutrius ad obiectivam. 



Obiectiones : 

Obi. I. (Gutberlet.) Multae affectiones, ut desiderium, sunt verae 
appetitiones. 

Resp. Sunt potius status complexi, in quibus utrumque elemen- 
tum (innuo ipsa cognitio) miscetur, qui tamen unico vocabulo de- 
signantur. 

Inst. (Brentano.) Datur continuus transitus inter puram affectionem 
et puram appetitionem. Ergo non est discrimen essentiale. 

Prob. antec. Talis series continua est : tristitia — amor boni ab- 
sentis — desiderium illud procurandi — animus tentandi exsecutio- 
nem — volitio exsecutionis. Termini extremi huius seriei sunt pura 
vel affectio vel appetitio. Sed inter ulla duo membra intermedia spe- 
cificum limitem ponere difficile est. Potius videtur elementum appe- 
titivum perpetuo crescere. 

Resp. Dist. antec. : Datur transitus continuus mixtionis duorum 
elementorum, quatenus ad terminum unum semper decrescentem ac- 
cedit terminus diversus semper crescens (quod etiam inter res dispa- 
ratas fieri potest), conc. ; datur series continuo mutata statuum sim- 
plicium (sicut in coloribus), nego. — Ad 'prob. Hic habetur series 
mixtionum: ad affectionem puram paulatim plus appetitionis accedit, 
simul intime unitae apparent et sic speciem simplicitatis praebent; 
affectio autem semper decrescit (Hofler). 

Obi. 2. 'Junginann.' Affectio non quidem est appetitio sensu stricto 
est vero appetitio sensu latiori. Nam si appetitus est, quaerere bonum’ 
eiusdem etiam erit arripere, retinere, amplecti bonum. Atqui hoc 
amplecti bonum est ipse affectus delectationis. Ergo. 

Resp. Assertum concedi posset, sed argumentum dein ostendit 
illud ita intelligi, ut delectatio ab appetitu non specifice differat. Hinc 
trans, mai. ; dist. min. : Si amplecti habetur idem ac retinere, nego • 
tunc causare potest laetitiam, non autem illa est; si amplecti intelli- 
gitur metaphorice pro actu specifice diverso ab appetendo, conc. Sic 
ipsi Veteres textibus supra laudatis. 

Eadem est obiectio (Mausbach); Sicuti in corpore est eadem fa- 
cultas, quae corpus absens attrahit et attractum retinet, ita eadem 
erit potentia, quae appetit et quae laetatur, quae ad appetitum in- 
citat et post possessionem quietat. 

Resp. Vox retinendi et quietandi ambigua est; si dicit appetere 
ut praesentia obiecti duret, ideoque quietam possessionem, sine dubio 
est actus appetitus stricte dicti ; minime vero, si intelligitur ut meta- 
pliorica expressio pro laetitia, quae est actus alterius naturae. 

Obi. 3. Illa solum facultas potest laetari in aliquo obiecto, quae 
illud appetebat. Ergo gaudium est actus appetitus. Similiter affec- 
tus, qui sunt causae appetitionis, tribui debent appetitui; nam appe- 
titus non posset appetere obiectum, nisi ipse in eo delectaretur. 

Resp. Patet utramque rationem retorqueri in identitatem appe- 
titus cum cognitione sc. ita; «appetitus non potest velle obiectum, 
quod non ipse cognoverit etc.», ideoque evidenter non probare. Ratio 
sophismatis est, quod facultates hic ad modum suppositorum trac- 
tantur; ceteroquin difficile non est intelligere, quod anima ideo quia 
unum actum posuit, deinde actum alterius speciei ponat. 

Alia multa praebet Jungmann. Breviter noto: Verum non est do- 
lorem (tristitiam) formaliter esse carentiam aliquam vel impeditionem 
appetitionis; ad summum ex his sequitur, tamen ut status specifice 
diversus. Generatim ideo quod affectus saepe est causa appetitionis 
vel eius adeptionem sequitur, certe non efficitur utrumque idem esse ; 
aliter eodem iure sequeretur cognitionem idem esse ac appetitionem, 
ex eo quod appetitio necessario cognitionem supponit. 

Obi. 4. (Brentano.) Oppositio delectationis et contristationis funda- 
mentaliter coincidit cum alia inter velle et nolle; utrumque enim re- 
ducitur ad amare et odisse vel ad placere et displicere. 

Resp. Nego asser/. Certe similitudo inter utramque oppositionem 
habetur, non vero specifica identitas; haec non probatur reductione 
ad terminos, qui mixtionem statuum includunt (amor) vel sensu ana- 
logo ad utrumque trahi possunt (placere). 

Obi. 5. Sicuti dantur appetitiones moraliter bonae et malae, ita 
etiam affectus moraliter boni et mali (invidia, vindicta, ingratitudo); 
hoc autem non valet de repraesentationibus vel indiciis. Atqui soli 
artus voluntatis sunt moraliter boni vel mali. Ergo affectus pertinent 
ad voluntatem. 

Resp. Dis/, mai.: Dantur affectus boni, sicuti etiam indicia bona 
vel mala infidelitas in rem bene probatam, assensus firmus in rem 


229 

levissime probatam', sc. causaliter, conc. . formaliter, nego. Contru- 
dis t. min. 

III. De sede appetitus sensitivi. 

ASSERTUM II. Experientiae magis conformis est sen- 
tentia reponens sedem appetitus in cerebro. 

' Sententiae (Urrabiiru, Ps. III 42). Prima sententia sat communis 
Veterum ponit appetitum in c.orde. Ita multi Thomistae, Molina, 
Suarez, Tongiorgi, Bucceroni, Perrone, Urraburu. Secunda sen- 
tentia eundem ponit in cerebro. Ita iam Hurtado, Arriaga, Oviedo, 
Sylv. Maurus, Lossada; multi physiologi moderni; immo nostris 
temporibus ita praevaluit, ut pauci iam sint, qui contrarium 
teneant. Inter Neo-Scholasticos e. g. Mercier, Mendive. 

Bene ostendit Urraburu devotionem ad SS. Cor nullo modo 
dependere a praesenti controversia. 

Rationes. 1) Centrum cognitionis sensitivae, quae imme- 
diate praecedit affectus, est cerebrum (th. 13). Item centrum 
motus spontanei, qui affectus immediate sequitur est cere- 
brum, ut postea ostendetur. Ergo putandum est, etiam 
affectiones ipsas medias inter cognitiones et motus habere 
cerebrum ut sedem. 

Ad conseq. Non quidem impossibile esset post cogni- 
tionem dein excitationem nerveam transmitti ad cor aliave 
organa, immo si agitur de longiori affectu proprie dicto 
hoc vere fit, cum modificationes illae organicae sint essen- 
tialia elementa affectuum; tamen minus credibile est ibidem 
ipsum actum psychicum fieri, cum sensationes etiam ex- 
ternae in cerebro fiant. 

2) Cor est organum essentialiter vegetativum, sc. mus- 
culus ct centrum systematis circulationis. Ergo credibile 
non est idem secundario etiam esse organum principalis 
alicuius facultatis sensitivae. Vidimus enim organum sensa- 
tionum pro hac sola functione artificiosissime constructum 
esse; ideo prorsus incredibile est cor principaliter exercere 
munus circulationis et ut rem accessoriam paucis suis (re- 
late ad cerebrum) nervis exercere illud summum munus 
vitae sensitivae, quod est productio affectionum et appe- 
titionum. 

Obiectiones : 

Obi. I. (Urraburu.) Sensus intimus testatur sedem affec tionis esse 
cor. Nam in corde potissimum experimur dolorem, angorem alios- 
que affectus, fere sicut in oculo experimur visionem; praesertim in 
vehementiori affectu cor aestuat, dilatatur, constringitur. 

Resp. Referuntur et affectus et motus cordis vel organici ideoque 
recte concluditur haec aliquo modo cohaerere, conc. ; conscientia re- 
fert cor esse sedem sensationis, nego; sicuti ceteroquin nihil dicit de 
sede sensationis. Etiam Lahousse et De Backer negant sensum in- 
timum renuntiare cor ut sedem affectus. 

Obi. 2 . (Urraburu.) Sensus communis hominum idem testatur. Apud 
omnes cor habetur ut symbolum amoris et affectuum; «diligere toto 
corde» etc. : hoc ostendit firmam persuasionem in corde residere af- 
fectus. 

Resp. Nego conseq. Solum dicit motum cordis arctam connexio- 
nem cum affectu servare. 

§ 2 . De vi motrice. 

I. De motibus sensitivis. Cf. H. Liepmann, Die Sto- 
rungen des Handelns bei Gehirnkranken, 1905. 

Psychologice divisio motuum apte fit secundum dependentiam 
a vita psychica; procedimus igitur eo ordine, ut a motibus prorsus 
naturalibus, qui a cognitione et appetitu non dependent, ascen- 
damus ad motus, qui ductum cognitionis et tandem appetitus 
sequuntur. 

, }• Motus reflexi (Exp. Psych. IX 1 §1) non sunt proprie sen- 
sitivi (th. 2), eiusdem generis motus enim in ipsis plantis in- 
veniuntur. Sed facile cum spontaneis confunduntur; eisdem enim 
utuntur organis, sc. musculis, saepe determinantur per excitationem 
eorundem sensoriorum. Sunt motus, qui sine imperio appetitus 
et sine conscientia fiunt vel saltem quorum exsecutio a cognitione 
non pendet, ut tussis, retractio manus tactae a ferro ignito. In 
genere hi motus ita fiunt, ut excitatio quaedam in organum 
sensuum impressa statim in medulla spinali vel in centro aliquo 
subcorticali vel corticali (quasi reflexa, unde nomen) transeat in 
nervos motoricos et ita contractionem aptorum musculorum causet, 
ita ut nulla cognitio causaliter intervenerit. 

Tales motus simpliciores sunt variatio pupillae pro lucis in- 
tensitate; motus rhythmici inspirationis, qui per contractionem 
pulmonum reflectorie excitantur; actus deglutiendi cibos per reflexas 
contractiones oesophagi. Fiunt enim hi motus etiam tunc, quando 
nulla conscientia adesse creditur, in infantibus modo natis, in ani- 
malibus, quorum cerebrum ablatum est, iique plane independentes 
sunt ab attentione. Tales motus interdum etiam voluntarie im- 
pediri vel saltem minui possunt, ut tussis, supposito quod iidem 
motus etiam a voluntate excitari possint. 

Motus reflexi teleologice summae utilitatis sunt, ut organismum 
tueantur contra illa pericula, quae ex tali impressione per se 
oriuntur. Alia utilitas horum motuum est, quod ex iis paulatim 
omnes motus nostri voluntarii oriuntur, ut mox explicabitur. — 

Transitum quendam ad motus magis sensitivos praebent illi motus 
inflexi psychich, qui ex cognitione sequuntur, ubi tamen motus 
ipse non praevidetur. Ita in tussi, vomitu ob aspectum rerum 
nauseam moventium, in secretione salivae post aspectum ciborum 

sapidorum. 

2. Motus qui ex praevia cognitione motus oriuntur seu « ideo- 
motorici* (quia idea seu potius phantasma motus ipsum gignit): 
ita tamen ut plus minusve sine directione appetitus fiant vel 
saltem non directe in se appetantur (Exp. Psych. IX § 2, n. 2). 
Continuum fere transitum praebent, cuius limites stricte assignari 
non possunt inter motus reflexos et motus in se volitos. Huc 
pertinent : 

a) 1 Motus imitiationis* , qui saepissime fiunt obnitente frustra 
appetitu. Sic oscitare in aspectu aliorum oscitantium; echolalia 
et echocinesis seu repetere verba vel motus illorum, quibuscum 
loquimur. Hoc maxime apparet in infantibus, qui loqui discunt. 
Tales motus imitationis in hominibus generatim prius in se voliti 
erant et paulatim acquisiti, ideoque fiunt ex «imaginibus motuum», 
ut adhuc explicandum manet ; hic et nunc tamen sine inclinatione 
appetitus fiunt ad modum fere motuum reflexorum. 

b) «Motus effecti automatici ex consuetudine » (Exp. Psych. IX 1 
§ 4). Motus prius spontanei et sub directione attentionis peracti 
paulatim repetitione diuturna quasi automatici vel reflexi fieri 
dicuntur. Talia in homine dicuntur esse stare, ambulare, bibere, 
loqui, motus multi rhythmici. Vere series talium motuum videtur 
esse quodammodo automatica neque opinandum est nos solum 
didicisse, celerius in quolibet membro eosdem processus psychicos 
cognitionis et volitionis repetere, quos in discendo lentius per- 
egimus. Nam successio actuum celerius fit, quam ut hoc prae- 
stari possit; saepe correctio alicuius defectus fit ad modum 
motus reflexi, priusquam defectus ipse advertitur. 

Tamen non possunt dici plane automatici; generatim postulant 
quandam conscientiam, etsi non plenam attentionem. Nam (Liep- 
mann): 1) Non fiunt in perfecta absentia conscientiae. 2) De- 
fectus, qui in statu distractionis fiunt, ostendunt nimium defectum 
attentionis actum impedire; quod non fieret, si vere automatice 
«a centro quodam subcorticali» perficeretur, sicuti hoc valet, de 
motu cordis vel inspiratione. Soli motus breviores et saepissime 
exerciti possunt fieri vere automatici, ita ut sine ulla sui con- 
scientia debito modo procedant ; generatim autem et ipsi et longiores 
subsunt ductui cuidam cognitionis, ita tamen ut probabiliter pro 
partibus brevioribus non iam conscientia singulorum elementorum 
motus ut initio habeatur, sed hae magis mechanice praetereant. 
In his igitur motibus cognitio et appetitio non prorsus deest, sed 
in initio operis clarior est, in progressu et pro variis particulis 

ad summum quaedam gubernatio manet, solum in maiore vitio 
motus attentio redire consuevit. 

c) Motus instinctivi, qui non experientia discuntur, sed statim 
recte fiunt. Tales sunt motus brutorum primi, ut currere, volare, 
natare, apprehendere cibum, opera artificiosa. De suppositis pro 
his motibus ex parte affectionis et cognitionis sermo iam fuit (th. 4). 
Omnino accommodantur sensationibus externis, secundum quarum 
varietates apte variantur et in complicatioribus reguntur ex phantas- 
matibus, quae ob associationes innatas oriuntur. Perfectio psycho- 
logica horum motuum diversa est ; interdum sunt potius motus 
reflexi psychici, qui cognitionem quidem sequuntur, sed non ut 
tales praevisi erant. Alias intervenit forte cognitio sat vaga loco- 
motionis, quae solum directionem motus indicat et quam ob 
associationem innatam ipse hic motus sequitur; vel tandem in- 
terdum motus ut tales cogniti et iam prius exerciti adhibentur 
ad finem, qui instinctive cognoscitur. 

3. Motus directe voliti (sumendo vocem volendi sensu latiori), 
ubi non solum effectus quidam externus, sed motus etiam in se 
attenditur et intenditur (Exp. Psych. IX 1 § 3). Hi motus gene- 
ratim supponunt cognitionem rei faciendae, delectationem inde 
sequentem, semper appetitum eiusdem. Principale quod hic con- 
siderandum est, est cognitio operis peragendi. Si opus est series 
diversorum motuum, cognitio singula elementa (fines partiales) in 
recto suo ordine praesentare seu praevidere debet; memoria 
possidere debet x< formulam motus». Si elementum seriei non 
reproducitur vel in falso loco inseritur, actio turbatur ob defectum 
cognitionis. 



Partes formulae motus generatim in memoria retinentur ut 
imagines visuales, ut series sonorum in musica, dummodo facultas 
transferendi singula elementa in aptos motus exculta sit. Partes 
quaedam breviores operis exsequendi etiam retineri possunt in 
«memoria materiali» quam dicunt, sc. eo quod longo exercitio 
associationes physiologicae (semi-psychologicae) formatae sunt, 
quae elementa motus reproducunt, ita ut illa non prius ad cogni- 
tionem perveniant, sicuti modo explicavimus (sub b). 

Motus qui modo descripto a cognitione praevidetur, in ulteriori 
suo cursu gubernatur secundum impressiones (quae motus modo 
laetos semper statim nuntiant) tam conscias quam mere physio- 
logicas, per quas dcin in variis centris accuratior coordinatio 


motus musculorum regitur. Hic influxus bene notatur, si quando- 
que ex morbo influxus illi centripetales exciderint, ut in «ataxia»; 
tunc motus, etsi adhuc suo fini modo rudi congruat, tamen sat 
imperfectus est. A cognitione igitur (cerebro) potissimum datur 
summa motus, accuratior autem exsecutio multum etiam debet 
centris inferioribus. 

His in genere statutis manet problema principale: quomodo 
anima determinat motum spontaneum accommodatum cognitioni 
et appetitui. 

II. De determinatione motus spontanei. (Cf. Exp. Psych. 
IX 1 § 2, n. 3.) 

THESIS 24 . Motus spontaneus eo fit, quod imaginem 
motus faciendi per associationem sequitur innervatio 
centri motorici, ex qua dein excitatio musculorum pas- 
sive fluit; ideo nulla specialis facultas sensitiva ab appe- 
titu distincta admittenda est. 

Stat. Quaest. 1. Relationem facultatum in motu spon- 
taneo efficiendo secundum obviam experientiam describit 
Aristoteles. Principium motus est phantasia cum appetitione. 
Cognoscitur sc. actio ut bona simulque possibilis; ex hoc 
appetitus procedit ad motum. Primum in ordine facultatum 
ideo est bonum actuale cognitum ut possibile; hoc movet 
appetitum ad appetitionem motus, quae est causa ipsius mo- 
tus (S. Thomas). Ex dictis sequi videtur praeter cognitionem 
cum appetitione aliam potentiam non intervenire. Sed post- 
ea disputatio exorta est, utrum virtus motrix coincidat 
cum appetitu an sit nova virtus distincta, quae vi appeti- 
tivae solum subiiciatur (sicuti cognitioni appetitus ipse). 

Prima sententia (Hem-. Gandavensis, Suarez, Toletus, Io- 
annes a S. Thoma; inter recentioresTongiorgi, Lahousse, Urra- 
buru, Mercier) ponit: Virtus motrix est specialis facultas ab 
appetitu distincta; ita ut eius actus ab appetitu quidem 
imperetur, non vero eliciatur. Videntur rem ita concipere, 
ut illa vis activa immediate resideat in membris externis vel 
musculis ; sin minus anima deberet transeunter agere in mus- 
culos et alia pars corporis tunc instrueretur potentia motrice. 

Secunda sententia (Thomistae communiter) : Ipse appetitus 
active producit motum, qui a membris non efficitur, sed 
recipitur. Ergo in membris non est potentia activa, sed 
mera passiva habilitas et dispositio ad recipiendum motum. 

2. Haec controversia, etsi cum solutione principalis pro- 
blematis cohaereat et simul solvatur, non plane cum eo 
coincidit. Nam sive anima directe cum membro cooperans 
motum exercet sive in actu organico appetitus simul motum 
causat, semper quaeritur, quomodo sine cognitione ana- 
tomica recto modo movere possit. Urraburu gravitatem 

huius difficultatis bene sentit: «Semper tamen remanet 
mysterium illud mihi penitus inextricabile quodque nullibi 
declaratum reperio, quomodo sc. appetitus imperet motus, 
quin sciat, per quos illi musculos exercendi sint et per 
quos nervos transmittenda excitatio, musculi vero quasi 
acutissimo ingenio praediti iussa intelligant.» — Solutio 
solum post melius excultam scientiam anatomicam et phy- 
siologicam tentari potuit. 

3. Explicatio, quam psychologia hodie dare solet, est 
haec: Initio vitae non habemus alios motus quam reflexos 
et instinctivos. Quomodo ab exercitio motus reflexi per- 
venitur ad motus spontaneos eliciendos? Paulatim accidet 
motum aliquem reflexum in cerebro ortum dum fiat a nobis 
sentiri et attendi. Tunc autem formatur (et repetitione post- 
ea firmior fit) associatio physiologica (semi-psychologica) 
inter illam excitationem motoricam (M) cerebri, ex qua hic 
determinatus motus fluxit, et aliam excitationem cerebri im- 
mediate sequentem sensoricam (S), quae est compars sensa- 
tionis motus modo facti. Hic est primus gressus, sc. for- 
matio associationis. - — • Si postea denuo oritur imago huius 
determinati motus (ut semper coniuncta cum sua excitatione 
nervea S), ob associationem retrogradam sequetur excitatio 
cerebri M, quae tunc est causa, ut’ hic motus ipse pro- 
ducatur. Hic est secundus gressus, sc. usus associationis. 

Ergo ad quaestionem propositam : quomodo homo facul- 
tatem acquirit movendi sua membra praedefinito modo ad 
nutum voluntatis, haec theoria responsum dat: eo quod 
exercitatione assidua associatio firma oritur inter excitationes 
nerveas in centro cerebrali motorico (ex qua motus dein 
fluit) et in centro cerebrali sensorico (quae imaginem motus 
comitatur). Haec associatio in homine saepe individuali 
experientia confici debet, ut modo explicavimus; in bruto 
generatim innata est (instinctus quidam). Sed in utroque 
casu efficientia huius associationis est id, quod mysterium 
supra indicatum solvit. Hanc associationem exsistere nobis 
potissimum probandum est; secundarium est determinare, 
utrum in vita individuali primum formetur an iam innata sit. 

Haec solutio etiam inde comprobatur, quod ita hoc quo- 
que problema, sicut iam plura alia, reducit ad universales 
leges associationum et nihil novi supponit praeter illam 
facultatem primigeniam vitae sensitivae, quam ceteroquin 

adesse constat. Prima ergo thesis parte hanc solutionem 
ut veram et sufficientem stabiliemus. 

4. Ipsa imago motus, quae est primum membrum associationis, 
in se satis varia esse potest. Diversa positio vel motus membrorum 
proxime nobis manifestatur per sensationes cinaestheticas, quae 
ut tales nondum extensionem continent et non valde claras diffe- 
rentias inter se exhibent. Ope visus (tactus) primum relationes 
spatiales cognoscuntur et cum sensationibus cinaestheticis con- 
iunguntur. Ideo postea nova positio vel motus nobis statim 
apparet ut imago visualis. Illae associationes probabiliter potissi- 
mum semi-psychologicae sunt (sicuti in localisatione proprii cor- 
poris per tactum). — Phantasma motus, quod motum gignit, 
in conscientia potissimum constat ex elementis visualibus. Ex illis 
solum elementa obscuriora cinaesthetica (si haec omnino necessa- 
ria sunt) ut ultima conditio sequentis motus cientur. Immo ne ele- 
menta quidem visualia membri moti semper clara fiunt, sed 
interdum solum imago ulterioris alicuius effectus. 

5. Ex hac solutione patet iudicium de controversia inter 
Scholasticos. Omnis vis vere sensitiva i. e. ad proprios actus 
psychicos absolvitur cognitione et appetitione (sensu latiori); 
ex his ut facultatibus organicis sufficienter causatur illa ex- 
citatio centri motorici, quae dein ad musculos transmissa 
contractionem musculorum ideoque novam positionem et 
motum membrorum causat. In tota hac serie, ut patet, 
semper habetur et receptio a praecedenti et actio in se- 
quentem, et sic etiam activitas musculorum non deest. Non 
autem anima immediate in musculis contractiones elicit, sed 
ex ultima activitate conscia hae determinatae iam sunt in 
cerebro et sola exsecutio corporea sequitur. 

Non dicimus actum appetitionis esse formaliter innerva- 
tionem motoricam in cerebro, et multo minus, eum esse 
ipsum motum membrorum ; sed hi motus appetitionem se- 
quuntur et interdum salva appetitione impediuntur. Hinc fa- 
cultas appetitiva et vis motrix membrorum non coincidunt. — 
Non igitur negamus exsistere vim motricem quamlibet, sed 
negamus vim motricem ut facultatem specialem consciam, 
acsi post appetitionem anima cum organo agens ponat alium 
actum conscium motus localis. Hoc secunda parte reficimus. 

PARS I. Motus spontaneus ita perficitur, ut imaginem 
motus faciendi sequatur innervatio ei associata centri motorici, 

Argum. 1 . (Stabiliendo singulas partes huius explica- 
tionis.) 1) Experimentis constat ex certa excitatione centri 

cerebralis motorici totam varietatem motuum membrorum 
passive effici posse. Nam si illa centra electrice excitantur, 
ex his fluunt determinati motus membrorum, e. g. digiti, 
manus etc. Sine dubio igitur dicendum est etiam in naturali 
productione eorundem motuum eadem centra excitari et 
passivo influxu per nervos motoricos motus periphericos 
gigni. 

2) Item certo constat imaginem motus, quae eius ex- 
secutionem immediate praecedat, peragi in alio centro ce- 
rebri (th. 13). 

3) Nihil explicandum restat nisi transitus ab illa cogni- 
tione ad centrum cerebrale motus. Ille autem secundum 
notas leges associationum omnino exspectandus est ; sc. inter 
duas excitationes cerebrales, quae simul exsistunt vel statim 
inter se sequuntur, associatio aliqua fit, ope cuius postea 
ex excitatione unius altera statim sequitur. In hac enim 
lege omnis memoria*- nititur. — Haec autem associatio, si 
non est innata, oriri debuit, quando post similem motum 
membrorum (qui ut semper ex excitatione cerebrali fluxit) 
hic motus videbatur. — • Ergo ex legibus universaliter ad- 
missis tam ortus quam posterior exsecutio motus spontanei 
cuiuslibet clare intelligitur. 

Argum. 2 . (Speciatim confirmando associationem senso - 
motoricam.) Facta plurima ostendunt solam praesentiam 
imaginis certorum motuum etiam contra voluntatem hunc 
motum initialiter, et si nullum impedimentum adsit, per- 
fecte producere. Ergo vere haec associatio est ratio, 
cur anima determinato modo membra corporis movere 
possit. 

Ad antec. Flue pertinent motus imitationis: si in ludo 
globus proiectus falsam directionem sumit, saepe astantes 
motum rectum membris propriis imitantur. Aliud exemplum 
est oscitatio contagiosa ; vel quod infantes motus aliorum 
vel voces auditas facile repetunt; vel corripi vertigine in 
summitate montis periculosa. Tales motus interdum ex 
initialibus maiores fiunt, si imago motus est clarior, si in- 
clinatio ad motum maior est, si nulla impeditio ab aliis 
cogitationibus fit. — Specialis casus est «ars legendi alienas 
cogitationes» : tunc motus scribendi, quos mihi repraesento, 
inducunt in me realein motum scribendi minimum; hunc 



CAP. III. DE ALIIS FACULTATIBUS SENSITIVIS. 237 

alius, qui manum meam tangit, sentire potest ; etiam ex- 
perimento probatum est tales motus exsistere (Preyer). 

Confirmatio (ex impeditione pathologica motuum') : 

Ex hac theoria bene explicantur certae perturbationes actionum 
cerebrales, a) Ita explicatur «aphasia motorica» : talis aegrotus 
non iam invenit imaginem motuum locutionis pro certo vocabulo 
enuntiando, etsi illud forte videat scriptum, vel ab alio audiat 
et organa locutionis minime facultatem motus spontanei amiserint. 
Hoc ita explicatur, tunc imaginem cinaestheticam huius motus 
vel destructam esse vel via interrupta ad aibitrium cxcit.ui non 
posse. Similiter agraphia explicatur. _ . . 

b)' In casu quodam «apraxiae motoricae» aegrotus sinistro 
bracchio motus imperatos optime exsequebatur (cognitio ergo 
motus non deerat), dextro autem ne minimum quidem motum 
volitum exsequi poterat; bracchium ipsum nullo vitio laborabat, 
neque quidquam a peripheria usque ad ipsum centrum motus m 
cerebro deficiebat ; nam interdum fortuito moto complicatus rite 
perficiebatur, independenter a volitione et cognitione. Ut ratio 
impotentiae completae huius membri pro motibus voluntariis 
supponebatur interruptio associationis a centris sensitivis (ab 
imagine motus) ad centrum cerebrale, unde motus proxime nuit. 

Corollarium : 

Ergo unicum medium ad regendos motus spontaneos est haec 
associatio senso-motorica. Eadem in brutis saepe innata est, in 
homine teste experientia pro plurimis motibus longa educatione 
opus est ; ita infans ducente auditu loqui discit, quod surdi ideo 
nunquam discunt. Associatio ipsa initio formata erat m directione 
a centro motorico ad sensoricum M-S ; et prima vice tunc in- 
servire debuit pro successione retrograda S-M. Sed ipso usu 
nova associatio etiam in hac directione S-M formatur et re- 
petitione firmatur, ita ut haec postea usui sit. 

PARS II. Nulla ergo specialis facultas stride sensitiva a 
cognitione et appetitu distincta tenenda est. 

Nulla enim est ratio ponendi talem vim specialem. Nam, 
ut iam olim arguebant auctores, «posita directione sensus 
et motione efficaci appetitus et dispositione passiva mobilis 
nihil deest ad motum localem». Ex probatis enim ipsam 
iam imaginem motus interdum sine appetitu et senipei post 
eius actum, si nullum impedimentum interveniat, necessario 
sequitur motus, ita ut ex his plane detei minatus sit. Ergo 
ulterior vis sensitiva ibi nullum locum habet si enim da- 
retur, deberet posita eadem cognitione et appetitione motum 
variare posse, secus superflua esset. 

Scholion / (De perturbationibus pathologicis motus spontanei; 
I.iepmann ) : 

Doctrina de variis elementis, quae in motu spontaneo con- 
currunt, multum illustratur factis pathologicis, in quibus motus 
ex variis causis turbari aut impediri potest. Sequendo viam ex- 
citationis nerveae ab initio nervi sensibilis ad finem nervi mo- 
torici haec potissimum distingui possunt. 

1. « Ataxia ». ' In casu normali omnes effectus motus eliciti 
statim per excitationes centripetales nuntiantur et vel ope cogni- 
tionis vel per apparatus automaticos (excitatione inconscia ex- 
citatos) defectus statim corriguntur. In ataxia vero communicatio 
effectus peripherici impedita vel saltem debilitata est et ita cor- 
rectiones insufficienter fiunt, praesertim si non per visum aliquo 
modo supplentur. Ideo motus inaccuratus est. 

2. Varia genera perturbationum in connexione phantasmatum 
(agnosia). Facile patet motum non recte procedere, si obiectum 
ipsum non recte cognoscatur (caecitas psychica) ob defectus in 
associatione phantasmatum; vel si series motuum elementarium 
non recto ordine exoriatur; si attentio vel memoria deficiat etc. 

3. Apraxia motorica (similiter aphasia motorica et alia). Rectus 
motus volitus effici nequit, etsi facultas movendi intacta sit, ut 
inde cognoscitur, quod interdum (sine interventu appetitus vel 
cognitionis) motus aliquis etiam complicatior ordinatissime efficitur. 
Dum motus atacticus semper servat similitudinem cum motu 
volito, et solum minus accuratus est : e contra motus apracticus 
est in se accuratus, sed talis, acsi prorsus alia actio intenderetur, 
quod tamen non valet. — Ratio defectus est interruptio inter 
regionem motoricam cerebri cum viis periphericis et alia ex parte 
reliquum cerebrum seu locum cognitionum ; hinc cognitio motus 
in centrum motoricum fere non agit. Sensationes periphericae 
non ad motum regendum adhibentur, manent tamen correctiones 
motus per excitationes inconscias. 

4. Paresis psychica. Deest memoria illa physiologica centri 
motorici, quae elementa motuum ad certos complexus coniungit. 
Hinc perit effectus exercitii, sc. accuratio motus. 

3. Paresis proprie dicta seu impeditio vel debilitatio motus 
ex defectu in nervis motoricis e. g. in medulla spinali. 

Scholion 2 ( Quomodo cognitio et appetitio in productione 
motus cooperantur i) : 

Secundum dicta ultimum antecedens, ex quo innervatio 
motorica fluit, est imago motus (cum sua excitatione ner- 
vea). Sed exsecutio motus certe ex appetitione pendet; 
ubi ergo haec influxum suum interponit? Res ita concipi 
potest: In casu normali motus voliti appetitio motus ob- 

iectum suum seu cognitionem motus ut elementum sibi 
immanens complectitur, et ipsa sua duratione permittit, ut 
imago tantam durationein vel intensitatem acquirat, quan- 
tam excitatio associationis exigit. Quando in casu anor- 
mali motus contra voluntatem fit vel incipit, agitur, opinor, 
aut de puro effectu imaginis motus aut de motibus reflexis 
vel instinctivis, in quibus forte impulsus indeliberatus co- 
operatur. Non quilibet quidem motus visus ad imitationem 
incitat, sed ut videtur solum motus similes nostris, qui 
attenduntur et ut exerciti aut instinctivi iam praesto ad- 
sunt. Qui conspectu oscitationis ad oscitandum incitatur, 
sentit in se impulsum motus, qui difficulter cohibetur. In 
vertigine phantasma cadendi ob timorem semper renovatur, 
ita ut perpetuum laborem resistendi postulet; affectus ti- 
moris ibi praestare videtur, quod alias appetitio, sc. imaginem 
ad tantam intensitatem perducere, ut interrupta parumper 
ob confusionem resistentia voluntatis ad motum transeat. 
Si etiam sine affectu imago motus motum initialem pro- 
ducit, agitur vel de puro effectu imaginis vel de quodam 
impulsu instinctivo, qui forte generatim exsistit eo fine ut 
exsecutio motus, quando ea necessaria iudicabitur, iam prae- 
parata sit. 

Qui actus cognitionis et appetitionis separare maluerit, pro 
motu volito tenebit appetitionem causare et claram reddere 
imaginem motus, ex qua sola directe innervatio fluat. Si prae- 
sente sensatione motus voluntarie impeditur, aut appetitio directe 
cursum associationis impediet (quod novas hypotheses postularet) 
aut indirecte debilitando imaginem motus, aut forte immiscendo 
aliam imaginem se interponentem, ut imaginem quietis. Certe 
prior explicatio ex coniunctione cognitionis et appetitionis in 
unitatem actus minus complicata est. 

Obiectiones : 

Obi. 1. Motus reflexi oriuntur in medulla spinali. Ergo nequeunt 
associationem inire cum centro alio cerebrali. 

Resp. Dist. antec. : Aliqui, cone.; illi, de quibus agimus, nego. 
Agimus de illis, qui vel ex interna excitatione organismi vel ex ex- 
citatione peripherica in centro motorico cerebrali reflectuntur. 

Obi. 2. Ex doctrina memoriae solum probatur ex duabus cogni- 
tionibus simultaneis associationem formari. Atqui in argumentis agitur 
de altero membro inconscio (excitatione motorica;. Ergo talis associa- 
tio non constat. 

Resp. Dist. mai. : Ex memoria sensu vulgari intellecta, conc. ; ex 
doctrina associationum in genere, nego. Formantur etiam associa- 

liones inter cognitionem et motum reflexum (in «reflexis conditio- 
natis»), quando ob frequentem simultaneitatem sonus aptus fit exci- 
tare variationem pupillae vel secretionem salivae. Sunt illae associa- 
tiones, quas quodam sensu physiologicas vel semi-psychologicas nomi- 
namus , quae tamen cl ipsae sunt actus compositi, non corporis 
solius 'p. 169, Coroll. 2). 

Obi. 3. (Lahousse.) Saepe appetitus actum elicit, quin motus lo- 
calis sequatur, quia vis motiva ligatur. Ergo motus localis non elicitur 
ab appetitu, sed ab alia virtute. 

Resp. Cone, factum ; elisi, conseq.: Motus localis non ab appetitu 
elicitur, quasi esset ipsa appetitio, conc. ; est novum elementum psychi- 
cum, nego. Excitatio motorica hic non transmittitur ad membrum 
ob aliquod impedimentum. 

Inst. Motus locales etiam sine cognitione ab extrinseco produci 
possunt, non autem actus appetitus. Ergo appetitus non elicit actum 
motus, sed eum solum imperat. 

Resp. Conc. antec. ; dist. conseq.: Non elicit actum membrorum, 
conc.: non causat excitationem motoricam, quae tandem in musculos 
transmissa motum causat, nego. 

Obi. 4. (Urraburu.) Sicut appetitus ciet membra aci motum, ita 
etiam alias potentias movet ad suos actus, e. g. intellectum ad cogi- 
tandum de hac re. Atqui illae actiones non eliciuntur, sed imperantur 
ab appetitu. Ergo idem valet de motu locali. 

Resp. ' Nego 'paritatem. Intellectus habet proprios actus con- 
scios distinctos ab appetitionibus. E contra vis motrix est proprie- 
tas nervorum et musculorum ad recipiendum et agendum modo cor- 
porali. 

Obi. 5. (Palmieri.) Nulla ratio praeter divinam est per se efficax, 
ut faciat aliquid co ipso quod velit. Ergo a fortiori non appetitus 
sensitivus ; nam actus, quo aliquid volumus, est actus immanens, cuius 
igitur terminus est perfectio facultatis, a qua procedit. Atqui talis 
non est virtualiter transiens, nisi in Deo. 

Resp. Dis/, antec.: Non potest actus voluntatis producere sub- 
stantiam, conc.; non immutationem organicam in organismo substan- 
tialiter sibi unito, ex quo tandem sequatur motus membrorum, nego. 
Ad prob.: Actus appetitionis est actus immanens, tamen organicus, 
ita ut pars eius constitutiva sit motus corporalis, qui causat alios 
motus, conc. ; secus, nego (cf. thes. 7). 

Obi. 6. De Backer.) Potentiae quae attingunt rationes omnino 
diversas, realiter inter se distinguuntur. Atqui hoc lit de appetitu et 
potentia motili. 

Resp. Conc. totum. Non negamus vim motricem esse diversam a 
potentia appetendi; sed solum negamus priorem producere proprios 
actus conscios; producit in musculis contractionem, quae excitatur ab 
activitate nen orum. 


§ 3 . De habitu. 

Cf. Urraburu Ps. III 424 - 543; M. Limbourg, Das Wesen des natiir- 
lichcn und iibernaturlichen Habitus, in; Zcitschr. fiir kathol. Theo- 
logie (Innsbruck) 1885 et 1886; James, Principies of Psychology c. 4 ; 
11 . R. Andrews, liabit, in: American Journ. Psych. 14, 121 sqq. 

I. Definitio habitus. 

1. Habitus a Veteribus definitur «qualitas permanens et 
de se stabilis, potentiam iuvans ultra ea, quae naturaliter 
requirit ad operandum». — «De se stabilis»; in opposi- 
tione ad dispositionem , quae est quidem permanens, 
quatenus non est transitoria ut actus, sed tamen facile 
iterum amittitur; verus autem habitus est «difficile mo- 
bilis», dici solet «altera natura». — «Potentiam iuvans ul- 
tra ea . . .»; reddit enim potentiam promptam et facilem 
ad similes actus eliciendos, non tribuit potentiae simpliciter 
posse, quod iam habet, sed facile posse. — Veteres solum 
firmiorem modum habitum vocant, recentiores saepe iam 
quamlibet dispositionem, unico actu vel paucis productam. 

2. Effectus habituum: Secundum Veteres habitibus in- 
digemus propter tria: ut sit firmitas seu stabilitas in ope- 
rando, ut operatio perfecta sine nova semper longa inquisi- 
tione in promptu habeatur, ut operatio delectabiliter com- 
pleatur. 

Alii effectus ita fusius describunt : a) Operatio ex habitu pro- 
veniens perfectior fit. Hoc demonstrat comparatio inter locutionem 
incipientis loqui et adulti. Si hic effectus non exsisteret, semper 
idem tempus et studium impendere deberemus in motibus simpli- 
cissimis (stare, ambulare) ac infans, et quilibet maior progressus im- 
possibilis fieret. Propter habitum semper magis cessat conatus et 
labor, qui in actibus discendis observabatur; in motu aliquo novo 
addiscendo initio plurimi motus superflui fiunt, qui paulatim in- 
hiberi debent, accommodatus gradus intensitatis non statim habetur. 

Ii) Habitus facit, ut attentio semper minus requiratur ad opus 
perficiendum, et ita ei plura et altiora agere permittit; in prima 
exsecutione motus complicati quodlibet membrum motus explicite 
consideratur, eligitur vel reiicitur etc.; post habitum formatum 
tota series minimam attentionem requirit; habitudine interdum 
fere automatica fit. Sic adultus scribens verbum notum singulas 
partes motus vix conscias habet. — Videtur vigere contradictio 
inter has duas proprietates, quod sc. habitu e. g. cognoscitivi 
actus meliores fiunt (melius attenduntur), et alia cx parte plus 
negliguntur, et ex conscientia excidunt. Sed utrumque fieri potest, 

prout finis activitatis alterutrum exigit. Si quidam actus corporales 
pro fine suo attentione non iam indigent, actio automatica efficitur, 
ut energia mentis pro aliis libera fiat. Si e contra actus e. g. in- 
tellectivi summam attentionem postulant, ut optima praestentur, 
ut in productione scientifica vel technica, ipso exercitio haec 
attentio maxime accommodata addiscitur. 

c) Operatio habitualis aliquo modo grata fit, iam inde, quia 
sine tanto conatu et labore fit. Saepe etiam affectio ei con- 
iungitur familiaritatis, ita ut interruptio ingrata sit, in qua re 
quaedam inclinatio ad hos actus consistit (Andrews). Ceterum 
hoc elementum minus essentiale est, quam aliae proprietates; 
potest enim actio habitualis effecta pro circumstantiis satis in- 
grata manere, ut labor intensus vel virtus. 

3. Habitus in genere pervadunt totam vitam psychicam tam 
inferiorem quam superiorem et principalis aliquis finis activitatis 
esse debet, ut habitus boni acquirantur. Propter illos individuum 
cum aliqua firmitate inhaeret certis apprehensionibus et iudiciis etc., 
propendet ad certos actus vitae appetitivae; ita naturae individuae 
imprimuntur constantes agendi rationes certusque quasi typus, 
quo in toto agendi genere regatur. 

Divisiones quaedam habituum. Communiter dari solent divisiones 
secundum obiectorum et potentiarum diversitatem, ut in habitus 
cognitivos et appetitivos, bonos et malos, speculativos et practicos 
(Urraburu). Alii distinguunt habitus speciales et universales : 
speciales, si determinatus actus facile repetitur; universales, si 
agitur de modo uniformi se extendente super genus maius minusve 
operationum. Ita consuetudo verum dicendi non spectat specialem 
actum, sed generalem modum operandi. 

II. Quaenam facultates habitus capaces sint. 

1. I11 genere auctores pro illa potentia, quae habitus capax 
esse dicitur, postulant quandam indeterminationem et indifferentiam 
ad diversimode operandum. Si actus alicuius potentiae repetitione 
non mutatur, sed prorsus immutatus redit quoad suas proprietates, 
sermo esse nequit de actu perficiendo seu de habitu. Alia ex 
parte indeterminatio ad habitum requisita non necessario cohaeret 
cum libertate: dantur actus necessarii, (pii exercitio perficiuntur, 
ut in ludis brutorum ; et alia ex parte liberi, qui ex natura sua 
immutabiles sunt, ut operationes sensuum. Indeterminatio ergo 
hic nihil aliud est, quam quod actus ope exercitii perfici possit. 

2. Quod singulas potentias attinet, a) fere omnes sensibus ex- 
ternis denegant habitum. Non enim exercitio assequuntur facul- 
tatem melius operandi; ad summum ex remotione impedimen- 
torum actus paulum expeditior fit, quod non solet vocari habitus. 
Quod activitas sensitiva ope sensuum internorum perfectior fit 

(visio distantiarum in spatio, perceptio), plus est quam pura sen- 
satio externa. 

b) Sine ullo dubio subiectum habitus est sensus internus et 
appetitus sensitivus. Ita quoad hominem communissime Scho- 
lastici (Urraburu). Exercitatione actuum phantasiae et memoriae 
promptiores reddimur ad similes actus eliciendos. Habitus appe- 
titus facile elucent in passionibus irae, intemperantiae, quae re- 
petitione passiones effrenatae fiunt. — Magis dubitari solet de 
habitibus brutorum. Profectus quidem, quem initio vitae osten- 
dunt in usu membrorum, potissimum reduci videtur ad evolutio- 
nem corpoream organismi. Tamen alia ex parte dubium non 
est, bruta ex institutione hominis artes discere et in his pro- 
gressum ostendere, quod certo habitus includit. Sed etiam sponte 
per propriam experientiam bruta perveniunt ad utilia addiscenda 
vel certa pericula melius cavenda etc. Maxime etiam ludi in- 
serviunt pro habitibus utilibus perficiendis. 

c) Quoad potentiam motricem facta ab omnibus conceduntur. 
Qui multum actiones alicuius artis exercuit, postea easdem sine 
ulla attentione mentis ct summa facilitate perficiet. Elementa 
motuum habitualium (ut activitatis variarum professionum) sunt 
motus instinctivi vel reflexi ; sola coniunctio ad novos complexus 
addiscenda est. — Solum quaeri potest, tibinam hic habitus re- 
sideat. Concedi debet in membris ipsis non inveniri verum 
habitum certorum motuum; membra exercitio perficiuntur fere 
sicut instrumenta externa, i. e. ex remotione impedimentorum, 
Si tamen includuntur dispositiones centrales, quae motum de- 
terminant, negari non potest exercitio relinqui tales determi- 
nationes stabiles, ob quas certi motus vel omnino vel certo facilius 
exercentur, ideoque vero sensit habitus. Iam secundum S. Thornam 
non formantur habitus in membris corporis, sed potius in viribus, 
quae motum imperant. Solum hodie hae vires melius determinari 
possunt (th. 24). 

III, De evolutione habitus. 

1 . De exsistentia habituum ingenitorum controvertitur. S.Thomas 
loquitur dc dispositionibus innatis ad habitus, ut de dispositione 
ad temperantiam, ad praestantiam intellectualem. Similiter alii 
Scholastici. Secundum T. Pesch habilitates ad posteros haereditate 
transmitti possunt; non solum dispositiones physiologicae, sed 
etiam psychicae, quae non omnes apparent ab individui nativitate, 
sed pro rerum opportunitate per omnes vitae aetates distributae. 
Non aliter recentiores. Andrews: lure dicitur poetam nasci; 
pariter quilibet homo habet certas naturae dotes, quae ipsum 
pro quadam professione aptiorem reddunt. Istae tendentiae in- 
natae non sunt specialissimae, sed potius formam generalem vitae 
psychicae determinant. — Nihilominus hac tendentiae innatae 

pariter a veteribus et a recentioribus non vocari solent habitus, 
quae vox pro tendentia in individuali vita acquisita reservatur. 
Alia ex parte tamen communiter tenetur tendentias illas con- 
stantes et innatas et acquisitas esse accidentia eiusdem internae 
naturae, solum difterre origine. Ideo easdem sequuntur leges in 
augmento vel diminutione. 

2. Oritur habitus per actus, ita ut crescente numero talium 
actuum intensior fiat, ut experientia constat. Intensitas habi- 
tus a variis pendet: ita ab attentione et intensitate, cum 
qua actus generantes ponuntur (secundum Veteres actus 
heroicus generare potest habitum perfectum) ; porro a nu- 
mero repetitionum secundum experimenta ita pendet, ut 
initio (primis actibus) citius crescat, postea lentius, et solum 
post plurimos actus ad quandam constantiam perveniatur, 
quae ulterioribus actibus fere non augetur. Quomodo se- 
cundum diversas conditiones firmitas rerum memoriae tradi- 
tarum augeatur, docet psychologia empirica. Effectus ac- 
tuum etiam pendeEab organismi conditionibus; ita in in- 
fantia facilius habitus firmi contrahuntur, quam postea. 
(Exp. Psych. V 2 et 3.) 

Secundum variam hanc intensitatem habitus communes vitae 
ita distinguuntur ab Andrews: 1) habitus, transitorii, orti ex unico 
actu vitae ordinariae, qui proximo post actum tempore aliquoties 
iterum exoriri potest (Veteres hoc vocarent dispositionem); 2) ha- 
bitus, qui nituntur in facto maioris intensitatis; 3) habitus (cogno- 
scitivi vel appetitivi), qui nituntur in quotidie repetitis experientiis 
professionis etc. Hi partim pertinent ad facta specialia, partim ad 
modos agendi generaliores, huic vitae accommodatos. Oriuntur 
in vita adulta et constituunt memoriam professionis ; 4) habitus, 
qui nituntur in educatione et prima vitae experientia. Tales sunt 
diversitates loquelae, modus conversandi cum aliis, consuetudo 
laboris intensi vel inertiae etc. 

3. Dimmutio habitus fieri potest actibus contrariis vel 
absentia actuum positivorum. 1) Actus contrarii maxime 
locum habent in appetitu, ubi inclinatio in unam rem per 
oppositam minui vel vinci potest. Ita qui otio vel vitae 
mere sensuali deditus erat, habitum laboris vel temperan- 
tiae acquirere et ita priorem habitum minuere potest; tunc 
delectatio in prioribus vitiis minus insuperabilis erit et 
minus trahet quam antea, quamvis facilitas in ipsis actibus 
prioris habitus eliciendis (materialiter sumptis) ideo vix 
minuatur, In cognitione intellectuali affertur diminutio per 

errorem. Sine dubio fanaticus minus capax fit ad veritatem 
diiudicandam. — 2) Otio autem omnis habitus, maxime sen- 
sitivus (de quo proxime agemus), paulatim minuitur. Ratio 
diminutionis in genere est (S.Thomas), quod exsistunt vires 
contrariae. Ideo si virtus difficilis non exercetur, ex im- 
pulsibus naturalibus oriuntur passiones virtuti contrariae, 
quae illam minuunt. — Pro memoria nota est lex oblivionis, 
similis legi incrementi, sc. habitus initio celerius minuitur, 
postea semper lentius (secundum legem quandam loganth- 
micam; Exp. Psych. V 2 § 3). 

4 Media ad utiles habitus acquirendos, praesertim si agatur de 
modo agendi difficiliore, qui impulsui instinctivo repugnet, designant 
auctores (Bain, James): a) Modus novus agendi cum summa quae 
fieri potest intensitate inchoandus est ; ideo motiva omnia colligenda, 
quae eum commendant; conditiones externae procurandae, quae 
talem actionem postulant; promissis maxime publice datis con- 
traria activitas repudianda est etc., ita ut primum tempus cum 
maxima cura novae consuetudini Introducendae lmpendatin . 

b) Exceptio a nova consuetudine tunc maxime vitanda est, 
quamdiu habitus constaris formatus nondum est; ita ad correctio- 
nem inclinationis perversae, ut intemperantiae m potu, optimum 
est veterem consuetudinem statim totaliter frangere, non paulatim 

eam minuere velle. . 

cl Ouaelibet opportunitas quaerenda est ad agendum uixta 
novam regulam actionum. Tales enim actiones et motus magis 
quam sola proposita interna novum: habitum creant - l anie 
apparet, quantopere in his praeceptis illa confirmentur quae a 

Veteribus in hanc rem perpetuo allata sunt Aristoteles, n- 

tutem possideri inde probatur, quod in suis actibus gaudium 
sentitur; qui in periculis laetatur vel saltem tristis non est, tortem 
animum habet. Ideo educatio hoc intendit, ut de recto modo 
agendi gaudium concipiatur. OMOO- 

e De natura augmenti habitus. Distinguitur augmentum habitus 
intensivum et extensivum. Intensmim infert subtilem disputatio- 
nem saeculorum de modo, quo qualitas intensive augeatur, fe- 
cundum aliquos in augmentatione minor habitus semper destruit 1 
et maior de novo producitur, quia forma simplex aliter putabatur 
crescere non posse. Secundum alios eadem immutata forma 111 
suo subiecto semper magis radicatur. Secundum alios iterum 
accedit gradus realiter distinctus ad realitatem priorem pei- 
manentem, cum qua in unum coniungitur ; cum reahs mutaao 
postulet realem additionem vel detractionem. Secundum alios 
tandem habitus simplex manens se interne evolvit ad maioiem 
intensitatem, ita tamen ut simplicitatem non amittat, sed interne 

crescat et semper plus evolvat potentiam, quam habet, maioris 
perfectionis. Huius . loci non est, in hac quaestione, quae uni- 
versaliter in ontologia dirimenda est, diiudicare. 

Quod extensivum augmentum habitus attinet, quaeri potest, 
quo sensu per productionem habitus specialis etiam alii firmentur 
vel posterior eorum productio facilior reddatur. Saepe ideo alii 
habitus augentur, quia commune aliquid habent cum illo, qui 
modo exercetur. Ita qui quandam rem discit, postea etiam’ alias 
res facilius discet, quia habitum acquisivit ad illa attendendi 
quae negotium discendi adiuvant (Exp. Psych. V 2 § 3, n. 5). ’ 

IV. De natura habitus. 

THESIS 25. Habitus in facultatibus sensitivis explicari 
possunt per associationem specierum secundum com- 
munes leges. 

Stat. Quaest. 1. Definitio habitus. — Effectus habi- 
tuum. — Ortus et diminutio habituum. 

2. Certe habitus non absolvitur mera remotione impe- 
dimentorum, sed argitur de positivis dispositionibus, quae 
in composito per actus fieri debent et conservatae similes 
actus prae aliis faciles reddunt. Quid vero hoc est, quod 
per actus efficitur et in quo essentia habitus poni possit? 

1 ) Multi Scholastici hunc habitum concipiunt per modum 
alicuius accidentis distincti, quod potentiam informat tam- 
quam secundaria virtus et cum ea physice coefficit ipsum 
actum; censent levamen sentiri ex praesentia habitus in 
ipsa operatione, quod solum explicari possit per concursum 
eius activum. . Haec descriptio ab omnibus admitti potest. 
Quod sententiam primam distinguit est, quod hoc accidens 
cogitet ut distinctum quid ab omnibus speciebus rememora- 
tivis. Ita communior sententia Veterum. 

2) Alii iam inter Scholasticos habitum resolvebant in 
species rememorativas. Ita Lugo, Card. Ptolemaeus, Arriaga, 
Oviedo, De Benedictis, Semery, Ant. Mayr, qui addit «et 
recentiores plurimi, praesertim Nostri». Suam sententiam 
explicant : Recordari possumus obiecta prius percepta et 
appetita et actus ipsos cognitionis vel appetitionis, quod 
fit per species rememorativas. Repetitione actuum acquiritur 
facilitas in apprehendendo et appetendo, impedimenta et 
difficultates superantur etc. Hae species rite coordinatae 
omnia praestant, quae habitus propria sunt: sunt enim per- 
manens quid, faciles reddunt actus saepe repetitos, ideoque 

etiam gratos (inclinationem). In his autem consistit habitus. 
Idem — et in hoc habetur principalis discrepantia huius sen- 
tentiae a prima — extendi potest ad habitus appetitus: 
species relictae ex prioribus actibus appetitivis repetitionem 
faciliorem reddunt ; accedit memoria delectationis, quae ex 
actu vel obiecto appetitionis olim sequebatur; ex hac re- 
cordatione vivida (ideoque ope specierum) sequitur incli- 
natio et facilitas. Totum iure dicitur habitus appetitionis, 
quia ex talibus actibus processit et ad eos inclinat. 

3) Explicatio, quae factis hodie notis optime respondet, 
quoad summa capita cum secunda sententia coincidit, quam 
solum aliquantulum explicat. Species rememorativa sensi- 
tiva est dispositio compositi ; coordinatio specierum, de qua 
Veteres loquebantur, in eo consistit, quod cum numero et 
intensitate actuum firmitas vinculi illius crescit, quod species 
inter se iungit seu associationis, et quod cum tempore 
interposito semper decrescit secundum leges notas._ Ideo 
dato primo membro alterum ei associatum, quo maior fir- 
mitas associationis effecta est, eo maiore celeritate et mi- 
nore conatu attentionis sponte se offeret, in quo continetur 
effectus habitus. 

Pro habitu appetitivo (inclinatione ad potum, ludum, vel 
ex opposito ad laborem arduum) praeter associationes, quae 
ipsas cognitiones proponunt, easque facile ct sponte exoriri 
faciunt, hic adhuc accedit elementum affectivum; et hoc 
non solum, ut secunda sententia recte dicebat, est recor- 
datio prioris delectationis, sed praeterea realis delectatio 
intensitate similis priori, quae imagini actionis faciendae 
iungitur, simul cum impulsu ad tales actiones, cum recor- 
datione priorum actuum, qui ad idem incitant (ut fusius 
declaratur in argumento). 

Argum. Habitus non restringendi sunt ad qualitates, 
quae potentiam informent eiusque intensitatem ex parte 
subicctiva augeant, si phaenomena sine illis per notas pro- 
prietates specierum, quae certe iam adsunt, explicari possunt. 
Atqui hoc valet, Ergo. 

Prob. min. 1. (Quoad habitus cognoscitivos vel motoricos.) 
Nam tales species priorum actuum certe exsistunt et asso- 
ciationes certae firmitatis illas inter se secundum ordinem 
successionis iungunt, ita ut uno membro praesente sequens 

celerius reproducatur (th. 16). Hoc vinculum in parte ma- 
teriali fundari ostendunt casus, ubi ex causa materiali asso- 
ciatio debilitatur vel impeditur (aphasia, amnesia). Ergo iam 
his solis associationibus possibilitas explicatur, ut actus qui 
prius adfuit, aptis conditionibus excitatis sponte in mentem 
veniat prae aliis, et ut facilius et celerius eliciatur cum 
minore conatu et attentionis labore; breviter ut in actu 
apprehensivo omnia illa fiant, quae habitui ascribuntur. 

2. (Quoad habitus appetitivos.) Inclinatio appetitus ex 
repetitione actuum orta facile intelligitur, si una ex parte, 
ut modo explicatum est, actus ipsi cum minore conatu ad 
singula membra fiunt, si porro accedit vivida affectio his 
actibus conveniens (quod iterum associatione fit). Sic bibulo 
exoritur recordatio delectationis ex potu, ex laetitia cum 
sociis, contristatio ex abstinentia etc. Accedit desperatio 
resistendi passioni, cui toties succubuit, vel e contra in 
alio animus erectus contra impedimenta, quae toties vicit. 

Secundum leges 'associationum ipsa opera ardua accipere 
possunt delectationem eis associatam et sic fortiter attra- 
here; tunc cognitio successus, conscientia de propria po- 
tentia et superioritate, de admiratione aliorum efficiunt, ut 
facile et etiam sine magno affectu voluntas contra impedi- 
menta firma maneat. 

3. Ex natura psycho-physiologica speciei et associationis 
facile etiam omnes aliae proprietates habituum intelliguntur. 
Ita quod habitus repetitione actuum augeatur; id quod est 
lex generalis in formatione associationis; quod actus in- 
tensus idem praestat, quod plures remissi; firmitas enim 
dispositionis cum intensitate crescit; quod maiore attentione 
ad actum eius efficacia pro habitu condendo iuvatur; nam 
secundum explicationem attentionis certi ibi processus ro- 
borantur, omnes alii inhibentur, ideoque priores relative 
maiorem intensitatem acquirunt ; quod habitus intensiores 
fiunt in infantia ; tandem tota similitudo exsistens inter ha- 
bitum acquisitum et instinctum, cum quoad dispositiones 
in utroque casu idem habeatur. 

Scholion : 

Quaeri potest, utrum praeter viam indirectam associationum 
forte adhuc facultates ipsae habitu perficiantur, sive universifii 
sive quoad certa obiecta. Intellectus communiter tenetur in variis 
hominibus diversae perfectionis esse, voluntas unius contra difficul- 

tates sine auxilio affectus firmior manet quam voluntas alterius. 
Si vero tales differentiae exsistunt innatae, cur non pariter acqui- 
sitae ? — Interim responderi potest sufficere, ut casus ordinarii 
per viam notam associationum explicentur. Porro quod maiorem 
vim facultatis pro certis obiectis attinet, haec probabiliter iterum 
revocatur ad associationes : qui didicit melius resolvere problemata 
geometrica, ad hoc potissimum iuvabitur scientia acquisita proprie- 
tatum figurarum et cognitione methodorum utilium etc.; qui 
facilius superat difficultatem volendi contra certas solum difficul- 
tates, ut opinionem hominum, dolorem corporeum, didicit sive 
exemplo aliorum, sive conatibus propriis etc. has difficultates 
minoris aestimare. Qui ad ardua sustinenda magis impellitur, 
in eo impulsus ad certa obiecta associatione iunctus esse potest 
cum his ipsis obiectis. Maiorem autem perfectionem generalem 
alicuius facultatis probare, solum fieri posset metiendo has per- 
fectiones, ut constet, quid associationibus praestari possit ; et hoc 
certe facile non erit. 

Obiectiones : 

Obi. 1. Species se tenent ex parte obiecti. Atqui potentia solum 
facilitari potest per aliquid quod se tenet ex parte potentiae. Nam 
indeterminatio se tenens ex parte potentiae tolli debet per qualitatem 
ex eadem parte; atqui facultas cOgnoscitiva per species non est penitus 
determinata ad actus. Nam species sicut obiectum surit absolute 
necessariae ad actum potentiae, non eum facilem reddunt. 

Resp. Nego min. Melius intelligitur qui rem . clare proponit, quam 
qui confuse. "Ergo sine differentia facultatis subiectivae ex sola iam 
diversitate obiecti intellectio audientis bene; faciii tari Apotest. 
prob. Iterum- nego min. Facultas determinata est per praesentiam 
speciei; facilitatiir vero per id, quod celeriter et recto ordine variae 
species se praesentant. Quod species omnino adsunt, dat potentiae 
simpliciter posse; quod species cum talibus attributis instructa est, 
dat potentiae facile posse. 

Obi. 2. (Urraburu.) Qui facile de certa persona temere indicat, 
etiam de aliis ex iisdem rationibus temere radicabit. Atqui species 
in his casibus est diversa. Ergo habitus a specie diversus hoc prae- 
stare debet. 

Resp. Cone. mai. Dist. min.: Species personarum est diversa, 
conc.; species temerarii iudicii ex insufficientibus rationibus diversa 
est. nego. Talis homo habet habituale iudicium obiective non fun- 
datum) , ex certis signis sequi certam indolem hominis ; hoc solum 
transfertur ad speciales casus. Haec solutio ostendit, quomodo ex 
habitu contracto in certo obiecto activitas versus similia obiecta fa- 
cilior fiat ; agitur tunc solum de generaliore activitate, quae in speciali 
obiecto simul addiscitur et facilitatur. 

Obi. 3. (Urraburu.) Possunt inesse species descriptae, quin adsit 
habitus. Nam potest sanctus vividissimis bonorum sensibilium ima- 

ginibus ad peccatum allici. Atqui tunc adsunt species vividissimae, 
non vero habitus. Ergo habitus in illis speciebus non consistit. 

Resp. Dist. assert. : Possunt adesse species per actus repetitos 
acquisitae et alia omnia in argumento allata, et simul habitus deesse, 
nego; possunt adesse ex alia ratione internae species, sine habitu, 
conc. — Ad prob. Concessis praemissis nego conseq. vel pariter dist. 
ut assert. In casu allato species non factae sunt intensae ex vi repe- 
titionum, quod pro habitu generatim postulatur, sed ex accidentalibus 
relationibus circumstantiarum ; neque adsunt alia illa, quae habitum 
talem constituunt, e. g. recordatio se saepe succubuisse, vel desperatio 
de potentia resistendi, sed immo experientia contraria. 

Obi. 4. (Urraburu.) Si homo sobrius et ebrius aequali tentatione 
trahuntur aci intemperantiam, posterior certe magis inclinabitur. At- 
qui tunc species sunt aequales. Ergo habitus est diversum quid a 
specie. 

Resp. Dist. min. : Sensatio externa eadem est, conc. ; affectiones, 
recordationes aliaque allata, nego. 

Obi. 5. Qui habent consuetudinem peierandi, in actu non atten- 
dunt ad actus praeteritos. Ergo habitus non consistit in hac memo- 
ria, sed abripiuntur. 

Resp. Conc. antec. et dist. conseq.: Non consistit in memoria re- 
flexa et conscia priorum actuum, conc. ; non propter species et associa- 
tiones actus tam celeriter fit, nego. Ipsa intensitas associationis causa 
esse potest, cur cognitiones celerius erumpant et inter se sequantur, 
et de prioribus actibus ut talibus non cogitetur. Verum enim non 
est (quod adversarius supponit) ex habitu intensiore necessario sequi 
cognitionem magis intensam et maiorem attentionem ad eam (cf. I 2 b). 

Ab eodem auctore: 


Lehrbuch 

der experimentellen Psychologie 

2 Bande / Lex.-S° (1370 S.) Mit S2 Textfig uren und 2 Tafeln 
40 Mark; gebunden 44 Mark 

». . . Das vorliegende Lehrbuch der experimentellen Psychologie. begrtiCen 
wir mit aufrichtiger Frende. Der Verfasser beherrscht die gegenwartige 
ausgedehnte psychologische Literatur mit staunenswerter Sicherheit. Die 
wohltuende Klarheit und Bestimmtheit seiner Darstellung ist nicht zum 
letzten eitie Folge der tiberlegenen Stoffkenntnis. Wir empfehlen das Buch 
warmstens.ff {Philosophisches Jahrbuch, Fukla [Prof. Dr. G, Wuntlerle].) 

»Hier nimmt ein wirklicher Kenner der neuesten Forschungen, vor allem 
ein wissenschaftlich geschulter Methodiker das Wort. Die Darstellung ver- 
zichtet auf aufieren Schmuck, bleibt rein sachlich, ohne trocken zu werden, 
und ist zuverlassig. Es ist ein unbedingt wertvolles Werlc, das offene An- 
erkennung verdient und jedem zu empfehlen ist.« 

(Zeitschrift fur Philosophie, I.eipzig.) 

»Cet ouvrage dans sa conception et dans son execution pousse a 1’extrSme 
lc genre analytique. On 11 ’y cherchera pas de larges syntheses, mais uni 
quement ce que 1’auteur a voulu y metire: la notation prdcisc, objective, 
methodiquement distribuee, des recherclies, hypotheses et resultats de la 
psychologie empirique a ce jour. C’est un repertoire dresse de main de 
maltre, et dont la valeur se revele de plus en plus grande a 1’usage. Dans 
son genre, le Traite que nous sigtialons n’a pas aujourd'hui son pareil. Nous 
le recommandons tout spdcialement aux psychologues de langue frangaise, 
qui ddsirent s’orienter rapidement et surement a travers les innombrables 
travaux allemands et anglosaxons de psychologie expSrimentale. Pour ce 
voyage d’exploration, iis ne pourraient trouver de guide plus exact et plus 
largement informe que ; le R. P. F:robesr< 

(lvevue des Qriestions scientif ques, Louvam,} 

»11 s’agit ici d’une ,somme‘, d’un ouvrage enorme, patient st-rre et ad- 
mirablement documente, comme il n’en parait guere qu'e-n Allemagne. 
D’ailleurs 1’exposition est claire, ce qui n’est pas toujours le eas dans les 
livres de ce genre. Chaque chapitre est accompagne de la bibliographie qui 
le concerne. Si volumineux qu’il soit, cet ouvrage est commode a manier; 
c’est un de ceux que l’on peut consulter comme une encyclopedie.-- 

(Scientia, Milano.J 

»A1 recorrer las paginas de esta obra, se advierte inmediatamente que es 
un estudio analitico mtiy reposado y detallado, en el que se discuten con 
serenidad, imparcialidad y conocimiento de causa las diversas opiniones que 
se agitan en cada una de las materias. Abarca casi Addas las teorias, especiah 
mente las modernas,; imetodos experimentales y resultados obtenidos hasta 
nuestros dias. Es (unabobraf nutrida de doctrina solida y copiosa, expuesta 
con claridad, qrden y amplitud. La infuimieu n de hechos y datos es muy 
grande.« -- iltrujr, ddiuii 





Componitur his partibus: 


I. Logica. Auctore Carolo Frick S. J. Editio sexta, emendata. 
(XVI et 348 p.) M. 4.50; relig. M. 6. — 

»La logique du P. Frick est un livre vraiment classique, il possede a un 
Ii aut degr i. les qualitcs qui sont requises pour l’enseignement de la philosophie.« : 

(Revue Benedictine, Maredsous.) 

II. Ontologia sive Metaphysica generalis. Auctore Carolo Frick S. J. 
Editio quinta. (X et 234 p.) M. 2.50; relig. M. 3.80 

»Durch die streng syllogistische Form sowohl der positiven Darstellung 
ais auch der Widerlegung der Einwande und irriger Ansichten erreicht das 
Werk eine tinvergleichliche Klcirheit , so dafi es seinen Ruf und die ihm ge- 
wordene Verbreitung vollauf verdient.« (Allg. Literaturblatt, Wien.) 

III. Philosophia naturalis. Auctore Carolo Frank S. J. (XVI 
et 366 p.) M. 6. — ; relig. M. 7.20 

»Una admirable sfntesis de Filosofia Natural, llena de copiosa erudicion 
que evidencia el caracter austero e imparcial y la admirable orientacion de 
la obra. Es muy raro encontrar un libro, y mucho menos un manual ex- 
tranjero, con una bibliografia universal como la que presente el P. Frank. « 

(Universidad, Zaragoza.) 

IV. Psychologia rationalis sive Philosophia de anima humana. 
Auctore Bernardo Boedder S. J. Editio tertia, aucta et emen- 
data. (XX et 476 p.) (Omnia exemplaria divendita sunt.) 

V. Theodicea sive Theologia naturalis. Auctore Josepho Hont- 

heim S. J. (VIII et 324 p.) M. 5.60; relig. M. 6.80 - 

»L’ouvrage du P. Hontheim peut etre range parmi les meilleurs manuels 
parus sur cette matiere. Si Ton veut un bon manuel de theodicde qu’on 
prenne son livre. La brievete n'a nui en rien a la clarte et a la solidite de 
1 argumentation.« (Collectanea Mechlinensia, Malines.) 

VI. Philosophia moralis. Auctore Victore Cathrem S.J. Editio 
decima tertia. (XVIII et 518 p.) M. 5.60; relig. M. 7.50 

("est un de ces livres consciencienx, solides, substa ntiels, crudi ts et judi- 
cieux, comme presque seu Is en savent ccrire les jesuites; un livre vraiment 
instructif et de la plus rassurante orthodoxie, qui dans aucun Grand Semi- 
inire ne devrail manquer.< (Hulletin de Litteruture Kc:cU':s., Tonlou.se.) 




